Djačenko Boriss

Satraukums Ķēniņa ielā

Boriss Djačenko

Satraukums Ķēniņa ielā

Atklājumu, kas citkārt izlasāms vien lielu filozofu darbos, Vovka šorīt izdarīja pats: pasaule ir bēdu ieleja un dzīve — traģisks tukšums, bez mazākā cerību un prieka stariņa. Pie šīs atziņas Vovka nonāca, līdzko viņa samiegojusies acs pamanīja blakus gultai zīmīti: «Izārdi veco puloveru, gribu tev noadīt jaunu! Un nedauzies cauru dienu apkārt pa ostu! Mamma.»

Lūdzu, te nu cilvēkam vajadzētu saglabāt priecīgu omu un nekrist dziļā pesimismā! «Izārdi veco puloveru!» — tas skanēja gluži tāpat kā: nomazgā savu kaklu! — kas arī bija nepatīkami, bet to varēja pusminūtes laikā nokārtot, kamēr šāds sievišķa darbs aprija stundas. Un tad vēl: «Nedauzies cauru dienu apkārt pa ostu!» It kā tik svarīgo dzīves pieredzi varētu gūt, iebāžot degunu dzijas kamolā.

Saīdzis Vovka izlīda no gultas, uz mazgājamo bļodu — kā protestēdams pret savu verga likteni — tikai nicinoši paskatījās un paņēma bikses. To mugurpusē vīdēja divi ielāpi, un Vovka neviļus iedomājās, cik daudz miesisku un dvēselisku ciešanu tiktu aiztaupīts, ja viņam būtu tādas ādas bikses kā Ērikam. Zēns palūkojās uz kontaktdakšu ar elektriskā vada pagarinātāju. Nopietnā reizē māte to izmantoja kā palīglīdzekli audzināšanā. Un, ja kājās nebija nekas cits kā nodilušas bikses, tas sāpēja. «Āda izolācijai būtu daudz piemērotāka,» mūsu varonis nopūtās. Vai viņš jau nojauta, kādiem piedzīvojumiem liktenis viņu šodien izraudzījis? Ar atbildi nesteigsimies. Taču, ja taisnība, ka lieli notikumi jau iepriekš piesaka savu tuvošanos, tad visai zīmīgi bija tas, ka Vovkam zem biksēm pēkšņi kaut kas ieniezējās un zēnam vajadzēja krietni kasīties, līdz nieze pārgāja.

Tā kā Vovka ilgāk vairs nespēja noskatīties uz ienīsto puloveru, ko māte bija izklājusi uz gultas, viņš nolēma aiziet pēc piena. Zēns paņēma no palodzes desmitsantīmu monētu un kannu. Līdzās kannai stāvēja stikla burka. Tajā peldēja četras- zaļas vardes. Vovka tās vakar bija izmakšķerējis kādā Rīgas parka dīķī; viņš gribēja šīs dzīvās radības iemainīt citiem puikām pret pastmarkām. Man rokā ir desmit santīmi, viņš prātoja,, ko gan visu nevarētu nopirkt, ja tie nebūtu jāizšķiež par tik pliekanu šķidrumu kā piens. Viņš sarauca savu uzrauto degunteli, it ka grasīdamies šķaudīt, bet piepeši zēna šķelmīgās acis iezibsnījās. Viņam iešāvās prātā doma, kuras dēj atkal bija vērts dzīvot.

Piena veikals vēl bija slēgts, četras pienotavas kannas stāvēja laukā pie durvīm. Vovka paskatījās apkārt un žigli ķērās

pie darba. Nepagāja ne minūte, kad viss bija nokārtots. Zēns rātni sveicināja kādu pazīstamu kundzi, kas nāca pāri bruģim; jau mazāk rātni, toties iekšēji gavilēdams, viņš pameta gaisā desmitsantīmu monētu un veikli satvēra to ar mēli.

īsi pirms astoņiem Vovka iestājās kopā ar sievām rindā pie veikala, it kā joprojām gribēdams nopirkt pienu. Tieši astoņos tirgotājs Daugava atvēra savu veikaliņu un ienesa piena kannas. Pircēju acu priekšā viņš salēja tās letes katlā un, kā ik rītus, atgādināja:

—   Man pienā nav ne pilītes ūdens!

Par piena atšķaidīšanu viņš jau divas reizes bija sodīts, taču tas viņu netraucēja joprojām blēdīties. Tikai tagad, kā Vovka acīgi bija novērojis, Daugava lēja nevis pienam klāt ūdeni, bet pienu ūdenim, ko iepriekš bija iepildījis letes katlā.

Šodien Vovka izlikās, ka viņam gar to visu nav nekādas daļas. Daugava sāka tirgoties. Bija dzirdams, kā veikalā šķind kannas, list piens. Piepeši spēcīga, saniknota balss pārtrauca šīs miermīlīgās skaņas. Tā piederēja mājas sarga Klepera kundzei:

—   Paskatieties, tur pienā kaut kas peld!

—        Manā veikalā tiek ievērotas sanitārās normas, pienā nekas nevar peldēt, — cienīgi atskanēja Daugavas sadusmotā balss.

—   Un tomēr tur kaut kas peld! Kaut kas zaļš, varbūt lapa?

—        Paklausieties, Klepera kundze, kā var hermētiski noslēgtā piena kannā ietikt lapa?

—        Tomēr es saku jums … Ak dievs, tas taču, tas taču ir kaut kas dzīvs!

—   Dzīvs?

—   Re, ienirst un tagad atkal uzpeld virspusē!

—   Pilnīgi izslēgts, tur būs kāds pārpratums.

—        Pārpratums? Dievs debesīs, tā ir varde! Krupis, gandrīz vai maza krokodila lielumā!

—        Ak kungs, ja tā būtu iestrēgusi manam dēliņam kaklā, — iesaucās vecā Puķīša kundze. — Viņš tagad gulētu zilu sejiņu un pārgrieztām acīm, nosmacis un noindēts.

—        Gatavais zāļotājs, pat tīru krāna ūdeni viņš nevar paņemt, lai atšķaidītu pienu, — sašuta kāda cita sieva.

—   Tur jau peld vēl dažas! — Bērziņa kundze noliecās pār katlu. — Piena vietā viņš mums pārdod dīķa ūdeni, viņš pārdod mums varžu zupu.

—   Policiju, sauciet policiju! Lai izmeklē pienu ar mikroskopu, tās pienākums ir sargāt mūsu bērnu dzīvības ar roku dzelžiem, — Klepera kundze atkal lamājās, un ne mazāk šķendējās arī citas sievas; kņada izcēlās vēl skaļāka un jautrāka nekā svētdienās Rīgas sīkumtirgū.

Vovka iebāza desmit santīmus kabatā. Viņš taču nevarēja izdot naudu par pienu, kas bija pieķērnāts ar vardēm, to pat māte sapratīs. Samierinājies ar dzīvi, zēns devās no veikala prom un grasījās klusu uzsvilpot kādu dziesmiņu, kad atkal atminējās puloveru. Viņa labais garastāvoklis no jauna izgaisa.

Lai vispār nebūtu jāredz šis sasodītais pulovers, Vovka palika pagalmā. Kaut arī bija vasarsvētku brīvlaiks, neviens no viņa draugiem vēl nerādījās, un ko vērts bija viņa varžu piedzīvojums, ja nevienam par to nevarēja izstāstīt. Viņš atkal atcerējās savas mīlas mokas, jo viņa izredzētā, Zvaigznīte, aizvakar nebija viņam izrādījusi pienācīgu uzmanību. Tik smalkjūtīgs cilvēks kā Vovka to nevarēja tik ātri aizmirst.

Atbalstījies pret kādu trušu būri, zēns prātoja, kas tagad būtu darāms. Vovka palūkojās uz noplukušo sētas māju, kurā viņš dzīvoja, tad viņa skatiens slīdēja uz ielas nama sētas pusi, kur stāvēja miesnieka Buldura ķerra. Plašā, apaļiem bruģak- meņiem klātā pagalma labajā un kreisajā pusē bija redzami vairāki malkas šķūnīši; pazema mūra celtne deva pajumti ogļu tirgotavai un skārdnieka darbnīcai. Zārcinieka Romja darbnīcas priekšā snauduļoja kaķis. Virs darbnīcas jumta slējās dažu koku vainagi; tur pletās popa Sergeja dārzs. Pašā pagalma iedibenē vēl stāvēja agrāko laiku govju kūts. Tajā Zvaigznītes tēvocis, grāmatsējējs Krasts, bija iekārtojis savu darbnīcu.

Pēkšņi Vovka sarāvās, it kā ar basu kāju būtu uzkāpis uz spraudītes. īres nama vārtu ejā parādījās zilacaina meitene ar divām garām, gaišām bizēm. Taču viņa nebija viena! Lovka nesa viņas iepirkumu somu. Grāmatsietuves durvju priekšā zēns atvadījās no meitenes un devās jau uz sava tēva kurpniekdarbnīcu, kad pamanīja Vovku. Vovka bija sakrustojis rokas uz muguras un tik bargu skatienu ieurbās savā nodevīgajā draugā, ka Ļovkam no bailēm pieklātos cauri zemei izkrist. Taču Ļovkam tas pat prātā nenāca. Vislabākajā noskaņojumā viņš droši tuvojās Vovkam, un viņam vēl pietika bezkaunības draugu uzrunāt:

—        Šodien nav labs laiks, citādi varētu iet uz Daugavu nopeldēties.

—        Peldēties tu vari iet viens, un, ja tu slīksi, es stāvēšu blakus un tikai svilpošu. — Tā kā iznīcinošais skatiens uz Ļovkas nejūtīgo dvēseli nebija atstājis nekādu iespaidu, Vovka tagad, pavērsis acis pret debesīm, viņam pat virsū neskatījās.

—   Kas noticis ar tevi? Vai kāvienu esi dabūjis?

—        Kāvienu! — Par šādu minējumu Vovka varēja tikai nicīgi nošņākties. — Ar tevi es vispār vairs nerunāju.

—   Kas tad noticis? Es taču tev neko neesmu izdarījis?

—        Tu esi pavisam nožēlojams objekts, — pavēstīja Vovka, kuram reizēm patika izdaiļot savu runu ar svešvārdiem.

—        Un tu? Tev laikam te viss nav kārtībā. — Ļovka pabun- goja pie deniņiem, lai padarītu savus vārdus iespaidīgākus.

—       Ja tev šķiet, ka tu viņai kaut ko nozīmē, tad zini — tev galvā ir salmi, šite! — Vovka tāpat pabungoja pie deniņiem.

—       Ak tā, — Ļovka beidzot visu saprata, — tu taisies uz raudāšanu tāpēc, ka es nesu Zvaigznītes iepirkumu somu. Neviens man to nav aizliedzis.

—   Es tev to aizliedzu.

—   Tu man nevari neko aizliegt.

—   Ļoti labi varu. Ka kraušu pa degunu!

—   Nekā tu nekrausi.

—   Un bez tam vēl miltos samalšu.

—   Nekā tu neizdarīsi.

—   Tūūū!

—   Nu, nu, ko tu teiksi?

—   Tu esi pretīgs tupeļu lāpītājs.

—   Un tu? Slaists, kas to vien zina kā muldēt!

—   Tu esi zaķapastala!

—   Pats esi zaķapastala.

—   Noskūts mērkaķis tu esi.

—   Pats esi mērkaķis.

—   Tu esi puņķains ķēms!

—   Pats esi ķēms.

—        Paklausies, Ļovka, ja tu vēlreiz pateiksi «pats esi», mana pacietība būs galā, tu, vecā gramofona plate!

—   Pats esi gramofona plate.

Pret aukstasinīgi izteikto «pats esi» Vovka bija bezspēcīgs. Viņš varēja izgudrot pašus skaistākos un atjautīgākos lamuvārdus, Ļovkas «pats esi» atspēlēja tos viņam atpakaļ, kā siena atsit bumbu. Tur varēja līdzēt vien rupja vara. Kurinātāja Jū- tiņa jaunā sieva iztraucēja kareivīgo izskaidrošanos.

—        Atkal jau kautiņš? Izbeidziet! — viņa bargi uzsauca abiem ķildniekiem.

—   Kauties? Ar šito? Pē!

—   Pats — pē.

Nekas nelīdzēja, Vovkam vajadzēja mainīt taktiku. Viņš nospļāvās Ļovkam pie kājām.

—   Pat šitik daudz tu viņai neesi vērts.

—        Un tu viņai vispār esi tukša vieta, — Ļovka mierīgi atteica.

—        Manis pēc viņa var noslīcināties, man vienalga, — Vovka iekaisa dusmās.

—        Noslīcināties? — Ļovka nievājoši smīkņāja. — Tevis dēļ viņa neietu pat lietū iesnas saķert.

—        … ko viņa vēl gauži nožēlos. Kad es izaugšu liels un, riskēdams ar dzīvību, atvedīšu no Āfrikas ziloņa ilkņus, viņa nedabūs nevienu. Un tu arī ne.

—        Ziloņa ilkņus! Tev nudien smadzenēs atkal kaut kas sagriezies.

—   Tu jau nemaz nezini, ko es šorīt izdarīju.

—   Ko tu varēji izdarīt — čučēji!

—   Varbūt tu čučēji. Es atmaskoju piena šķaidītāju Daugavu.

—   Tu laikam būsi pa kluso izokšķerējis viņa veikalu?

—        Tā tev liekas. Es izdarīju kaut ko tādu, ka Daugavam vajadzēja saukt pēc palīdzības, citādi sievas būtu viņu nolinčo- jušas.

—   Vēl pirms ceturtdaļstundas viņš bija sveiks un vesels.

—   Sveiks un vesels, bet morāli salauzts, jo kopš šodienas viņš ir pilnīgi izputināts. Tiklīdz Daugava gribēja pārdot atšķaidīto pienu, tajā atskanēja kurkstieni — kvā, kvā —, jo pienā peldēja dučiem varžu.

—   Melo.

—   Nav nekādas vajadzības. — Vovka sakrustoja rokas pār krūtīm. — Un vispār tu man esi tukša vieta, čūsku vecis, ar kuru es vairs nerunāju.

Tagad Ļovkam bija diezgan. Viņš pameta savu draugu stāvam un devās pāri pagalmam uz tēva darbnīcu.

Vovka vēl kādu brīdi nekustīgi stāvēja savā iespaidīgajā pozā, bet, tā kā neviens nepievērsa uzmanību, viņam k|uva garlaicīgi. Zēns devās uz grāmatsietuvi, lai pavaicātu Zvaigznītes tēvocim, vai viņam nav kāda grāmata, ko palasīt. Ar Zvaigznīti, šo neuzticīgo radījumu, viņš nerunās ne pušplēsta vārda, ne uz viņas pusi neskatīsies. Vovka gribēja viņai pagriezt muguru; Zvaigznītei vajadzēja dvēseles dzijumos nodrebēt.

Grāmatsietuve atradās no ķieģeļiem mūrētā šķūnī, kas kādreiz kalpojis par govju kūti. Zemajā telpā bija tikai divi lodziņi, un grāmatsējējs bija piestūmis savu darbgaldu, apkrautu ar šķērēm, nažiem un klīstera podiem, pie viena no tiem. Zem otra loga stāvēja prese un griežamā mašīna. Grāmatu kalni, kurus vajadzēja iesiet, kārtu kārtām slējās gar sienām. Būcenītis līdzās darbnīcai bija ierīkots par dzīvojamo istabu.

Zvaigznīte, kaut ari viņai bija tikai divpadsmit gadu, uzturēja saimniecību. Viņas vecāki bija gājuši bojā nelaimes gadījumā uz dzelzceļa, un grāmatsējējs bija pieņēmis meiteni audzināšanā, par ko viņa atlīdzināja ar sevišķu pieķeršanos. Nenogurdināma viņa darbojās no agra rīta līdz vēlam vakaram. Meitene mazgāja, slaucīja, vārīja un, ja bija nepieciešams, nesa pasūtītājiem iesietās grāmatas uz mājām.

Viņas tēvocis bija mierīgs, labsirdīgs, gadus piecdesmit piecus vecs vīrs, kuram grāmatas bija ne tikai peļņas avots. Katru brīvu brītiņu viņš lasīja, vakaros labprāt sarunājās ar studentiem un strādniekiem un aizdeva viņiem grāmatas, kuras tajā laikā bibliotēkās un grāmatnīcās vairs nebija dabūjamas.

Iīdzko Vovka ienāca darbnīcā, Krasts uzlūkoja viņu. Vīram |iitI s.iputīgo zēnu bija simpātijas, grāmatsējēju arvien uzjautrināja viņa mūžam neizsīkstošā fantāzija.

Vovka uzreiz izstāstīja Zvaigznītes tēvocim par savu varoņdarbu.

Tagad šai piena šķaidīšanai vienreiz būs gals, un nabaga sievietēm vairs nevajadzēs barot zīdaiņus ar nevārīto krāna ūdeni, - taisnības cīnītājs Vovka nobeidza.

Krasts, kas akurāt grasījās nogriezt gabalu zaļas mākslīgās vadmalas kādai grāmatai, iesmējās.

- Ja Daugava uzzinās par tavām izdarībām ar vardēm, tad sargies.

Kā lai viņš uzzinātu? To jau neviens neredzēja, — Vovka pašpārliecināti atbildēja. Tad viņš pavaicāja, vai Krastam nebūtu kāda grāmata, ko palasīt.

—        Re, šie stāsti tev noteikti patiks. — Krasts viņam pasniedza kādu grāmatu.

—   Cerams, tur nebūs nekas par mīlestību, — Vovka sacīja.

—   Un, ja nu būtu, vai tas tev traucētu?

—        Es par šīm muļķīgajām jūtām negribu neko vairs dzirdēt, — Vovka pavēstīja kā lietpratējs, kuram tādas jūtas nav ne plika graša vērtas.

Bet Zvaigznīte? Viņa izturējās tā, it kā viņai Vovkas dziļi filozofiskie izteikumi neinteresētu ne mazākā mērā. Ar ēveļskaidām, sanestām no zārcinieka darbnīcas, viņa kurināja krāsniņu, uz kuras stāvēja līmes pods.

Krasts apvaldīja smaidu un pavaicāja gudrajam Vovkam, kāpēc tad mīlestība esot muļķīgas jūtas.

—        Kāpēc? — Vovka atkārtoja. — Visas jūtas ir muļķīgas, ja tās vīra cilvēkam laupa saprātu. Viņš var būt mēnessērdzīgs un rāpot pa jumtiem, lūdzu, bet, ja dara to mīlestības dēļ, viņš manās acīs vairs nav nekāds vīrietis.

Zvaigznīte viņu pārtrauca un teica, ka došoties pie miesnieka Buldura palūkoties, vai viņam nav svaigu kaulu.

—        Tikai neaizmirsti, ka tev vēlāk jāaiznes jaunajai Alkšņa kundzei aploksne ar vēstuli un naudu, — piekodināja tēvocis, pamezdams acis uz galdu. Tur līdzās iesietai grāmatu kaudzei gulēja aploksne.

Zvaigznīte pamāja un izgāja no darbnīcas — nežēlīga kā visas sievietes, kas domā tikai par kauliem un gaļu, bet nevis par jūtām, ko viņas ievaino.

Vovka noslēpa savas ievainotās jūtas, vienaldzīgi svilpodams kādu modes dziesmiņu. Pēc brīža viņš sacīja:

—        Paies noteikti vesela stunda, kamēr viņa atgriezīsies ar kauliem.

—   Kas tev šodien lēcies? — Krasts pacēla acis.

—        Man? Nekas, — Vovka meloja. — Bet es esmu salasījies pietiekami daudz grāmatu, kurās rakstīts, kas sievietes īstenībā ir. Nav nekāda nejaušība, ka viņas ap kaklu liek beigtu zvēru ādas.

—   Bet vīrieši taču arī nēsā ādas!

—        Nu jā, bet aukstuma dēļ, nevis gribēdami palielīties, ka viņi novilkuši kādam ādu.

Vovka stāvēja pie loga un nenolaida no Zvaigznītes ne acu, līdz viņa nozuda vārtu ejā. Gandrīz vai tajā pašā mirklī pa vārtiem pagalmā ienāca divi vīri.

—        Tur nāk kārtībnieks Vurgks ar kādu vīrieti. Man šķiet, taisni šurp! — Vovka iesaucās, un viņš nekļūdījās.

Dažus mirkļus vēlāk durvis atvērās, un abi vīrieši ienāca iekšā. Ūsainais Vurgks un kāds mazs, apaļš kā lodīte vīrelis melnā mētelī. Kārtībnieks palika stāvam pie durvīm, mazais rešņuks pienāca grāmatsējējam klāt pie galda. Ienākušas ziņas, ka Krasts savā darbnīcā glabājot pretvalstiskas grāmatas, viņš īgni paskaidroja. Grāmatsējējs palika mierīgi sēžam pie galda un pavaicāja, kādas grāmatas tad tiekot sauktas par pretval- stiskām.

Rešņuks sarauca degunu un izvilka no mēteļa sarakstu.

Krasts sakārtoja brilles un pārskrēja ar acīm sarakstu.

—        Apbrīnojami. Pat Gorkijs un Upīts ir kļuvuši par noziedzniekiem, kuru grāmatām uzlikts aizliegums?

—        Kāds tur aizliegums! — Rešņuks kļuva nepacietīgs. — Tik daudz goda šiem lubu gabaliem neviens neizrāda. Tik vien kā jānoliek aiz atslēgas, lai nejauc cilvēkiem prātus.

nezinu, vai manā sietuvē ir kāda no šīm grāmatām, — Ki.r.K ..icija. Paskatieties paši!

un nu Vovkam šķita, ka pienācis mirklis parādīt sevi pienācīgā gaismā. Uz darbgalda Krastam priekšā stāvēja vesela kaudze zaļā mākslīgā ādā vienādi iesietu grāmatu. Vovka, paņēma pašu augšējo no šīm grāmatām, atvēra to.

"Vaļi un to zveja Arktikā», — viņš izlasīja un tad pavaicaja: Vai tas arī ir noziedzīgs sacerējums?

Nepļāpā dumjības, — rešņuks uzbrēca. — Kam pieder šīs grāmatas? — Viņš norādīja ar savu strupo pirkstu uz kaudzi savā priekšā.

- Grāmattirgotājam Staubiņam, — Krasts paskaidroja, nepārtraukdams darbu. — Es gribu pabeigt pēdējo, tāpēc ka šīm grāmatām jau šopēcpusdien jābūt veikalā. Pircēju pasūtījumi.

Atkal rešņuks sarauca degunu un piegāja pie kādas vecu, vel neizārdītu grāmatu kaudzes, kas bija sakrauta pie sienas. Vovka viņam sekoja.

Tur katrā ziņā būs kādas no tām, kuras jūs meklējat, — viņš nevaicāts paskaidroja. — Mudž no ķīmijas formulām, kā pagatavot spridzekļus.

- Taisies, ka tūliņ pazūdi no šejienes! — rešņuks nosēcās un gribēja viņu satvert aiz apkakles.

Taču Vovka bija veiklāks. Viņš padrāzās garām kārtībniekam, kas stāvēja pie durvīm, un bija drošībā.

Par Zvaigznītes tēvoci Vovka neuztraucās. Tas resnais muļķadesa, viņš domāja, darbnīcā neko neatradīs. Taču zēns maldījās.

Ceturtdaļstundu vēlāk Krasts iznāca no darbnīcas, un viņu pavadīja kriminālpolicijas ierēdnis, stiepdams saini ar grāmatam. Grāmatsējējam vajadzēja iet līdzi uz policijas iecirkni.

Ap pusdienlaiku es būšu atkal atpakaļ, — viņš uzsauca garāmiedams Vovkam. — Piekodini Zvaigznītei, lai uzsilda nūdeļu zupu.

Vovka pamāja.

Policijas iecirknī viņš tika ievests kādā istabā līdzās sardzes telpai. Tur pie rakstāmgalda sēdēja pavecāks policists īsi apcirptiem sirmiem matiem. Kriminālpolicijas ierēdnis nodeva viņam grāmatu saini un izgāja no telpas.

Policists pierakstīja Krasta personālijas un, drukādams ar vienu pirkstu uz rakstāmmašīnas, sastādīja konfiscēto grāmatu sarakstu. Tad viņš izvilka no atvilktnes iesāktu tabakas paciņu un piebāza pīpi.

—        Hm, un jums tikai tāpēc lika nākt līdzi, ka pie jums tika atrastas šīs grāmatas? — viņš pavaicāja Krastam.

—   Tā tas ir, — grāmatsējējs apstiprināja.

—        Glīti iesietas. Redzams, ka jūs savu amatu protat. — Policists aplūkoja kādu no grāmatām. — Par aizturēšanu neraizējieties. Ja jūs neko citu nebūsiet pastrādājis, tad tā ir pusbēda. Jums uzliks naudas sodu vai iedos dažus mēnešus, nekas vairāk noteikti nebūs.

—   Paldies, man pietiks ar to pašu, — Krasts sacīja.

Policijas ierēdnis atvēra vienu no grāmatām un brīdi lasīja.

—        Es arī esmu uzaudzis laukos, — viņš sacīja, — un tas, kā te ir aprakstīta kāda zemnieka dzīve, ir ļoti interesanti.

Krasts neko neatbildēja. Un, tā kā neviens nenāca, policists turpināja lasīt.

—        Jā, mats matā kā īstenībā, — viņš beidzot teica. — Nebūtu domājis, ka cilvēks visu spēj tik precīzi aprakstīt.

Krasts pavīpsnāja.

—        To jūs nedrīkstat skaļi sacīt, citādi jums izies tāpat kā man.

Policists satrūkās.

—        Es vispār neko neesmu teicis, jo tik musinošas grāmatas pamatoti tiek aizliegtas. — Viņš pavilcinājās, tad pastūma uz Krasta pusi iesākto tabakas paciņu. — Paņemiet. Noderēs — arī tad, ja jūs nesmēķējat.

Krasts pateicās un iebāza tabakas paciņu savā mēteļa kabatā.

Tiklīdz viņš to bija izdarījis, atvērās durvis un ienāca iecirkņa priekšnieks. Viņš vēl bija ļoti jauns — sārtu, labi koptu seju. Viņš īgni pavaicāja policistam, vai visas formalitātes ir nokārtotās. Grāmatsējējam iecirkņa priekšnieks nelaipni paziņoju, ka viņu pārvedīšot uz policijas cietumu.

bija jau pēcpusdiena, kad Krasts turp nonāca. Kamera, kurā viņš tika ievests, liptin lipa no netīrības, un vienīgās mēbeles bija trauks dabiskajām vajadzībām un koka lāviņa. Uz lāviņas sēdēja noskrandis vīrs sirmu matu vainadziņu ap galvu un lielu, zilsārtu degunu līdzīgu kartupelim.

Laipni lūdzam, kolēģi, — viņš sveicināja Krastu un piebungoja ar rādītājpirkstu pie deniņiem. — Vai tev ir kas smēķējams?

Krasts pamāja un izvilka no kabatas tabakas paciņu.

Sērkociņu man diemžēl nav.

Mēs esam alu cilvēki un iztiksim arī bez sērkociņiem, — apmierināti nosacīja Krasta kameras biedrs. Viņš noņēma no savas noskrandušās žaketes kādu pogu, kas turējās mazā āķītī. Poga sastāvēja no divām kopā saskrūvētām daļām, vidū bija izdobta un piepildīta ar posu. Paņēmis nolauztu lāpāmadatu, lieldegunis uzšķīla pret pogas malu dzirkstis, kas aizdedzināja posu. Netrūka ari avīžu papīra, un viņš drīz vien varēja ar baudu nodoties cigaretei.

—   Starp citu, mans vārds ir Arnolds.

Krasts nosauca savu vārdu.

—       Vai tu ilgi te paliksi? — kameras biedrs, smēķi kūpinādams, apvaicājās.

—        Kā lai es to zinu. — Grāmatsējējs apsēdās lāviņas otrā galā.

—        Saprotu. Runāšana ir sudrabs, klusēšana — zelts, — Arnolds pamāja. Pēc tam, Krastu sīki nopētījis, viņš secināja:

- Netieku no tevis gudrs. Tu man atgādini kādu garsvārci mācitāju, kas bija noslepkavojis četras atraitnes; četrus mēnešus es nosēdēju kopā ar viņu. Arī bija laipns, rezervēts cilvēks, dalījās ar mani visā. Zēl, ka tie viņu pakāra.

Krastam uznāca smiekli.

—   Mani droši vien nepakārs.

Tātad tu esi ļoti drošs par sevi?

Tad jau redzēs. Un kāpēc viņi tevi ieslodzīja?

Man nelaimējās, — Arnolds irgodamies atbildēja. — Aprīlī, kad vēl bija auksts, es naktī ielīdu kādā pagrabā, lai sasildītos. Un kur es nonācu? Šņabja brūža noliktavā. Tas bija liktenīgi. Es tik ilgi sildījos, līdz netiku vairs prom.

—   Tu noteikti te neesi pirmo reizi?

—        Esi gan tu jokupēteris! Sī ir devītā reize, visas četrarpus gadu laikā. Un tu?

Krasts izlikās nedzirdējis jautājumu.

—   Vai šādu dzīvi ir vērts dzīvot? — viņš vaicāja.

Arnolds atkal noirgojās.

—        Neizliecies nu par galīgu nejēgu! Mana ievingrinātā acs cilvēku pazīšanā mani tik viegli nevi|. «Vai šādu dzīvi ir vērts dzīvot?» Tu domā, ka bija vērts, kad es no rīta līdz vakaram rāvos pa ziepju fabriku? Jā, brīnies vien, esmu diplomēts ziepju vārītājs, bet kāds man no tā labums? Manas plaušas bija beigtas, bet ar tiem nabaga grašiem nepietika pat ārstam. Tad es sacīju: paldies par kūkām, — un kopš tā laika es baudu brīvību. Tie deviņi mēneši, ko viņi man piespriedīs, paies vienā elpas vilcienā, un pavasarī, kad es nākšu laukā, būs pats skaistākais laiks… — Viņš sparīgi kasījās zem žaketes. Viņam nebija krekla, toties jo vairāk bija utu.

Krasts it kā starp citu pavaicāja:

—   Vai mums abiem būs jāguj uz vienas koka lāviņas?

—        Tu domāji, mums ienesīs kamerā pē|us? — Arnolds purināja galvu. — No tevis es nudien netieku gudrs. Pēc zemnieka, kas krogā sacēlis traci, tu neizskaties. Arī aizšmaukušam grāmatvedim tu nelīdzinies. Drīzāk tu izskaties pēc aptieķnieka, kas zem letes tirgo indes pulverīšus. Reiz es tādu pazinu, viņš dabūja divdesmit gadus, jo ar strihnīnu bija aizsūtījis uz viņpasauli savu sievasmāti. Viņš bija ļoti patīkams, izglītots cilvēks.

—        Es esmu grāmatsējējs, — Krasts sacīja, lai izbeigtu šo pļāpāšanu.

—   Grāmatsējējs?

—        Jā, viņi atrada manā darbnīcā grāmatas, kuras tagad vairs nedrīkst lasīt.

—        Un tik vien? — kameras biedrs bija manāmi vīlies. — Tad jau tu nedabūsi pat pāris mēnešu!

— Es ceru, ka tikšu cauri ar naudas sodu.

Ko, tu gribi viņiem grūst dzīvu naudu rīklē?! — Arnolds biju sirds dzi|umos aizkaitināts. — Ja tev tās ir par daudz, pa- Milisim tev labāk katru dienu pa mazam sivēnam un īstu šam- pnrileli, tad tu vismaz zināsi, kur tava nauda paliek. Tā redzi, šnja liļ'./.diņā nebūtu ne vainas, ja tikai puncis bijis allaž pilns. I.S reiz pazinu kādu sacīkšu zirgaudzētavas īpašnieku, kam kamera bija pat persiešu paklājs.

Kamēr Arnolds vienā laidā pļāpāja, Krasts domāja. Ideja, Ko viņa ņiprais bēdubrālis bija izteicis par naudas sodu, tiešām nebija zemē metama. Nebūtu nemaz tik |auni, ja viņš vienu divu mēnešus te nosēdētu. Ja tikai varētu darīt zināmu Zvaigznītei, kur viņš nolicis ietaupīto naudu …

Mija jau pusnakts, kad Krasts beidzot iemiga uz cietās lāviņa līdzās Arnoldam. Viņš ilgi kasījās, ne mazāk kā jautrais ziepju vārītājs.

2

Tā nu iznāca, ka Zvaigznītei vajadzēja nūdeļu zupu, tēvoča nnļako ēdienu, ar smagu sirdi notiesāt vienai pašai. Kad meitene nākamajā dienā iecirknī apvaicājās par savu tēvoci, viņai lika pateikts, lai atnāk vakara pusē vēlreiz. Vakara pusē viņa uzzināja, ka tēvocis pārvests uz cietumu un, ja viņš nesamaksāšot uzlikto naudas sodu, viņš nekādā ziņā netiks atbrīvots āt- i āk kā pēc mēneša.

Vovka pavadīja Zvaigznīti uz iecirkni, iedrošinādams viņu. Meitene pateicīgām acīm palūkojās viņā, un Vovka laimes pārpilnībā nozvērējās:

Es tev vienmēr palīdzēšu. Pat ja tagad drāztos šurp degunradzis, es tevi aizstāvētu.

Taču degunradzis nedrāzās, viņiem pretī cienīgā solī nāca namsaimnieks Pekas kungs ar lielu vēderu; virs puķainās zīda vestes šūpojās zelta pulksteņķēde. īkšķus Peka bija sabāzis vestes kabatās.

Neviens no "īrniekiem viņu nevarēja ciest. Sis vīrs bija nesau- (l/n: . piedzenot īres maksu, un tielējās par katru santīmu, ja hij.i nepieciešams izdarīt visniecīgāko remontu. Lielās, vienīgi ar dēļiem piesegtās atkritumu tvertnes bija pilnas līdz malām; Peka lika tās izvest ne biežāk kā reizi mēnesī.

Ieraudzījis Zvaigznīti, viņš savilka sīrupainu seju.

—        Dzirdēju, ka tavs tēvocis esot cietumā. Vai tā ir taisnība, mans bērns?

Zvaigznīte tikai pamāja.

Toties jo spītīgāk paskaidroja Vovka:

—        Viņš nav neko ļaunu izdarījis. Viņš tikai lasīja grāmatas, kuras veikalā nepārdod.

—   Tātad aizliegtas grāmatasl — Peka pacēla pirkstu.

—   Un kas tur liels? — Vovka bramanīgi atcirta.

—        Neesi tik bezkaunīgs, zeņķi! Ja valsts tādas grāmatas aizliedz, tad dara to pamatoti. Un tāpēc, — viņš atkal pievērsās Zvaigznītei, — pasaki savam tēvocim, ka es jūtos ļoti apbēdināts par viņa pārkāpumu. Un atgādini, ka īre jāsamaksā uz priekšu līdz pirmajam jūnijam. Tā kā viņa noziegums ceļ neslavu kā man, tā mājām, par kurām es esmu atbildīgs, uz manu iecietību lai nepaļaujas. Es ceru, ka tu mani saproti?

Zvaigznīte saprata.

—   Es jums tos simt piecus latus atnesīšu; nauda mums ir.

—   Tad jau viss kārtībā, — Peka sacīja.

—        Ak, tu vecais, utīm apaugušais mērkaķi! — Vovkam paspruka, jo viņš nespēja vairs valdīties.

—        Ko?! Kurš ir mērkaķis? — Peka izrāva īkšķus no vestes kabatām.

Vovka nošņauca degunu, ar pirkstu aizspiezdams vienu nāsi, tikai tad pamāja ar galvu uz logu, pa kuru kāds vīrs skatījās pagalmā.

—   Jūs teiksiet, ka tas nav mērkaķis?

Uzaudzis pa lielākajai daļai uz ielas, Vovka, ja vien gribēja, varēja būt tik rupjš un bezkaunīgs kā īsts huligāns. Tas bija zināms visos Ķēniņa ielas pagalmos, un tāpēc Peka atzina par prātīgāku nepievērst šim gadījumam vairs uzmanību. Stīviem soļiem viņš devās prom.

Abi bērni iegāja darbnīcā. Tiklīdz Zvaigznīte bija aizvērusi aiz sevis durvis, viņa steidzās pie galda, kur tēvocis parasti strādāja. Meitene atrāva atvilktni un izņēma no turienes pla-

Iuiiki skārda kārbu, kurā tēvocis glabāja kvītis, dokumentus, vcsluli's un ari naudu. Steidzīgi viņa pārmeklēja kārbu un tik- put drudžaini pārcilāja visu uz galda.

Ko tu meklē? — Vovka vaicāja.

Aploksni.

Kādu aploksni?

Aploksni ar naudu, ko man vajadzēja aiznest Alkšņa kundzei. Tā taču bija mūsu īres nauda! Vakar es par to vairs neiedomājos, un tagad — tagad aploksne ir pazudusi.

—        Varbūt tavs tēvocis to paņēmis līdzi? — minēja Vovka. Zvaigznīte purināja galvu.

I.idzi viņš to nav ņēmis nekādā ziņā. Citādi taču viņam liiitu bijis jāsamaksā sods.

—        Tātad aploksnei ar naudu jābūt šeit, — Vovka secināja. - Gan mēs to atradīsim.

Meklēšanā viņiem palīdzēja Ļovka. Arī viņš bija ieradies, lai piedāvātu Zvaigznītei savu palīdzību. Trijatā viņi apgrieza visu darbnīcu kājām gaisā, taču aploksni ar naudu neatrada. Zvaigznīte sāka raudāt. Ļovka apsēdās viņai blakus, lai mierinātu meiteni. Vovka kjuva pamatoti greizsirdīgs.

-   Ja mēs gribam naudu atrast, — viņš bargi aizrādīja,

tad brēkšana tur nelīdzēs. Mums jāstrādā ar galvu. —

Vovka atgrūda pakausī savu naģeni, it kā ar atsegtu pieri spētu labāk iekustināt smadzenes. Pirmais smadzeņu darbības rezultāts bija sekojošs secinājums:

-    Tātad aploksne ir un paliek pazudusi.

-      Ei nu, — Ļovka zobojās.

-    Un, tā kā šeit neviens nav ielauzies, — Vovka turpināja,

naudai vēl arvien jābūt tepat. Un, ja ne, tad tai jābūt kur

citur.

-     Ko tu neteiksi, — Ļovka norūca.

-  Ir tikai viena metode, kā atrast naudu, — Vovka nepievērsa viņam uzmanību. — Mums jāizmēģina, kā nauda varēja pazust. Es būšu Zvaigznītes tēvocis, Zvaigznīte būs es, bet tu būsi resnais policijas ierēdnis.

Ļovka uzmeta lūpu — tās esot īstas muļķības, tomēr pakļāvās Vovkas autoritātei. Vovka apsēdās pie galda, izņēma no atvilktnes kādu aploksni un nolika to sev priekšā. Tad Zvaigznītei vajadzēja iesaukties: «Un tagad viņi nāk šurp!» Bet Ļovka sacīja:

—   Kratīšana!

Vovka ar pārākuma apziņu viņam atvēlēja:

—   Lūdzu, meklējiet, tikai netraucējiet man strādāt.

—  Jūs esat apcietināts, — Ļovka paziņoja.

—      Varai es nepretojos. — Vovka piecēlās. — Citādi jūs mani ne ar desmit zirgiem nedabūtu no šejienes prom.

—   Nepļāpājiet tik daudz, nāciet līdzi!

—   Jūs! Jūsu pienākums ir runāt ar mani pieklājīgi.

—   Pieklājīgi? Tūliņ tu dabūsi ar gumijas nūju pa ķobi.

—   Nedraudi man, sisenis tāds!

—   Pats esi sisenis!

Pieredze Vovku bija mācījusi, ka viņš pret šo viltīgo «pats esi» ir bezspēcīgs. Un, pilnīgi aizmirsis grāmatsējēja lomu, viņš, dusmās trīcēdams, pienāca Ļovkam klāt.

—   Vēl vienu vārdu, un es tevi pataisīšu par līķi, vai saprati?

—      Pirms tu mani par līķi pataisīsi, pats aizlidosi pa gaisu kā sīkākais pīslis, — Ļovka deva pretī.

—      Tūū, piesargies man! — Vovka draudēja, piegrūzdams viņam dūri pie deguna. — Vienreiz jau tu no manis nokautu dabūji, un šoreiz …

—      Kikerigū — dzied gailītis, sapnī olu izdējis, — ņirgājās Ļovka, tomēr pakāpās solīti atpakaļ.

Vovka viņam sekoja.

—   Pasaki man vēlreiz «kikerigū»!

—    Kikerigū, kikerigū!

—       Izbeidziet strīdēties, — Zvaigznīte viņus pārtrauca, — ja sakausieties, es ar jums nerunāšu vairs ne vārda.

—      Viņš mani apvainoja, šis pastalu lāpītājs, šis piķdrātiņš, un to es necietīšu, — Vovka mēģināja taisnoties.

—   Kurš ir piķdrātiņš? Pasaki vēlreiz!

—   Piķdrātiņš, piķdrātiņš!

Šoreiz Ļovkas gods bija pārāk sāpīgi aizskarts, un viņš ar savīstītām dūrēm metās Vovkam virsū.

Vovka sīkiem palēcieniem, kā to bija noskatījies kādā filmā, ieņēma aizsardzibas pozīciju. Sai lēkāšanai un zobgalīgajām piezīmēm, kuras viņš izmeta, vajadzēja rādit, cik viņš ir pārāks par savu pretinieku. Un tad notika tā, ka nemākulīgā kaušļa 1,.ovkas dūre trāpīja pa lietpratīgā boksera Vovkas degunu — iin ne reizi vien.

Tagad Vovka aizmirsa visus boksa mākslas likumus un, dūros vicinādams kā mežonis, metās Ļovkam virsū. Zvaigznīte, kas parasti bija klusa un bikla, tagad enerģiski iejaucās:

—        Beidziet plūkties! Kaunējušies būtu! Mēs taču gribējām meklēt naudu, bet jūs tā vietā kaujaties. Fui!

Sis «fui» paveica brīnumus. Abi sāncenši drūmi blenza viens otrā, tomēr vairs nekāvās.

Saīdzis Vovka piegāja pie galda un, nespēdams neko prātīgāku izgudrot, šķielēja uz tukšo aploksni. Tā gulēja vecajā vietā tin neizrādīja nodomu kaut kur pazust, arī tad ne, kad Vovka apslāpētās dusmās nospļāvās uz tās pusi.

—        Nekas nesanāk, netiekam ne no vietas, — viņš rūkdams secināja. — Mums vairāk jānodarbojas ar analīzi.

—   Tā mēs šeit nosēdēsim līdz vakaram, — Ļovka atrūca.

Vovka otro reizi atstūma naģeni pakausī. Šoreiz viņa smadzeņu darbības rezultāts bija īpaši savdabīgs. Viņš piepeši iebāza aploksni mutē un izmisumā sāka to košļāt.

—        Vai tu prātu esi izkūkojis? — Zvaigznīte sasita plaukstas.

—        Viņš droši vien nav dabūjis pusdienas, — Ļovka nicinoši izmeta.

Tomēr papīrs viņam diezin kā negaršoja, Vovka vēl labu brīdi rīstījās.

Nesanāk. Kruķis to uzreiz būtu manījis.

Kādu brīdi Vovka stīvi blenza grīdā, paberzēja degunu, pat pievēra acis. Kā apžilbis no savas prāta gaismas, viņš tās atkal atvēra.

Tagad es zinu! Pašai naudai šoreiz ir pavisam maza nozīme.

Ļovka tikai dziļi nopūtās, taču neko neteica. Lai pļāpā vien, kamēr aizrijas, viņš nodomāja.

Tomēr šī Ļovkas vēlēšanās nepiepildījās. Vovka turpināja::

—   Jā gan, runa nemaz nebija par naudu, runa bija par vēstuli un par to, kas vēstulē rakstīts … Vai tu zini, Zvaigznīt?'

Zvaigznīte pakratīja galvu.

—   Toties es… Es gribu teikt, ka es varu iedomāties. Vēstulē bija kaut kas tāds, kas resnajam kriminālistam varētu izpaust, ka Alkšņa kundze lasa aizliegtas grāmatas.

—   Pareizi, — Zvaigznīte iesaucās. — Tēvocis man piekodināja, lai divas grāmatas es kārtīgi iepakoju un pati iedodu viņai taisni rokās.

—   Bet kur ir vēstule? — Ļovka vaicāja.

—   Zvaigznītes tēvocis to ir noslēpis, āmurgalva tāds.

—   Un kur, atradies gudrinieks tāds?!

—   Jā … to es nezinu, — Vovkam nācās atzīties. Taču jau nākamajā mirklī viņš strauji pielēca kājās.

—   Tagad es zinu visu! Kad es izgāju no darbnīcas, Zvaigznītes tēvocis sēdēja šeit pie galda. Vienā rokā viņš turēja klīstera otu, un pēc kā viņš tvēra ar otru? Pēc vēstules. Un kāpēc?- Viņš gribēja vēstuli noslēpt zem zaļās mākslīgās ādas vāka. Tas jau bija apziests ar klīsteri.

—   Mans dievs, un es visu grāmatu kaudzi vakar aiznesu Staubiņam, — Zvaigznīte iesaucās.

—   Tad mums nekavējoties jāsteidzas pie viņa, — Vovka sacīja. — Vai tev ir šo grāmatu saraksts?

Tas Zvaigznītei bija, jo tēvocis visas grāmatas, kuras saņēma iesiešanai, mēdza atzīmēt burtnīcā. Zvaigznīte atnesa burtnīcu un uzšķīra priekšpēdējo lapaspusi. Tur bija pierakstītas visas- tās grāmatas, kuras viņa bija aiznesusi atpakaļ Staubiņam: 1. «Topoloģija galvaskausa izpētē», 2. «Vaļi un to zveja Arktikā», 3. «Transcendentāli okultā pasaules uzskata slepenās, mācības», 4. «Zaudētās ilūzijas», 5. «Kā es vāru ēst?», 6. «Kardināla mīlas dēkas», 7. «Dziesmas visiem gadījumiem»,. 8. «Kāda vecticībnieka tikumība».

—   Grāmatā par vaļu zveju aploksne nekādā ziņā nevar būt, šī grāmata jau bija iesieta, — Vovka iesaucās. — Tātad tā var būt tikai vienā no pārējām. Un to lai Staubiņš mums atdod-

—        Pulkstenis jau rāda septiņi, — Ļovka konstatēja, — veikalā vairs neviena nebūs.

—        Drāžamies, varbūt tomēr kāds vēl būs. — Viņi metās laukā, bet Zvaigznīte palika darbnīcā.

Nonākuši grāmatveikalā, zēni tur satika vienīgi grāmattirgotāja palīgu. Viņš tieši grasījās slēgt veikalu. Par grāmatām zaļajā ādas iesējumā palīgs tikai zināja, ka tās bijušas iepriekš pasūtītas. Esot iespējams, ka saimnieks grāmatas šorīt agri aiznesis uz pastu, palīgs nelaipni paskaidroja, un tikai tad, kad zēni gribēja atvadīties, viņš atcerējās, ka vienu no iesietajām grāmatām paņēmis miesnieks Bulduris. Taču viņš nevarot pateikt, kura tā bijusi, un, tā kā viņš vispār radīja mazliet dumju iespaidu, draugi pameta viņu stāvam un atgriezās darbnīcā.

Tur viņi apspriedās ar Zvaigznīti, ko iesākt.

—        Dzīviem vai mirušiem, mums tās grāmatas ir jādabū, — Vovka pavēstīja.

Kā aizvien, kad Vovka pieņēma kādu lielisku lēmumu, Ļovka izturējās skeptiski.

—   Un ja nu Staubiņš patiesi grāmatas jau aizsūtījis, ko tad?

—        Par to man vēl jāpadomā. Galvenais, lai tu man palīdzētu. Personiskās jūtas šajā grandiozajā pasākumā nedrīkst spēlēt nekādu lomu. Norunāts? — Vovka izstiepa roku, protams, neaizmirsis pamest skatienu sānis uz Zvaigznīti, kurai šo lielisko žestu vajadzēja apbrīnot. Kas cits Ļovkam atlika kā sist Vovkam saujā.

—        Tā, tas nu būtu nokārtots, — Vovka sacīja. — Un tagad ņemsim priekšā Bulduri.

Ļovka viņam negribīgi sekoja.

Skārnis jau bija slēgts, un abi draugi devās uz Buldura dzīvokli, kas atradās sētas mājā otrajā stāvā. Neviens neatvēra.

—        Droši vien būs aizgājuši uz kino, — Ļovka sacīja. — Nekā nevar darīt, vajadzēs agri no rīta atnākt vēlreiz.

—   Nu, labi, atliksim uz rītdienu, — Vovka viņam piekrita.

Tad kundze uz galvošanu būs mājās. Tā jau guj līdz dienas

vidum, un ar viņu mums arī būs vieglāk runāt.

Nākamajā dienā Buldura kundze negulēja vis līdz dienas vidum. Nogurušai un saīgušai viņai nācās līst laukā no divvietīgās laulības gultas pēja, tiklīdz svīda gaisma. Viņas vīrs bija tēvzemes aizsargos, un viņam vajadzēja Rīgas Cēsu kazarmās piedalīties ieročmācībās. Uniforma un stulmu zābaki neiedomājami cēla viņa vīra drosmi, tāpēc Bulduris jau mājās uzsāka kareivīgu izskaidrošanos ar sapīkušo sievu.

—   Kāpēc tu taisi tādas grimases? — viņš nelaipni uzbruka..

—   Es vēl esmu nogurusi, — atskanēja nikna atbilde. Miesnieka kundze bija jauna, mollīga blondīne, nekādas pārestības viņa nedomāja paciest.

—   Esi nogurusi vai neesi, bet es vēlos kārtīgas brokastis, — dārdošā balsī runāja uniformētais miesnieks. — Un, kad atgriezīšos, es gribu, lai būtu gatavas pusdienas. Un vispār es vēlos, lai mūsu mājā valdītu jauns gars. Visu dienu lasīt romānus — turpmāk tas vairs neies cauri. Vai skaidrs?

—   Nekliedz uz mani, — Buldura kundze šņāca. — Ko tik tik visu man nesolīji, kamēr es nebiju ar tevi apprecējusies?! Urt tagad? Pat trauki man jāmazgā vienai, un, ja es gribu sev nopirkt jaunu cepuri, tu uzreiz runā par ko citu vai par to, cik viss paliek dārgs … Tā ir alga par manu uzticību!

—   Bez jaunas cepures tev, protams, ir ļoti grūti būt uzticīgai? — Bulduris aizkaitināts vaicāja.

—   Es nepakļaujos nekādiem kārdinājumiem, es neesmu tādai kā citas sievietes, kuras, savu vīru nesaprastas, meklē mierinājumu citur.

—   Es tev arī neieteiktu to darīt. — Bulduris aizsprādzēja ap- vidukli jostu. — Tik neuzticīgu govi es uz vietas samaltu kotletēs.

Ar blikšķi viņš aizcirta aiz sevis durvis, pamezdams sievu- sarūgtinātu sirdi dzīvoklī vienu.

Lai varētu labāk dusmoties, viņa apsēdās virtuvē, uzvārīja kannā kafiju un izņēma no pieliekamā pāri palikušo torti.

Astoņos ieskanējās tepat netālu esošās vecticībnieku baznī- ciņas zvans. Tas mudināja arī Buldura kundzi beidzot ķerties» pie dienas darbiem. Taču Buldura kundze bija iegrimusi romānu burtnīcā «Kaislību nakts» un nemaz neklausījās.

Kad burtnīca bija izlasīta, viņa devās uz guļamistabu, lai atnestu savus manikīra piederumus. Viņa bija nolēmusi kaut ko darīt, viņa gribēja apvīlēt nagus. Ieraudzījusi vēl arvien ne- uzklāto gultu, kurā ērti bija iekārtojies viņas pekinietis, sieviete palika stāvam. Vai šis skats modināja viņā pienākuma apziņu? Nebūt ne. Izvandītie pēļi modināja viņā citus ideālus. Jo gluži tā, kā to mēdza iestāstīt savam vīram, viņa pret laulāto uzticību nekad nebija izturējusies. Elektriķis Bērzs šajā guļamistabā tika savedis kārtībā ne tikai kontaktligzdas.

Tagad viņš bija pārcēlies uz Jelgavu, un Buldura kundze arvien skaidrāk apjauta, cik nelaimīga ir viņas laulība. Bērza laikos bija pavisam citādi. Cik viņai toreiz bija laimīga laulība! Nekad viņai nebija grūti izturēties pret savu vīru — lopu slak- "teri — laipni, vienmēr viņa bija rūpējusies, lai vīrs rītos aizietu no dzīvokļa apmierināts, vienmēr viņa vakaros bija sagaidījusi viņu ar mīļiem vārdiem.

Bet tagad? Tādi strīdi kā šodien atkārtojās katru dienu, bezatbildīga dīkdienība Buldura kundzei kļuva par ieradumu.

Viņa pavērās pa logu uz kaimiņa, popa Sergeja, dārzu. Šķūnis šķīra dārzu no abu īres namu pagalma. Un uz šī šķūņa jumta, pat ne desmit soļu attālumā no loga, Buldura kundze pamanīja kādu jaunu vīrieti darba drēbēs. Tas bija skārdnieku Alfons, kas jau sen meta acis uz Buldura kundzi. Viņš laboja •šķūņa notekas.

Iegrimis darbā, viņš miesnieka kundzi nemaz neievēroja. Taču pietika ar to, ka jaunā kundze bija ievērojusi viņu. Aizmirsās miegainā neapmierinātība, aizmirsās strīds ar vīru, pagaisa atmiņas par Bērzu. Uzsākusi kādu dziesmiņu (klaudzieni uz jumta pieklusa), viņa apsēdās uz ķeblīša spoguļa priekšā, lai sakārtotu matus. Tā kā Buldura kundze taču nevarēja pat iedomāties, ka sveša vīrieša acs viņu vēro, viņa nometa rīta- svārkus un sāka lēnām ģērbties. Klusā balsī Buldura kundze dziedāja: «Ak, nāc, ak, nāc, mans lepnais torero.» Un viņas slēptais aicinājums nepalika nesadzirdēts. Skārdnieku Alfons viņai pamāja, bet noteka, kurai bija nepieciešams remonts, tika pamesta likteņa varā.

Tūliņ pēc tam atskanēja zvans. Smaidīdama Buldura kundze atkal uzvilka rītasvārkus un devās atvērt. Apmulsusi viņa sastinga uz sliekšņa. Surp nebija vis atsteidzies gaidītais torero, bet pie durvīm stāvēja Vovka un Ļovka, kuri gribēja ar viņu runāt.

—   Kas vajadzīgs? — viņa abiem nelaipni uzkliedza.

—   Mēs esam atnākuši… Mēs gribējām no jums kaut ko uzzināt, — Vovka iesāka, taču tālāk netika.

—   Man tagad nav laika, taisieties, ka tiekat! — Buldura kundze aizcirta viņiem deguna priekšā durvis.

Draugi muļķīgi blenza viens otrā; tādu noraidīšanu viņi nebija paredzējuši.

—   Mums jāatrod cits ceļš, tā nekas nesanāks, — Vovka saniknots sacīja, kad viņi kāpa pa trepēm lejā, lai pagalmā apspriestos, ko darīt tālāk.

Skārdnieku Alfonam, kas drāzās pa trepēm augšā, viņi nemaz nepiegrieza vērību. Cik gan izbrīnījušies būtu zēni, redzot, ka Buldura kundze viņu uzreiz ielaiž iekšā.

—   Labrīt! Es nāku namsaimnieka uzdevumā. Man jāpārbauda vecās gāzes caurules, — skārdnieku Alfons paskaidroja ar smaidu, kurā palika kaut kas neizteikts. Buldura kundze lētticīgi, kāda jau viņa bija, ieveda ciemiņu virtuvē.

Kamēr skārdniekzellis lietpratīgi blenza griestos, viņš tika neuzkrītoši novērots. Ne jau velti Ķēniņa ielā šo vīru sauca par skaisto Alfonu. Viņa deguns bija gluži vai klasisks, augšlūpu greznoja šauras, apcirptas .ūsiņas, kuras viņš, būdams blonds, ar uzacu zīmuli iekrāsoja ogļu melnas. Ne mazāk pavedinoši bija Alfona kuplie, viļņainie mati, kuros viņš reizi mēnesī lika aukstās ondulācijas, un blāvi zilo, pārgalvīgi grēcīgo acu skatiens, pavēstot, ka jāpārbauda caurules arī pārējās istabās.

Buldura kundze, kas cauri puspievērtajām durvīm sekoja viņam uz guļamistabu, neviļus ietinās ciešāk savos rītasvārkos.

—   Vai tad jūs nevarētu atnākt kādu citu reizi, kad mājās būs mans vīrs? Es pat neesmu vēl lāgā apģērbusies. — To sacī- daina, viņa koķeti nolaida acis un izlikās, ka būtu nokaunējusies.

Tas skārdniekam — donžuānam bija nepārprotams mājiens. Viņš pienāca cieši klāt kuplajai miesnieka kundzei un dvesa pie pašas auss:

—   Tas taču ir burvīgi, ka jūsu vira nav mājās.

- Kā tā — burvīgi? — viņa izdvesa pretī.

—   Jo neviens mūs netraucēs. — Skārdnieks apskāva Buldura kundzes vidukli un piespieda viņu sev klāt. Taču Alfons bija pārāk straujš un aizmirsa, ka jāiekaro arī kaut mazliet sievietes dvēsele.

—   Ko jūs atļaujaties?! — Buldura kundze sašutusi izrāvās no viņa apskāvieniem. — Es esmu godīga sieviete un nevis tāda …

Skaistais skārdnieku Alfons saprata, ka viņa vētrainais uzbrukums ir bijis pārsteidzīgs.

—   Buldura kundze, — viņš iesaucās balsī, kas drebēja aizturētās jūtās, — es redzu, ka man jums jāpaskaidro.

—   Nerunājiet. Nekas jums nav jāpaskaidro! Ejiet!

—   Nē. Man jums viss jāpasaka. — Skaistais Alfons bridi apdomājās. — Jau vairākas nedēļas es nevienu nakti neguļu ilgāk par pusotru stundu, un nepaiet ne diena, kurā meistars nelūkotos uz mani noraizējies. «Alfon,» viņš arvien saka, «kas noticis ar tevi? Tev tā trīc rokas, it kā tu pats grasītos nokniebt sev ar stangām pirkstus.» Un kāpēc es neguļu? Tāpēc, ka mana sirds kaislībā pret jums burtiski izkvēl oglēs. Vai jūs atceraties, kā mūsu skatieni pirmo reizi satikās? Jūs bijāt izliekusies pa logu un saucāt savai kalponei, lai viņa pagalmā izdauza celiņam arī otru pusi. Kopš tā mirkļa jūs esat kļuvusi par manu likteni. Dzeniet mani prom, es iešu, bet nekad vairs ncatgriezīšos. Toties, ja jūs mani uzklausīsiet, jūs izglābsiet ne tikai mani, bet arī dzīvību manai vecajai mātei, kuru es pilnīgi uzturu.

—   Dievs debesīs, es pat nesaprotu, ko lai daru! — Sie mīlas vārdu plūdi Buldura kundzi svētlaimīgi satrauca.

Skārdniekzellis pavērās viņā ar ievainota tīģera skatienu, tad

tuvojās kundzei. Sprīža attālumā no drebošās miesnieka sievas viņš palika kā zemē iedzīts.

—   Vai jūs vēl arvien gribat triekt mani prom?

—        Es_esmu precēta sieviete, — Buldura kundze čukstēja, domādama: ja viņš tūliņ neko nedarīs, es viņu izsviedīšu pa durvīm.

—        Jūs esat nelaimīgi precēta sieviete, jūsu laulība patiesībā neeksistē.

—   Un tomēr …

—        Un tomēr tu gribi palikt auksta un neskarta kā nejūtīga- klints?

Nē, uz tādu nežēlību Buldura kundze nebija spējīga. Līdzjūtība laupīja viņas kājām spēku, viņa noslīdēja uz gultas malas.

Vēlāk Buldura kundze sacīja:

—        Tas nekad nenotiktu, ja mans vīrs nebūtu tik neaptēsts un rupjš. Ak, tas ir briesmīgi, ka man ar tādu cilvēku jādzīvo.

—   Miesnieks paliek miesnieks, — Alfons atteica.

—        Tu esi pavisam cits cilvēks. Tavā skatienā ir dvēsele, es jūtu, tā mii mani, — Buldura kundze dūdoja.

Alfons pameta acis rokaspulkstenī.

—   Jau vienpadsmit.

- Ko, jau vienpadsmit?! Tad gan man jāpasteidzas, lai viss būtu kārtībā, kad vīrs pārnāks. Taču pēcpusdienā mūs uz galvošanu neviens netraucēs, viņam ir darīšanas skārnī.

—        Ja man būs laiks, es ienākšu. — Alfons paņēma savu cepuri.

Buldura kundze viņu mīļi aizvadīja līdz durvīm.

Kad Bulduris atgriezās, sieva sveicināja viņu ar neierastu sirsnību. Noskūpstīja, gribēja zināt, kādas bijušas mācības, palīdzēja noaut zābakus. Dzīvoklis spīdēja no tīrības, teļa cepetis čurkstēja krāsnī, uz galda stāvēja kauss ar alu.

Sākumā Bulduris bija īdzīgs, taču ilgi nespēja turēties pretī tādam dvēseles siltumam. Pēc pusdienām viņš izkratīja sievai sirdi:

—   Vai tu zini, kas mani šorīt sevišķi nokaitināja?

—   Nu, dārgumiņ …

—        Ka tu runāji par tādiem sievišķiem, kas meklē mierinājumu citur.

—        Bet es to tikai pateicu, lai tu zinātu, cik ļoti man tādas lietas ir pretīgas.

—        Tā arī tam jābūt, — miesnieks apmierināts teica un maigi piekļāva sev sievu …

Pēkšņi pie dzīvokļa durvīm atskanēja zvans.

Bulduris sadusmots devās atvērt.

—   Atvainojiet par traucējumu.

—   Mēs gribētu jums ko lūgt.

Vovka un Ļovka bija redzējuši miesnieku atgriežamies un vēlējās izmēģināt laimi pie viņa.

Nabadziņi! Pirms zēni paguva izteikt savu lūgumu, durvis viņiem atkal deguna priekšā aizcirtās.

Tas nu bija par daudz! Pat Ļovka noskaitās un piekrita draugam, ka pie šādiem cilvēkiem var kaut ko panākt vienīgi ar viltu.

Apsverot, vai tomēr nevajadzētu iet pie Staubiņa un apvaicāties par pārējām grāmatām, viņi pagalmā pie skārņa sētas ieejas pamanīja kārtībnieku Vurgku.

—   Ko tad šis te meklē? — Ļovka neviļus pieklusināja balsi.

—        Tas noteikti atnācis pēc teļa stilba, kukuļa sagribējies uz vasarsvētkiem, — Vovka nicinoši sacīja.

Un izskatījās, ka viņam taisnība. Kad Bulduris pēc īsa brīža devās uz savu gaļas veikalu, Vurgks paspēra viņam dažus soļus pretī, un abi iegāja tā sauktajā miesnieka kantorī.

—        Nāc, iesim paklausīsimies, ko Vurgks sacīs. — Vovkā bija pamodies detektīva instinkts.

Ļovka pretojās. Ar policiju viņš negribēja ielaisties.

—   Tātad kas jūs atvedis pie manis, Vurgk? — Bulduris bija apsēdies aiz vecā rakstāmgalda netālu no loga.

Kārtībnieks svarīgi atvēra dokumentu vākus, kurus turēja uz ceļgaliem, un izvilka no tiem aprakstītu papīra lapu.

—   Mēs esam saņēmuši par jums vairākus ziņojumus, un man ir dots uzdevums noskaidrot, cik tajos patiesības.

Miesnieks uzlēca stāvus.

—   Ziņojumus? Par mani?

—   Diemžēl es citādi nevaru izteikties, — Vurgks sacīja bargā ierēdņa balsī. — Jūsu kādreizējais māceklis Priede pat ir iesniedzis par jums sūdzību. Jūs viņam par virsstundām esot parādā astoņdesmit latus, kurus jūs, par spīti iepriekšminētā Priedes vairākkārtējiem atgādinājumiem, atsakoties izmaksāt. Bez tam ir ienākušas sūdzības par sanitāro stāvokli jūsu veikalā.

—   Sūdzības? — miesnieks aizsvilās. — Tie ir apmelojumi, tā ir neslavas celšana!

—   Telpā, kurā jūs apstrādājat ga[u, esot tarakānu un mušu, ka biezs.

—   Kaut kas nedzirdēts! Pie manis valda tīrība, kādu jūs neredzēsiet pat nevienā operāciju zālē. Esmu tik sašutis, ka prasīt prasās pēc glāzītes šņabja. — Bulduris izvilka no rakstāmgalda vienu pudeli un divas glāzes. — Arī jums glāzīte, pirms mēs runājam tālāk?

—   Paldies! Uniformā es nekad nedzeru, — Vurgks palika nepieejams. — Te ir arī ziņojums, ka jūsu aknu desa esot taisīta no vecas baltmaizes.

—   Mana aknu desa no baltmaizes? Nē, tādus apvainojumus es necietīšu. — Bulduris pielēca kājās, ieskrēja veikalā un atgriezās ar vairākiem gariem desu luņķiem. — Te būs, ņemiet un pats pārbaudiet. Es zinu: jūs esat cilvēks, kas visu izpēta līdz pašiem pamatiem. — Viņš ietina desas avīžpapīrā un nolika tās Vurgkam priekšā uz galda.

Kārtībnieks sainim nepieskārās, taču arī nenoraidīja to.

—      Šādām sūdzībām un ziņojumiem var būt tikai viens izskaidrojums, — Bulduris sacīja. — Ļaudis skaišas, ka es pārdodu tik lētas un labas preces kā neviens cits miesnieks rajonā. Ta vienmēr rodas skauģi. Bet izlemiet vien pats, cik tur taisnības. Viņš atkal iegāja veikalā un atgriezās ar lielu gabalu tola cepeša. — Te būs, lai neviens jūs nevarētu iespaidot, lai jlis izdarītu pats savu stingri likumīgo slēdzienu par manu preču kvalitāti. Es negribu pats sevi slavēt, bet to gan es jums teikšu: ja jūs kaut vienu šķēlīti no šī augstākā labuma cepeša busiet pagaršojis, jūs nebeigsiet vien garšot, kamēr nebūsiet pārēdies. Un pret pārēšanos ir tikai vienas zāles: jau iepriekš jānostiprina kuņģis. — Viņš pastūma kārtībniekam pilno glāzi.

Šoreiz Vurgks aizmirsa, ka viņam mugurā uniforma, un Iedzēra malku.

—   Es jau personiski nemaz nešaubos, ka jums viss ir vislabākajā kārtībā, kā nekā mēs jau'esam gadiem ilgi pazīstami. Taču mans amata pienākums ir pārbaudīt katru sūdzību. Un kas attiecas uz tarakāniem un mušām …

—   Tad jūs varat būt pavisam mierīgs, Vurgk. Kaitēkļi pie manis ir, tā sacīt, kā rets muzeja eksponāts — to vispār nav.

—   Es jau personiski zinu, taču mans amata pienākums liek man pārliecināties …

—   Lūdzu, jūs to varat acumirklī izdarīt. Tikai es teiktu: pirms tam derētu vēl viena glāzīte. Bet šoreiz ko labāku, ar piecām zvaigznītēm. Te man ir pudele, ko es taupu īpašiem gadījumiem. — Bulduris atnesa jaunu pudeli, atkorķēja to un ielēja.

Vurgks atkal aizmirsa savu uniformu.

—   Jā, šitā manta ir ko vērts.

Bulduris piemiedza viņam ar aci un nolika pudeli līdzās desām un augstākā labuma cepetim.

—   Tad vēl tikai paliktu jautājums par neapmaksātām virsstundām. — Vurgks virpināja ūsu galus.

—   Tas vispār nav nekāds jautājums, Vurgk. — Bulduris bija atguvis savu pašapziņu. — Priede — jūs taču viņu pats pazīstat darba laikā turēja demoralizējošas runas un nekā nedarīja, tāpēc viņam vajadzēja strādāt virsstundas. Un par to lai es viņam maksātu astoņdesmit latu? Nē, ne santīma viņš no manis neizspiedis. Es nerunāju par naudu, runa ir par principu! Lūdzu, te būs divdesmit latu. Neliels pabalsts rajona trūkumcietējiem un bāreņiem, izmantojiet to pēc saviem ieskatiem. — Bulduris pabāza salocīto naudaszīmi zem pudeles.

—   Es personiski jau sākumā biju pilnīgi pārliecināts, ka visām šīm sūdzībām nav ne mazākā pamata un ka to rakstītāji ir vieni vienīgi skauģi. — Vurgks atpogāja uniformas apkaklīti, lai liktu manīt, ka viņš tagad šeit sēž kā privātpersona. — Bet jūs jau zināt, Bulduri, šņabis ir šņabis un pienākums ir pienākums.

—   Es zinu, jūs vienmēr esat bijis apzinīgs ierēdnis. Uz ve- selībām!

—   Uz veselībām! Es arī būšu pavisam atklāts. Kad iecirkņa priekšnieks man uzdeva pārbaudīt ziņojumus, es jau uzreiz nodomāju, ka tas nevar būt nekas cits kā ļaunprātīga apmelošana. Pie tāda godavīra, kāds ir Bulduris, es sev teicu, nekas tamlīdzīgs nevar būt.

—   Un es nupat teicu savai sievai: mēs varam būt laimīgi, ka mums ir Vurgks. Tas vēl ir no vecā kaluma, cilvēks, ar kuru var runāt kā vīrs ar vīru. Kā tajā dziesmā: «Draugs mans uzticamais, vien nāve izšķirs mūs!»

Bulduris pacēla savu strupo, sardelei līdzīgo pirkstu un sāka negaidīti skaistā basā dziedāt dziesmas pirmo pantu. Ne jau velti viņš vadīja miesnieku biedrības vīru kori.

Vurgks atpogāja uniformas svārku divas nākamās pogas, lai justos gluži kā privātpersona. Cepeti, desas un konjaku viņš sastūķēja savā portfelī, divdesmit lati bāreņiem nozuda viņa naudasmakā.

«

Vovkam beidzot bija izdevies pierunāt Ļovku noklausīties miesnieka un kārtībnieka sarunu. Viņi šķērsoja pagalmu un piezagās pie gaļas veikala sētas ieejas, lai cauri aizrestotajam logam iemestu skatienu tā sauktajā kantorī. Logam pretī sēdēja Vurgks. Viņš turēja rokā limonādes glāzi pilnu ar šņabi. Miesnieks, kā mušas tvarstīdams, vicināja rokas un dziedāja skaistā, zemā balsī kādu latviešu tautasdziesmu. Kārtībnieks urkšķošā balsī rāva līdzi.

Abi zēni uzvedās klusi kā pelītes. Tad Ļovka pačukstēja:

—        Mēs tikai tērējam laiku. Atnāksim vēlāk, kad Bulduris būs viens pats.

—        Kāpēc vēlāk? — Vovka bija sliktā noskaņojumā. — Vai tev bail no tā stulbā policista?

—        Un tev ne? — Ļovka izaicinoši vaicāja. — Tad ieej iekšā, uzsit viņam pa plecu un pasaki, kas tev vajadzīgs.

Vovka jau grasījās dot pienācīgu atbildi, kad miesnieks beidza dziedāt, un aizvēra dziesmu grāmatu, kas gulēja viņam priekšā. Draugi aizturēja elpu. Dziesmu grāmata bija iesieta zaļos mākslīgās ādas vākosl '

—   Klausies, Ļovka, tā ir izdevība, — Vovka čukstēja.

—   Mums jāpanāk, lai abi izskrien laukā, tad grāmata ir mūsul

—   Bet kas viņus piespiedīs skriet laukā?

Vovka ievilka draugu turpat pie mājas kādā kaktā un sāka kaldināt savu plānu.

—        Kā būtu, — Vovka klusi sacīja, — ja mēs izsauktu ugunsdzēsējus un brēktu, ka deg? Viņi katrā ziņā mestos pagalmā …

—        Tev laikam nav visi mājās, — Ļovkā ierunājās saprāta balss. — Ja uzzinās, ka tie esam bijuši mēs, lai dievs mums žēlīgs.

—   Uz dievu tādos gadījumos maz cerību, — Vovka sacīja.

—    Bet kā būtu, ja mēs… es zinu, es zinu! — Savas idejas pārņemts, viņš palēcās gaisā un izmeta atsevišķus vārdus:

—    Buldura kundzes pinčers … kaķis … slaktiņš … tad viņi noteikti izskries un veikalā paliks tikai pārdevēja, bet mēs, mēs — viens divi, un gatavs!

Kaut arī Ļovka neko nebija sapratis, viņš ar pamatotām bažām vaicāja:

—   Vai tas nebūs pārāk bīstami?

—        Kur nu, itin nemaz. Atnes žigli veco grozu ar vāku, kas stāv pie atkritumu tvertnes, un tad nāc uz zārcinieka darbnīcu. Es tikmēr noorganizēšu uzbrukumu.

—   Uzbrukumu?

—   Nepļāpā tik daudz, ej vien, viss skaidrs!

Ļovkam nekas nebija skaidrs, un tomēr viņš aizgāja pēc groza.

Vovka slāja pāri pagalmam uz zārcinieka darbnīcu. Mākslīgi savilktā vienaldzības grimase slēpa ģeniālo plānu, kas bija dzimis viņam galvā.

Lai izmānītu miesnieku Bulduri un kārtībnieku laukā no gaļas veikala, Vovka nolēma izmantot apstākli, ka Buldura kundzei ir mazs, resns, toties jo dusmīgs pinčers, kas cauru dienu snauda miesnieka smalkajā istabā uz dīvāna. Sīs smalkās istabas logs bija uz popa dārza pusi un šajā agrās vasaras dienā stāvēja vaļā. Bez tam Vovkas skatienam nebija paslīdējis garām zārcinieka kaķis, svītrains runcis, kas sauļojās uz dēļu kaudzes.

Zēns apsēdās uz dēļu kaudzes, pie kuras ieradās arī Ļovka ar grozu. Kaķis neveltīja viņiem ne mazāko uzmanību.

— Minka, minka, minka. — Vovka lišķīgi pakasīja viņam kažoku. — Brīnum silti ir saulītē, vai nav tiesa, manu mīļo mincīti?

Mīļais mincītis bija zvērs turpat trīs ceturtdaļas metra garumā, un, kad Vovka reiz bija sadomājis šim mīlulim pie astes piesiet konservu bundžu, tas bija zēnu tik pamatīgi apstrādājis, ka viņš veselu nedēļu staigāja ar saskrāpētām rokām un kājām. Taču šoreiz Vovka bija spiests lišķēt. Pa kādu caurumu viņš iebāza no ārpuses grozā pirkstu un kustināja to šurpu turpu.

— Minka, minka, re, pelīte, minka, minka, kamp ciet, noķer pelīti!

Runcis laiski un sirsnīgi izstaipījās; izskatījās, ka viņam nav ne mazākās apetītes pēc netīrā pirksta. Taču izrādījās, ka arī viņš ir trenēts lišķis. Spudūkts! Runcis ielēca grozā un iecirta Vovkas pirkstā nagus, vienīgais, ko Vovka spēja, bija skaļi iesaukties — au! Tomēr zēns sāpēs nezaudēja galvu. Tāpat kā kaķis, viņš reaģēja zibens ātrumā. Ar otru roku viņš satvēra vāku, un — caps! — runcis jau šņākdams sēdēja grozā sagūstīts.

Lai nonāktu popa dārzā, abiem sazvērniekiem vajadzēja rāpties pāri dēļu žogam, kas bija uzsliets blakus šķūnim, kurā zārcinieks piekopa savu drūmo amatu. Lieliskā noskaņojumā viņš dziedāja:

— Paulīnīt, ai, Paulīnīt, manu saldo vabolīt…

Pārrāpties pār žogu Vovkam un Ļovkam bija tīrais nieks. Ar pārgalvīgu lēcienu viņi nonāca popa dārzā.

Rudeņos, kad nogatavojās āboli, bumbieri un plūmes, šis dārzs Ķēniņa ielas zēniem bija tas, ko dēvē par «atradumu». Zēnu intereses nenovēršami sadūrās ar popa interesēm, un ne jau velti viņš lamāja puišeļus par lielceļa laupītājiem, zagļiem un padibenēm. Tomēr fakts palika fakts: krietna daļa augļu nonāca nevis popa, bet puišeļu vēderā.

Tagad, vasaras sākumā, kad augļukoki vēl tikai ziedēja, starp abām naidīgajām partijām bija noslēgts pamiers.

Pēc tam kad draugi bija nonākuši dārzā, Vovka zagās tālāk, lai izlūkotu, ko pops dara savā dārza mājiņā, bet Ļovka tikmēr palika pie sagūstītā kaķa par sargu.

Stikla verandā garīdznieks rātni gulēja savā atzveltnes krēslā. Viņam priekšā uz galda līdzās atvērtai Bībelei stāvēja pudele olu liķiera.

—   Tas sapņo par paradīzi un iztēlojās, ka lidinās tajā apkārt kā eņģelis ar spārniņiem, — Vovka pačukstēja draugam.

Kaķis, kas klusuciešot bija padevies liktenim, tagad sāka šņākt un ņaudēt, un plosīties savā lūku cietumā kā vājprātīgs.

—   Minka, minka, minka, esi taču mierīgsl — Vovka centās to apklusināt. Kad runcis ar pilnām tiesībām sāka arvien skaļāk protestēt pret savu grūto stāvokli, Vovka ķērās pie diplomātijas: — Netrako tik ļoti, tūliņ mēs tevi atbrīvosim, un tu pat iedomāties nevari, kādas iespējas tev pavērsies.

Vovka pameta skatienu uz otro stāvu, uz Buldura atvērto logu, kura priekšā savus zarus pleta smaržojoša liepa. Lai smaržo vien, Vovkam šobrīd ne prātā nenāca tīksmināties par smaržām.

—   Es rāpšos augšā, tu pasniegsi man grozu, — viņš pavēlēja savam sabiedrotajam.

—   Un ja mūs pieķer? — Ļovka baiļojās.

Taču Vovka necieta nekādu pretī runāšanu. Viņš izveicīgi uzrāpās kādā no liepas apakšējiem zariem, bet Ļovkam vajadzēja pasniegt uz augšu grozu.

—   Lien man pakaļ! Es līdīšu tālāk, un tu man atkal padosi grozu.

Drīz abi draugi bija sasnieguši zaru, kas rotājās ziedos apmēram divus metrus no Buldura vaļējā loga. Te valdīja miers, kas neradīja ne mazākās aizdomas par melno viltu Vovkas dvēselē! Viņš satvēra runci aiz čupra un ielidināja to pa logu. Runcis ieķērās skārda palodzē, mirkli šķita, ka viņš novelsies dārzā, tomēr noturējās un tad nozuda Buldura dzīvoklī.

Tikpat ātri abi ļaundari nozuda no popa dārza. Pa koku lejā, pa sētu augšā, pa sētu lejā, pa dēļu kaudzi augšā — tas viss prasīja ne vairāk kā minūti. Ar tādu sejas izteiksmi, it kā viņi nespētu ne mušai pāri nodarīt, zēni ērti apsēdās un sāka sauļoties siltajā saulītē.

Miesnieka dzīvoklī joprojām bija klusums. Arī pagalmā nenotika nekas sevišķs. Bulduris sarunājās ar ūsaino kārtībnieku,

no kāda pagraba dzīvokļa skanēja miermīlīgi pulksteņa tikšķi, vējš liegi šūpoja izkarināto veļu.

—        Varbūt labāk iesim tomēr prom, lai viņi vispār mūs neredzētu, — Ļovka šim mieram neuzticējās.

—        Aitasgalva, — Vovka viņu sabāra. — Aizdomas nemūžam nekrīt uz cilvēku, kas vienaldzīgi sēž nozieguma vietā, bet ga … — Tālāk viņš netika.

No Buldura atvērtā loga izlauzās trakulīga vaukšķēšana un gaudošana kopā ar mežonīgu šņākšanu, griezīgu spiegšanu un plīstoša stikla un porcelāna šķindu. Tam klāt pievienojās Buldura kundzes papagailis, kurš pilnā rīklē brēca:

—        Nolādētie laupītāji, nolādētie laupītāji, nolādētie laupītāji!

Troksnis vienā mirklī uzspridzināja miermīlīgo klusumu pagalmā. Apkārtējo namu logos parādījās galvas, zārcinieks iznāca no darbnīcas.

—        Kas tur noticis? — viņš vērās augšā uz miesnieka dzīvokli.

Vovka ar dziļu interesi aplūkoja savus kāju pirkstus, kas rēgojās laukā pa atplīsušās zoles un kurpes virsas spraugu. Tad viņš garlaikoti palūkojās uz logu.

—        Tā kā viņas vīrs ir miesnieks, — zēns žāvādamies piezīmēja, — kundze iedomājas, ka var trokšņot pēc sirds patikas, nemaz nerēķinoties ar citiem cilvēkiem.

—        Es tikai gribētu zināt, kas tur noticis? — galdnieks atkārtoja savu jautājumu.

—        Skan tā, it kā viņa plūktos ar savu dārgo vīru, — Vovka izteica gudru minējumu.

—        Hi, hi, hi, — ķiķināja kāda lupatu uzpircēja. — Varbūt dārgais vīrs ir atklājis, ar ko viņa kundze šorīt tik gari tērzēja.

—        Ņaud kā kaķis, laikam dabū brāzienu, — Ļovka vēl piemeta savu pagalīti.

—        Bet tas nudien ir kaķis, kas tur piedalās tajā teātrī, — sacīja ogļu un malkas tirgotājs, kas arī bija izlīdis no sava būceņa.

—    Kā tad pie Bulduriem varēja gadīties kaķis? — atkal iejaucās Vovka. — Kundzes pinčeram taču atliek tikai sajust kaķa smaku, kad tas uzreiz apčurājas.

—        Bet tas patiešām ir kaķis, — sacīja jaunā Zinaīda, kas bija izskrējusi no mājas, lai apskatītu izkārto veļu.

—        Ja kundze saņemtu pērienu, viņa nečiepstētu kā tāds kanārijputniņš, — Vovka palika pie sava, pamezdams aci uz skārni. Taču notikumi dzīvoklī vēl nebija nonākuši līdz miesnieka ausīm.

Kad vaukšķēšana, lamāšanās, ķērkšana un kaukšana uzliesmoja ar jaunu sparu, Vovka nolēma rīkoties. Viņš nolēca no dēļu kaudzes un devās uz pagalma vidu. It kā būdams dziļi pārsteigts, viņš iesaucās:

—        Bet miesnieka jau nemaz nav dzīvoklī, viņš stāv ar kādu kārtībnieku pie sava skārņa sētas durvīm.

Tad Vovka iedrāzās veikalā, lai paziņotu Buldurim, kas neko nenojauš, par noslēpumainajiem notikumiem viņa dzīvoklī.

—        Buldura kungs, jūsu dzīvoklī ir liels tracis, neviens cilvēks nesaprot, kas tur noticis.

—   Tracis? — Bulduris savilka uzacis. — Kāds tracis?

—       Jūsu cienītā kundze kliedz, un jūsu dārgais papagailis kliedz, un skan tā, it kā tur būtu arī kāds kaķis …

—   Kaķis?

—        Jā, es arī nezinu. Citi domā, ka jūs sitat savu sievu un tāpēc viņa tā gaudo, bet, tā kā jūs esat te, es domāju: tā nevar būt jūsu sieva.

—        Pagaidiet šeit, — Bulduris sacīja kārtībniekam un līdz ar to vienā mirklī iznīcināja visus Vovkas plānus. — Es iešu un paskatīšos, kas tur noticis.

—        Varbūt arī kārtībnieka kungam derētu iet līdzi, varbūt jūsu sievai uzbrukuši kramplauži, — Vovka stomījās. Taču ne miesnieks, ne kārtībnieks neveltīja zēnam uzmanību, un viņam neatlika nekas cits kā sekot Buldurim.

—        Nolādētie laupītāji, nolādētie laupītāji! — ķērca papagailis.

—   Aljau, mjau, šš, šš, šš, — šņāca kaķis.

—   Vau, vau! Vau, vau, vau! — vaukšķēja pinčers.

—   Palīgā, mans porcelāns! Palīgā, mana servīze! — ķērca kundze.

Vovka, kuram sekoja ogļu tirgotājs, zārcinieks, jaunā Zinaīda un četras citas sievas, steidzās miesniekam pa pēdām. Ļovkam prātīgāk šķita palikt pagalmā, taču Vovku uzveica ziņkāre, kas vilktin vilka atpakaļ uz nozieguma vietu.

Plecīgais miesnieks, sarkans kā vēzis, aizcirta pakaļskrejošo baram degunpriekšā durvis. Vovka, piegrūdis aci pie atslēgas cauruma, ausi pie durvju pildiņa, informēja ziņkārīgos, it kā viņi paši neko nedzirdētu:

—   Viņš prasa viņai: «Kas šeit, velns lai parauj, ir noticis?» Viņa ķērc: «Tur, tur traks kaķis, traks kaķis!» Viņš lamājas: «Sasodīts, no kurienes te uzradies šis zvērs?» Viņa kliedz: «Palīdzi taču man, palīdzi taču man, viņš nokodīs mūsu Sar- dziņu, viņš nokodīs mūsu Sardziņu!» Viņš: «Sito resno pin- čeru!» Viņa: «Ak dievs, ak dievs, viņš izdemolēs man visu dzīvokli! Ķer taču viņu, ķer taču viņu, izmet laukā!» Viņš: «Ai, ai! Nolādētais lops, es tev sprandu aplauzīšu.» Viņa: «Nē, nē, nelien zem gultas, mīļais, es tev labāk atnesīšu slotu, citādi tas nezvērs tev izskrāpēs acis.» Viņš: «…» — Vovka aprāvās. — Kāpēc pēkšņi iestājās klusums?

Briesmīgs lāsts no miesnieka mutes pārtrauca klusumu. Un tad sekoja notikumi, kurus Vovka nebūtu varējis pat nosapņot.

Durvis atsprāga vaļā, no dzīvokļa izmetās skārdnieks AlfonsI Viņa seja bija baiļu izķēmota, kā no nāves mukdams, viņš metās pa trepēm lejā, bet miesnieks — ak dievs, ak dievs! — drāzās viņam pakaļ ar garu nazi rokā, un viņa asinīm notašķītais priekšauts — ak dievs, ak dievs! — it kā drebēja asinskārē.

Un kas notika dzīvoklī? Tur ķērca papagailis, tur joprojām skanēja vaukšķieni un šņācieni. Bet miesnieka kundze, kurai sirdī bija radusies nepieciešamība pēcpusdienas kafiju nedzert vienatnē, gaudoja.

Kamēr Bulduris nosodāmā neizpratnē par savas sievas maigajiem dvēseles viļņojumiem drāzās ar nazi rokā pāri pagalmam pakaļ skaistajam Alfonam, Vovka nolēma parūpēties sev par alibi. Viņš ieslīdēja atvērtā dzīvokļa gaitenī un no turienes Buldura kundzes smalkajā istabā. Telpa izskatījās tā, it kā tajā būtu mitinājušies divpadsmit laupītāji. Runcis, kas bija vainīgs pie visām šīm lauskām, no kādas bufetes gatavojās jaunam lēcienam uz pinčeru ar atņirgtajiem zobiem.

Vovka saķēra neganto kaķi un ar enerģisku kustību izsvieda to atkal pa logu liepas zaros.

—        Ja pretī aug koks, nekad nedrīkst atstāt logu vaļā, — viņš pamācīja pinkšķošo miesnieka kundzi. — Citādi pie jums dzīvoklī var ielīst ne tikai kaķis, bet dievs zina vēl kas. — Un Vovka tālredzīgi aizvēra logu.

Kaķis joprojām tupēja liepā un dusmīgi nošņācās. Runāt kaķis nemācēja. Un miesnieka kundze? Viņa pat nepratās pašaizliedzīgajam glābējam paldies pateikt. Tādi jau ir cilvēki.

Teātris pagalmā turpinājās.

—        Palīgā, palīgā, viņš mani noslepkavos! — drausmu pilnā balsī pavēstīja skaistais Alfons smejošajai pasaulei, kas vēroja viņa skrējienu uz skārdnieku darbnīcu. Miesnieks ar asinīm pielijušām acīm un asinīm notriepto priekšautu lauzās skārdnieku darbnīcas durvīs un asinskāri rēca:

—   Es viņam pārgriezīšu rīkli! Es viņu sacirtīšu gabalos!

Kārtībnieks ar visu ierēdņa spēku pūlējās viņu nomierināt.

Miesnieks pārtrauca veltīgo plosīšanos un lādēšanos pie skārdnieku darbnīcas durvīm un, nevaldāmā naidā iekarsis, drāzās uz savu dzīvokli, lai tur savas dusmas pārvērstu darbos.

Cilvēcisko jūtu eksplozija, ko Vovka bija izraisījis, nelīdzēja viņam sasniegt galveno mērķi. Arī šoreiz kārtībnieks palika pagalmā. Viss šis teātris bija gandrīz bezjēdzīgs, ja neņem vērā to, ka šāda izrāde vien ir augstākā mērā uzjautrinoša.

Ļovka, pie kura Vovka atkal bija pienācis, domāja citādi:

—   Vecīt, vecīt, ja tas nāks gaismā!

—        Kā tas var nākt gaismā, ja mēs te stāvam kā svētā lauku vientiesība.

—        Prātīgāk katrā ziņā būtu laisties lapās. Pie grāmatas mēs tik un tā netiekam.

—       Jānogaida. — Vovka blenza debesīs, kā cerēdams no turienes gūt kādu ideju. Viņš berzēja degunu: tas liecināja par

Vovkas augsto gara spēku koncentrāciju. Atsevišķie vārdi, kas nāca pār viņa lūpām, vēl vairāk kāpināja Ļovkas bažas.

—     Tas notika ziemā, es redzēju … Bulduris kaut ko ienesa savā pagrabā … Tas taču varēja būt kaut kas gabalos sacirsts, ari kāds skaistais Alfons… Jāpastāsta kārtībniekam, tad viņš uz galvošanu ies pa pēdām, un tā mēs viņu dabūsim prom…

—     Tur nu ir par daudz fantāzijas, viņš taču mums neticēs, — Ļovkas veselais cilvēka saprāts pretojās.

—     Dzīvē viss balstās uz fantāziju. Kad es pēdējoreiz biju cirkā, tur uzstājās lielais burvis Picantellodollo, un kā tu domā, kā viņš varēja iebāzt no skatītāju vidus kādu jaunavu kastē un sazāģēt divās daļās?

—   Ko, jaunavu?

—     Aitasgalva. Kasti, kurā viņa gulēja. Visi šausmās aizturēja elpu, domādami, ka nabaga meitene tagad ir vidū pārzāģēta pušu un viņas augšdaļa nekad vairs nesavienosies kopā ar apakšdaļu. Bet tā bija tikai fantāzija, ko burvis viņiem bija iedvesis, nekas vairāk. Un arī mums tā ir nepieciešama. Nāc līdzi, tev būs tikai jāsaka nē un jā, pārējo teikšu es.

Varēja redzēt, ka Ļovkam tas viss nemaz nepatīk. Bet ko viņš varēja darīt?

Netālu no skārņa zem kādas nojumes stāvēja Buldura rati. Abi zēni aizlavījās pie ratiem un notupās aiz tiem, tā ka Vurgks nemanīja. Viņš klausījās, kas notiek Buldura dzīvoklī.

Sazvērnieki brītiņu pagaidīja, tad Vovka sacīja tik skaļi, lai kārtībnieks viņu sadzirdētu.

—   Tss, klusāk, Ļovka, citādi mūs vēl kāds sadzirdēs!

—   Jā, — Ļovka atbildēja, kā viņam bija pavēlēts.

—     Mēs nedrīkstam ne iepīkstēties, citādi mums beigas, — Vovka turpināja. — Kā tu domā, kas ar mums notiks, ja šī lieta nonāks, teiksim, kārtībnieka ausīs un tas uzsāks izmeklēšanu? Tad mēs esam tikpat kā pazuduši.

—   Jā.

—     Bulduris no mums iztaisīs kotletes, pirms viņš tiks apcietināts. Tu taču pats redzēji, kā viņš, notašķījies vienās asinīs, ar nazi rokā metās pakaļ Alfonam.

—   Jā.

—        Nesaki visu laiku tikai jā, — Vovka šņākdams aizrādīja draugam.

—   Jā.

—   Pasaki vismaz vienreiz «nē».

—   Nē.

—        Tātad, — Vovka atkal runāja pilnā skaļumā, — turi mēli aiz zobiem un nekad nekāp pagrabā bez sveces. Lai nebūtu jābaidās, ka asinis dzīslās varētu sastingt.

—   Jā … nē …

Slepus paskatījies ap ratu stūri, Vovka saprata, ka viņa runa ir sākusi uz kārtībnieku iedarboties. Vurgks bija pienācis pavisam tuvu pie ratiem un klausījās.

—        Ļaunākais ir tas, — Vovka turpināja, — ka šis Pēteris Bērzs bija tik iznesīgs zēns. Visi saka, viņš esot slepus aizbraucis prom, jo nav gribējis maksāt īri. Bet neviens īstenībā nezina, kur viņš ir.

—   Jā.

—        Es nemaz vairs neuzdrošinos iet uz pagrabu pēc malkas. Iedomājies tikai, kuru katru mirkli tur zem zemes var kaut kas sakustēties un mani satvert aiz kājas.

—        Paklausies, Vovka, izbeidz, citādi mani patiešām pārņem šausmas, — Ļovka čukstēja. Pat viņu sāka satraukt drauga fantāzija.

Kārtībnieks šņāca kā suns, kas saodis pēdas, un paskatījās ratiem pāri uz abiem zēniem.

—        Ko jūs te melšat? Kas tur ir zem zemes? Kas tur ir pagrabā aprakts?

Vovka pielēca kājās, piespieda liekuļotā izmisumā delnu pie lūpām. Izskatījās, ka viņš pat parunāt vairs nespēj.

—   Es … es neko neesmu teicis … es nekā nezinu.

—   Surp! Un tagad klāj vajā! Par ko tu nupat stāstīji?

—        Bet, mī]ais kārtībnieka kungs, es patiešām neko neesmu teicis. Es un mans draugs —-mēs visu laiku runājām tikai par makšķerēšanu un ka zivis, negaisam tuvojoties, kožas sevišķi labi, goda vārds. Viņš, Ļovka, to var apliecināt.

—   Jā.

—   Es tev rādīšu negaisu. Ja tu tūliņ neklāsi vaļā, tad redzēsi tādu negaisu, blandoņa tāds! — Kārtībnieks satvēra Vovku aiz auss, tā stiepās, it kā būtu no gumijas.

Un tomēr Vovka palika nelokāms. Slepus viņš deva Ļovkam mājienu, lai tas pazūd un dara to, kas viņam pēc plāna paredzēts, tikai tad mūsu varonis izplūda ska|ās vaimanās:

—        Au, au, jūs man norausiet ausi, kā lai es parunāju! Au, au!

—        Tātad — ko Bulduris pastrādājis, es tev prasu pēdējo reizi? — kārtībnieks viņam uzbļāva.

—        Bet viņš mani samals kotletēs, ja uzzinās … ka es … ka esmu kaut ko pateicis. — Vovka izlikās, ka viņam aiz bailēm pēdējā stundiņa klāt.

Kārtībnieks izmēģināja tēvišķā tonī:

—        Esi nu prātīgs, puisīt, un izstāsti man visu bez bailēm un trīcēšanas. Vai tu redzi, kas man te ir pistoļmakā? Pistole. Un te? Svilpe. Atliek man tikai iesvilpties, un visa valsts vara nostāsies manā pusē. Tāds Bulduris tad tev ne pirkstiņa ne- piedurs.

—        Tas notika ziemā, toreiz arī pie Buldura bija briesmīgs skandāls, — izmanīgais fantasts čukstēja naivajam likuma sargam. — Mana mamma bija aizgājusi uz kino, viņa skatījās «Debešķīgos mīlas svētkus» ar Polu Negri, un es kāpņu telpā uz Buldura dzīvokļa durvīm ar krītu uzrakstīju: «Vēršu slakte- ris Bulduris pats ir vērsis.»

—        Hm, —. kārtībnieks novilka, — un tad tu pie durvīm noklausījies?

—   Jā.

—   Un Bulduris lamājās ar savu sievu?

—        Es tikai dzirdēju, kā viņš sacīja: «Es to puiku nogalināšu, es viņu sacirtīšu gabalos.»

Kārtībnieks, kurš, tāpat kā Vovka, katru vakaru lasīja lētos romānus par noziedzniekiem, dziļi ievilka elpu.

—   Un kas notika pēc tam?

—   Pēc tam nekas nenotika.

—   Un vēlāk?

—       Vēlāk es nokāpu pagrabā, jo man vajadzēja uznest malku. Kādā no būceņiem es ieraudzīju vārgu gaismiņu.

—        Buldura nodalījumā? Un ko viņš tur darīja? Viņš taču nenesa tik vēlā vakara stundā malku? Nu, runā, es tevi apsargāšu, tu vari man pilnīgi uzticēties.

—   Nē … malku viņš nenesa. Viņš … viņš raka lielu bedri.

—   Bedri? Vēlā vakarā, slepus, pustumsā?

—   Jā.

—   Ar lāpstu?

—   Ar lielu lāpstu.

—        Un kāpēc viņš raka to bedri? Vai viņš gribēja kaut ko slepus aprakt?

—   TOC \o "1-3" \h \z Jā.

—   Vai viņam nebija līdzi maiss?

—   Jā.

—   Un tas noteikti nebija parasts maiss?

—   Nē.

—        Vai tam bija kādas īpašas pazīmes? Vai… vai uz tā bija redzamas asinis? — Kārtībnieka fantāzija tagad darbojās ar pilnu jaudu.

—        Asinis es neredzēju, bet… Bulduris ilgi skatījās apkārt bāls kā spoks. Es gandrīz vai paģību aiz bailēm.

Kārtībnieks paraudzījās uz skārņa pusi un piemiedza acis. Vai tad Bulduris nebija ar tuteni meties pakaļ Alfonam? Vai viņš nebija pilnā kaklā rēcis: «Es tev pārgriezīšu rīkli.»? Vai tad visiem nebija zināms, ka Bērzs, Buldura kundzes agrākais mīļākais, kādu nakti bija pazudis bez pēdām, par spīti visiem meklējumiem?

Kārtībnieks nolēma rīkoties. Ja ne par Rīgas prefektu, tad, mazākais, par iecirkņa priekšnieku viņš cerēja kļūt. Tāpēc Vurgks saķēra aiz rokas Vovku, kas visādi centās izrauties, un tēvišķi, tomēr bargi pavēlēja:

—        Ej pirmais uz pagrabu. Es tev neuzkrītoši sekošu. Mēs izmeklēsim nozieguma vietu abi kopā.

Vovka vēl nedaudz pretojās, tad iegāja nama gaitenī, no kurienes trepes veda uz tumšo pagrabu. Mirkli vēlāk viņam sekoja kārtībnieks. Pagāja labs laiks, kamēr viņa acis pierada pie tumsas, kura, kā zināms, ietin visus lielus noziegumus.

—        Kur ir tas pagraba nodalījums? — kārtībnieks pazemināja balsi. — Ved mani!

—        Bez sveces es te neko nevaru saprast, — Vovka čukstēja. — Un, ja nu zemē patiešām kaut kas ir, kāds cilvēka kauls vai… vai zobs, tad mums ir beigas.

—        Kaut arī mēs atrastu veselu žokli pilnu ar zobiem — kas ir beigts, tas nekož.

—        Nekož, ja žoklis ir nonācis zem zemes dabiskā nāvē. Taču, ja tas bez aizlūguma iesviests bedrē, kur tikai žurkas skraida, tad jābūt gatavam uz visādām briesmām.

Kārtībnieks iededza savu lukturi.

—   Tikai drosmi, nekas nenotiks.

—        To jūs sakāt, jo droši vien maz lasāt. Ja jūs būtu lasījis «Miroņgalvu veļas grozā», tad jums vis tā neliktos.

—   «Miroņgalvu»? Es to esmu lasījis.

—        Un jūs vēl runājat, it kā nekā nezinātu. Kur guļ galvaskauss, kas pāršķelts ar varu, tur spokojas visā apkārtnē.

—        Tu beidz vienreiz! Ar savu pļāpāšanu tu padari cilvēku pilnīgi nervozu. — Kārtībnieks palika stāvam, it kā viņš tā spētu nomierināt nervus. — Kurš ir tas nodalījums?

—   Tas tur. Ejiet pirmais, apgaismojiet ceļu!

—        Ej tu pirmais, — kārtībnieks sacīja, — tu šeit labāk orientējies.

—        Kā tā — es šeit labāk orientējos? Jūs laikam domājat, ka es te katru dienu pastaigājos? — Vovka pretojās.

—   Bet tu taču šeit dzīvo.

—   Bet jums, kā jau policistam, ir pistole un uniforma.

—   Labs ir, iesim plecu pie pleca.

Tā viņi arī izdarīja un nonāca pie Buldura pagraba nodalījuma. Kārtībnieks pārslidināja sava luktura gaismas staru pār dēļiem, iespīdināja to nodalījumā pa šķirbu, kas bija plaukstas platumā, un atlēca nost.

—   Kas noticis? — Vovka vaicāja.

—   Kāds … kāds vīrieša zābaks.

—   Viņš to noteikti būs novilcis.

—   Blēņas. Kā mironis var novilkt zābaku?

—   Dažkārt tā gadās, par to rakstīts romānu burtnīcā «Pa līķa pēdām». Tur vienu nodūra un ar dunci krūtīs slepus apraka. Paiet gadi, neviens neko nenojauš, līdz kāds ceļinieks tajā vietā atrod dunci. Kā duncis varēja cauri divu metru biezam zemes slānim nonākt dienas gaismā, paliek mīkla, bet policijas komisārs …

—        Izbeidz man gvelzt šitās muļķības! — Kārtībnieks paskatījās visapkārt. — Duncis nav zābaks, un tādas lietas notiek tikai grāmatās. Mēs tagad izlauzīsim vienu dēli un aplūkosim nozieguma vietu tuvāk. — Viņš satvēra kādu no dēļiem, un tas atnāca no šķērskoka vieglāk vaļā, nekā varēja gaidīt. Abi iegāja būcenī.

Vienā stūrī līdzās cērtamajam bluķim stāvēja lāpsta. Uz tās kāta bija redzami brūni plankumi. Zeme bija nesen uzrakta.

—        Mēs… mēs darītu pareizāk, ja šobrīd nekā nedarītu, — Vovka deva padomu. — Tādos gadījumos nedrīkst neko aiztikt pirkstu nospiedumu un visu pārējo pierādījumu dēļ.

—        Mums sākumā jānoskaidro, kas tur ir paslēpts, — kārtībnieks sacīja ar pārspīlētu noteiktību. — Ņem lāpstu un roc!

—   Kāpēc es?

—   Vienam jārāda gaisma, un es rādīšu.

—   Es varu tikpat labi rādīt. Dodiet man kabatas bateriju.

—   Tā ir dienesta baterija, es to nedrīkstu izlaist no rokām.

—   Un ma … man ir slima roka, skabarga iedūrusies.

Beidzot kārtībnieks piekāpās. Viņš satvēra lāpstu un sāka

rakt.

Kaut kas nočirkstēja, tērauds bija atsities pret kaut ko cietu. Un tas bija kaulsl

—   Kauls, — Vovkam balss aizmetās.

—   Kauls, — kārtībnieks sacīja neskanīgā balsī.

—        Kauls, nav nekādu šaubu, — Vovka atkārtoja vēl neska- nīgāk.

—        Nav nekādu šaubu, atslēgas kauls. — Vurgks izvilka no kabatas lielu, rūtainu kabatlakatu, uzmeta to uz briesmīgā atraduma un stīviem pirkstiem to ietina.

—        Tagad tikai ātrāk prom, — Vovka steidzināja. — Jo neviens mironis negrib atdot savus kaulus, bieži gadās, ka tas

mm

izstiepj roku cauri zemei, satver miera traucētāju aiz kājas un ievelk arī viņu kapā. Pats savām acīm esmu lasījis!

—        Katrā ziņā mums tagad tr pierādījums, — sacīja kārtībnieks, naski sekodams Vovkam.

Tikai augšā gaitenī pie dienas gaismas Vurgks atguva savu pašpārliecinātību. Viņš atkal kļuva par bezbailīgo likuma sargu.

—        Tu gaidi pagalmā, kamēr es būšu nopratinājis Bulduri! — viņš šņācošā balsī pavēlēja Vovkam. — Tad tu nāksi līdzi uz policijas iecirkni, kur tev būs jānodod liecība. Vai skaidrs?

Tad viņš svarīgiem soļiem attālinājās gaļas veikala virzienā.

5

Vovka aizsRrēja piē dēļu kaudzes, aiz kuras pavīdēja Ļovkas naģene.

—        Nu, vai gfāmatu dabūji? — tas bija Vovkas pirmais jautājums.

Ļovka iebāza roku šķirbā starp dēļiem.

—   Te būs! Bet ja tu zinātu, cik tas bija bīstami.

—        Pagaidi tikai, kamēr es izstāstīšu savus piedzīvojumus! Sirmus matus varēju dabūt. — Vovka izbrauca pirkstus cauri matiem, taču tie liecināja vienīgi par to, ka jau nedēļām ilgojas pēc friziera šķērēm.

—        Vai jūs pagrabā tik tiešām kaut ko atradāt? — Ļovka ziņkārīgi pavaicāja.

—        Un šis vēl jautās, vai mēs ko atradām! — Vovka stīvi blenza zemē. — Mēs atradām kaut ko pavisam šausmīgu.

—   Ko tad?

—   Kaulu.

—   Nu, un tad?

—        Kas •— nu, un tad? Varbūt Bulduris patiešām ir piežmie- dzis šo Bērzu un noracis zemē!

—   Nu jau tu atkal fantazē.

—   Varbūt arī nefantazēju. Parādi grāmatu!

—   Taisāmies labāk, ka pazūdam; grāmatu pārmeklēsim vēlāk.

—   Nekādu vēlāk. — Vovka izvilka kabatas nazi un uzšķērda

iesējuma sānos zaļo mākslīgo ādu. Viņš centās uzmanīgi atdalīt ādu no kartona vāka, taču viņa pūles bija veltas, jo āda turējās pie kartona pārāk stingri. Dārdošas balsis, kas cauri skārņa dibenistabas vēdlodziņam atskanēja pagalmā, lika Vovkam pārtraukt darbošanos.

—        Tagad, vecīt, viņi ir ieklupuši viens otram matos! — Vovka iebāza grāmatu atpakaļ dēļu kaudzē. — Tas mums noteikti jāpaklausās.

—        Un ja nu viņi mūs pieķer? — Ļovka neizrādīja ne mazāko vēlēšanos draugam sekot.

—. Pieķer vienīgi tādus kā tevi, kas nemāk laikus ievākt informāciju.

—   Kad es iznesu grāmatu, neviens mani nepieķēra.

—   Nu, tad nāc man līdzi!

—   Ja es gribētu …

—   Taču negribi, tāpēc ka tev bail.

—   Nemaz man nav bail.

—   Tad aiziet, nāc līdzi!

—   Bet es negribu.

—   Jo tu esi zaķapastala.

—   Pats esi zaķapastala.

—   Lūdzu, es tūliņ eju.

—        Lūdzu, tad es iešu līdzi, — Ļovka paziņoja pret savu labāko gribu.

Viņi atkal lavījās gar namu sienām pie gaļas veikala sētas loga, notupās tur un klausījās.

—       Nekāda liegšanās vairs nelīdzēs, — bija dzirdama kārtībnieka balss. — So pierādījumu, šo kaulu, jūs nevarat noliegt.

—        Kāds sakars man ar jūsu kaulu, okšķeris tāds? — auroja miesnieks.

—   Neapvainojiet valsts varu!

—       Atradusies valsts vara! Ja jūs esat valsts vara, tad man atliek tikai pateikt, ka jums nav visi mājās.

—   Par šiem vārdiem jums vēl nāksies atbildēt.

—        Un jums nāksies atbildēt par to, ka jūs ielaužaties svešu cilvēku pagrabos.

49

—   Es nekur neesmu ielauzies. Es tikai sekoju kādām pēdām,

4 — 1547

kas man jau sen likušās aizdomīgas. Tātad es jautāju pēdējo reizi: ko jūs tajā vakarā darījāt savā pagrabā?

—        Par to man nevienam nav jādod atskaites, pat ja es nakts vidū sadomātu iet uz savu pagrabu. Uz savu pagrābu un nevis uz svešu jaužu pagrabu.

—   Es tikai izpildīju savu pienākumu.

—        Pienākumu? Ar kaltu sabojādams svešu īpašumu? To es tā neatstāšu. Es. personiski sūdzēšos iecirkņa priekšniekam, jo es personiski esmu viņa draugs, un tāpēc viņš personiski jums liks trūkties.

—        To mēs vēl redzēsim, kurš kuram liks trūkties. Man ir nācies tikties ne jau ar vienu vien noziedznieku, kas sākumā runā augstos toņos, bet beigās saraujas pavisam sīciņš.

—   Jūs, jūs ar to domājat mani?

—        Es nevienu vārdā neesmu nosaucis. Es tikai uz kādu paskatījos.

—        Jūs paskatījāties uz miesnieku un manā personā, lieciet to aiz auss, jūs apvainojat visu miesnieku biedrību.

—        Ko teiks miesnieku biedrība, kad uzzinās par atradumu jūsu pagrabā, to pagaidām neizšķirsim.

—        Un ko teiks jūsu iecirkņa priekšnieks, kad uzzinās par kuku]a naudām un desām, kuras jūs man izspiedāt, to ari pagaidām neizšķirsim.

—        Kā jūs teicāt? Es esot izspiedis?! Kad jūs pats man gluži vai ar varu uztiepāt savas desas un iestūķējāt portfelī!

—        Hā, hā — ar varu! Un šņabi es jums arī laikam ar varu gāzu rīklē?

—        Labi, labi, tas viss vēl noskaidrosies, piemēram, ari tā lieta ar neapmaksātajām virsstundām, par kurām man sūdzējās jūsu bijušais zellis.

—        Un tie divdesmit lati, kurus jūs no manis saņēmāt par klusuciešanu?

—        Un tā zosu aknu desa? Zosu aknu! Jāsmejas. Veca baltmaize vien tur ir!

—        Smiešos es, kad jūsu iecirkņa priekšnieks uzzinās, ka jūs izspiežat visa rajona nabaga amatniekus.

—        Un ka jūs bojājat visu rajona nabaga iedzīvotāju veselību ar savām žāvētajām atkritumu desām.

—   Tādiem likuma sargiem kā jums vieta tikai tiesas priekšā.

—   Un tādiem krāpniekiem kā jums — cietumā.

—   Es jūs nogādāšu pārmācības namā.

—        Pārmācības namā? Mani? — kārtībnieks iebrēcās. — Jūs, jūs tur nonāksiet.

—        Es nelaužos svešu cilvēku pagrabos, es ne, — skaļā balsī atcirta miesnieks.

—        Nē, jūs tikai naktīs slepus ļāvāties pats savā pagrabā, lai tur kaut ko apraktu. Sis kauls — kam tas pieder?

—   Es varu aprakt savā pagrabā, ko tik gribu.

—        Tā, tā — ko tik gribat. Varbūt arī cilvēkus, vīriešu dzimuma, no kuriem jūs aiz zināmiem apsvērumiem vēlaties tikt vaļā?

—   Cilvēkus? … — Miesniekam aptrūkās elpas.

—   E, redzat, nu jūs zaudējat valodu, ko?

—   Jūs … Jūs esat pilns kā mārksl

—        Tātad — no kurienes radies šis kauls, es jums tagad jautāju likuma vārdā un kā likuma sargs?

—   No kurienes? Kas jums par daļu?

—   Vai jūs pazināt tādu Bērzu?

—   Kāds sakars kaulam ar Bērzu, jūs, stulbeni uniformā??

—       Ar šo pretvalstisko apvainojumu jūs neizsitīsiet mani no sliedēm. Es atkārtoju likuma vārdā: vai jūs pazināt Bērzu?

—   Un es atkārtoju: kāda man daļa gar Bērzu?

—        Ak neesat par Bērzu nekā dzirdējis, ko? Arī nekā par to, ko šis Bērzs meklēja pie jūsu dārgās sievas? Droši vien abi sēdēja pie rīta kafijas un Bībeles?

—        Gar manas ģimenes intīmajām attiecībām nevienam nav nekādas daļas.

—        Pēdējo reizi, Bulduri: kam pieder šis kauls? Kā tas gadījies jūsu pagrabā? Atzīstieties taču! Atvieglojiet savu sirdsapziņu, liegties tik un tā vairs nav nozīmes!

—   Man jāatzīstas?!

4»

51

—        Es neesmu nekāds necilvēks, Bulduri, un varu it labi saprast, ko viens godavīrs un uzticīgs laulātais draugs pārdzīvo

savā sirdī, kad viņš to vien redz kā savas neuzticīgās sievas nemitīgu krāpšanos un nodevību …

—        Velns lai parauj, Vurgk, vai jūs esat pie pilna prāta? Kāds tam visam sakars ar šo nolādēto trihīnu cūku, ko es apraku?

—   Cūku? … Trihīnu cūku?

—        Bet ko citu? Vai man vajadzēja to trihīnu cūku, ko es aiz līdzjūtības biju atpircis kādam nabaga zemniekam, laist cilvēkiem pārdošanā?

—   Vai tas ir … cūkas kauls?!

—   Bet tas taču redzams pat lellei ar pogas aci!

—   Un kāpēc… kāpēc jūs ierušinājāt to cūku pagrabā?

—        Kur citur es to būtu ierušinājis? Seit, pagalmā, lai visi mūsu ielas vazaņķi par to uzzinātu?

—        Ielejiet man glāzi šņabja, un tad… es saplosīšu šos zeņķus gabalu gabalos.

—        Paklau, Vovka, tagad gan bez vārda runas laižamies lapās, — Ļovka pačukstēja. — Ja viņi vēl atklās, ka ari grāmata pazudusi, un tad mūs notvers, viņi patiešām iztaisīs no mums kotletes.

—        Man ari šķiet, ka mēs esam ievākuši pietiekami daudz informācijas, — Vovka atbildēja, un šoreiz viņš, lieki nezaudēdams ne mirkli, sekoja Ļovkam.

Zēni drāzās pāri pagalmam pie dēļu kaudzes, kur bija noslēpuši grāmatu. Vovka to izvilka laukā un pabāza zem jakas. Ļovka palūkojās uz gaļas veikalu, tad uz pretējā īres nama gaiteni, caur kuru varēja nokļūt uz ielas. Viņi jau gribēja laisties prom, kad atsprāga vaļā gaļas veikala sētas durvis. Kārtībnieks un miesnieks izsteidzās pagalmā, acīmredzot ar briesmīgo nolūku uzmeklēt abus zēnus.

Kā divas pelītes — klusi un nemanāmi — draugi nozuda aiz dēļu kaudzes.

Doma, ka viņi būtu meklējami tur, abiem vīriem — paldies dievam — neienāca prātā. Viņi devās uz īres namu, kas atradās sētā.

Tieši tikpat strauji, kā attālinājās briesmas, pieauga Vovkas drosme.

—   Sitie cilvēku slakteri. Lai tikai viņi parādās!

—   Css, — Ļovka aizrādīja, — viņi iegāja gaitenī, bet tagad atkal stāv mājas durvju priekšā.

—   Lai viņi stāv mājas durvju priekšā, kas man par daju, — Vovka pavēstīja, taču tik klusi, ka viņa balss bija tik tikko sadzirdama. — Sis stulbenis uniformā man vispār neko nevar padarīt. Ja viņš uzķeras uz tādām muļķībām, tad man ^ atliek tikai pasmieties.

—   Nu tad izbāz galvu un pasmejies, — Ļovka dzēlīgi zobojās.

—   Un pasmietos arī, tikai negribas, — Vovka atteica. — Pat iecirkņa priekšniekam nav tiesību pērt nevainīgus bērnus, to tev pieklātos zināt.

—   Man jā, bet vai viņam tas ir zināms? — Ļovka ar šaubām pačukstēja dzēlīgā balsī. — Es gan labprātāk būtu sen jau gabalā.

—   Tas nozīmē — tu būtu gatavs pamest mani nelaimē? Te tiu atkal redzams, ka tu esi zaķapastala un tevī nav cīnītāja <gara.

—   Man tavs cīnītāja gars bijis nebijis.

—   Klusu, viņi atgriežas, viņi skatās šurp.

—   Tagad mums beigas.

Vovka, par spīti savam cīnītāja garam, pieņēma ātru lēmumu:

—   Aiziet, iemuksim galdnieka darbnīcā, Romis mūs nekādā ziņā nenodos!

Bez vilcināšanās Vovka aizlīda pa priekšu, Ļovka viņam sekoja. Zārcinieka nemaz nebija darbnīcā. Viņš bija aizgājis pie popa, jo viņam kopā ar garīdznieku bija jāiet pie kādas vecas, nesen mirušas zivju tirgotājas. Viņas dēls un vienīgais mantinieks bija pasūtījis popam pirmās klases dvēseles aizlūgumu un galdniekam augstākā labuma zārku.

Melns un majestātisks, ar bronzas krāsā nokrāsotām lauvas ķepām darbnīcas vidū uz diviem bukiem stāvēja zārks. Draugi, līzdami uz visām četrām, gandrīz vai ieskrēja tajā ar degunu. Un cik ļoti viņi bija apmulsuši, kad ieraudzīja aiz zārka Zvaigznīti! Viņa galdnieka darbnīcā slaucīja kopā zāģu skaidas, ar ko kurināt mazo skārda krāsniņu. Zēni pielēca kājās. Sevišķi apjucis jutās Vovka, kas bija maldīgi iedomājies, ka pielūdzējam vienmēr jānāk pretī savai izredzētajai staltā gaitā. Taču, pirms viņš paguva pateikt ko atbilstošu, Ļovka aizsteidzās viņam priekšā. Viņš paskaidroja, ka Bulduris un kārtībnieks dzinušies viņiem pakaļ un viņiem vajadzējis zibenīgi aizšmaukt-

—   Toties mums ir grāmata, un bez tam mēs uzzinājām kaut ko tādu, no kā atkarīga viena cilvēka dzīvība, — Vovka svarīgi paziņoja.

Ļovka piegāja pie aizmugurējām durvīm, kas veda uz popa- dārzu, un paskatījās laukā.

—   Ir pēdējais laiks, — viņš mudināja. — Savus noslēpumus,, kas nav nekādi noslēpumi, tu varēsi uzticēt Zvaigznītei vēlāk.. Atdod viņai grāmatu, un taisāmies, ka tiekam.

—   Grāmatu es paturēšu pie sevis, kamēr būsim to izmeklējuši. Un bez tam mēs nedrīkstam pamest Zvaigznīti neapsargātu. — Tā kā ārā nekādi soļi nebija dzirdami, Vovkā atkal pamodās varoņa gars. — Es palieku pie viņas, kamēr visas briesmas būs garām.

Meitene nosarka. Vovkas vārdi trāpīja Viņai taisni sirdī.

—   Labi, tad manis pēc paliec te kaut vai līdz vakaram, es laižos prom. — Ļovka atvēra aizmugurējās durvis, paskatījies apkārt, izgāja popa dārzā un nozuda aiz krūmiem.

—   Vai tas ir kaut kas slikts, ko jūs esat pastrādājuši, lai dabūtu grāmatu? — Zvaigznīte tagad veltīja visu savu uzmanību drosmīgajam apsargātājam.

—   Ja viņi mani satvers, mana galva ripos, — Vovka bez ceremonijām paskaidroja, it kā runātu par bikšu pogu.

—   Vai jūs sarīkojāt to traci ar kaķi?

—   Ja tas būtu vienīgais. Man ir aizdomas, ka Bulduris savā pagrabā aprušinājis vismaz četrus gabalos sacirstus cilvēkus.

—   Tas nav iespējams. — Zvaigznīte abām plaukstām aizsedza seju, tik ļoti viņa izbijās.

—   Ne tikai iespējams, tas ir tikpat kā pierādīts. Taču runa jau vairs nav par tiem četriem līķiem pagraba trūdos. — Vovka pameta zīmīgu skatienu uz zārku. — Runa ir par kādu, kuram būs beigas, ja tu viņam nepalīdzēsi.

—   Es?

—        Jā, tu, kaut ari tu smējies, kad es tev stāstīju, kādas jūtas plosa manu sirdi.

—   Es par tevi nekad neesmu smējusies.

—   Bet tu vismaz izlikies, ka smejies.

—   Es nezināju, kāds tu esi patiesībā.

—   Ak, Zvaigznīt, ja tu to zinātu!

—   Tagad es zinu visu.

—   Vai tu vismaz nāksi pie manis ciemos?

—   Ciemos?

—        Viņi sapūdēs mani cietuma bunkuros, tas man ir nodrošināts.

—        Nerunā tā, citādi… citādi es tūliņ raudāšu, tik ]oti bēdīgi man kļūst.

—   Zvēri, mazākais, ka tu mani neaizmirsīsi.

—   Es tev to zvēru.

—        Tagad es varu nomierināties, tagad man nekas vairs nevar atgadīties…

Soļi un balsis, kas atskanēja no popa dārza, lika Vovkam apklust gluži vai pusvārdā. Vienā lēcienā viņš atradās pie durvīm, kas veda uz pagalmu. Taču arī šis ceļš bija viņam aizšķērsots. Pāri pagalmam nāca slakteris un kārtībnieks tieši uz darbnīcu.

Kur Vovka varēja paslēpties? Aiz ēvelsola viņš uzreiz tiktu atrasts. Ar tiem dažiem dēļiem, kas bija atslieti pret sienu, •slēptuvei nepietika. Atlika vienīgi atvērtais zārks …

Jau tā izskats vien lika Vovkam nodrebēt. Pēkšņi iešāvās prātā šaušalīgie stāsti par dzīvi apraktajiem cilvēkiem — un lika vilcināties. Taču ko visu cilvēks nav spējīgs izdarīt vislielākajās briesmās, ja viņam draud vēršu slaktera dūre!

—        Dzīvo vesela! — viņš pačukstēja savai izredzētajai, un, kad no pagalma darbnīcā ienāca slakteris un kārtībnieks, bet no dārza — zārcinieks un pops, Vovku viņi te vairs neatrada.

Kad Ķēniņa ielas zēni ar skaudīgu godbijību vēlāk gribēja uzzināt, ko Vovka, zārkā gulēdams, izjutis, viņš pieticīgi paskaidroja:

«Es jutu tikai vienu: mana sirds pilnīgi apstājās, auksti

sviedri pārklāja visu ķermeni, un es pārdzīvoju stundas, kādas- līdz šim nav pārdzīvojis neviens cilvēks.»

Apmēram tā ari bija. Sastindzis aiz bailēm, Vovka dzirdēja Buldura lamāšanos, kas jaucās kopā ar kārtībnieka rūcošo basu, popa čiepstošo falsetu un galdnieka izbrīna pilnajiem izsaucieniem. Tad viņš juta, kā zārks tiek pacelts, iznests laukā un novietots uz ratiem, kuri pēc īsa brīža sāka ripot.

Sastindzis un nekustīgs Vovka gulēja šaurajā, tumšajā kastē; ainas, cita par citu šausmīgākas, zibēja zēna iztēles pilno acu priekšā, viņš domāja, ka no bailēm nosmaks.

— Mīļais dievs, — Vovka izmisumā atcerējās lūgšanas, — ja tu man šo reizīti palīdzēsi, es nekad vairs nemukšu no stundām, nekad vairs nemānīšos, nekad vairs nezagšu popam plūmes! Es katru ritu mazgāšu kaklu, es būšu īsts paraugbērnsf To es tev svēti apsolos, āmen, un tam klāt mans godavārds. — Taču mīļais dievs, likās, viņā nemaz neklausās, un Vovka, arvien lielāku baiļu pārņemts, bija jau gandrīz gatavs ar skaļu palīgāsaucienu izpaust savu klātbūtni, kad viņš pēc ratu pamatīgās kratīšanās saprata, ka tie izbrauc pa vārtiem. Ielas troksnis, kas izlauzās cauri dēļiem, viņu mazliet nomierināja. Un, ja viņi patiešām mani dzīvu aprok, iešāvās viņam prātā, es ar svilpienu došu ziņu kapu uzraugam, kurš noteikti parūpēsies, lai es laikus tiktu izrakts laukā.

Tā bija Vovkas pēdējā doma. Viens ratu ritenis aizķērās aiz ietves malas, zārks sazvārojās, sāka slīdēt un tad ar troksni nogāzās uz bruģa.

Sārtas, zilas un zaļas zvaigznītes lēkāja Vovkam gar acīm, kad viņš beidzot, gulēdams uz ielas, atguvās. Joprojām vēl pa pusei apdullis, viņš gribēja kaut ko sacīt, kad viena no sievietēm uz ielas spalgi iebrēcās. «Mironis ir augšāmcēlies!» viņa iesaucās un metās pa galvu pa kaklu prom. Tas pamudināja ari pārējās sievietes dot kājām ziņu. Pat pops skrēja tā, ka viņa mūka svārku garās stērbeles plīvoja vien. Dažu mirkļu laikā iela bija tukša.

«Mironis» Vovka grīļodamies slējās kājās. Puns baloža olas lielumā greznoja viņa pieri, sāpes galvā joprojām neļāva īsti: aptvert, kas apkārt notiek. Tāpēc Vovka nemanīja, ka, izdzirdis-

sievu klaigas, vārtos kā pēc trauksmes signāla bija uzradies- viņa niknākais ienaidnieks, ūsainais kārtībnieks. Un, pirms vē! apstulbušais Vovka paguva attapties, tas viņu satvēra pie rokas.

—   Tā, nu tu esi manos nagos, blēdi! — Grūstīdams un dunkādams kārtībnieks dzina Vovku atpakaļ uz vārtiem. Piesteidzās arī vēršu slakteris Bulduris, un šoreiz Vovkam vairs nebija nekāda glābiņa.

Savā izmisumā viņš, kā palīdzību meklēdams, skatījās apkārt, taču ieraudzīja vienīgi veco, vārgo Cīruli.

—   Ko tad zēns nodarījis? — apvaicājās Cīrulis, kuram smagais stāvoklis, kādā atradās Vovka, nebija palicis nemanīts.

Bulduris izlikās nedzirdējis jautājumu. Viņš vicināja spalvainās dūres un rēca:

—   Sito es nozilināšu tā, ka viņš vairs nespēs ielīst nevienā zārkā, šmurgulis tāds!

—    Ko tad zēns jums nodarījis? — Cīrulis atkārtoja savu jautājumu bargākā tonī. Viņš bija kādreizējais tiesas ierēdnis un dzīvoja slimīgās iedomās, ka viņam vienmēr un visur jāiestājas par taisnību.

Vovka pat neiedrošinājās elpot, taču viņa vislielākās bailes izrādījās nepamatotas. To, ka pazudusi dziesmu grāmata, Bulduris vēl nebija atklājis.

—   Ko šitas lempis pastrādājis? — Bulduris kliedza. — Viņš maldinājis policistu ar visnekrietnākajiem meliem, viņš mīdījis kājām manu labo slavu.

—   Es tikai pateicu, ka viņš, miesnieks, pagrabā kaut ko ir apracis, — Vovka saņēma drosmi. — Un tā arī ir taisnība, es varu jums visu smalki izstāstīt, Cīru]a kungs.

—   Seit tu neko nestāstīsi, mēs tevi iespundēsim, — urkšķīgā balsi iebrēcās policists. Tomēr viņa dusmas likās ievērojami pierimušas. Viņš zināja, ka Cīrulis, visā rajonā pazīstams kā «mūžīgais advokāts», pie katras izdevības ierosināja prāvu. Viņš iesniedza sūdzības pret namsaimnieku, pret pilsētas valdes sanitāro dienestu, pret rupjiem ormaņiem. Ķēniņa ielas ļaudis šim virām tālab meta apkārt lielu līkumu, zobojās par viņu, bet arī baidījās.

—    Es varu jums visu izstāstīt, — Vovka atkārtoja, — es varu visu pierādīt.

Kārtībnieks savilka draudošu seju, taču ar to viņš Vovku ■vairs nespēja iebaidīt.

—   Ko tu vari pierādīt? — Salīkušais Cīrulis iztaisnojās.

—    Es un mans draugs Ļovka — mēs runājām par to, ka miesnieks savā pagrabā kaut ko apracis, — Vovka viņu apgaismoja. — Tad policista kungs mani satvēra aiz apkakles.

—   Tā nu gan nebija, — Vurgks protestēja.

—   Tieši tā bija. Un tad jūs man jautājāt, ko Bulduris pagrabā apracis, un es sacīju: maisu ar kauliem.

—   Ak tu melkulis, — miesnieks protestēja.

—    Neesmu nekāds melkulis, — Vovka iebilda. Cīruļa sejas izteiksme un acis, kas kļuva arvien lielākas, nostiprināja zēnā pašpārliecinātību. — Izdzirdējis par kauliem, kārtībnieka kungs sacīja, ka man tūliņ esot ar viņu jāiet uz pagrabu. Viņš domāja, ka Bulduris sacirtis gabalos un slepus tur apracis savas sievas mīļāko.

—    Ikviens vārds, ko runā šis zeņķis, ir meli, nelietīgi meli, — miesnieks iebrēcās.

—    Tas, ko es saku, ir vistīrākā patiesība, — Vovka aizstāvējās. — Lūdzu, ikviens var iet Buldura pagrabā paskatīties, tur vēl tagad ir aprakti kauli. Vienu kārtībnieks iebāza portfelī un aizskrēja ar to pie Buldura. Es varu apzvērēt.

—   Uz iecirkni šo bezkaunīgo puiku! Viņš jāietupina cietumā pie maizes un ūdens! — Slakteris vairs tik tikko spēja paelpot.

—   Esiet bez bažām, šito mēs izārstēsim — uz to pamatīgāko. — Policists gribēja vilkt Vovku projām, taču Cīrulis aizšķērsoja viņam ceļu.

—   Atļaujiet zēnam izteikties līdz galam, — viņš uzkliedza kārtībniekam. — Citādi es būšu spiests pret jums iesniegt du- bultapsūdzību. Tātad — kas notika tālāk ar kauliem?

—   Policists uzlika kaulu uz galda, — Vovka turpināja, — un bjāva, ka tas esot cilvēka kauls, bet Bulduris kliedza, ka kārtībnieks esot stulbenis uniformā, kārtībnieks savukārt brēca, ka viņš zinot, ka Bulduris taisot žāvētās desas no vieniem vienīgiem atkritumiem, bet Bulduris atbildēja, ka viņš esot kārtībniekam vienmēr grūdis šņabi, naudu un gaļu, kārtībnieks draudēja, ka viņš Bulduri par slepkavību nogādāšot pārmācības namā, Bulduris kliedza, ka šis kauls esot no trihīnu cūkas. Un tad viņi abi sadomāja mani apklusināt, bet es ielīdu zārkā, un tagad, lūdzu, viņi grib mani iespundēt, taču es palieku uzticīgs patiesībai, — Vovka nobeidza, k|uvis gluži vārgs no milzīgā patiesības daudzuma.

Bulduris un Vurgks nejuta vairs ne mazāko vēlēšanos nodarboties ar Vovku. Kārtībnieks apgalvoja, ka viņam jāsteidzoties uz iecirkni, un aizlaidās. Buldurim pēkšņi bija uzradušās darīšanas gaļas veikalā.

Vārtu ejā palika Vovka un Cīrulis. Taču arī Vovka negribēja ielaisties ar tiesas vīriem. Viņš izgudroja kādu slimu tēvoci, kurš viņam jākopjot.

Pēc neilga brītiņa zēns jau bija grāmatu sietuvē. Zvaigznīte un Ļovka, kas viņu tur gaidīja, visu laiku bija sēdējuši kā uz karstām oglēm. Kad Vovka bija attēlojis savus briesmīgos piedzīvojumus, viņš izvilka nolaupīto grāmatu. Mākslīgā āda nebija ar nazi no vāka kartona atdalāma, un tāpēc Zvaigznīte ierosināja sējumu atmiekšķēt karstā ūdenī.

Vovka no uztraukuma nespēja ne sēdēt, ne stāvēt, ne klusēt, ne turēt mēli aiz zobiem — tik liela bija viņa vēlēšanās redzēt atalgojumu par visām pūlēm un briesmām, ko viņš bija pārdzīvojis. Taču zem atlīmētās mākslīgās ādas parādījās tikai slapjas papīra driskas. No cerētās naudas nebija ne miņas.

—   Nekā, — Vovka nomāktā balsī secināja, bet tad viņa balss saites saspringa. — Mums nekas cits neatliek kā iegūt pārējās grāmatas.

—   Un kā? — Ļovka vaicāja. — Vai tu domā ielauzties pie visiem pārējiem tāpat kā pie Buldura?

—   Kāpēc ne? Kur jācīnās par taisnību, tur ir pieļaujama ari ielaušanās.

—   Un ja nu tevi iespundē pārmācības namā? — Zvaigznīte baiļojās.

—   Mani nevar tik viegli iespundēt. — Vovkas pašpārliecinātība kāpa uz augšu kā barometrs labā laikā. — Ja mani pieķers, es izlikšos tik dumjš, ka nevienam ne prātā nenāks, ka es daru ko nelikumīgu. Bet tagad man laiks uz mājām. Drīz pārnāks mamma, un, ja es nebūšu mājās, viņa rāsies. Visu pārējo mēs sarunāsim rīt.

Arī Ļovkam bija laiks iet. Zvaigznīte pavadīja abus draugus ārā pagalmā.

—   Dzīvo sveika un atceries, ko tu man zvērēji! — Vovka viņai pačukstēja.

—   Es to atcerēšos mūžīgi, — Zvaigznīte čukstus atbildēja.

—   Ja tev vajadzīga palīdzība, pasaki man, — Ļovka viņu pamudināja. — Man krājkasītē ir pieci lati, es savam tētim uz dzimšanas dienu gribu nopirkt kreklu un kaklasaiti ar zaļiem punktiņiem. Bet, ja tev klātos pavisam slikti, mans tētis iztiktu ari bez kaklasaites ar zaļajiem punktiņiem.

Vovka dzīvoja ar savu māti sētas mājā ceturtajā stāvā. Kāpņu telpā dvakoja ēdienu atliekas un mazmājiņas, pakāpieni bija nodeldēti un lipa no netīrumiem, kāpņu telpas logi bija pa daļai izdauzīti un aiznagloti ar kartonu. Aiz tumšo un mitro dzīvokļu durvīm bija dzirdama lamāšanās, bērnu spiegšana, piedzērušo klaigas. Būdams jauns un dzīvespriecīgs, Vovka vēl spēja šai posta pasaulei skatīties pāri. Viņš svilpoja kādu modes dziesmiņu un steidzās pa trim pakāpieniem uzreiz pa trepēm augšā.

Māte vēl nebija atgriezusies no darba. Bez liekas kavēšanās Vovka sāka gatavot sev un mātei vakariņas. Viņš atnesa no gaiteņa ūdeni, jo visiem stāva dzīvokļiem bija tikai viens krāns un viena izlietne, iededzināja milzu pavardā uguni un uzlika ūdeni tējai. Tad viņš nogrieza maizi, nomizoja dažus sīpolus, atnesa bļodiņu ar biezpienu, otru bļodiņu ar taukiem un smērēja maizītes. Ja māte atgriezās no darba vēlāk, nekā parasts, tad bieži vien bija tik nogurusi, ka negribēja pat uzsmērēt maizes šķēli.

Šodien māte pārnāca tikai pusseptiņos. Viņa bija nostāvējusi turpat desmit stundas pie veļas baļļas un stenēja aiz sāpēm krustos. Vovka steidzās viņai pretī, palīdzēja novilkt mēteli, noāva kurpes un atnesa čības. Kad māte bija iedzērusi malku tējas un apēdusi dažus kumosus maizes, viņa vaicāja Vovkam, ko tad viņš esot pagalmā tādu pastrādājis. Visa māja runājot par traci ar Bulduri un kārtībnieku.

Vovka izlikās, ka ļoti rūpīgi košļā barību. Viņš zināja: māte nekādus piedzīvojumus negrib saprast. Un tomēr viņam nekas cits neatlika kā pilnīgi atklāti izstāstīt šīsdienas notikumus.

Māte klausījās dēla stāstījumā ar bargu seju, taču drīz vien nespēja noslēpt smaidu. Viņa purināja galvu un pielika roku pie pieres.

—   Jādomā gan, ka ar tevi viss nav īsti kārtībā, dēls. Tev vienmēr atgadās kaut kas tāds, kas nevienam citam normālam puišelim neatgadās. Kā tas var būt? — viņa vaicāja, vērdamās savā atvasē gluži kā zivī, kas lidotu mākoņos.

Vovka saspringti domāja. Tad viņš sacīja:

—   Tas viss tāpēc, ka es vienmēr cīnos par taisnību.

Mātes acīs, lai cik viņa bija nogurusi un savus spēkus izsmēlusi, atkal pazibēja tik tikko manāms smaidiņš. Cik ļoti līdzīgs zēns tomēr bija savam tēvam, šim mīļajam, tomēr mūžīga nemiera un trauksmes dzītajam putnam, kas kuģoja pa Daugavu. Lielā pasaules kara laikā viņam nekas nebija noticis. Kādus gadus vēlāk kuģis, uz kura viņš brauca, uzskrēja virsū mīnai. Ģimene zaudēja savu barotāju un Vovka — tēvu. Virtuvē karājās fotogrāfija, kurā viņš bija redzams matroža formā un drosmīgu un dzīvespriecīgu skatienu vērās pasaulē. Pietika tikai pamest acis uz fotogrāfiju, lai redzētu, no kā Vovkas uzrautais deguns, no kurienes lielās, atkārušās ausis. Dzelmēs sen nogrimušais tēvs turpināja dzīvot savā dēlā, un tas piepildīja māti ar laimes sajūtu, kādu viņa izjuta reti kad. Tāpēc arī- viņa Vovkam daudz ko piedeva. Tāpat kā šovakar, kaut arī bija apņēmusies zēnu neatstāt nesodītu.

Atvieglots Vovka likās savā gultā un drīz vien aizmiga. Viņam bija nepatīkams sapnis. Lai ko ari viņš nedarītu un neteiktu, it visur viņu vajāja Ļovkas «pats esi». Te šos vārdus izrunāja pārlieku milzīgs sniegavīrs, kas rādīja Vovkam garu burkāna degunu, te bezkaunīgs zvirbulis, kas spurdza virs zēna. «Cir, čir, pats esi, čir, čir, pats esi,» tas ķircināja Vovku, kurš metās gluži zaļš aiz dusmām, tomēr nespēja zvirbuli noķert.

Kad Vovka nākamaja rītā, vasarsvētku svetdienā, pamodās,, cauri logam viņu jautri sveicināja saule.

Vovka kategoriski bija pret jebkura veida ziepju izšķiešanu, taču šodien, tā kā māte bija mājās, viņam neizdevās noturēties pie savas pārliecības. Ar cietēja seju viņš padevās maigajai varai: nomazgājās, saķemmēja pinkainos matus un izšķīra celiņu. Pat nagus pirkstiem vajadzēja apgriezt. Nelīdzēja nekādi iebildumi, bija vasarsvētki, un māte gribēja viņu redzēt kārtīgu un tīru. Tad viņam vajadzēja kopā ar mammu rātni paēst brokastis, un pēc tam — ak, visu briesmu lielākās briesmas! — viņa izdomāja kopā ar dēlu iet uz baznīcu. Izmisis Vovka meklēja ieganstus pret šādu gluži vai sodam līdzīgu pārestību, tomēr nekādas atrunas nelīdzēja. Un Vovka atkal bija spiests ķerties pie viltības.

— Ak, es pavisam aizmirsu, šodien priekšpusdienā nāks Malvīne, viņai ar tevi laikam kaut kas runājams.

Malvīne bija laikrakstu iznēsātāja, vienmēr lieliskā noskaņojumā un informēta par visiem jaunumiem, kuru dēļ arī māte labprāt ar viņu pļāpāja. Vovka to zināja.

Ticis ar šo viltību vaļā no iešanas uz baznīcu, Vovka drīkstēja iziet pagalmā. Vispirms gan viņš pieklauvēja pie Malvīnes- durvīm, kura dzīvoja tajā pašā mājā. Zēns veikli ievadīja sarunu par savu māti, kura paplašināto vēnu dēj esot palikusi- mājās un labprāt ar Malvīni papļāpātu. Tas Malvīnei divreiz nebija jāsaka.

Kad šī lieta bija nokārtota, Vovka aizdrāzās uz grāmatu sietuvi ciemos pie Zvaigznītes.

Viņa nebija viena. Bija atnākusi viņas krustmāte — enerģiska, taču laipna kundze, kuras vīrs strādāja gumijas fabrikā «Varonis», — un gribēja ņemt Zvaigznīti pie sevis. Vovkam tas šķita vairāk nekā bēdīgi, taču viņš saprata, ka tomēr būtu labāk, ja Zvaigznīte nepaliktu darbnīcā viena. Viņa apsolīja Vovkam, ka nāks, cik bieži vien iespējams, uz Ķēniņa ielu, lai uzzinātu, kā veicas ar naudas meklēšanu.

6S

Zēns pavadīja Zvaigznīti un viņas krustmāti līdz ielas stūrim, tad atgriezās pagalmā.

Bez Ļovkas tur bija vēl pusotra zēna. Viens vesels — Jānis — un viena pusīte — viņa četrgadīgais brālis Kārlītis. 5o zēnu tēvs bija lokomotīvju atslēdznieks. Māte drīz pēc jaunākā dēla dzimšanas bija mirusi, tagad rūpes par viņu bija uzņēmies Jānis. Viņš bija drukns, nosvērts puisis, kurš pretstatā Vovkam ārkārtīgi reti atdarīja muti. Taču, ja viņš kaut ko teica, tad tas bija labi pārdomāts, un, ja viņš kaut ko apsolīja, tad uz to varēja pajauties.

Tuvodamies zēniem, Vovka uzreiz redzēja, ka viņš nav vienīgais vasarsvētku upuris. Arī citi, kas parasti apmierināti delverējās pa pasauli salāpītās biksēs un saplēstos kreklos, šodien bija ietērpti svētdienas uzvalkos. Viņi stāvēja stīvi un neveikli, it kā viņiem būtu jāpiedalās kādā sēru ceremonijā.

Vovka pavēstīja draugiem, ka krustmāte paņēmusi Zvaigznīti pie sevis, tad, Jāņa pamudināts, vēlreiz izstāstīja savus vakardienas varoņdarbus. Viņš tos attēloja cienīgi un solīdi, gluži kā karavadonis spožu kauju. Nekas nebija noticis netīšām, viss bija norisinājies tā, kā viņš to bija apsvēris, plānojis un gribējis. Pat bēgšana četrrāpus uz galdnieka darbnīcu bija notikusi pēc pamatīgas apsvēršanas, un tikai pēc pamatīgas apsvēršanas viņš, Vovka, bija ielīdis zārkā.

Pat mazo Kārlīti stāstījums bija dziļi saviļņojis.

—   Kad es izaugšu liels, es visu dienu zagšu grāmatas, — viņš čiepstēja.

Jānis noslaucīja brālītim degunu un pavaicāja Vovkam, vai viņš jau ir izdomājis, kā iegūs pārējās grāmatas. Vovka paskatījās tālumā.

—   Lai tiktu pie grāmatām, mums jānodibina speciāla organizācija, tāpat kā to darīja senie ēģiptieši, kas cēla piramīdas, lai itin visi nenoslīktu Nīlā.

—   Tu jau atkal fantazē, — Ļovka sacīja. — Piramīdas, lai nenoslīktu! Es gan domāju, ka viņi iemācījās peldēt vai iespieda padusēs glābšanas riņķus. Un ar grāmatām tam vispār nav nekāda sakara.

—      Tā tikai tev liekas, jo tev vēsturē ir trijnieks, — Vovka

atbildēja. — Ēģiptieši bija tie, kas izgudroja grāmatas, kuras sauca par papirusiem, un par glābšanas riņķiem tev ir tikpat maza nojausma. Kas novieto tos pie tilta margām? īpaša organizācija. Un ari mums tāda ir vajadzīga.

—   Kam īsti? — Jānis skaidri un gaiši pavaicāja.

—   Visiem, kam ir padomā kaut kas sevišķs, ir nepieciešama organizācija, lai viņi varētu cits citu atbalstīt. Pat policija ir organizācija, un tu pat kurpju saites nevari pārdot bez organizācijas, jo tev ir vajadzīga atļauja. Tātad — spļauj, uz kuru pusi gribi, tik un tā trāpīsi kādai organizācijai. Tiklīdz tu esi piedzimis un slapini vēl autiņos, klāt jau pirmā organizācija — ierodas mācītājs vai pops no baznīcu organizācijas un grib tevi kristīt. Un vēlāk? Kaut arī tev nav ne mazākās vēlēšanās, tev jāiet skolā. Kāpēc? Jo skola arī ir organizācija. Un, ja tev piemetušās zobu sāpes, tev tāpat ir darīšana ar organizāciju. Tev jāiet uz slimokasi, un kas tad ir slimokase? Organizācija. Un tā ar visu. Organizācija ir veciem ormaņu zirgiem, tas ir — tajā apvienojušies cilvēki, kuri tādus zirgus aizsargā, un organizācija ir cilvēkiem, kuri ēd vienīgi salātus, — veģetāriešiem.

—   Bet kāds tam sakars ar mums? — Ļovka viņu pārtrauca. — Mēs netaisāmies ne zāli rīt, ne ormaņu zirgus aizsargāt.

—   Toties mēs gribam dabūt grāmatas, tu, aitasgalva, un tas ir daudz sarežģītāk un bīstamāk, — Vovka saskaitās. — Vai arī tu domā, ka mēs varam aiziet pie cilvēkiem un sacīt: skūpstu rociņu, kundzīt, te mēs esam, dodiet šurp grāmatu ar simt latiem? Tātad,mums būs jāvērpj intrigas kā īstiem sazvērniekiem. Taču neviens sazvērnieks nespēj eksistēt, ja viņam nav kāda sevišķi slepena organizācija, ordenis, — to var izlasīt ikvienā grāmatā.

—   Es arī gribu ordeni un zagt grāmatas, — atkal atskanēja Kārlīša balss.

—   Pajautāsim vispirms grāmattirgotājam Staubiņam, vai viņš ir grāmatas izsūtījis, — Jānis ierosināja. — Tad redzēsim.

—   Css, — Ļovka nošņācās.

Pat ne desmit soļu attālumā no viņiem stāvēja Bulduris.

65

—   Ei, panāciet šurp! — viņš dusmīgi uzsauca zēniem.

5- 1547

•— Izliecieties, ka nekā nedzirdat! — Vovka pačukstēja.

—        Ei, es jūs saucu, nāciet šurp! — Buldura balss nodunēja pāri visarn pagalmam.

Vovka nolēma pagriezties riņķī.

—        Labrīt, Buldura kungs, — viņš pieklājīgi sveicināja drūmo vīru. — Jauks laiciņš šodien, vai ne?

—        Vai tu nedzirdēji, ko es tev teicu? Panāc šurp, man ar tevi jārunā. — Slakteris kļuva arvien niknāks.

Vovka skatījās debesīs.

—   Nav neviena mākonīša, un ir tik silti kā vasarā.

Slakteris nošņācās kā lokomotīve un izkustējās no vietas.

Soļa attālumā no Vovkas viņš apstājās, sabāzis rokas bikšu kabatās.

—        Vakar manā kantorī ir nozagta grāmata. Vai tu kaut ko zini?

Vovka izlikās dziļi izbrīnīts.

—   Grāmata?

—   Tieši tā, grāmata, nejautā tik muļķīgi!

—   Kāda grāmata?

—        Ak tu, bezkaunīgais zeņķi, tūliņ es tev sadošu pa ausīm., ja tu man nepateiksi taisnību!

—        Es nesaprotu, par ko jūs runājat. — Vovkas sejā parādījās tik patiess izbrīns, ka Bulduris novērsās no Vovkas un metās virsū Ļovkam.

—   Tad tu, smurguli, tas biji.

—   Es arī nekā nezinu par grāmatu, — Ļovka stostījās.

—        Kad es izaugšu liels… — pēkšņi atskanēja Kārlīša čiepstošā balss, taču, pirms viņš paguva izpaust savas kļūmīgās alkas, iejaucās Jānis.

—        Vai tev nav kāda vajadzība? Nāc, ka atkal nesaslapini bikses!

—• Bet man nemaz nevajag.

—        Nāc, nāc, varbūt tomēr vajag. — Un viņš jau bija nozudis ar savu audzināmo aiz zārcinieka darbnīcas.

—        Jūs ar savu bļaušanu tā pārbiedējāt mazuli, ka viņš aiz bailēm vēl saslapinās savas izejamās bikses, — Vovka pārmetumu pilnā balsī aizrādīja slakterim. — Turklāt vasarsvētku

■rītā, kad skan visi zvani un visiem cilvēkiem vajadzētu būt citam pret citu laipniem.

Buldurim iekšā vārījās, taču viņš savaldījās. Vakardienas pieredze bija darījusi viņu piesardzīgu.

—     Jau mazotnē redzams, kas kuram aiz ādas, — viņš saskaities piezīmēja. — Bet kādu dienu tik un tā viss nāks gaismā, un tad mēs aprunāsimies vēlreiz.

Kad Bulduris bija pagalmu atstājis, atkal parādījās Jānis at Kārlīti.

—   Vai mēs tagad ejam zagt grāmatas?

—     Lai es nedzirdētu ne vārda par grāmatu zagšanu, — Jānis norāja mazo, — citādi tu nekad vairs netiksi pagalmā.

Kārlītis mēmi un skumīgi pamāja.

—     Jūs redzat, ka bez ordeņa nekas neiznāk, — Vovka atgriezās pie savas idejas. — Ja mūsu plāns kļūs zināms sabiedrībai, tad visam beigas.

—     Es arī gribu ordeni un zagt grāmatas, — atkal atskanēja sabiedrības balss, par spīti Jāņa aizliegumam.

—     Sitas mūs iegāzīs, — Vovka nopūtās. — Ko lai ar viņu iesāk?

—     Paklausies, Kārlīti, — Jānis mēģināja likt lietā pedagoģisku viltību, — vai tu maz zini, ko nozīmē zagt grāmatas?

—   Nē. Ko tad?

—     Tā ir tāda slimība, līdzīga kakla sāpēm, un grāmatzag- šana piemetas, ja par to runā. Tad jāiet pie dakteronku]a, un viņš tev parakstīs lielu pudeli zivju eļļas; tev tā būs jāizdzer. Neurķē degunu!

—     Es… es negribu zivju ejļu… tad es drīzāk gribu… bēē, — Kārlītis sāka brēkt; ar tādu viltīgās pedagoģijas devu viņa mazais prātiņš nespēja mēroties.

Kad viņš bija nomierinājies, Vovka atkal atgriezās pie slepenā ordeņa dibināšanas. Viņš no jauna tika pārtraukts. Pagalmā parādījās Ēriks.

5*

67

Viņa tēvs bija mazas ormaņu firmas vadītājs, kas tika pieskaitīts īrnieku «aristokrātijai» un dzīvoja ielas nama beletāžā. Un tomēr Ērika eksistence bija nožēlojama. Pamāte bija apņēmusies izaudzināt viņu par priekšzīmīgu skolnieku un paraug-

zēnu, tādēļ viņš tika sargāts no pārējiem zēniem, kuriem tāds priekšzīmīgums uzdzina riebumu. Turklāt Ēriks pats cieta no savas pamātes muļķīgās mietpilsoniskās godkāres un nevēlējās neko vairāk kā tikai to, lai zēni viņu uzņemtu savā vidū. Kā viņš apskauda puikas par spēlēm un draiskulībām, no kurām viņš bija izslēgts! Mazliet noskrandušos un patiesi bezkaunīgos zēnus Ēriks uzskatīja par visas Rīgas laimīgākajiem cilvēkiem, un viņš bez vilcināšanās atdotu pat savu pastmarku.kolekciju, lai tikai kļūtu par savējo viņu vidū.

Taču Vovka, ieraudzījis viņu, drūmi savilka pieri.

—   Labdien! — Ēriks sveicināja.

Neviens neatņēma sveicienu. Ēriks iekrekšķējās.

—   Kas tad vakar šeit bija noticis?

—   Tas, kas notika vakar, uz tevi neattiecas, — Vovka nelaipni atbildēja. — Palīdzi labāk savai mīļajai mammas kundzei tamborēt mežģīņu sedziņas.

—   Kas jums ir pret mani? Vai es jums ko sliktu esmu nodarījis?

—   Ja kāds ir tik dziļi pagrimis, ka viņam pat ticības mācībā un dziedāšanā ir piecnieks, tad viņa eksistence vien jau ir mums apvainojums, — Vovka paskaidroja dziļā nicinājumā.

—   Jūs esat netaisni, — Ēriks sadrūmis sacīja. — Mani vecāki ir prom, un es gribēju dzirdēt, ko jūs vakar esat pastrādājuši, bet jūs uzreiz lamājaties. Turklāt es jums atnesu riekstus.

Tūta, pilna iecukurotu valriekstu, ko viņš izvilka no kabatas, modināja tomēr zēnos mazu līdzjūtību pret citkārt nopelto pa- raugzēnu.

—   īstenībā jau mums pret tevi nekas nav, — sacīja Vovka, piepešas labvēlības pārņemts, — taču mēs tev neuzticamies. Ja nu tu mūs nodod.

—   Es nekad nevienu neesmu nodevis, — Ēriks protestēja. — Lūdzu, es pat esmu atnesis līdzi šokolādes olu. Tā sastāv no divām pusītēm, un vidus ir pilns ar mazām marcipāna oliņām — sarkanām, dzeltenām un zaļām.

Pildītā šokolādes ola radīja trijos sazvērniekos pilnīgi citu attieksmi. Ērikam vajadzēja svēti apzvērēt, ka viņš ne vārdiņa no tā, ko tagad dzirdēs, nestāstīs tālāk; tad Vovka, pilnu muti

valriekstiem un šokolādi, vēlreiz izstāstīja par saviem slavas darbiem. īsumā viņš pieminēja ari «akcijas», kas viņam un viņa draugiem tuvākajās dienās padomā.

—        Ja vajadzēs, mēs apgriezīsim visu pilsētu otrādi, — Vovka pārliecināti nobeidza.

—   Kaut es varētu piedalīties! — Ēriks iesaucās.

—        Kā tu iedomājies piedalīties tik bīstamos piedzīvojumos? Tevi jau nelaiž pat pagalmā.

—        Tagad, brīvdienās, man katru dienu jāiet pastaigāties, jo es no mācīšanās esmu kļuvis pavisam bāls. Tā es varētu viegli izkļūt pagalmā, — Ēriks iekarsa. — Un, ja jums būtu vajadzīga nauda, es arī varētu kaut ko ziedot.

—        Kā jūs domājat, vai ļausim viņam piedalīties? — Vovka vērsās pie Jāņa un Ļovkas.

Ļovka pamāja.

—   Pamēģināsim, — Jānis nolēma.

—        Un tagad apspriedīsimies beidzot, kā mēs dibināsim mūsu ordeni, — ierosināja Vovka. — Iesim uz pagrabu vai iesim uz bēniņiem?

—        Nāciet taču pie manis, — pēc īsas vilcināšanās ierosināja Ēriks. — Mani vecāki atgriezīsies tikai divos, un mēs būsim dzīvoklī gluži vieni.

—   Tas nemaz nebūtu slikti, — Ļovka atteica.

—        Bez tam mēs varētu, — Ēriks atkal kādu mirkli cīnījās ar sirdsapziņu, — katrs izsmēķēt pa cigāram, mans tēvs apgalvo, ka visās apspriedēs tas tenes dzīvību.

—        Cigāru? Hm, tas man tik tiešām derētu, — Vovka sacīja. — Bet tai jābūt kādai ārzemju markai, pārējās man ir par vājām.

—        Cigāri, kurus smēķē mans tēvs, maksā trīsdesmit santīmu gabalā, tie noteikti ir labi, — Ēriks paskaidroja.

—        Vai tagad mēs iesim zagt grāmatas? — Kārlītis atkal pavaicāja.

Jānis ievilka gaisu caur zobiem.

—   Vai tu gribi dzert zivju eļļu?

Tas līdzēja. Bez raudāšanas Kārlītis ļāva sevi aizvest pie

Annastantes, kas viņu pieskatīja, kad Jānim bija jāiet uz skolu vai jākārto kādas citas darīšanas. Tad visi trīs draugi devās pie Ērika.

Viņa vecāku dzīvoklī bija četras istabas, un kā tās bija iekārtotas! Gaitenī balti lakots drēbju pakaramais ar spoguli, ēdamistabā gandrīz līdz griestiem sniedzās izgreznots trauku skapis, dzīvojamās istabas vienā stūrī stāvēja divi dziļi, ar ādu apvilkti atzveltnes krēsli un kādā citā — īstas klavieres! Taču pats lielākais greznums šajā dzīvojamā istabā, kur Ēriks ieveda savus jaunos draugus, bija milzīga eļļas glezna virs klavierēm. Jau platais un krizuļotais zelta rāmis vien bija apbrīnas vērts, nemaz nerunājot par nāru, liliju vītnēm rotātu, kura, pa pusei izlīdusi no ūdens, pie klints spēlēja arfu. Krastā uz klints sēdēja jauneklis pērlēm izšūtā tērpā, bēdīgs vērās lejup un klausījās arfas spēlē.

—   Vai tas ir gleznots ar īstām eļļas krāsām? — Ļovka apvaicājās Ērikam, kas bija piegājis pie sava tēva rakstāmgalda, lai paņemtu cigāru kasti.

—   Saprotams. Tas vislabāk redzams, ja pavelk pa gleznu ar pirkstu. Eļļas krāsa ir tik bieziem triepieniem klāta, ka ar to varētu uzzīmēt sešas parastas bildes.

—   Grāmatu jums arī ir vesels lērums, — piezīmēja Vovka, pametis skatienu uz stikloto ozolkoka skapi.

—   Tie visi ir klasiķi zelta vākos, — Ēriks paskaidroja. — Ja esmu kaut ko nogrēkojies, man liek no tiem mācīties dzejoļus.

—   Es labāk kļūtu par sētnieku nekā mācītos dzejoļus, — pilnīgā pārliecībā atteica Vovka. Starp rādītājpirkstu un vidējo pirkstu viņš nevērīgi turēja cigāru. — Vai uguns kādam ir?

Ēriks pakalpīgi atnesa sērkociņus, un Vovka centās aizkūpināt cigāru, taču no tā nekas neiznāca.

—   Nevelkas, — viņš secināja, saraucis pieri. — Laikam būs mitrs.

—   Tev vienā galā jānokož, — Ēriks viņu pamācīja, — citādi jau nemaz nevar vilkties.

—       Ak tā, es neievēroju, ka šis cigārs vēl nav gatavs smēķēšanai, — Vovka izmeta it kā starp citu un lietpratīgu seju aizkūpināja resno cigāru.

To pašu darīja arī viņa draugi. Tikai Ēriks cigāru neņēma. Viņam esot vārgas plaušas, viņš paskaidroja.

Pārējiem nebija vārgas plaušas, un cigāru zilais dūmu mākonis radīja viņos pacilātu noskaņu.

—        Jā, puiša cilvēkam tik tiešām vislielākais jaunums ir pārāk naudīgi vecāki. Tad viņš vispār neko vairs nedrīkst, — sacīja Ļovka, kas parasti netiecās pēc pārspīlējumiem.

Ēriks nopūtās.

—        Es jau vienreiz aizlaidos. Bet, tā kā mani pieveica neizsakāms izsalkums, man nācās atgriezties mājās un pamātei visu izstāstīt. Kopš tās reizes man vienmēr liek vingrināties klavierspēlē.

—        Ko-o? Tev jāvingrinās klavierspēlē? — Tādu sodu nespēja pat Ļovka aptvert.

—   Jā, tik ilgi, kamēr man galvā viss sagriežas.

—        Kaut kas nedzirdēts, — Vovka sašuta. — Arī mana mamma prot itin labi noskaisties, bet piespiest mani spēlēt klavieres, kaut arī mums to nav, — to viņa nespētu. Tam jau vairs nav nekāda sakara ar audzināšanu, tā ir visīstākā bērnu spīdzināšana, kur būtu jāiejaucas policijai.

—        Taču tā neiejaucas, jo pret manu pamāti nenostāsies neviens, pat tēvs ne, — Ēriks žēlojās.

—   Nejaujies gan šādām pārestībām! — Jānis pamācīja.

—        Un vairāk drosmes! — Vovka centās izpūst dūmu riņķus. — Vārgas plaušas! īsts sazvērnieks bez cigāra vai pīpes nemaz nav iedomājams.

—       Ja jūs tā uzskatāt, es esmu gatavs arī ievilkt kādu dūmu. — Ēriks nelabprāt iebrauca roku cigāru kastē.

—        Bet tas būtu tikai pirmais solis. — Vovka pasniedza viņam uguni.

—        Nav jau uzreiz jāmūk prom no mājām vai jāpastrādā kāda cita dullība. — Ļovka stīvi blenza uz nāru. Viņa šūpojās pa viļņiem augšā—lejā, it kā tie nebūtu tikai uzzīmēti.

—   Bet kas tad man jādara? — Ēriks dziļi ievilka elpu. Lai pierādītu savu apņēmību un drosmi, viņš bija ierāvis vairākus dūmus, un tas nebija palicis bez sekām.

—        Kas tev jādara? — Jānis pievēra acis, izskatījās, ka viņš sevišķi saspringti domātu. Kaut arī zēns ērti sēdēja atzveltnes krēslā, viņam bija piemeties kaut kas līdzīgs jūras slimībai. — Pats galvenais — tev jāpaliek stingram un nelokāmam.

—        Un ar visu sparu jāsace|as pret savu likteni. — Vovka, lai apstiprinātu savus vārdus, gribēja savilkt pirkstus dūrēs, taču sajuta neparastu nespēku.

—        Ja pret tevi izturas netaisni, saki tikai jā vai nē un ne vārda vairāk, — Ļovka stīvu mēli deva padomu. Viņš savu cigāru jau bija nolicis pelnutraukā.

—        Katrā ziņā tagad tev jāizšķiras par dzīvību vai nāvi. — Vovka, kas jutās pavisam apdullis, stiepa pauzes starp vārdiem, kā gribēdams piešķirt savai runai sevišķu svaru. — Jo to tu liec aiz auss: memmīšiem bez savas gribas pie mums nav ko meklēt.

—   Tā tas ir. — Nožagojās Jānis.

Ēriks bāls un nosvīdušu pieri pamāja. Tikai ar pūlēm viņš izdabūja dažus vārdus:

—   Es … vairs … nesamierināšos.

—        Kas tev lēcies? — Vovka nespēja noturēties, neizrādījis savu pārākumu. — Vai tev būtu sameties slikti no tā nieka

cigāra?

—        Es… es neesmu radis, — Ēriks rīstīdamies sacīja. — Bet ar laiku es pieradīšu, un tagad… man no slāpēm… rīkle gluži izkaltusi. — Viņš metās pie durvīm un prom bija.

—        Nabadziņš. — Vovka savilka stīvos lūpu kaktiņus šķībā smīnā. — Nespēj turēt. Jūs abi, — viņš pašķielēja uz Jāni un Ļovku, — jūs arī izskatāties gluži bāli.

—   Mēs bāli, bet tu zaļš, — Jānis nepalika atbildi parādā.

—        Es zaļš? — Vovka likās izbrīnīts. — Jāsmejas. Ja es tikai gribētu, es varētu katru dienu tukšā dūšā izsmēķēt vienu havanieti, un man nemaz nepaliktu slikti.

Ļovku, kurš bija tuvu vemšanai, aizkaitināja šī izlikšanās.

—        It kā tu nebūtu zaļš kā lapu uts! Bet, ja tev nav nemaz slikti, tad smēķē vēl, — viņš kūdīja.

—   Skaidrs, ka es varu vēl smēķēt. — Vovka ar pārcilvēcisku piespiešanos ievilka vēl vienu dūmu. — Bet tu — tu tik tikko spēj ievilkt elpu.

—   Skaties vien, ka tev pašam nav grūtības ar elpas ievilkšanu. — Tālāk Ļovka netika. Arī viņš metās uz durvju pusi.

—   Jā, ar šitādiem zaļknābjiem īstam vīram nav ko iesākt, — Vovka sacīja. Viņš nespēja vien beigt lielīties.

Tas aizkaitināja pat citkārt miermīlīgo Jāni.

—   Ja jau esi īsts vīrs, ko tad tu nesmēķē?

—   Tāpēc, ka tā nav mana marka. — Vovka ieķērās ar vienu roku atzveltnes krēslā. — Bet, ja tu gribi… vienu dūmu … es vēl varētu atļauties. — Trīcošiem pirkstiem viņš pielika cigāru pie lūpām, taču dūmu ievilkt šoreiz vairs nespēja.

Jānis redzēja viņu pielecam kājās, tad dzirdēja, kā aizkrīt dzīvokļa durvis, un viņš bija palicis istabā viens. Jānis neskrēja pārējiem pakaļ. Taču arī viņam nebija laika garām pārdomām. Viņš steidzās uz istabas stūri, kur stāvēja pods ar lielu gumij- koku, izcēla gumijkoku no poda un noliecās pār to …

Vakarpusē saticis pagalmā Vovku, Jānis zobgalīgi pasmaidīja. Jo bija pierādījis, vismaz pārējiem, ka viņš ir īsts vīrs, ko nevarēja par sevi teikt abi pārējie — Vovka un Ļovka.

7

Kad Ēriks izstreipuļoja no vannas istabas, kur bija ieslēdzies, viņa jaunie draugi dzīvokli jau bija pametuši. Nabaga Ēriks nenojauta, ka zēniem ar smēķēšanu nav gājis ne par matu labāk, un domāja, ka viņi aizgājuši tāpēc, ka viņam uznācis nespēks. Šādas domas nekādi nespēja uzlabot paģiraino noskaņojumu. Ar pēdējiem spēkiem viņš iznesa pelnutrauku no dzīvojamās istabas, tad, sajutis degunā iecērtamies skābeni pretīgu smirdoņu, kuras izcelsme nebija nosakāma, Ēriks plaši atvēra logu. Pēc tam viņš aizvilkās uz savu istabu un, nenoāvis kurpes, iekrita gultā. Ar apņemšanos turpmāk sākt jaunu dzīvi viņš iegrima dziļā jo dziļā miegā.

Bija jau pēcpusdiena, kad Ēriku pamodinaja labi pazīstamā pamātes balss:

—       Ak dievs, ak dievs, ar netīrām kurpēm svaigi pārklātā gultā. Pat svētdienas jaku viņš nav novilcis.

Ēriks atvēra vispirms kreiso, tad labo aci un, kā jau citādi nemaz nevarēja būt, ieraudzīja tievo pamāti līdzās tuklajam tēvam izejamā mētelī un ar katliņu uz apajā pakauša. Viņa izskatījās tēvam pie sāniem kā slota blakus mucai. Pamanījis viņu, Ēriks atkal aizvēra acis. Viņš dzirdēja tēvu labsirdīgi rūcam:

—        Bet, Amālij, neesi uzreiz tik dusmīga. Redzams taču, ka viņš nejūtas vesels.

—        Ak, man ir slikti, es pat nevaru galvu pakustināt, es tūliņ miršu, — Ēriks vaidēja.

Viņš zināja, ka vārds «mirt» vienmēr līdz. Kad pamāte gribēja uzveikt tēvu, viņa aizvien «mira».

—        Kas tev kaiš? — Tēvs pielika plaukstu zēnam pie pieres. — Vai tev ir temperatūra?

—   Es nezinu… man tikai ir tāda sajūta, ka es sadegšu.

—        Bet tava piere ir pavisam auksta, — pamāte secināja. Viņa satraucās, kad atklāja uz Ērika jakas pēdas, kas nepārprotami liecināja, cik slikti viņš juties.

—        Mums tūliņ jāizmēra zēnam temperatūra un, ja nepieciešams, jāizsauc ārsts, — viņa nolēma. — Ej un atnes termometru, tikai uzmanīgi, nesaplēs. — No viņas pamācībām neiz- spruka pat tēvs.

Ēriks vaimanāja un brīnījās, cik viegli tomēr ir pat pamāti vazāt aiz deguna.

—        Tā noteikti būs šodienas pusdienu zivs, — viņa murmināja. — Es jau uzreiz teicu, ka tā karpa nav gluži svaiga, tikai manī jau neviens neklausās, es varu runāt, ko gribu, visi mani vārdi aiziet pa vējam.

—        Tad es būšu saindējies ar karpu, — Ēriks izdvesa, — un tā ir visļaunākā saindēšanās, kāda iespējama ar zivīm, jo nian nav pat temperatūras.

Pamāte arī šoreiz viņam noticēja uz vārda, jo vairāk tādēļ,

ka izrādījās: Ērikam patiešām nav temperatūras, termometrs pat rādija piecas iedajas zem normālās temperatūras.

—   Tu, protams, neko neņem nopietni, — viņa metās virsū pilnīgi nevainīgajam tēvam. — Un, kad es saku, man liekas, ka zivs nav gluži svaiga, tu nevari izdomāt neko labāku kā taisīt muļķīgus jokus un pieprasi papildu porciju, lai mani sāpinātu, un vēl trešo porciju, lai mani padarītu smieklīgu.

—   Es nesaprotu tikai to, — Ērika tēvs pamirkšķināja acis, — kā viņam vienam pašam no zivs varēja palikt slikti, kaut gan mēs visi to ēdām.

—   Visi? Tu viens pats aprij i trīs porcijas, citiem palika pāri vienīgi astes un galvas.

—   Bet tad jau slikti vajadzēja būt pirmām kārtām man, bet cs jūtos lieliski.

—   Tu ar savu zirga kuņģi varētu rīt pakavu naglas un arī justos lieliski. Bet tādam bērnam ir vārīgs organisms.

—   Es izsaukšu ārstu, — Ērika tēvs nedroši ierosināja, kad beidzot bij.a ticis pie vārda.

—   Ārstu, ārstu, uzliec labāk ūdeni, lai cs varu uzvārīt milteņu tēju, tā viņam palīdzēs vairāk nekā visi ārsti.

Tas bija pavērsiens, kādu Ēriks nekādi nespēja atzīt par veiksmīgu. Milteņu tēju, šo šaušalīgi smirdošo un vēl šaušalīgāk garšojošo viru, viņš ienīda vairāk par zivju eļļu.

—   Es negribu milteņu lēju, — «mirējs» protestēja, pēkšņi atguvis dzīvību. — Ļaujiet man gulēt, tās ir labākās zāles pret visām kaitēm. Ja cilvēks saindējies ar karpu, milteņu tēja nāk tikai par sliktu.

Taču šoreiz nekas nelīdzēja. Par spīti visiem protestiem, pamāte tomēr aizsteidzās uz virtuvi un drīz vien atgriezās ar krūzi šīs nolādētās dziras.

Klāt bija bridis, kad Ērikam jāizšķiras par visnopietnāko soli viņa dzīvē. Vai nu viņš paklausies, Iii darījis to līdz šim, vai arī saņemsies nākamajai gribasspēka pārbaudei.

Pamāte piecēla gultā gulošo sēdus, ar stingru roku sagrāba viņu aiz čupra un piespieda krūzi viņam pie lūpām. Ērikam nekas cits neatlika kā ļauties, lai viņam pielej muti pilnu ar viru.

Taču tad viņš saņēmās izšķirošajam solim. Ar skaļu «brrr»

viņš izsprauslāja tēju no mutes laukā — pa daļai uz svaigi pārklāto gultu, pa daļai sejā pamātei, kas, šausmās iekliegušies — «ak», atlēca no zēna gultas.

Ēriks atslīga uz spilvena, pārgrieza acis un sāka gaudot: viņam pietiekot ar to, ka ir saindēts ar karpu, viņš neļaušot sevi vēl vairāk saindēt, viņš gribot vienīgi gulēt, citādi viņa zemā temperatūra noslīdēšot uz nulli un viņš taisni savu vecāku acu priekšā nomiršot. Un, skat tikai, slikto zēnu sliktās pamācības, kuras viņš šodien bija saņēmis, palīdzēja Ērikam atkal uzvarēt. Milteņu tējai viņš nepieskaras, viņš drīkstēja gulēt, to neizdzēris.

Nākamajā rītā Ēriks pamodās, lielas pašapziņas pārņemts. Viņš uzrakstīja jaunajiem draugiem zīmīti, ka esot «verdzības važas» sarāvis un labprāt šodien pēcpusdienā satiktos ar viņiem pagalmā. Tad, ieraudzījis garām ejam Vovku, izsvieda to pa virtuves logu pagalmā. Zēns zīmīti pacēla, izlasīja un laipni pamāja Ērikam. Tas nostiprināja Ērika lēmumu arī turpmāk pierādīt, ka viņš ir jauno draugu cienīgs.

Tā kā bija vasarsvētku pirmdiena un tēvs palika mājāSs, visa ģimene sanāca pie brokastgalda.

—        Kā tu jūties šodien? — apvaicājās Upīštēvs, kad viņa atvase ienāca ēdamistabā.

—        Paldies, tēti. Tā kā es varēju mierīgi izgulēties, es jūtos daudz labāk. — Ēriks apsēdās savā vietā, pamāte nocēla terīnei vāku un piepildīja šķīvi ar slimnieku ēdienu — auzu tumi, kuru Ērikam vajadzēja izēst kārotās drumstalu kūkas vietā.

—        Es negribu auzu tumi, — «veselību atguvušais» paziņoja- pēc tam, kad bija kādu brīdi stīvi blenzis uz savu šķīvi.

—        Kooo? — pamāte no kārtējā dumpja gandrīz vai zaudēja valodu. — Kopš kura laika tu būsi tas, kas noteiks, ko tev ēst?

—        Tumi es neēdīšu, — Ēriks ietiepīgi atkārtoja, pats brīnīdamies par savu drosmi.

—        Kārli! — pamāte paceltā balsī uzrunāja tēvu. — Tūliņ, pasaki zēnam, ka viņam jāēd tas, ko es viņam lieku priekšā» citādi nebūs labi.

—   Erik, vai tu dzirdi, ko māte teica?

—   Jā.

—   Tad ēd!

—   Nē, tumi es neēdīšu, es nevaru.

—        Te tev nu bija. Tagad tu redzi, kur novedusi tava mūžīgā piekāpība.

—        Erik, vai nu tu tūliņ ēdīsi, vai es palikšu ne pa jokam dusmīgs.

—        Es nevaru, man jau tagad vēderā viss griežas. — Ēriks savilka grimasi, lai parādītu, kā viņam vēderā griežas.

Pamāte ar traģisku skatienu palūkojās uz tēvu, tad sacīja:

—   Lūdzu, es vairs neteikšu ne vārda.

—   Erik, es brīdinu pēdējo reizi, tūliņ ēd savu tumi!

. — Kāpēc man vienmēr jāēd tās tumes? Lai pati ēd, ja viņa? tik loti garšo.

Pamāte šausmās iepleta acis.

—        Tātad es Ērikam jau esmu «viņa»! Dienu un nakti es nopūlos, lai viņš k]ūtu par pieklājīgu, labi audzinātu cilvēku, un tā ir pateicība? Es esmu «viņa»! Viņš iedrošinās mani saukt par «viņu».

—   Ja es tev esmu «viņš», kāpēc tu man nevari būt «viņa»? —

Ēriks kļuva arvien pārdrošāks.

Taču zēns bija aizgājis solīti par tālu. Tā kā pamāte grasījās •krist nemaņā, tēvam neatlika nekas cits kā sadot dumpiniekam pa ausi un ieslēgt viņu mantu kambarī. Tur viņam vajadzēja par sodu iemācīties no galvas odu no kāda klasiķu sējuma zelta vākos.

Ēriks, zupas kaujas uzvarētājs, nozvērējās nemācīties ne rindiņas, kaut arī viņam mantu kambarī būtu jāpavada visa diena. Viņš atkal atcerējās savus jaunos draugus un ticēja, ka tie novērtēs viņa nelokāmību; tas deva spēku un drosmi.

Pagāja aptuveni stunda. Tad kļuva dzirdami soļi, un Ēriks saklausīja tēva balsi, kas jautāja, vai dēls esot dzejoli iemācījies. Kad Ēriks pateica, ka ne, viņš dzirdēja tikai tēvu nokrem- šķināmies, un tad soļi attālinājās.

Pagāja otra stunda. Aiz durvīm uzradās pamāte.

—   Vai tagad tu esi dzejoli iemācījies?

—   Nē.

—   Nē?

—   Nē, jo es neko nevaru atcerēties.

—        Nu, tad tu paliksi iespundēts, kamēr varēsi atcerēties, — viņa nolēma.

Atkal pagāja stunda, taču šoreiz neviens neatnāca. Ēriks klausījās pie durvīm, tomēr gaitenī nebija dzirdama nekāda •kustība. Viņš paošņājās. Cauri aizslēgtajām durvīm zēnam degunā iecirtās smarža, kas drīz vien kļuva par īstām mocībām. Pamāte virtuvē gatavoja sulīgu cepeti, un, tā kā Ēriks kopš vakardienas pusdienām nekā nebija ēdis, jau iedomājoties vien par šo cepeti, zēnam mutē saskrēja siekalas. Viņš arvien biežāk -skatījās uz zelta sējumu — vai tomēr nevajadzētu iemācīties dzejoli? Tad viņš atkal izdzirdēja pamātes balsi:

—   Vai tagad tu vari noskaitīt dzejoli?

—   N … n … nē.

Klusums. Tad soļi attālinājās.

Ērika stāvoklis kļuva izmisuma pilns.

Svilpiens, kas atskanēja no pagalma, lika viņam pielēkt kājās. Zēns žigli paņēma no kakta spaini, apgāza to ar dibenu

uz augšu un, pakāpies kā uz ķeblīša, paskatījās laukā pa šauro, augsto logu. Svilpējs bija Vovka. Ēriks deva viņam zīmi, lai brīdi pagaida. Pusminūti vēlāk pa logu izlidoja salocīts papīra gabaliņš. Vovka atlocīja to va]ā un izlasīja: «Esmu par sacelšanos iespundēts. Mirstu badā. Pagādājiet, lūdzu, kaut ko ēdamu. Jūsu Ēriks Upītis.»

Neilgi pēc tam mantu kambarī ielidoja auklas kamols. Ēriks nolaida auklu pa logu lejā, un Vovka piestiprināja pie tā vecu iepirkumu tīkliņu, kurā bija dažas sviestmaizītes un pudele aukstas tējas. Pavadvēstulītē bija rakstīts: «Ērikam Upītim. Pilnīgi slepeni. Pēc lasīšanas nekavējoties iznīcināt. Mēs sveicam tevi un novēlam drosmi tālākajā cīņā! Vovka A.»

Izsalcis kā vilks Ēriks notiesāja sviestmaizītes, tad ar mazāku apetīti — zīmīti. So saldo ēdienu viņš noskaloja lejā ar malku tējas. Tā, lai tagad nāk viņa apspiedēji; viņš bija apbruņots pret viņu varu tāpat kā pret viņu cepeša pavedinošajām smaržām.

Atnāca tēvs.

—   Vai beidzot esi iemācījies?

—   Nē, — atbilde no mantu kambara skanēja daudz iecirtī- gāk nekā pirms stundas.

—   Erik, ja tu tā turpināsi, tu pārnakšņosi mantu kambarī.

—   Lūdzu.

īsa nopūta — durvis atvērās, un ienāca tēvs.

—   Tātad tu esi nodomājis šeit pavadīt visu nakti? — Viņš pūlējās izrādīt bardzību.

—   Ko es sliktu esmu izdarījis? — viņa atvase tiepās. — Kāpēc man būtu par varītēm jārij šitās tumes? Tikai tāpēc, lai pamāte man varētu uzspiest savu gribu.

—   Bet viņa taču vēl tev to labāko.

—   Man labāko! Man trūkst četras mārciņas no svara, un man nedod neko ēst un tikai jākaļ paurī pantiņi un jāklimperē klavieres. Bet to, kas man patiešām nāktu par labu, es nekad nedrīkstu. Iet pagalmā svaigā gaisā es nedrīkstu, ar citiem zēniem spēlēties es nedrīkstu, peldēties arī nedrīkstu, nekā es nedrīkstu.

Ērika daiļrunība atstāja uz tēvu zināmu iespaidu. Otrās sievas ietiepība lika ciest arī viņam.

—   Un ne jau tikai man tiek viss aizliegts, — ieslodzītais musināja. — Tu jau arī neko vairs nedrīksti. Viņai nepatīk, ja tu svētdienās gribi ilgāk pagulēt, viņai nepatīk, ja tu kādreiz gribi aiziet uz zirgu skriešanās sacensībām, viņai nepatīk, ja tu čībās ej sagaidīt viesus. Nekas viņai nepatīk.

—   Erik, šādas runas es necietīšu, — Upīštēvs aizrādīja dēlam; taču tūliņ pēc tam viņam no krūtīm izlauzās nopūta un pretēji visiem pedagoģijas likumiem viņš piekrita:

—   Nu jā, reizēm viņa ir mazlietiņ īpatnēja. Bet tādam zeņķim, kāds esi tu, tik un tā jāklausa.

—   Mazlietiņ īpatnēja, — Ēriks norūca. — Tāpēc, ka viņas māte ir mācītāja meita un viņas pirmais vīrs bijis bazūnes pūtējs, mums vajadzēs būt pateicīgiem par to vien, ka viņa uz mums paskatās. To sauc par tirāniju.

Pēc pamātes izturēšanās šķita, ka viņam taisnība. Vīra ilgā prombūtne bija radījusi kundzē aizdomas, un viņa nāca skatīties, vai viss ir, kā vajag. Ar skatīšanos vien nepietika. Ja Ēriks bija notiesātais, kas ieslodzīts mantu kambarī, tad Upīštēvs tagad kļuva par apsūdzēto.

—   Tā tas ir vienmēr, — sieva uzbruka viņam. — Es pūlos cik spēdama izaudzināt zēnu par kārtīgu cilvēku, bet tu visu jauc, tu slepus nostājies viņa pusē, tu vienmēr sakūdi zēnu pret mani. Nē, ja es to būtu zinājusi! — Viņa salika rokas kā lūgšanā.

Upīštēvs nopūtās, viņš zināja, kas tam sekos.

—      Tu, protams, klusībā domā, ka audzināšana, izglītošana . un tiekšanās pēc augstākām vērtībām nemaz nav tik svarīga.

Lūdzu, tu jau atkal baksti ar sērkociņu zobus, tikai lai mani kaitinātu, tikai lai runātu man pretī. Nē, ja es to būtu zinājusi!

—   Ir jau labi, ir jau labi, tikai neuztraucies.

81

—   Nekas nav labi, kamēr tu nespēj saprast, ka es tev un tavam zēnam vēlu tikai to labāko, ka cs jums mācu dzīvot, kā izglītotiem un labi audzinātiem cilvēkiem pieklājas. Lūdzu, tikai lai mani tracinātu, tu atraugājies kā nīlzirgs; kādas manieres zēns no tevis lai mācās? Ak, mans mirušais Heinrihs bija gluži

6—1547

cits cilvēksl Kad viņš paņēma savu bazūni, ļaudis aizturēja •elpu, un katru brīvu mirkli viņš izmantoja, lai sevi izglītotu. Un cik solīdi viņš vienmēr bija apģērbies. Un cik izmeklēti allaž prata izteiktiesl Ja tu mācītos no viņa, tu varētu būt arī ^paraugs zēnam, bet citādi… nē, būtu es to zinājusi!

Upīštēvs domās grieza zobus, taču neko neteica. Viņš zināja no simtkārtīgas pieredzes, ka viņam jāklusē, ja grib apturēt savas sievas vārdu plūdus.

—    Būtu es to zinājusi! Nekad, nekad, nekad es nebūtu piekritusi laulībām ar tevi. Man ir draugi, visi kulturāli cilvēki, savu dzīves iztiku es varu nopelnīt pati, un nevajadzētu man nemaz dienu dienā nopūlēties, tevi par inteliģentu cilvēku audzinot. Bet es nu reiz esmu šo krustu uzņēmusies, un es nesūdzos, kaut arī es to varētu darīt; tu manu dzīvi neatvieglo… — Asaras apslāpēja viņai balsi, un Upītis atviegloti uzelpoja. Viņš zināja, ka tagad pats smagākais ir garām. Turklāt arī pulkstenis jau bija puspieci, un piecos vajadzēja nākt ciemiņiem uz tējas vakaru ar mūziku; sieva juta aicinājumu noorganizēt šo •sarīkojumu, lai tādējādi mājās ievestu kultūru.

Lai cik ļoti Upītis ienīda šīs tējas sabiedrības, viņš padevās nenovēršamajam un gāja pārģērbties. Tiklīdz viņš bija gatavs, •uzradās pirmie viesi, dāmas un kungi no tagadējās Upīša kundzes pirmā vīra — bazūnes pūtēja — aprindām. Pēc bagātīga kūku un putukrējuma patēriņa sabiedrība devās uz dzīvojamo istabu, lai baudītu mūziku.

Upīštēvs bija ērti iekārtojies atzveltnes krēslā un grasījās jau iesnausties, kad pēkšņi satrūkās.

— Zied vijolītes, ceriņi smaržo… —

dziedāja Beķeres jaunkundze, taču ne jau dziesma, bet Mēles kundzes balss iztraucēja ormaņu saimnieku no miega.

—   Te savādi smaržo, — viņa ieminējās.

Upītis paošņāja, taču viņam bija nelielas iesnas un viņš tikai

paraustīja plecus.

—   Un putniņi dzied,

un tauriņi lidinās saules staros, —

Uoķeres jaunkundze tricināja balsi.

—        Te nudien savādi smaržo, — Mēles kundze nespēja rimties. — Vai jums ir kaķis mājās?

—   No zieda uz ziedu tos spārniņi nes, kā vīns tos reibina pavasar's.

—   Kāpēc kaķis?

—   Tā smird, it kā … Vai jūs arī jūtat, Pilavas kundze?

—   Jā, patiešām nepatīkami.

—        Egles kungs, aizsmēķējiet, lūdzu, cigāru, citādi man jāspiež ciet deguns!

—   Un gavilē un līksmo viss …

—   Sī smirdoņa kjūst neciešama!

—   Un baltos ziedos viz …

—    Upiša kundze!

—   Jā, ko, lūdzu?

—   TOC \o "1-3" \h \z Css.

—   Te smird tā, ka nav izturams.

—   Nevar paelpot.

—   Css!

—   Css!!

—  Ak, maija lieglairne … —

Beķeres jaunkundze piepūlēja savas balss saites; taču sačukstēšanās un ošņāšanās kļuva arvien skaļāka, viņa pārtrauca dziedāt un tikai izmeta:

—   Šausmīgi!

Un tālākie notikumi patiešām šausmīgi aizskāra godkārīgo

iErika pamāti, kurai taču bija neizsakāmi svarīgi redzēt pie sevis cilvēkus no augstākajām aprindām. Tā kā pretīgās, skābenās smakas cēlonis nebija noskaidrojams, augstākajām aprindām pēkšņi bija ļoti jāsteidzas. Viņi labāk deva priekšroku pastaigai svaigā gaisā nekā muzikālajiem priekšnesumiem.

Tiklīdz pēdējais viesis bija aizgājis vai, pareizāk sakot, aiz- •rnucis, Upīša kundze skaļi ievaimanājās un ne mazāk skaļi apvainoja savu krietno vīru. Notika neticamais. Godavīrs pēkšņi pārstāja būt krietns un piesarka kā tomāts. Sitie āksti, viņš ierēcās, lai viņi visi iet ratā. Turpmāk viņš rīkošoties pēc sava prāta, un, ja viņam kaut kas nepatiks, viņš iešot uz krogu un tur iedzeršot alu vienā mierā un bez šitās plinkšķināšanas un kurkstēšanas.

—   Un zēnu es tūliņ izlaidīšu laukā, — viņš nobeigumā no- Tēcās, — turpmāk es pārņemu audzināšanu. Viņam jāaug kā veselam bērnam un nevis kā slimīgam muzikanta dēliņam. Tagad punkts un beigas — par visām reizēm!

Mirkli vēlāk Ēriks bija brīvs. Triumfējošā solī viņš izgāja no ■sava mantu kambara. Ēriks bija izkarojis lielāko uzvaru savā (līdzšinējā mūžā.

8

Nākamajā dienā agri no rīta Ēriks izskrēja pagalmā, lai ■izstāstītu jaunajiem draugiem par savu vakardienas varoņdarbu. Taču pagalmā neviena nebija. Zēni bija sapulcējušies pie Jāņa un apspriedās, kā rīkoties pie, grāmattirgotāja Stau- biņa.

—   Vai jūs atkal gribat zagt grāmatas? — apvaicājās Kār- ilītis, kas uzmanīgi bija klausījies lielo sarunās. Jānis nopūtās.

—   Vai tu ari gribētu zagt grāmatas?

—   Gribu zagt daudz grāmatu. — Mazuļa acis iemirdzējās.

—   Vai tu nejūties slims? — Jānis izņēma no virtuves skapja Ieadu pudeli.

—   Zivju eļļu ne, zivju eļļu ne. — Kārlītis sašķieba lūpas. — Man pārgāja grāmatzagšana, es esmu pavisam vesels.

Nelīdzēja ne dievošanās, ne pretošanās, ne bļaušana. Kār- lītis bija mazs un bezpalīdzīgs, tāpēc viņam vajadzēja norīfc ienīstās zāles pret grāmatzagšanu; Jānis palika nepielūdzams- Viņš pareizi novērtēja briesmas, kādas varēja izcelties no Kār- līša pļāpāšanas, un tāpēc ķērās pie zivju eļļas, kuras iedarbību- līdzīgos gadījumos jau bija pārbaudījis. Sī zivju eļļas kūre attaisnoja sevi ari šoreiz.

Kad zēni izgāja pagalmā, viņi satika kādu vecu pensionāri- Ieraugot noraudājušos Kārlīti, večiņā pamodās līdzjūtība.

—   Kas tad tev, maziņais? — viņa vaicāja bērniņam.

—   Nekas, itin nekas. — Kārlītis acumirklī pārstāja raudāt.

—   Kāpēc tu raudāji?

—   Jānis liek man dzert zivju eļļu.

—   Zivju eļļu?

—   Jā, jo es ari … ari gribētu zagt… maijvaboles.

Večiņa izbrīnījusies purināja galvu un noskatījās zēniem nopakaļ, kuri, lieki nepļāpādami, devās pie grāmattirgotāja.

Grāmatveikals atradās dažu minūšu gājienā no Ķēniņa ielas, kāda strādnieku rajona pašā vidū. Taču tas bija pazīstams tahi* ārpus šī rajona, jo veikalnieks prata sadzīt pēdas vecām, sen: izpārdotām grāmatām, kuras neviens cits nespēja pagādāt. Staubiņa klientu vidū bija studenti, dīvaini grāmattārpi un pat profesori. Taču pie viņa nāca ari sievietes, lai sameklētu lētās burtnīcas par mīlestību un kaislībām, un matroži no tuvējā ostas rajona, lai iegādātos saviem garajiem braucieniem kriminālromānus.

Grāmattirgotava atradās kādreizējā spīķera puspagrabā.. Galvenā ieeja veda cauri tumšam gaitenim uz kādas apdrošināšanas sabiedrības biroju, bet zemas durvis — uz puspagrabu,, kas atradās četrus piecus pakāpienus zemāk nekā iela. Divi mazi lodziņi pie paša trotuāra vāji apgaismoja pagrabu. Pelēcīgā dienā Staubiņam no rīta līdz vakaram vajadzēja dedzināt spuldzi, taču šodien cauri pagraba stāva putekļainajiem logiem iespīdēja saules stari un mākslīgais apgaismojums nebija nepieciešams. Līksmā saules gaisma pat ienesa pagrabā zināmu mājīgumu. Plašs, taču zems un neērts, tas bija tā piebāzts ar grāmatu, sadzeltējušu karšu, sabojātu globusu, vecu gravīru* un avīžu kaudzēm, ka ienācējs tik tikko varēja apgriezties. Šķita, ka neviens cilvēks šeit nespēj orientēties. Tomēr tā ne- 'bija taisnība. Kalsnais un izstīdzējušais Staubiņš, kas bija saliecies, it kā bai|otos sasist galvu pret zemajiem griestiem, pārzināja šos apdrukāto un noputējušo papīru kalnus vairāk nekā lieliski. Grāmattirgotāja brīnumainā atmina nekad nepievīla. Ja kāds"viņam pazīstams un godājams pircējs vaicāja pēc kādas vecas, sen aizmirstas grāmatas, Staubiņš to atrada visīsākajā laikā un kaut arī tā būtu aprakta visnomaļākajā stūri zem simtiem citu grāmatu. Varēja domāt, ka viņam pieder nezin kāda nekļūdīga brinumrīkstīte. It sevišķi studenti uzskatīja viņu par fenomenu, kuru vienlaikus gan apbrīnoja, gan reizēm pazoboja. -

Katru brīvu brītiņu Staubiņš pavadīja lasot. Sēdēdams čīkstošā šūpu|krēslā aiz grāmatu kalniem, viņš grauzās cauri apdrukātajām lapām. Viņam bija vienalga, ko viņš lasa: brošūru par pīļkopību, grāmatu par sen novecojušiem pētījumiem baltc asinsķermenīšu jomā, apcerējumu par kosmiskiem stariem vai šausmu romānu. Aizmirsies, iegrimis dievs vien zina kādos dvēseles dzi|umos, citkārt biklais un labsirdīgais Staubiņš spēja kļūt ļoti rupjš un ass, ja kāds viņu tobrīd iztraucēja.

Zēni to zināja, tāpēc Ļovka ieminējās, ka vajadzētu nevis kavēt Staubiņu ar garu krāpšanos, bet pateikt uzreiz skaidri tin gaiši visu patiesību. Taču viņam neizdevās draugus pārliecināt. Vecais esot skopulis, apgalvoja Vovka, un katrā ziņā nedošot nevienu grāmatu, ja uzzināšot par naudu. Tāpēc bez viltības neiztikt. Tā kā viņš paziņoja, ka esot arī gatavs iet pirmais, Ļovka piekāpās. Būdams piesardzīgas dabas, viņš neizjūta godkāri kaut ko izmēģināt pirmais, tāpēc atzina par pareizāku nesteigties.

Vovka nokāpa četrus pakāpienus lejā un iegāja veikalā. Kad grāmattirgotāja palīgs zēnam vaicāja, ko viņš grib, Vovka izteica vēlēšanos runāt ar Staubiņa kungu personiski.

— Tad ej tālāk. — Palīgs nevērīgi norādīja veikala d/.i- |umā.

Izmetis līkumu līkumus garām grāmatu un laikrakstu kaudzēm, Vovka nonāca pie šūpuļkrēsla, kurā sēdēja Staubiņš.

Viņš bija iegrimis kādā grāmatā par insektu iznīdēšanas metodēm un nepievērsa zēnam ne mazāko uzmanību. Vovka iekrek- šķējās, noklepojās un vēlreiz iekrekšķējās. Tikai tad Staubiņš* sakrunkojis pieri, pacēla skatienu.

—   Kas tad ir? — viņš iztraucēts vaicāja.

—       Atvainošanu, es nāku kādā, tā sacīt, mazliet neparastā' lietā, — Vovka izrunāja šo teikumu tieši tā, kā domās to bija iecerējis.

—   Kādā lietā?

—        Zināt, es labprāt lasu, — Vovka paskaidroja, — un tāpēc grāmatsējējs Krasts ļauj man lasīt tās grāmatas, kuras viņš- jums iesien. Nesen es lasīju pavisam vienreizēju grāmatu, kas man pavēra, tā sakot, pilnīgi jaunus apvāršņus, un tāpēc es to vēlētos tagad nopirkt.

—        Jaunus apvāršņus? — Staubiņš izbrīnījies raudzījās knēvelī. — Kas tad tā ir par grāmatu?

—        To sarakstījis kāds indietis, faķīrs, kurš augu dienu sēž: uz asām naglām.

—   Uz kā?

—        Uz naglām, tāpat kā jūs šūpuļkrēslā. Tā saucas «Transcendentāli okultā pasaules uzskata slepenās mācības».

—        Ā, tagad es zinu, — Staubiņš pacēla zodu ar plāno ķīj- bārdiņu. — Bet ko tu, dieva dēļ, domā iesākt ar šo grāmatu?'

—        Ko es domāju ar to iesākt? Es… es gribētu apgūt šo pasaules uzskatu.

—        Tu? Vai tad tev tās bikses, kuras tu esi līdz šim valkājis, vairs neder? — Staubiņš pasmīnēja.

Vovka iekrekšķējās.

—        Runa nav par biksēm, runa ir par to, ka es arī labprāt gribētu sēdēt uz naglām. Bez tam es varētu redzēt cauri sienām, kas arī nemaz nav tik slikti, un lasīt domas, un lidināties gabaliņu virs zemes, un — pats galvenais — katru rītu iztulkot vienu vai divus dučus sapņu.

—        Tā, tā, tu gribētu tulkot sapņus. — Grāmattirgotājam Vovkas pļāpāšana likās bezgala komiska, jo viņš tai ticēja.

—        Skaidrs, ka es to gribētu. Vai tad nebūtu vareni, ja jūs,, teiksim, sapnī redzētu nīlzirgu, kas pārvēršas zaļā papagailī,.

un skaidri zinātu, ka tas nozīmē: jūsu ģimenes dārziņā kāds grib nozagt sūkni.

—        Tas būtu gan vareni, taču diemžēl tās grāmatas man vairs nav. Es nupat to pārdevu.

—        Pārdevāt? — Vovka tēloja neizsakāmi nelaimīgu cilvēku. — Vai jūs vismaz nepateiktu, kam jūs to esat pārdevis? Es varbūt varētu lūgt, lai tas cilvēks man šo darbu aizdod.

Staubiņš noglaudīja savu ķīļbārdiņu.

—        Manis pēc, ja tas tik svarīgi. Tā ir Grābes kundze Akas ielā. Viņa arī ir tāda okulta persona, par kādu tu gribi kļūt, kāršu licēja.

—         Tas nekas, no manis kā no konkurenta viņai nav jābaidās. Es taču gribu visiem šiem brīnumiem nodoties vienīgi sava prieka pēc, ne jau amata interesēs. Sirsnīgs paldies! — Vovka paklanījās un centās iespējami ātrāk pazust no veikala. Grāmattirgotājs uzjautrināts noskatījās viņam nopakaļ.

Laukā uz ielas stūra Vovka lepni izstāstīja abiem draugiem par saviem panākumiem. Tad grāmatveikalā iegāja Jānis. Kad viņš nonāca pie Staubiņa, tas atkal bija iegrimis lasīšanā un, -no jauna iztraucēts, dusmīgi pacēla acis.

—   Ko tu gribi?

—    Es vēlētos nopirkt kādu pavārgrāmatu.

—        Pavārgrāmatu man ir ļoti daudz, ej pie mana palīga, viņš tev tās parādīs.

—         Es vēlos kādu īpašu pavārgrāmatu. Es to redzēju pie .grāmatsējēja Krasta.

—         Ko? — Staubiņa zods ar kazbārdiņu otrreiz palēcās uz augšu. — Tu arī to redzēji pie Krasta?

—   Jā, kāpēc tad ne?

Grāmattirgotājs papurināja galvu.

—        Pavārgrāmata, kuru tu vēlies iegādāties, bija iepriekš pasūtīta un ir jau pārdota. Tev būs jāizvēlas kāda cita.

—        Vai jūs nevarētu pateikt, kam jūs to esat pārdevis? Tur ir dažas receptes, kuras es gribētu norakstīt.

Nupat antikvāram tas likās par traku.

—    Kāpēc tev jānoraksta receptes?

—    Tās vajadzīgas manai tantei. Kad es viņai izstāstīju par šo pavārgrāmatu, viņa gluži vai zaudēja galvu. Kopš tā brīža? tante man vairs neliek miera par kaut kādiem siļķu salātiem ā la — ko es zinu, kas tas par ā la, — un arī par divām trim citām receptēm, — Jānis meloja tik mierīgi un aukstasinīgi, ka= Staubiņš viņam beidzot noticēja.

—        Lai jūs mani vienreiz liktu mierā: šo pavārgrāmatu nopirka Lūves kundze Zvirbuļu ielā 6. Un tagad taisies, ka tieci, man pietiek. — Staubiņš atkal iegrima insektu grāmatā.

Uz ielas stūra Jānis izstāstīja draugiem par savu veiksmi. Tagad pienāca Ļovkas kārta. Viņš vēl kavējās.

—       Vai Staubiņš tik tiešām nebija ne mazumiņu dusmīgs un bez ceremonijām pateica, kam grāmatu pārdevis?

—       Ja, es taču tur nebiju ne trīs minūtes, — Jānis uzmundrināja biklo draugu.

Nopūties Lovka devās veikalā iekšā.

Šoreiz Staubiņš, ieraudzījis tuvojamies zēnu, noskaitās. Ļovka paklanījās.

—        Es ļoti gribētu nopirkt kādu grāmatu, kādu noteiktu grāmatu, kuru es nesen tiku redzējis pie grāmatsējēja Krasta. Viņa- darbnīca ir mūsu pagalmā.

—        Tā, tā. — Antikvāra kazbārdiņa trīcēja. — Un kas tā ir par grāmatu?

Lovka vispirms paskatījās uz saviem kurpju purngaliem, tad garām Staubiņam uz sienu, kur karājās kāds vecs audekls, kurā attēlots mežonīgi sadusmots zilonis bambusa biezoknī.

—        Tā ir… tie ir «Bīskapa mīļākās erotiskie mīlas piedzīvojumi», nē, atvainojiet, tas bija kardināls.

—       Ak šitā! — Antikvārs piecēlās kājās. — Viens gribēja sēdēt uz naglām, otrs — pagatavot siļķu salātus, un tu, blēdi, gribi tīksmināties par mīlas piedzīvojumiem, ko?

—        Jā, tas ir — nē, es personiski ne, — Ļovka stomījās; viņš juta, ka nebūs labi.

—   Ak tu personiski ne, bet tava tante, vai ne?

—       Jā, tas ir — nē, mans onkulis. Viņš sadomājis iegūt skaidrību par šiem jautājumiem, tāpēc …

Un tagad tu gribētu uzzināt, kam es to grāmatu esmu paidevis! — Ķīļbārdiņa trīcēja arvien satrauktāk.

—   Jā, labprāt, ja tas nebūtu pārāk sarežģīti.

—   Un ko tu iesāksi, ja būsi adresi uzzinājis?

—    Tad, — Ļovka aplaizīja sausās lūpas, — tad es gribētu grāmatu aizņemties priekš mana onkuļa, lai viņš varētu apskatīt vismaz paskaidrojošos attēlus. Au! — zēns pēkšņi iekliedzās, Staubiņš bija saķēris viņu aiz auss.

—    Paskaidrojumus, tu, puisīt, tu, meli, tu, blēdi, es gribu tagad dzirdēt no tevis, — večuks brēca falsetā. — Kas tur ir ar tām grāmatām? Ar Krastu? Ko jūs esat izperinājuši, jūs, laupītāju banda, jūs, dīkdienīgie ielu vazaņķi? Atbildi — kas jums padomā?

—    Mums … mums… mums padomā nav nekas netaisnīgs, — Ļovka spēja vienīgi stostīties. — Mēs… mēs tikai gribam palīdzēt Krastam, jo viņš ir apcietināts.

—    Kāds tam sakars ar manām grāmatām? — Antikvārs atlaida Ļovkas ausi, un zēns izstāstīja, kas noticis. Staubiņš klausījās; neticību viņa sejā nomainīja izbrīns, izbrīnu — augoša līdzjūtība. Kad Ļovka apklusa, viņš tikai purināja galvu:

—   Un kāpēc jūs uzreiz neteicāt taisnību?

—    Mēs, tas ir, Vovka domāja, ka jūs varbūt gribēsiet naudu paturēt.

—   Jūs tātad mani esat turējuši par rīkļurāvēju; es tikai gribētu zināt — kāpēc.

—    To es arī nezinu. Vovkam vienmēr ir tādas jocīgas idejas.

Vai Vovkas idejas patiesi bija tik jocīgas, tas lai paliek neizšķirts, taču viņa neticība Staubiņa godīgumam šoreiz bija nevietā. Antikvārs ne tikai nosauca Ļovkam pircēju vārdus, kuriem nosūtījis grāmatas, viņš arī pastāstīja par katru no pircējiem mazliet tuvāk. Lūves kundze bija pensionāre, kura nopirkusi pavārgrāmatu, lai uzdāvinātu to savai meitai kāzās. Ilmis, kurš bija pasūtījis «Galvaskausu izpēti», bija universitātes profesors. Zenta Guldeņa kundze, pie kuras bija nonākušas «Mīlas dēkas», bija kāda teātra aktrise. Romānu «Zaudētās ilūzijas» bija nopircis kāds zobārsts, «Vecticībnieka tikumību» — pops Sergejs un «Vaļu zvejas» grāmatu namsaimnieks Peka.

Ļovka atzīmēja vārdus un adreses un atvadījās no Staubiņa,, ieguvis vairāk, nekā cerējis.

Ļovka savus panākumus attēloja daudz pieticīgāk nekā viņa- draugs Vovka. Tomēr neslēpa sveci zem pūra, un pat Vovka bija spiests izteikt viņam atzinību.

Atgriezušies Ķēniņa ielā, zēni nolēma vakarā atkal satikties;-. Vovka pastāvēja uz to, ka noteikti jādibina slepenais ordenis. Tā nosaukums būšot «Neredzamo savienība». Dibināšanas sapulces laikā esot jāuzņem arī Ēriks un jāapspriež visdrīzāk veicamie pasākumi grāmatu ieguvē. Vovka kā nākamais savienības vadonis un sekretārs apņēmās sagatavot sapulci.

9

Sī ievērojamā sapulce notika sētas nama bēniņos. Vovka tcs- bija izvēlējies par satikšanās vietu, jo zināja, ka te vismazāk var kāds traucēt. Turklāt krēslainajiem bēniņiem, kur atsevišķos būceņos bija novietotas visvisādas grabažas, piemita kaut kāda noslēpumainība, kā ikvienai vietai, kurā retu reizi gadās iegriezties un kura tāpēc vēl jo vairāk rosina fantāziju. Arī zēni- šeit labprāt uzturējās, jo caur mazajām jumta lūkām varēja pārredzēt da|u pilsētas — līdz pat Daugavas viņai pusei. No iekšpilsētas namu jūkļa smails kā adata slējās Pēterbaznīcas tornis un smagnējā Doma baznīca. Visgarām Daugavai bija redzamas ostas ierīces ar ceļamkrāniem un kuģiem, kas tur bija noenkurojušies. Pa kreisi no ostas pavērās ķieģeļu fabrika, krastā bija pietauvojušās liellaivas. Ar pūlēm stumdami ķerras pār smagajām plankām, vīri vai nu izlādēja laivas, vai arī piepildīja to resnos vēderus ar ķieģeļiem.

Plašais skats, kā arī rosība apkārtējās ielās lika zēniem dažu labu stundu pavadīt bēniņos, kaut arī namsaimnieks bija aizliedzis bez vajadzības te uzturēties.

Kad Ēriks parādījās bēniņos, bija jau tumšs. Neskaitāmas gaismiņas iemirdzējās namu jūrā, zemu lejā iedegās ielu laternas, ostā bija redzami sarkani un zaļi punktiņi, tās bija kuģu signālugunis.

Trīs «neredzamie» — Vovka, Ļovka un Jānis — tupēja sveces galu gaismā zem kāda slīpa jumta loga; sejām viņi bij;v aizklājuši priekšā melnas lupatas, redzama bija tikai piere un acis. Ērikam vajadzēja apsēsties viņiem blakus un vispirms izstāstīt, ko viņš kopš pirmdienas ir darījis un kādus drosmes un vīrišķības pārbaudījumus izturējis cīņā par savu brīvību. Tad viņam lika doties uz bēniņu otru galu; «neredzamie» tagad gribēja apspriesties par viņa tālāko likteni.

Vovka nopūta sveci un organizēja slepenu balsošanu. Kandidāts vienbalsīgi tika atzīts par «Neredzamo savienības» cienīgu. Ērika nozvērināšanai Vovka bija paņēmis līdzi vienu skārda krūzi ar ūdeni, divus virtuves nažus, vienu truša ādu, vienu ģērētas ādas gabalu un vairākus korķus. Katrs no trim zēniem iebāza mutē korķi, lai pārvērstu balsi. Kandidātam tika aizsietas acis un pavēlēts iet aplī desmit soļu un uzklausīt kādu ziņu, kura tūliņ atkal jāaizmirst.

—   Klausies, «neredzamo» kandidāt, — sacīja Vovka dobjā korķa balsī, — ja gribi kļūt par pilntiesīgu mūsu savienības biedru, tūliņ tev būs jāiztur pēdējā drosmes pārbaude… Vai tu gribi to?

—   Jā, es gribu, — atskanēja kandidāta balss.

—   Tad pagriezies septiņreiz uz papēža riņķī, jo septiņi ir svēts skaitlis, un ej taisni uz priekšu, līdz sadzirdēsi čalojam avotu.

Ēriks darīja, kā pavēlēts. Jānis, paņēmis no krūzes pilnu muti- ūdens, to guldzināja, kā skalodams kaklu. Viņš atdarināja avotu.

—   Vai tu dzirdi čalojam avotu? — Vovka vaicāja.

—

—   Tu stāvi pie vecu pilsdrupu vārtiem. Ej iekšā un, ja tu sajutīsi vēju, nebaidies, tie ir vampīri.

Ļovka ar ādas gabalu atdarināja vampīrus. Vovka monotoni turpināja:

—   Tagad tu stāvi lielā, pussagruvušā pils zālē, kur notiek mūsu ordeņa slepenā sēde. Kaut arī tev ir baisi, nebaidies! Tur gaudo kāds gars.

Jānis ar piepūstiem vaigiem atdarināja garu.

—   Un tev gar kājām glaužas vilkacis.

Ļovka ar kožu saēsto truša ādu bija vilkacis.

—         Kaut arī tev šķiet, ka beigas klāt, — Vovka turpināja, — tu nedrīksti zaudēt drosmi un paļāvību. Sauc skaļi: «Ak, nāciet, neredzamie bruņinieki, glābiet mani!»

Ēriks pasauca, citi pēc tam, uz vietas mīņādamies, atdarināja daudzu kāju dipoņu. Turklāt Vovka ar abiem nažiem radīja ieroču šķindu. Kaut arī korķis mutē arvien vairāk traucēja, viņš tomēr paziņoja:

.— Simt divdesmit astoņi neredzamie bruņinieki ir sapulcējušies ap tevi, un tev tagad viņu priekšā jādod svinīgs zvērests.

—        Kas man jāzvēr? — Ēriks vaicāja. — Ka esmu gatavs kuru katru mirkli mirt?

—        Vienkārša nāve mūsu slepenajā savienībā nav nekas sevišķs. Ņemt un nomirt — to var katrs. Pacel roku un zvēri: «Es, ■savā agrākajā dzīvē saukts Ēriks Upītis …»

—   … Upītis, — Ēriks murmulēja.

—        …paziņoju, ka esmu gatavs jebkuros apstākļos, sevi nežēlodams, iestāties par «neredzamo» taisnīgo mērķi.

—   … mērķi.

—        Paļaudamies uz «savienības» pārējo brāļu aizstāvību, es 'nekad nenobīšos pat ne no baltās valzivs.

—        …valzivs! — Ēriks pacēla balsi, pārliecināts, ka ceremonija ir galā. Taču viņš maldījās.

—        Un tagad pierādi to, — Vovka turpināja. — Tu stāvi atvērtas lūkas priekšā. Sper bezbailīgi savu pēdējo soli šajā dzīvē!

Nabaga Ēriks! Viņš zināja, ka atrodas nevis kaut kādā pils zālē, bet bēniņos, ka viņam apkārt nav nekādu neredzamo bruņinieku, ka nekādi vampīri nešaudās ap galvu un ka viņam priekšā nav nekādas atvērtas lūkas. Un tomēr: kad bija jāizpilda pavēie un jāsper solis, kāja neklausīja! Ēriks pats sevi nolamāja par nelgu, saņēma visus spēkus — taču velti. Māņu tēli it kā bija paralizējuši kājas.

i ts varēja nopietni apdraudēt Ērika uzņemšanu «savienībā», taču laiin.gs gadījums nāca viņam palīgā. Vovka, ievērojis viņa

vilcināšanos, gribēja savā draudošajā korķa basā pavaicāt, kc nozīmē šī vilcināšanās. Jautājuma vietā svārstīgais kandidāts sadzirdēja tikai rīstīšanos un klepošanu. Vai tie atkal bija Vov- kas māņu tēli? Nē, tā bija īstenība — Vovkas rīkle atsacījis nogādāt kuņģī tik lielu, nesagremojamu svešķermeni kā korķi. «Neredzamo» sekretārs un galvenais rīkotājs bija nelaimīgā kārtā aizrijies. Un pats Jaunākais, ka korķis, lai arī kā zēns klepoja un rīstījās, ne nāca laukā, ne gāja lejā; tas bija stingri iesprūdis Vovkas kaklā.

Ēriks vispār nekā nesaprata. Ko šī elsošana varēja nozīmēt?- Niknu lauvu vai sakaitinātu garu? Un dobjie sitieni, it kā kāds- dauzītu paklāju? (Jānis ar visu spēku blieza Vovkam pa muguru.) Un atkal šī guldzēšana? Vai tas atkal bija avots? (Jā. tikai šoreiz ūdens tecēja Vovkam rīklē.)

— Ak dievs, es gandrīz nosmaku, — Vovka beidzot izmocīja savā no korķa atbrīvotā balsī, kas pamudināja Ēriku noņemt no acīm apsēju. Viņš atkal atgriezās īstenībā. Te bija bēniņi un nekādas lūkas pie kājām, nekādu bruņinieku pulku, bija tikai trīs zēni, no kuriem viens — Vovka — joprojām pūlējās dziļi* ievilkt elpu. Jo norīt garu vīna pudeles korķi taču nebija nekāds nieks.

Ļovka lietišķi piezīmēja, ka norīts korķis vairs nav bīstams tikai tad, kad tas atkal dabiskā ceļā ierauga dienas gaismu. Vai ari jāsauc palīgā ķirurgs, un tas varot būt arī ļoti sāpīgi. Sāda doma Vovkam nemaz nebija pa prātam.

Viņš apvainoja Ļovku, ka tas gribot viņu ar šiem ļaunprātīgajiem čukstiem tikai iebaidīt, un teorētiskā izskaidrošanās par korķiem, korķu rijējiem un korķu laukā vilcējiem būtu izvērtusies kautiņā, ja nebūtu Jānis abus ķildniekus samierinājis.

Pēc šī īsā starpgadījuma sekoja Ērika uzņemšana «savienībā», kā arī tika izskatīti pārējie dienaskārtības jautājumi. Pirmajai plānveidīgi organizētajai grāmatu ieguves akcijai vajadzēja notikt rīt pie kāršu licējas un sapņu tulkotājas Grābes. Viņa dzīvoja pavisam tuvu, un «klienta» lomā pie viņas varēja nokļūt bez grūtībām. «Klienta» lomu uzņēmās Vovka. Ērika uzdevums bija aizdot Vovkam savu uzvalku, lai viņš varētu ierasties pienācīgā izskatā un zīlniecei nerastos aizdomas.

' — Ja es būšu tik smalki uzcirties, — Vovka apgalvoja, — gan es parūpēšos, lai uzreiz tiktu klāt un izdibinātu, kur šai kāršu vecenei glabājas grāmata. Apmēram pēc piecām minūtēm jūs aizdedziniet filmas rullīti un nosviediet to pie Grābes durvīm. Nenāktu arī par |aunu daži dūmu spridzekļi. Jucekli un bļaušanu es izmantošu … Vai skaidrs?

Visi pamāja.

Ar svinīgu zvērestu, ka neviens no viņiem nekādos apstākļos nedrīkst izpaust, kāds mērķis ir viņu slepenajai savienībai, sapulce tika slēgta, un četri «neredzamie» atstāja bēniņus tikpat . klusi un neuzkrītoši, kā bija turp uzlavījušieš.

10

Nākamajā ritā uzreiz pēc brokastīm Ēriks paziņoja pamātei, ka gribot iziet pagalmā, lai ieelpotu svaigu gaisu.

—        Manis pēc dari, ko tu vēlies, — viņa asi atcirta aizvainotā balsī.

Ēriks par to neuztraucās.

Vovka, kuram vairs nedraudēja nekādi sarežģījumi ar korķi, bija sevišķi labā noskaņojumā. Aiz zārcinieka darbnīcas viņš samainīja ar Ēriku drēbes un gāja pie zīlnieces. Sasniedzis īres namu, kurā viņa dzīvoja, Vovka vēlreiz aplaida skatienu visapkārt. Viņa draugi, spridzinātāji, bija sekojuši. Ieraudzījis zēnus aiz avīžu kioska, Vovka mierīgi devās mājā iekšā.

Otrajā stāvā pie kādām netīri zaļām durvīm bija piestiprināta misiņa plāksnīte: «Zelma Grābe, grafoloģe».

Salikusi sirmgalve atvēra Vovkam durvis.

—   Ko tu gribi? — viņa nelaipni uzprasīja.

—   Es vēlētos satikt Grābes kundzi, mani sūta mana tante.

—   Tava tante? Kas viņa ir?

—        Viņa ir namsaimniece, viņai pieder lielais sešstāvu stūra nams ar garāžām apakšā. — Ērika uzvalks stiprināja Vovkas pašpārliecinātību, kaut arī citkārt melojot viņš reti kad jutās apjucis.

Večiņa nopētīja zēnu, un labās drēbes radīja nepieciešamo efektu. Viņas seja, kas līdzinājās sažuvušam kartupelim, savilkās smaidā.

—   Kāpēc tad viņa tevi šurp sūtījusi, manu dēliņ? — Ļaunā ragana bija pārvērtusies par labo feju.

—   To es drīkstu pateikt vienīgi zīlnieces kundzei personiski, — Vovka meloja bez sirdsapziņas pārmetumiem. — Lieta ir ļoti steidzama.

—   Tad nāc vien iekšā, manu zēniņ, es tevi tūliņ aizvedīšu pie viņas, tev nemaz nebūs ilgi jāgaida.

Večiņa gāja pa tumšo, pēc oglēm un auna cepeša smirdošo gaiteni un atvēra durvis, kas veda kādā istabiņā. Tur sēdēja aptuveni pusducis vecu un jaunu sieviešu, kuras tīkoja pie kāršu licējas tikt vaļā no saviem sūri grūti pelnītajiem grašiem par vienu izdomātu pasaciņu. Tā kā Vovka bija pagādājis sev tanti ar sešstāvīgu īres namu, viņam nācās gaidīt tikai īsu brītiņu. Tad večiņa zēnu uzaicināja ieiet blakusistabā, kur viszine Grābes kundze noturēja savus «seansus».

Lielā istaba bija bāztin piebāzta ar mēbelēm. Skapji, bufetes, grāmatu plaukti un galdiņi to piepildīja kā īstu mēbeļu noliktavu, un visas mēbeles bija piekrautas ar sīkiem greznuma priekšmetiem, lētām kristāla vāzēm, kurās saliktas papīra puķes, raibi izkrāsotiem dekoratīviem šķīvjiem un apzeltītām kafijas tasēm. Zīlniece bija mantīgs cilvēks. Krietnā ducī fotogrāfiju, kas karājās pie sienas, bija redzami viņas dzimtas senči un piederīgie. Tas viss Vovku maz interesēja. Viņš šķielēja pēc grāmatas, un viņam laimējās. Tā gulēja uz kādas etažeres!

Zīlniece sēdēja istabas Vidū pie galda. Viņa bija korpulenta sieviete melnās drēbēs, ar melnu kaķi klēpī un melnu grāmatu līdzās, kurai uz vāka zelta burtiem bija rakstīts «Melnā maģija». No resnās, melnās sveces cēlās augšup sīka, melna kvēpu vērpete, uz melnā galdauta gulēja spēļu kāršu komplekts.

Galda otrā pusē sēdēja bāla, neglīta meitene. Zīlniece, neraugoties uz savām kuplajām miesām, kā īsta svētā dobjā balsī sludināja:

97

—   … tātad gaidi, kamēr pilnmēness būs pilns, un, kad tas būs pilns, iemērc šo sveces galiņu minētajā maisījumā un

7 — 1547

lēnām apēd, visu laiku domādama par savu līgavaini un atkārtodama: «Paliec pie manis, neej pie viņas, neatstāj mani, citādi tu dabūsi podagru!» Vai skaidrs?

—   Jā, — meitene izdvesa.

—   Vienu latu piecdesmit, — atskanēja no gaišreģes mutes, kurā iemirdzējās rinda zelta zobu.

Meitene samaksāja, pakniksēja un izgāja no istabas, lai pilnmēness naktī kā zāles pret mīlas mokām zelētu sveci. Paklausot zīlnieces mājienam, Vovka piegāja pie viņas.

—    Kas tevi šurp atvedis, manu zēn? — viņa vaicāja Vovkam. — Tikai runā taisnību, citādi uz tava kapa drīz ziedēs baltas rozes.

Paškritiski — cik nu tas reizēm bija viņa spēkos — Vovka nodomāja: viņa taču fantazē vēl trakāk nekā es. Skaļi viņš sacīja:

—   Es nāku savas tantes dēļ, augsti godātā svētā kundze, jo mani sūta mans onkulis. — Viņš pievilka kāju, kā tas labi audzinātam zēnam pieklājas.

Augsti godātā svētā kundze sarauca krunkās pieri.

—   Savas tantes dēļ, jo tevi sūta tavs onkulis? Kā lai to saprot?

Kā lai to saprot, nezināja arī Vovka. «Nolādēts,» viņam izskrēja cauri smadzenēm, «joprojām vēl neblīkšķ. Sasodītā tante! Pateicoties viņai, es tiku te iekšā, bet kā lai tagad tieku laukā?»

—   Tā ir ļoti sarežģīta lieta. — Vovka, kā vienmēr, kad meklēja kādu ideju, berzēja degunu, it kā no tā varētu izlēkt kāda domu dzirksts, kas viņu apgaismotu. Taču dzirksts nelēca.

—   Jā … ļoti komplicēta lieta, jo neviens par to neko nezina. Pat mana tante un mans onkulis ne.

—   Ko? Onkulis tevi sūta un nezina, ka viņš ir tas, kas tevi sūta pie manis?

—   Jā, kā lai es jums to paskaidroju. — Vovka stomījās. Sprādziena joprojām nebija, un zēns bija spiests turpināt: — Es redzu, man nāksies jums izstāstīt visu patiesību, citādi… citādi jūs nekā nesapratīsiet. Runa ir par divdesmit tūkstošiem latu. Viņš zināja no pieredzes, ka nauda vienmēr liek cilvē-

kiem ieklausīties. Un tik tiešām, viņa vārdi izskrēja zīlniecei cauri kā elektriskais trieciens.

—   Par divdesmit tūkstošiem latu?

Vovka mēmi pamāja. Viņam nebija ne mazākās nojausmas, ko runāt tālāk.

—   Kas tā ir par naudu? — zīlniece uzbāzās viņam. — Un kāpēc sūta taisni tevi, nepilngadīgu bērnu, pie manis?

- Mani jau tikai atsūtīja, lai es jums pateiktu, ka mana tante, tas ir — mans onkulis, gribētu ar jums runāt, tas ir — viņš to negribētu, bet viņa sieva to gribētu, un tāpēc es pats izdomāju atnākt.

Vovka juta, ka tik juceklīga penterēšana sen nav nākusi pār viņa lūpām. Taču blīkšķis joprojām neatskanēja, un tāpēc viņš jutās spiests vismaz ar pēdējo teikumu vērst visu iepriekšsacīto atkal par labu.

—  Jums jāzina, — viņš izmisis meklēja izeju, — mana vecā tante ir, kā to saka — un patiesībā pamatoti — sajukusi.

—   Sajukusi?

Vovka pamāja. «Attiecīgā» literatūra nāca viņam palīgā. Nesen viņš bija lasījis stāstu par kādu sirmu grāfieni, kura sajukusi prātā. Un tajā pašā mirklī viņa atmiņā atausa kādas tenkas, kuras zēns apmēram pirms nedējas bija dzirdējis kāpņu telpā. Tās bija tenkas par visiem pazīstamo audumu tirgotāju un augļotāju Smarkovnu un viņas brāļadēlu Zaharu, kuram viņa gribēja atņemt mantojuma tiesības.

—   Jā, pilnīgi sajukusi, — Vovka sacīja. Zēns jutās kā zivs, kas atkal tikusi ūdenī. — Tanti, rau, apciemo viņas mirušais brālis, un viņa pat dzer kopā ar brāli tēju, kaut gan viņš, kā tante stāsta, savu galvu nes nevis uz pleciem, bet vienmēr padusē.

—   Tā mēdz būt. — Zīlniece savilka muļķīgu sejas izteiksmi.

—   Nav divu domu, ka mēdz būt, — Vovka arvien vairāk iejutās savā elementā. — Jums jāzina, ka mana tante ir ļoti bagāta un viņai ir netīra sirdsapziņa, jo viņa atņēmusi manam onkulim mantojuma tiesības, un tādēļ nevienu nakti vairs nespēj gulēt. To es dzirdēju aiz durvīm, kad mans onkulis runāja ar

manu otru tanti, viņa sievu. Un, gribēdams viņam palīdzēt, es jums visu izstāstīšu, kaut arī tas man tika stingri aizliegts.

—        Paklausies, dēliņ, — zīlniece bija kļuvusi arvien uzmanīgāka, — tagad tu man izstāstīsi visu pēc kārtas. Es neesmu no pļāpām un māku noslēpumus glabāt, it kā neko par tiem nezinātu. Tātad — kas ir tavs onkulis?

—   Viņu sauc … Zahars Smarkovs.

—   Ko, tava tante ir audumu tirgotāja Smarkovna?

—   Jā, tā pati.

—   Un kas tevi sūtīja pie manis?

—   Zaharonkulis, tikai netieši.

—   Netieši?

—        Jā, jo viņš taču tika runājis ar savu sievu, ka mana sajukusi tante, Smarkovna, kādam esot jāved pie prāta un to varētu nokārtot tikai tāds, kam ir sakars ar augstākām varām — pops vai tāda gaišreģe kā jūs.

—   Es?

—        Nūja, jums vajadzētu manai tantei ieskaidrot, ka mirušais, bezgalvainais brālis dzer ar viņu tēju tikai tāpēc, ka viņa manam onkulim atņēmusi mantojuma tiesības.

—   Ak tā, — zīlniece pamazām aptvēra šīs kopsakarības.

—   Tavs onkulis Zahars domā, ka popam vai kādam citam izredzētam vajadzētu tavai tantei Smarkovnai ieskaidrot, ka viņai tikai tāpēc rādās briesmīgi sapņi un murgi, ka viņa savam brāļadēlam, tavam dzīvajam onkulim, atņēmusi mantojuma tiesības.

—   Tieši tā.

—   Un to viņš tika izstāstījis savai sievai?

—   Jā.

—   Un ko viņš tev sacīja? -

—        Viņš sacīja: aizskrien pie Grābes kundzes, aiznes viņai mīļus sveicienus, viņa taču mani pazīst, un piekodini, lai viņa šodien vakarā ap pulksten astoņiem ir pie Smarkovnas mājas. Es viņu tur gaidīšu, jo man ar viņu ir kaut kas runājams.

—        A, tagad es redzu šīs kopsakarības pavisam skaidri. Tu esi dūšīgs zēns. — Zīlniece paplikšķināja Vovkam pa vaigu.

—   Tātad pasaki savam onkulim Zaharam, ka es to lietu nokārtošu. Te būs konfekte par to, ka tu man visu tik labi izstāstīji.

Vovka iebāza konfekti mutē. Viņš bija zaudējis visas cerības uz savu draugu akciju un gribēja atvadīties.

Tad nāca ilgi gaidītais blīkšķis, un sapņu tulcenes uzgaidāmajā telpā atskanēja daudzbalsīgi spiedzieni:

—   Uguns! Deg, deg!

Grābe pielēca kājās un žigli izdrāzās no istabas. Vienā lēcienā Vovka bija pie etažeres. Pabāzis tīkoto grāmatu zem jakas, viņš steidzās gaišreģei nopakaj.

Viņa un pārējās sievietes bija izskrējušas gaitenī, pilnā ar kodīgiem dūmiem. Izbaiļu vietā tagad atskanēja skaļa lamāšanās.

—        Nolādētie resgaļi! Policiju viņiem vajadzētu uzlaist, gatavie dedzinātāji! — Grābe lamājās.

Vovka samina dūmojošo filmas rullīti un, kā jau labi audzinātam zēnam pieklājas, paskaidroja:

—        Tie katrā ziņā ir neaudzinātie zēni no ielas, viņi vienmēr kaut ko tādu pastrādā.

Vovka nopelnīja vēl vienu konfekti.

Draugi viņu gaidīja Ķēniņa ielas pagalmā. Vovka lepni izvilka grāmatu. Pārējie bija ne mazāk lepni, kaut ari viņi pasākumā bija piedalījušies tikai ar vienu blīkšķi.

īpašu atzinību Vovka izpelnījās, kad atkārtoja draugiem stāstu par Smarkovnu. Zēni nolēma sekot zīlniecei un novērot, ko viņa vakarā iesāks pie Smarkovnas mājas.

Grāmatu uzdeva «novārīt» Jānim, jo viņam nebija jābaidās no liekiem jautājumiem, kurus varētu uzdot tēvs.

Jāņa tēvam šajā nedēļā bija nakts maiņa. Kad Jānis pārnāca mājās, tēvs baroja mazo Kārlīti. Bija sagatavoti spināti ar ceptu olu, un Kārlītis, kuram, spināti negaršoja, parādīja apbrīnojamas spējas: viņš bija ļāvies aizbāzt sev aiz vaigiem piecas karotes zaļās dārzeņu putras un nenieka nenorija. Tēvs pacietīgi centās mazajam iestāstīt, ka spināti ir pats jaukākais, garšīgākais un veselīgākais ēdiens' pasaulē, taču Kārlītis nebija par to pārliecināts.

Jānis, kurš katru dienu aprūpēja brālīti, panāca īsā laikā to, ko tēvs nebija spējis veselā stundā. Spināti nozuda no šķīvja un nonāca viltībā pārspētā tiepšas vēderā. Līdz ausim nosmērējies ar zaļo putru, Kārlītis pats brīnījās, ka šķīvis jau tukšs.

Nolicis mazo brāli gultā uz diendusu, Jānis apsēdās līdzās tēvam, lai paēstu pusdienas.

Jāņa tēyam bija mazliet virs četrdesmit, pēc profesijas viņš bija lokomotīvju atslēdznieks, mierīgas dabas, mazrunīgs, taču ne bez iedzimtas atjautības. Viņš bija daudz lasījis, pašapzinīgs cilvēks, kuru tik viegli vis nevarēja iebaidīt nekādi Ulmaņa valdības aizliegumi un iegrožojumi. Jau agrāk viņš bija darbojies dzelzceļnieku arodbiedrībā un tagad nelegāli turpināja šo darbību. Pret Jāni, kuram pēc mātes nāves bija jāuzņemas viss mājas soļa smagums, viņš izturējās kā pret jaunāko biedru, bez augstprātīgas laipnības un aizbildniecības. Neviens no pārpratumiem, kas parasti spēja sanaidot vecākus un bērnus, neapēnoja abu labo saprašanos. Sī savstarpējā uzticēšanās izpaudās arī šodien, kad Jānis pēc pusdienām izvilka no jakas grāmatu. Tēvs, lasīdams avīzi, izbrīnīts paskatījās.

—        Ko tu iesāksi ar šo sapņu lubeni? — viņš vīpsnādams vaicāja. — Vai tu vakar sapnī redzēji ēzeli un gribi zināt, ko tas varētu nozīmēt?

—   Nē, to ne. — Zēns smaidīja.

—   Kam tad tev tā vajadzīga?

—   To es nedrīkstu teikt. Noslēpums, — Jānis paskaidroja.

Tēvs ar šo paskaidrojumu apmierinājās.

—        Nu, labi, glabā vien savus noslēpumus. Klusēšana bieži vien ir daudzkārt labāka nekā pārliecīga mēles kulstīšana. — Viņš iegrima avīzē, taču iepleta muti, ieraudzījis, ka Jānis bāž grāmatu katlā ar verdošu ūdeni.

—   Tai jāvārās vismaz trīs minūtes, — Jānis paskaidroja.

—   Un kas tur iznāks? Grāmatu buljons?

—   Nē.

—   Kāpēc tad tu to vāri?

—        Arī to es tev nedrīkstu izpaust, tas tāpat ir noslēpums. — Jānis ar smeļamo kausu izcēla laukā atmiekšķēto grāmatu un nolika uz galda. Tēvs, neteikdams ne vārda, izņēma no virtuves atvilktnes divas dakšas un pasniedza zēnam.

—   Se, lai tev būtu ar ko papīra vistiņu sadalīt.

Jānis to arī darīja, taču piedzīvoja vilšanos.

—   Mekā nav, — viņš secināja. — Pūles bijušas veltas.

—   Nākamo reizi tev būs vairāk laimes, — tēvs sacīja mākslotā nopietnībā. — Tad tu atradīsi simtlatnieku. — Viņš pat nenojauta, ka ar savu piezīmi trāpījis taisni mērķī.

Iegājis blakusistabā, lai apskatītos, vai viņa mazais dēls nav nospēries pliks, tēvs dzirdēja Kārlīti sapnī murminām:

—   …es ari gribu zagt grāmatas, tikai bez zivju eļļas. Lai Bulduris dzer zivju eļļu …

Rudzīštēvs nogrozīja galvu. Taču viņš bija gudrs vīrs un nepūlējās ielauzties bērnu noslēpumos. Viņš tikai pasmaidīja un atgriezās virtuvē.

Jānis nomazgāja traukus un apsēdās pie paštaisīta darbagalda. Viņš jau vairākas dienas būvēja kādu mazu tvaika mašīnu. Tēvs palīdzēja viņam un ne ar vārdiņu nepieminēja no- slēpurņaino grāmatu.

11

Zēni jutās rūgti vīlušies, no Jāņa uzzinājuši, ka viņš grāmatā neko nav atradis. Viņi mierināja sevi ar domu, ka atlikušas tikai piecas grāmatas, kuras jāiegūst. Arī atmiņas par zīlnieci uzmundrināja zēnu prātus.

Viņi sasniedza Smarkovnas gruntsgabalu, kad metās jau krēsla. Līdz astoņiem bija vairāk nekā pusstunda laika, un zēni nolēma izlūkot, kas notiek Smarkovnas mājā.

Izliekta dēļu sēta atdalīja gruntsgabalu no ielas. Viņi izlozēja, kuram jārāpjas pāri sētai un jāpielavās pie mājas. Loze krita Ļovkam un Ērikam. Ļovka neizjūta nekādu nepieciešamību izlūkot svešo gruntsgabalu. Viņš paziņoja, ka Vovka lozēšanā esot blēdījies un negodīgā ceļā iesmērējis viņam neīsto sērkociņu. Pret tik acīm redzamu īstenības sagrozīšanu Vovka spēja izturēties vienīgi ar nicinājumu.

—   Būtu vismaz godīgs un atzītos, ka tev bail. Bet šitā… tas pat vairs nav kauns, tas ir visīstākais negods. Es iešu tavā vietā.

Ļovka iekoda apakšlūpā. Kauns, kas pieņēma negoda apmērus, kā radās, bija viņu pamatīgi aizskāris. Taču Vovka jau bija pāri sētai, un Ļovkam neatlika nekas cits kā drošībā samierināties ar savu negodu.

Ēriks un Vovka, cik klusi vien spēdami, lavījās pie koka nama, kas atradās gruntsgabala vidū. Vairākkārt viņiem gadījās iespert pa visādām vecām grabažām — novalkātu zābaku» sarūsējušām konservu bundžām, pudeļu lauskām.

Tikpat pamesta kā zemes gabals izskatījās arī pussagruvusī, krievu stilā būvētā koka māja. Tā stāvēja līdzās kādam bērzam un izplatīja trunējošo koka smārdu. Bija grūti iedomāties, ka šajā graustā varētu dzīvot Smarkovna — pati bagātākā, kaut arī pati skopākā kundze šajā ielā.

Visapkārt bija tumšs un kluss, un pat suns neierējās, kad' abi zēni sasniedza koka būceni. Viņi nodomāja, ka Smarkovnas nemaz nav mājās, taču tad caur aizvērtiem slēģiem ar sirds- veida izgriezumiem saskatīja divus vārgus gaismas punktiņus.

— Viņa noteikti sēž pie sveces un skaita naudu, vecā, skopā ragana, — Vovka čukstēja Ērikam ausī.

Pie šķūņa, kas atradās dažus soļus no mājas, gulēja kādas trepes, kurām trūka puse pakāpienu. Zēni uzmanīgi pacēla trepes un atslēja pret mājas sienu blakus logam. Caur sirdsveida- izgriezumiem varēja iemest skatienu istabā.

Salīdzinājumā ar Smarkovnas pussagruvušās mājas ārieni, šī istaba bija pārsteidzoši labi iekārtota. Pie sienām karājās Buhāras paklāji, vesels stūris bija piekārts ar pusapsudrabotām un pusapzeltītām svētbildēm, kuru priekšā dega sarkanas, zilas,, dzeltenas un violetas petrolejas lampiņas. Līdzās durvīm stāvēja gulta. Tā bija pilna ar pēļiem un spilveniem un pārsegtai ar zaļu plīša lakatu.

Smarkovna, maza un kaulaina sieva, sēdēja pie galda apaļa vara patvāra priekšā. Viņai iepretī — kāds pavecāks vīrs. Seja viņam bija dzeltena kā siers, no viņa matu bagātības bija palikušas pāri tikai dažas šķipsnas pie deniņiem. Tās viņš bija meistarīgi pārķcmmējis pāri plikajam galvvidum un pielīmējis ar briljantīnu. Arī citādi viņš bija rūpējies par savas ārienes izdaiļošanu. Večukam mugurā bija vizītsvārki un krekls ar iestīvinātu apkaklīti. Taču tas nespēja noslēpt trūkumu, kas šī kavaliera izskatu krietni izkropļoja: viņam bija liels kākslis.

Tomēr Smarkovnai, kā liekas, šis trūkums netraucēja. Viņas melnās, durstīgās acis, kurās parasti dzalkstīja ļaunums, satraukti spīdēja, viņas galva atgādināja putna galvu ar diviem sārtiem vaigiem.

—   Vēl glāzīti tējas, Apša kungs? — viņa vaicāja saldenā balstiņā. — Vai kēksiņu? Pašas cepts.

—   Labprāt atļautos. Paldies, paldies. Jā, tas patiešām ir tik mīksts, ka vai kūst uz mēles, — ciemiņš slavēja un sniedzās pēc piedāvātā cienasta.

—   Pagaršojiet arī medu, īsts liepziedu medus, maksā vienu latu astoņdesmit mārciņā, man vēl laimējās lēti dabūt.

—   Es taču nedrīkstu jūs aplaupīt, mīļā Varvara Feodo- rovna, — ciemiņš spurojās pretī, sniegdamies pēc medus poda. — Tiešām tik salds, ka vai kutina aukslējas! Lats astoņdesmit par tādu mantu nudien ir smiekla nauda. Jā, jā, jūs patiesi esat čakla namamāte, ko es personiski sievietēs vērtēju augstāk par visu pārējo. Starp citu, mazs jautājums. Es dzirdēju, ka jūs savu stendu bazārā grasoties paplašināt un līdzās audumiem pārdot ari ādas izstrādājumus? Tik tiešām brīnišķi mīksts, kūst taisni uz mēles.

—   Domājusi par to esmu jau sen, bet jūs jau zināt, kādas grūtības! Pirmām kārtām — kur lai mūsdienās atrod uzticamu pārdevēju, kas tādā gadījumā man būtu nepieciešams? Ja ņemsi pirmo, kas pagadās, peļņas vietā būs vieni vienīgi zaudējumi, jo tevi nemitīgi apzags. Ja paņemsi godīgu cilvēku, viņš pieprasīs tādu algu, ka no peļņas tikpat nekas neiznāks. Vai vēl glāzīti tējas? Un kēksiņu?

—   Jā, ar svešiem cilvēkiem allaž ir problēmas. Patiešām debešķīgi mīksts ir šis kēkss, es teiktu — tas dzied par jums kā par namamāti patiesu slavas dziesmu. Un, atklāti runājot, arī jūsu pārdomas par veikala lietām, tā sacīt, ir gluži manējās. Es gribu teikt, ka jums ir pilnīga taisnība, veikala lietās vienmēr jārīkojas ārkārtīgi piesardzīgi.

—   Tā ir, mums jābūt reālistiem, vienmēr jāzina, ar ko ir darīšana, citādi vēlāk jāpiedzīvo vilšanās. Bet nekautrējieties taču, Apša kungs, ņemiet pilnu karotīti, tas ir saldāks par labāko cukuru.

—   Gluži manas domas, Varvara Feodorovna, arī es esmu par reālu skatījumu… Tiešām, tik salds, ka aukslējas kut!… Bet ko es vēl gribēju sacīt, šādi paplašinot veikalu, jārēķinās ar lieliem izdevumiem. Vai jūs arī to esat labi apsvērusi?

—   Kā tad citādi? Vai tiešām jūs domājat, ka es rēķinu sliktāk nekā jūs?

—   Kur nu! Grēks būtu tā domāt. Man tikai šķiet… kā lai to pasaka: lai varētu rīkoties, vienmēr pa rokai jābūt skaidrai naudai, ļoti daudz skaidrai naudai.

—   Cik katram ir pa rokai, Apša kungs, ar tik arī viņš var rīkoties.

—    Pareizi, khe, khe, ļoti pareizi, tā sacīt — pavisam pareizi. Un, ja es drīkstētu jautāt — ar lielu uzticēšanos un pilnīgi starp mums —, khe, khe, cik tad jums, Varvara Feodorovna, ir tās naudas, ar ko rīkoties?

—   Mēs neesam — vai nevēlaties vēl glāzīti tējas? — ne miljonāri, ne gluži nabagi. Un kā ir ar jums, cienītais?

—   Arī mēs esam — paldies, liels paldies, sirsnīgs paldies —, ja atjauts tā sacīt, šo to atlicinājuši, ar ko varētu rīkoties.

—   Traks var palikt aiz ziņkāres — varbūt vēl kēksiņu? — ko jūs atbildētu, ja jums pajautātu, cik tas aptuveni būtu, ar ko jūs varētu rīkoties?

—   Man klājas — tiešām kūst uz mēles — tieši tāpat kā jums. Arī mani mazpamazām ļoti ieinteresē, ko jūs atbildētu, ja jums pavaicātu, ar cik lielu summu jūs varētu rīkoties?

—   Ja es būtu vīrietis, es saprastu, ka šajā gadījumā jums jāatbild pirmajam.

—   Bet, Varvara Feodorovna, kāda nozīme tam, ka esmu vīrietis? Tieši otrādi, es teiktu, ka šādos gadījumos sievietei jārāda piemērs.

—   Par to varētu arī padomāt, ja šī sieviete būtu droša, tā sacīt, ka pretējā, vīrišķā, puse domā ne tikai par veikalu, bet arī par cilvēciskajām attiecībām.

—   Pretējā puse to dara, ticiet man, jau sen.

Tādā gadījumā pretējai pusei, atklāti runājot, vajadzēja ii savu lēmumu mazliet pasteigties, lai abas puses beidzot liktu skaidrībā, par ko ir runa.

—   Gluži mans viedoklis, Varvara Feodorovna, gluži manas domas. Es tikai netiku skaidrībā, vai pretējai pusei arī ir tādas pašas intereses.

—   Tieši tādas pašas, Apša kungs.

—   Tad paliksim pie tā, ka, sacīsim, nedējas laikā abas puses apņemas pagādāt attiecīgos dokumentus, pēc kuriem visi jautājumi, arī cilvēciskie, tiktu galīgi noskaidroti.

—   To tik tiešām varētu.

Pēc šīs vienošanās Apša kungs piecēlās, vēlreiz apzvērēja, ka nekad neesot dzēris tik labu tēju, baudījis tik smaržīgi saldu medu un ēdis tik mīkstu kēksu, kas pats kūst uz mēles; tad viņš atvadījās un izgāja no mājas.

Smarkovna palika viena. Sarauktu pieri viņa paskatījās uz tukšo kēksa bļodu un pacēla medus glāzi pret gaismu, lai novērtētu, cik daudz apēsts. Pēc tam, nokrāmējusi galdu, izņēma no skapja skaitāmos kauliņus un mazu rēķinu grāmatiņu. Zīmuļa gala smaili ar mēli samitrinādama, viņa izdarīja grāmatā vairākus ierakstus un tad pievilka klāt skaitāmos kauliņus, jo acīmredzot gribēja ķerties pie lielākas skaitīšanas. Pārsteidzoša bija izveicība, ar kādu viņas putna nagiem līdzīgie pirksti rīkojās ar skaitīkļa kauliņiem; varēja redzēt, ka viņa ir ievingrinājusies.

Vovkam un Ērikam skopās vecas novērošana vairs nesolīja neko jaunu. Sāka līt, un viņi nolēma atkal doties uz ielu, kur sardzē stāvēja draugi.

Viņi atrada Jāni un Ļovku ļoti saīgušus. Kaut arī jau bija ceturksnis uz deviņiem, zīlniece joprojām nerādījās, iela palika tukša un klusa.

—   Pagaidīsim vēl piecpadsmit minūtes, līdz pusdeviņiem, — Vovka ierosināja. — Viņa man stingri apsolīja, ka atnāks. Varbūt viņa ir aizkavējusies. ,

Zēnam bija taisnība. Jau pēc īsa brītiņa lietainajā tumsā parādījās sievietes augums, kas steidzās pa ielu šurp, tā bija Grābe.

Pie Smarkovnas gruntsgabala viņa apstājās, apskatījās visapkārt, tad pavērās rokas pulkstenī. Viņa nesastapa nedz Za- haronkuli, nedz kādu no zēniem. Viņi bija noslēpušies aizaugu- •'.jiJ:i laukuma, kas atradās blakus Smarkovnas gruntsgabalam, un no turienes vēroja, kas notiks tālāk.

(irabe arvien biežāk un nemierlgāk skatījās pulkstenī. Za- haronkulis nerādījās, un viņa droši vien gudroja, vai nevajadzētu iet mājās.

Tad Vovka nolēma rīkoties. Viņš pameta slēptuvi un devās uz ielu, kur gaidīja Grābe.

—   Labvakar, cienītā zīlnieces kundze, — viņš sveicināja un izlikās, ka būtu skrējis. — Nāku sava onkuļa uzdevumā. Viņš bija šeit tieši astoņos, kā norunāts, taču diemžēl nevarēja jūs sagaidīt. Viņš lūdz, lai jūs minētajā lietā pirmos kontaktus uzņemtu ar manu tanti bez viņa, jo jūs jau visu zinot. Pēc tam jums vajadzētu apmeklēt manu onkuli mājās, Avotu ielā 10, lai apspriestu ar viņu veikala pusi.

Dzirdot pieminam veikala pusi, Grābes dusmīgā seja kļuva gaišāka. Viņa paziņoja, ka ir gatava uzņemt pirmos kontaktus bez Zaharonkuļa, taču uzsvēra, ka viss tālākais varot notikt tikai pēc personiskas sarunas ar Zaharonkuli.

Vovka apsolīja to darīt zināmu onkulim, paklanījās un aizsteidzās prom. Viņš gribēja cik vien iespējams ātri atgriezties novērošanas postenī pie loga. Ēriks viņu atkal pavadīja.

Grābe piezvanīja pie vārtiņiem. Smarkovna atvēra, nemaz nebūdama īpaši izbrīnīta par vēlo apciemojumu.

—   Labvakar, esiet sirsnīgi sveicināta, cienītā Smarkovnas kundze, — Grābe lišķējās. — Atvainojiet par traucējumu, bet mani pie jums atvedis steidzams lūgums. Viena no manām klientēm, kurai nav tas gods jūs personiski pazīt, lūdza, lai es viņas vietā atnākot pie jums, un tā kā es nespēju atsacīt…

—   Nepļāpājiet, mīļā, tik daudz, — Smarkovna pārtrauca viņu pusvārdā, — sakiet īsi un skaidri — ko jūs gribat? Kaut ko ieķīlāt, lai dabūtu naudu? Kas jums ir līdzi? Krāmējiet laukā!

Grābe paklausīgi izvilka no rokassomiņas saktu.

—   Tā ir pēdējā vērtslieta, kas pieder nelaimīgajai kundzei, bet viņai ir četri bērniņi un vīrs dzērājs …

Lai viņai būtu kaut vesels bars dzērāju vīru, sakta tādēļ nekļūs dārgāka. Pieci lati un ne santīma vairāk, — noteica-

Smarkovna, kas blakus audumu tirdzniecībai tirgū nodarbojās arī ar augļošanu.

Gaišreģe uzreiz piekrita un pārspīlētā sirsnībā pateicās.

—   Tagad nabaga bērniņiem atkal labu laiku būs ko ēst, šo labdarību viņi jums nekad neaizmirsīs.

Smarkovna ar savām acīm, līdzīgām kniepadatas galviņām, neuzticīgi nopētīja Grābi.

—    Gar nabaga bērniņiem man nav nekādas daļas. Bet par vienu jums man jāgalvo: ka sakta nav zagta. Citādi jūsu neizsakāmi nabagā kundze nonāks cietumā un jūs kopā ar viņu. Tādās lietās es jokus nesaprotu, mana dārgā.

—   Bet, mīļā Smarkovnas kundze, par ko jūs mani uzskatāt?

—   Atturēšos jums to izpaust. Neesmu tik kāra bāzt katram taisnību acīs, lai par apvainošanu stātos tiesas priekšā, — Smarkovna indīgi atcirta. Varēja redzēt, ka viņa neuzskata par nepieciešamu turpināt sarunu ar Grābi. Turpretī Grābe to vien gaidīja, lai varētu pēc ievada ar saktu ķerties pie galvenā.

—   Jā, — viņa nopūtās, — ar ļaudīm vienmēr iznāk klapatas. Kurš to zina labāk par mani. Nupat mani uzmeklēja jūsu dārgais brāļadēls, lai lūgtu man padomu, bet es arī atturējos viņam kaut ko teikt.

—    Kādu padomu tad viņš jums prasīja? — Smarkovna dusmīgi vaicāja. — Kā viņš varētu tikt pie manas naudas? Tādā gadījumā jums, cienītā padomdevēja, nemaz nebija vērts nākt šurp ar savu saktu.

—    Es nudien nesaprotu, kāpēc jūs izturaties pret mani tik nelaipni. — Grābe savilka apbēdinātu seju. — Jums labāk vajadzētu uzklausīt kādu pareģojumu, lai zinātu, kā šajā vai kādā citā gadījumā rīkoties, nevis lamāties, nezinot, kāpēc.

—    It kā nu es nezinātu. Mana nauda neļauj jums naktī mierīgi gulēt, — Smarkovna ķērca.

—    Bet kurš tad runā par naudu? — Grābe iesaucās. — Nauda, nauda, jūs nemitīgi domājat, ka visi cilvēki tikai tīko pēc jūsu naudas. Kādu dienu jums to nāksies rūgti nožēlot! Slikti sapņi un rēgi — tas ir tikai sākums.

—    Slikti sapņi ir ikvienam, kurš vakarā pārēdas klimpas vai skābus kāpostus.

—   Klimpas vai skābi kāposti nenosaka mūsu sapņu saturu, cienītā. Tie mums tiek sūtīti, lai mēs caur tiem tiktu apgaismoti un pamācīti. Tāpēc sapņu skaidrošana cilvēku dzīvē ir gluži vai nepieciešama.

—   Ja tas neko nemaksā, lai notiek, — audumu tirgotāja norūca. Viņai bija icšāvusies prātā kāda doma. Viņa zināja, ka Grābe reizēm uzņemas arī savedējas lomu, un tas lika vēlo apciemojumu ieraudzīt citā gaismā.

—   No jums es neņemšu ne santīma, par to jūs varat neuztraukties, — Grābe apgalvoja. Un viņa jau vilka laukā no savas tarbiņas rokas spogulīti, tūtiņu ar kviešu miltiem un divas melnas sveces. Tās viņa nolika spogulim abās pusēs, apkaisīja to ar miltiem un ievilka ar pirkstu tajā riņķi. Riņķī blenzdama, kamēr acis k|uva pavisam šķības, viņa dobjā balsī ierunājās:

—   Es redzu, jā, es redzu pavisam skaidri sārtu sirdi… tā pukst… ogļu melnu kraukli, viņš ķērc: padomā par savu nākotni, nenocietinies ilgāk savā aizdomīgumā un skopumā, jo tas kaitē tavai dvēselei vairāk nekā dzelzij rūsa. Un tagad es redzu tevi sēžam pie galda, es redzu, kā tu dzer tēju, un es redzu — ienāk kāds vīrietis, kaut arī durvis neatveras… Vai es runāju taisnību, vai tā ir?

—   Vīrišķi te iegriežas it bieži, — Smarkovna izvairīgi atbildēja. — Viņiem nav naudas, viņi grib pļēgurot un ieķīlā beidzamo.

—   Bet tas, ko es redzu, ir kāds noteikts vīrietis — izejamos svārkos, zābakos un ar zelta pulksteņķēdi.

—   Hm, vai tā patiešām ir no zelta? — Smarkovna vaicāja.

Grābe, nesapratusi jautājuma jēgu, turpināja:

—   Jā, es redzu viņu pavisam skaidri, viņš sēž šeit pie šī galda un dzer tēju un ēd karotēm medu.

Smarkovna iekrekšķējās. Viņa vairs nešaubījās, ka zīlnieci kāds ir sūtījis. Viņa tikai nesaprata — kas, vai nu viņas nekur nederīgais brāļadēls, vai Apša kungs, kurš tādējādi grib tikt pie skaidrības.

Grābe, redzēdama vecās saspringto seju, kļuva arvien pārliecinātāka, ka viņa ir uz pareizā ceļa.

—       Es redzu, dārgā Smarkovnas kundze, šis apmeklētājs,

kas nāk dzert tēju, sagādā jums daža labu grūtu bridi, jā, jūs dažreiz pat nezināt, ko iesākt. Bet uzticieties man, es jums palīdzēšu ar vārdiem un darbiem. Vai šis, es domāju, hin, izķēmotais ciemiņš nāk bieži pie jums dzert tēju?

—   Un, ja arī viņš nāktu ik dienas, — Smarkovna iekrekšķi- nājās, — kas tur liels? Savā mājā es varu dzert tēju, ar ko vien gribu. Un ko nozīmē — izķēmotais? Tik briesmīgs viņš nemaz nav.

—   A, tagad es saprotu, ik dienas! Tāpēc jūs pie viņa izskata jau esat pieradusi.

—   Un kāpēc lai es nebūtu pieradusi? Mazs trūkums ir katram, bet citādi viņš ir augstākā mērā solīds cilvēks.

—   Jūs to saucat par mazu trūkumu, ja kāds tādā stāvoklī staigā pa pasauli?

—   Ko nozīmē — tādā stāvoklī? — Smarkovna kļuva nikna, nojauzdama, ka gaišreģe atnākusi tomēr brāļadēla uzdevumā, lai atrunātu viņu no precībām. — Manos gados šāds vai līdzīgs trūkums ir mazāk svarīgs nekā solīdums, uzticamā.

—   Neuztraucieties, mīļā Smarkovnas kundze, — Grābe viņu mierināja. — Varbūt es izteicos pārāk asi, bet es taču vēlu jums tikai to labāko.

—   Tev vislabākais būtu, ja tu vispār nebāztu degunu, kur nevajag. Es esmu pietiekami veca, lai pati varētu izlemt. Ja es kādu cilvēku gribu novērtēt, es nevis blenžu uz viņu stundām ilgi, bet gan sarunājos ar viņu par svarīgām lietām.

—   Tas nozīmē, ka jūs daudz sarunājaties ar šo… ar šo personu?

—   Ne tava cūka, ne tava druva! — Smarkovnas acis spīdēja. — Bet ja tu par visu var-u gribi zināt, jā, mēs runājam ļoti daudz, dažkārt arī par laulībām un precībām.

—   Precībām?

—   Un kāpēc gan ne? Vai tu domā, ka es jau esmu par vecu? Neraizējies, savus abus iepriekšējos vīrus es ar godu esmu pārdzīvojusi, gan pratīšu dabūt arī trešo. Kaut gan lāgiem es podagras dēļ ķēros pie spieķa, tomēr savā dziļākajā būtībā es esmu sīksta, mana mīļā, sīkstāka, nekā tu domā.

113

—   Par to es nemaz nešaubos.

8— 1547

—   Kas tad? Vai jums nepatīk mans līgavainis?

—   Bet, Smarkovnas kundze, apsveriet taču vienu mirkli pavisam mierīgi, pavisam vēsi, skaidru galvu, bez emocijām: kā jūs varat šādu briesmoni iedomāties sev par līgavaini?

—   Briesmoni?! Tikai tāpēc, ka viņš pirmajā mirklī var likties mazlietiņ nesimpātisks?

—   Es jūtu, Smarkovna, ka man neatliek nekas cits kā runāt atklātu valodu. Tikai nekļūstiet atkal dusmīga, es to daru vienīgi aiz vispatiesākajām rūpēm par jums, jo es jūs augsti vērtēju kā cilvēku un labdari un gribu jums palīdzēt. Varu jūs saprast: ja puse nakts jāpavada bezmiegā, cilvēkam prātā nāk visdīvainākās domas, un brīžam dažs labs pilnīgi zaudē sajēgu par īstenību. Es atceros — bija tāds gadījums: kāda zivju pārdevēja, visādā ziņā saprātīga sieviete, bija iedomājusies apprecēties ar zuti. Tikai viņam vispirms bija jākristās, jo viņa bija pareizticīgā. Taču zutim, kā viņa man stāstīja, bijuša9 briesmīgas bailes no ūdens kristīšanas šķīvī, un tāpēc kāzas neesot notikušas… Tas bija daudz smagāks gadījums nekā jūsējais, taču arī šai nabadzītei es palīdzēju. Un, ja jūs man uzticēsieties, mīļā Smarkovna, es jūs tāpat izārstēšu — un jūs uz visiem laikiem tiksiet vaļā no bezgalvainā līgavaiņa, it kā šis asiņainais fenomens nekad nebūtu traucējis jūsu dvēseles mieru.

Kamēr Grābe ātri centās viņu pārliecināt, Smarkovna arvien plašāk iepleta acis. Viņa blenza tā, it kā gaišreģei pašai nebūtu galvas.

—   Saki — vai nevajadzētu paaicināt ārstu?

—   Ārstu? Ārsts parasti neko nedod, un tas maksā žūksni naudas. — Grābe iztulkoja Smarkovnas jautājumu pēc savas saprašanas. — Kas grib atbrīvoties no bezgalvainiem spokiem, tam pirmām kārtām jātiek skaidrībā ar savu sirdsapziņu.

Smarkovna atkāpās dažus soļus, lai vismaz galds viņu šķirtu no, viņasprāt, sajēgu zaudējušās gaišreģes. Pēkšņi Smarkov- nai iešāvās galvā jauna doma:

—   Paklau, vai tikai tu nemuldi šitās muļķības tāpēc, ka gribi mani iztaisīt par traku, lai šis slaists Zahars varētu apstrīdēt manu testamentu? Bezgalvaini spoki! Zuši, kas baidās no ūdensl Pagaidi tu man!

—   Nomierinieties taču, dārgā Smarkovna!

—   Ak man vēl būs jānomierinās! Es tūliņ izsaukšu policiju,, lai tev uzvelk trako kreklu un sešreiz dienā mērc ledainā ūdeni, tu, vājprātīgā zoss. Tu nonāksi gumijas kamerā, mana mīļā, un tevi tik ilgi spārdīs kā futbola bumbu, mana dārgā, kamēr tu pati sevi spogulī redzēsi bez galvas, tu, gaišredzīgā intrigante, tu, viltīgā čūska, — Smarkovna ķērca.

—   Jūs, jūs to nožēlosiet, — tagad ieķērcās arī Grābe un manījās soli pa solītim uz durvīm. — Trako kreklu, ledainu ūdeni, gumijas kameru? To mēs vēl redzēsim, kura no mums abām tiks atzīta par jukušu. Pie manis katrā ziņā nenāk dzert tēju bezgalvaini viesi.

—   Ā, nu man ir skaidrs. Iebāzt mani kā vājprātīgu trako namā un tad nodot aizbildniecībā — to jūs esat izgudrojuši! Tikai vienu jūs neesat paredzējuši, balodīši, sirsniņas, melnās odzes, ka Smarkovna jums abiem, manas mīļās pelītes, pārgrauzīs rīkli. Un tagad laukā, ļaunais krupi, citādi… — Viņa pacēla savu spieķi, un ar to pietika.

Grābes drosme nespēja mēroties ar Smarkovnas dusmām. Iekliegušies gaišreģe atstāja māju un drāzās cauri dārziņam uz ielu. Ēriks un Vovka, kas joprojām tupēja uz trepēm, dzirdēja viņu iesaucamies:

—   Lai piesargās šis resgalis, ja viņš man vēlreiz gadīsies ceļā!

Taču zēniem nebija laika iedziļināties šīs piezīmes saturā, jo drīz viņi ieraudzīja Smarkovnas mājai tuvojamies jaunu apmeklētāju. Tas bija brāļadēls Zahars, kurš, kā ik katru vakaru, atnesa norēķinu.

Viņam bija iegarena galva; lielās, apaļās un izvalbītās acis šķita it kā tālumā aizklīdušas — bēdīgas un muļķīgas.

Ienācis istabā, viņš zemu paklanījās svētbilžu priekšā un pārmeta krustu. Biklā, klusā balsī viņš sveicināja tanti, kura sapīkusi viņu nopētīja, sākumā nebilzdama ne vārda. Viņš apjuka, iekrekšķējās un izvilka kabatlakatiņu, lai pilnīgi bez vajadzības noslaucītu degunu.

8*

115-

—   Te būs norēķins, tante, šodien tirgošanās negāja tik labi. — Viņš nolika netīro kladi un ieņemto naudu uz galda.

Kad Smarkovna joprojām klusēja, viņš vairāk aiz apjukuma nekā aiz ziņkāres pavaicāja:

—   Vai Apša kungs atkal bija pie tevis?

—        Jā, bija. Mēs dzērām tēju un pamatīgi izrunājāmies, — Smarkovna atbildēja draudoši klusinātā balsī. — Kāpēc tu to gribi zināt?

—   Es tikai pajautāju, neko vairāk.

—        Tā, tā, tikai pajautāji, un neko vairāk. Tev noteikti Apša kungs diez ko nepatīk?

—        Kāpēc tad ne? Viņš ir solīds cilvēks, cik nu cilvēks šajā grēku pasaulē vispār var būt solīds.

—        Jā, jā, šajā grēku pasaulē katrs dzīvo, kā māk. Bet ļaudis runā, ka Āpša kungs kādreiz esot pārāk enerģisks. Tādi trūkumi kā viņa kākslis, viņi saka, nekad neesot nejaušība, bet gan dieva sods par pārāk lielu mantrausību.

—   Tam es neticu, krustmāmiņ.

—        Es jau arī pļāpāju tikai to, kas iešaujas prātā. Un pēdējā laikā, zini, reizēm kļūstu juceklīga.

—        Tavā vecumā tev vajadzētu sevi vairāk saudzēt. Tu par daudz nopūlies.

—        Tā laikam būs. Citas dienas es nomokos ar pamatīgām bailēm.

—   Kā tā — ar bailēm?

—        Jau ilgāku laiku mani apciemo kāds vīrietis, kam ir tikai kakls un nav galvas.

—   Nav? …

—        Jā, jā, iedomājies tikai! Viņš apsēžas šeit pie galda, sarunājas ar mani stundām ilgi, un mēs pat kopā dzeram tēju.

—        Viņš dzer tēju — bez galvas? — Zahars pārmeta krustu. — Tas gan briesmīgi.

—        Un vai tu zini, kas visbriesmīgākais? Sis bezgalvainais spoks grib mani pārliecināt, ka man jāapprecas ar Āpša kungu.

—   Nē!

—   Jā, tieši ar viņu.

Bet mīļo krustmāmiņ, — vislabāko nodomu vadīts un neko nenojauzdams, iedegās Zahars. — Neviens taču nevar tevi piespiest precēt Apša kungu. Nekas cits kā murgi.

—   Tātad tu arī domā, ka mani nomoka visādi murgi?

—   Nu protams.

—   Saki man — vai tu gadījumā nepazīsti kāršu licēju Grābi?

—   Dzirdējis es par viņu esmu.

—   Tā, tā, tikai dzirdējis. Un es domāju, ka jūs esat pazīstami, jo viņa arī domā, ka man ir jāiet pie nervu ārsta. Un kā viņa mani centās pierunāt, lai es tevi atkal kā mantinieku ierakstu savā testamentā.

—   Zvēru tev, mīļo krustmāt, es viņu nekad neesmu redzējis, nekad ar viņu neesmu pārmijis ne vārdiņa!

—   Dīvaini, dīvaini. Viņa man sacīja, ka tu viņai pat esot devis cerības uz zināmu naudas summu.

—   Naudu? Viņai?! Tās ir pilnīgas muļķības, — Zahars, neko nesaprazdams, satriekts iesaucās. — Tu taču pati zini, ka es esmu pliks kā baznīcas žurka un man nekā nav.

—   Man arī gribētos tā domāt. Bet varbūt tu, plikā baznīcas žurka, viņai naudu esi apsolījis, tā sacīt, kā komisijas naudu pēc manas nāves vai pēc manas nodošanas aizbildniecībā?

—   Tu nudien neesi pie pilna prāta, mīļo krustmāt! Ko tu mels?

Smarkovna bija piecēlusies un sniedzās pēc sava spieķa.

—    Es tomēr domāju, ka visu saprotu, mans labais. Jo, no vienas puses, ir grūti iedomāties, ka tik mantkārīgs sievišķis, kāda ir Grābe, iestāsies par kādu, ja viņai no tā neatlēks nekāds labums. Un, no otras puses, ir tikpat grūti iedomāties, ka tik dievbijīgs cilvēks, kāds esi tu, tādam sievišķim kā Grābe apsolīs naudu, lai viņa tavai mīļajai krustmātei iepotētu galvā nezin kādus bezgalvainus spokus, pataisītu viņu par vājprātīgu, lai tikai tu tiktu pie naudas. Tātad šķiet, ka iespējams ir viens izskaidrojums. Tu ar Grābi esi gan sarunājies, bet, nebūdams pats īsti spējīgs atbildēt par savu rīcību, vairs nevari neko atcerēties. Tas taču būtu puslīdz pieņemams izskaidrojums, manu svētulīt? Jā vai nē?

Ja dievbijīgais Zahars būtu pēkšņi atklājis, ka viņa matu ■cekulā perē vārna, viņš tik un tā nespētu savilkt muļķīgāku sejas izteiksmi. Tik ļoti viņš bija apmulsis, ka pat neaizstāvējās, kad saniknotā krustmāmiņa metās ar kruķi viņam virsū un

Izdzina viņu no mājas. Pagalmā viņa palaida vaļā ķēdes suni, it 11 tas drāzās bēglim pakaļ līdz pašiem vārtiņiem.

Saprotams, visi šie notikumi Vovkam un Ērikam sagādāja varenu baudījumu. Viņi dunkāja viens otram sānos un no smiekliem gandrīz vai nenovēlās no trepēm. Taču, tiklīdz Smarkovna bija atgriezusies istabā, nelaime piemeklēja ari abus draugus. Lielais sētas suns atklāja pieslietās trepes un acīmredzot izjuta spēcīgu prasību izmēģināt savus asos zobus arī puiku bikšu dibenos. Ēriks un Vovka reaģēja uz šo nepiedienīgo iekāri katrs citādi. Vovka, kuram bija zināma pieredze ar suņiem, iespēra sētas sunim, zibenīgi ātri nolēca no trepēm un vienā clsienā bija pāri žogam drošībā. Ēriks, nebūdams tik veikls un pieredzējis, palika uz trepēm, bet ne ilgi. Sētas suņa niknās vauk- šķēšanas satraukta, no mājas iznāca Smarkovna, lai paskatītos, kas pagalmā noticis. Ēriks, nezinādams labāka padoma, žigli uzrāpās uz mājas jumta. Un noslēpās aiz skursteņa.

Tā kā bija tumšs un lija lietus, Smarkovna negāja prom no mājas durvīm un neredzēja nedz trepes, nedz zēnu uz jumta. Viņa uzsauca sunim, lai tas ir modrs un kož bez žēlastības, un atgriezās savā graustā. Suns atkal aizrikšoja pie trepēm. Bet Ēriks? Viņš palika tupam uz jumta un lamāja četrkājaino ienaidnieku:

—   Pagaidi tik tu man, kad es nokāpšu lejā, es tev sprandu aplauzīšu!

Krancis rēja.

Kā apliecinādams savu nicinājumu, Ēriks nospļāvās pār jumta malu un ņirgājās:

—   Kāp tik augšā, pinkainais lops!

Pinkainais lops uzlika priekšķepas uz trepju apakšējā pakāpiena un, noliecis galvu uz sāniem, rūkdams skatījās uz jumta malu. Tad viņš nogūlās pie trepēm uz vēdera un Ēriks bija nonācis aplenkumā.

Aplenkumā vienmēr uzvar tas, kam lielāka izturība. Sim stratēģiskajam likumam sekoja arī suns. Viņš apgūlās cieši pie mājas sienas, lai būtu pasargāts no lietus, un pat aizvēra acis, it kā gribēdams sacīt: man laika diezgan, mīļais!

Sāja situācijā Ēriks no visiem viedokļiem atradās neizdevīgākā stāvoklī. Viņš nekur nevarēja paslēpties no lietus, viņš bija arī lielā laika trūkumā. Sis viltīgais astes luncinātājsl Viņam bija labi, viņu mājās negaidīja pamāte.

Ēriks jau gandrīz krita izmisumā, kad sadzirdēja svilpienu un virs sētas parādījās Jāņa galva.

— Mēs tev tūliņ palīdzēsim, — viņš uzsauca Ērikam un uzreiz atkal pazuda.

Cerības spārnots, Ēriks gaidīja, kas tagad notiks. Notika tas, ko viņš vismazāk bija paredzējis. Nepietika ar vienu plēsīgu nezvēru, sētas stūrī ierējās otrs suns! Ērikam dūša pavisam sašļuka, kad atskanēja vēl trešā suņa vaukšķēšana, tik nikna un slepkavnieciska, kāda var nākt tikai no rīkles dogam teļa lielumā.

Beigas, iešāvās prātā Ērikam. Tagad tikai turp, iedomājās suns, kurš zēnu ielenca. Pārliecinājies, ka viņa ienaidnieks nekur nevar no jumta aizlidot, viņš tipināja pie sētas.

Rrr, vau! Rrr, vau, vau! — skanēja no labās un no kreisās puses; tas, zināms, apmulsināja Smarkovnas suni. Izkāris mēli, viņš skrēja gar sētu no viena gala uz otru un pilnīgi aizmirsa savu divkājaino ienaidnieku uz jumta.

Kad suns nozuda aiz mājas stūra, Ēriks saprata: vai nu tagad viņš nonāks drošībā, vai nekad. Un šoreiz Ēriks nevilcinājās. Viņš metās pa trepēm lejā, skrēja pāri pagalmam, kājas mētādams, uzrāpās augšā pa sētu. Viņš dzirdēja sev aiz muguras suņa slepkavnieciski kāro rūkšanu, un — ak šausmas! — sētas viņā pusē rūca līdzīgs nezvērs! Taču briesmas bija īsas un prieks liels, kad nezvērs sētas otrā pusē izrādījās esam Vovka. Viņš bija nometies uz visām četrām, lai netiktu redzams no ielas. r

Divu citu «suņu» riešanu ļoti ticami bija atdarinājuši Jānis un Ļovka.

Tā beidzās šī diena; draugi, satraukti un līksmi dalīdamies savos iespaidos, devās uz māju. Ēriks nošķīrās pirmais. Kur tas laiks, kad vajadzēja būt gultā, taču viņam laimējās. Vecāki bija aizgājuši uz kino, un ekonome Vāvere, kas, viņam piezvanot, atvēra durvis, bija jauka, veca kundze, uz kuras klusuciešanu viņš varēja paļauties.

Nākamajā rītā zēni sapulcējās pie grāmatsietuves, lai apspriestos, kas būtu darāms šodien. Viņi nolēma vispirms aiziet pie popa Sergeja. Par spīti visām ķildām, kas notika viņu starpā augļu dēļ, zēni cerēja, ka varēs ar svēto tēvu vaļsirdīgi izrunāties. Vīlušies viņi uzzināja no veca baznīcas kalpotāja, ka pops aizbraucis uz kādu lauku vecticībnieku draudzi un agrāk par sestdienu neatgriezīsies. Pēc tam Ļovka un Ēriks devās pie profesora Ilmja; Jānis un Vovka — uz teātri. Viņiem nelaimējās. Profesors bija universitātē, aktrisei Guldenei vajadzēja ierasties uz mēģinājumu tikai pēcpusdienā. Atlika zobārsts Alksnis. Bet viņam šodien nebija pieņemšana.

Kad zēni atkal satikās pagalmā, izrādījās, ka kļūmīgi iesākusies diena turpinās zem nelabvēlīgas zvaigznes. Turklāt šī diena bija tik skaista! Vakardienas lietus bija nomazgājis debesis tīras; līksmi un gaiši spīdēja saule, mazie mākonīši, kas vietumis peldēja debesīs, bija mirdzoši balti kā tikko izmazgāts linu audekls. Bet ko tas viss līdzēja, ja neviena no grāmatām nebija iegūstama!

Tā kā pagalmā nekas nenotika, zēni devās uz ielu, lai novērotu turienes rosību. Paņēmuši Kārlīti pa vidu, viņi apsēdās uz akmens pakāpieniem slēgta ziepju veikala durvju priekšā dažu soļu attālumā no Buldura skārņa. Tupēdami saulē, viņi atkal apsprieda savus plānus, taču noskaņojums neuzlabojās. Sī ceturtdiena bija viņu pēdējā brīvdiena, rīt atkal sākās skola. Kā lai viņi tiek galā ar saviem uzdevumiem līdz nākamajai pirmdienai, pirmajam jūnijam? Turklāt ļaunākais, kas draudēja izjaukt viņu pasākumu, bija vēl tikai gaidāms!

Sīs briesmas tuvojās viņiem Grābes personā, kas ekonomes Murkuļa kundzes pavadībā devās iepirkties. Viņa bija savas kuplās miesas iespīlējusi melnā vilnas kleitā, galvā viņai bija melna platmale un kājās melnas kurpes.

— Ja prasu par vienu vienīgu garu izsaukšanas seansu divus latus piecdesmit, nedrīkst vieglprātīgi skraidīt apkārt raibā katūnā, — viņa pamācīja veco Murkuļa kundzi, kas tenterēja viņai blakus ar iepirkumu somu. Tad viņa atainoja ne jau pirmo reizi savus vakardienas piedzīvojumus:

—   Tātad šī nelietīgā Smarkovna, kad es tev saku, metas man virsū, it kā es būtu gribējusi viņu apzagt, daudz netrūka, kad es tev saku, viņa mani būtu sagrābusi aiz rīkles. Un tas viss tā nolādētā resgaļa dēļ!

—   Es tikai nesaprotu vienu, — veča svepstēja ar savu bezzobaino muti, — ko tas viss nozīmē? Kāds noteikti ir šo zēnu uzsūtījis. Un ja tas nav bijis šis pamuļķis Zahars, kurš tad un kādam nolūkam, es sev vaicāju.

—   To es arī gribētu zināt. Jo tā spridzinātāju banda neapšaubāmi ir darbojusies ar zēnu uz vienu roku. Un, ko es vismazāk saprotu, — kāpēc viņi zaguši tieši okulto grāmatu. Tur jāslēpjas kaut kam īpašam, kad es tev saku.

—   Jā, — Murkule atkal iejaucās, — nozaguši viņi jau ir mums daudz ko — kafijas tases, tamborētas sedziņas, kājslauķus un vienreiz pat kājceliņu gaitenī. Bet grāmatu? Nē, tur nudien slēpjas kas īpašs. Un piedevām tas resgalis izskatījās gluži uzticams un pieklājīgs.

—   Pieklājīgs, uzticams? — Grābes apaļīgā seja piesarka aiz •dusmām. — Ja es viņu vēlreiz satikšu, tad viņam, kad es tev saku, smiekli vairs nenāks, šim… — Pēkšņi viņa apklusa.

Pat ne sešu soļu attālumā no viņas uz akmens pakāpieniem tupēja vairāki zēni, un viens no tiem nebija neviens cits kā viņas dusmu vaininieks Vovka, kas joprojām neko nenojauta.

Iegrimuši sarunā, zēni pamanīja briesmas tikai tad, kad tās, aptumšodamas sauli, kā melna atriebības statuja uzradās viņu priekšā.

—   Nudien tas ir viņš! r

Vovka paskatījās uz augšu un sastinga. Pārējiem neklājās labāk. Vienīgi Kārlītis savā nevainībā neizprata dramatisko situāciju. Viņš Grābi nopētīja ar lielajām bērna acīm, un it īpaši, šķiet, viņu interesēja melnā, platā salmu platmale, pie kuras ar zaļām stikla acīm bija piestiprinātas dekoratīvas bezdelīgas spalvas.

—   Tante, kāpēc tev tur ir tāds putns? — viņš sirdsšķīsti pavaicāja, norādīdams uz Grābes galvu.

I r. Ir viņš, Grābe otrreiz ierunājās tādā balsī, kā nāves spriedumu pasludinot.

Janls atģldās pirmais. Viņš iedunkāja Vovku un pajautāja visdziļākajā mierā:

—   Ko viņa grib no tevis?

—   Es … es nezinu, — Vovka stomījās.

—   Tu nezini, ko es domāju, lempi? — Grābe smagi elsoja.

—   Nē, jūs mani noteikti būsiet sajaukusi ar kādu citu.

—        Ar kādu citu? Starp tūkstošiem es tevi pazītu, melis tāds, zaglisl

—        Lēnāk, kundze, — atkal ierunājās Jānis. — Par šādiem apgalvojumiem, kas neatbilst patiesībai, jāmaksā.

—        Man ir kāds onkulis, — tagad arī Vovka atguva dzīvību, — viņš reiz dzērumā, sajaucis vienu kučieri ar citu, nosauca to par ateju izvedēju, un par to viņam bija jāmaksā veseli desmit lati.

—   Murkule, tūliņ atsauc policiju! — Grābe pavēlēja.

—        Sakiet — ko viņa galu galā grib no manis? — par spīti pieminētajai policijai, Vovka izlikās bezrūpīgs. — Vai kāds no jums pazīst šo sievieti?

—   Nekad neesmu redzējis, — meloja Ēriks.

—   Es ari ne, — meloja Ļovka.

—   Un es ne tik, — apgalvoja Vovka.

—        Tā, tu ne tik? — Grābes krūtis cilājās. — Tad tas droši vien būs bijis tavs dvīņubrālis, kas mani vakar piemānīja un apzaga? '

—        Man nav nekāda dvīņubrāļa, — Vovka nemeloja. — Un lamāt es sevi neļaušu. Es jūs nekad neesmu redzējis, pat ne murgos.

—        Jūs nudien kļūdāties, — Jānis sacīja. — Jūs jaucat viņu ar kādu citu.

—        So kļūdu mēs tūliņ noskaidrosim. Murkule, atsauc taču policiju!

Veča nekustējās. Viņa zināja, ka viņas maizes devējas amatam policija nozīmē tikai klapatas un papildu izdevumus kukuļošanai.

—        Vakar tam zēnam bija brilles, varbūt jūs patiešām kļūdāties, — viņa sacīja.

Vovka aptvēra, ka līdz ar šiem vecās sievas vārdiem gadījums iegūst citu pavērsienu.

—        Varbūt? — viņš izlikās sadusmots. — Vai nu jums rādās, vai arī jūs ļaunprātīgi un tīši kaut ko jaucat.

—        Tīši es tev tūliņ sadošu pa ausīm, palaidni, — Grābe saskaitās.

—        Tie tad būtu miesas bojājumi, un par tiem jāmaksā vēl vairāk nekā par apmelojumiem, — Vovka lietišķi aizrādīja.

—        Kas jūs tādas esat, ka drīkstat mūs lamāt? — pat Ēriks saņēma drosmi.

—        Viņi visi ir uz vienu roku, — Grābe pavēstīja. — Tā katrā ziņā ir tā pati banda, kas gribēja mūsu gaitenim pielaist uguni.

—        Paklausieties, vai jūs neejat par tālu, — Ļovka viņu brīdināja. — Dedzinātāji? O, tas maksā vēl vairāk nekā miesas bojājumi. Par to draud cietums.

—        Man ir onkulis, — Vovka atkal iejaucās starpā, — viņš kādu parka uzraugu nosauca par dedzinātāju, kad tas dedzināja sausās lapas, un, ko jūs domājat, mans onkulis sēž vēl šodien par valsts mundiera apvainošanu. Tā jau jūs varētu mūs tikpat labi nosaukt par slepkavām.

—        Es jūs neesmu saukusi nedz par dedzinātājiem, nedz par slepkavām, — kāršu licēja tik smagi sēca, ka daži garāmgājēji bija apstājušies, lai noklausītos strīdā. — Es tikai teicu, ka šis lempis un neviens cits vakar bija pie manis un mani piemānīja, un piedevām vēl nozaga grāmatu.

—        Kas tā bija par grāmatu? — apvaicājās kāds vājš vīrelis ar baltu vēdekļveida bārdu,

—        Tā bija speciāla grāmata par okultismu, dziļi zinātnisks darbs, iesiets zaļā ādā, šī grāmata man izmaksāja četrus latus.

—        Grāmata par okultismu? — Vīrelis nievīgi savilka lūpu kaktiņus. — Un tādas muļķības jūs dēvējat par dziļi zinātnisku darbu?

—        Muļķības? — Grābe šņāca. — Muļķīgas drīzāk ir zināmas personas, kas izsaka spriedumus par lietām, no kurām tām nav nekādas sajēgas … Kas jūs vispār tācls esat?

Ja atļauts stādīties priekšā, mans uzvārds ir Sudrabs, <11111 (KMi- ionēts augstskolas pasniedzējs. — Vīrelis lepni izgāza krūtis. Ar to es gribu sacīt, ka, būdams izglītots cilvēks, es ļoti labi varu spriest par tumšo māņticību, kas acīm redzami aizklīsterējusi jums smadzenes.

—        Ko, manas smadzenes esot aizklīsterētas? Kas tādā gadījumā ir jūsu galvā, jūs, pensionētais siseni?

Tik jaudīgiem uzbrukumiem vīrelis nespēja turēties pretī.

—        Ir gan bezkauņa, — Grābe toties plosījās jo skaļāk, — neviens ar viņu nerunā, neviens neko neprasa, taču viņš uzbāžas varmācīgi, uzsāk strīdu ar miermīlīgiem garāmgājējiem, uzmācas vientuļām, neaizsargātām sievietēm.

—   Bet atjaujiet…

—        Tikai, paldies dievam, vēl ir gaišs, tumsā no tāda tipa var pamatīgi nobīties. Nupat avīzē bija rakstīts par uzbrukumu četrpadsmit gadus vecai meitenei, tas arī bija tāds vecs kraķis.

—   Es…

—   Tāds skolots kaulu kambaris.

—   Jūs…

—   Tāds gudrinieks ar spieķi.

Trīcēdams no aizvainojuma, augstskolas pasniedzējs, kā palīdzību meklēdams, skatījās apkārt, taču sastapa vienīgi ziņkārē ņirdzošas sejas, līdz viņa vietā ierunājās Vovka:

—        Vai gadījumā godāto klātesošo vidū nebūtu kāds feldšeris?

Ļaudis uzlūkoja cits citu un apstulbuši purināja galvu.

—   Kāpēc tev vajadzīgs feldšeris? — kāds vīrietis pajautāja.

—        Man viņš nav vajadzīgs, bet tai tur ir nepieciešama šprice resnajā pēcpusē, lai viņai smadzenes atkal noskaidrojas. — Vovka mācēja būt neizmērojami bezkaunīgs, ja vien iepriekš bija pilnīgi pārliecināts par savas bezkaunības lietderību. Un šoreiz viņš bija par to pārliecināts. Pirms vēl satracinātā Grābe paguva zēnam uzbrukt, viņš uzrunāja apstājušos garāmgājējus: — Mēs mierīgi sēžam saulītē, te pēkšņi šī uzrodas kā melns negaisa mākonis un metas mums virsū: mēs

«sot zag|i, laupītāji un gangsteru banda, kas gribējusi nodedzināt viņas māju un tā tālāk.

—   Tas taču ir … — Grābe mēģināja tikt pie vārda.

—   Un, kad tas kungs, — Vovka neļāvās sevi pārtraukt, — augstskolas pasniedzēja kungs, visā savā pieticībā uzrunāja viņu par dāmu un cienīto kundzi un vēlējās uzzināt, kāpēc viņa tā kliedz, šī metas virsū arī viņam un aplamā viņu par skolotu kaulu kambari un meiteņu tirgotāju, un bandas vadoni, gribētos gan domāt, ka viņai ar steigu jāsaved smadzenes kārtībā.

—   Vai tikai tā nav Grābe, zīlniece? — iejautājās kāda no sie- vietēm. Viņas blakusstāvētāja pamāja.

—   Ak tā tas ir, — Vovka izmantoja jauno situāciju. — Zīlniece! Tāda, kas urķējas kafijas biezumos un istabas mušu uzskata par mirušu garu. Tad jau viss skaidrs.

—   Es uzrakstīšu iesniegumu, lai šī persona turpmāk nevienu vairs nevarētu krāpt, — piezīmēja augstskolas pasniedzējs. Likās, ka viņš par galvas tiesu paaudzies.

Šoreiz večuks izpelnījās skaļu atzinību, un Grābei neatlika nekas cits kā uz ātrāko atkāpties.

—   Tai nu gan mēs sadevām, — Vovka plātījās.

Zēni smējās. Viņu garastāvoklis bija ievērojami uzlabojies.

13

Grābe, dusmās šņākdama, devās uz pārtikas veikalu, lai tur iepirktos, tad uz aptieku, kurā viņa paprasīja ziedi pret niezošo sēnīšu ēdi. Visbeidzot viņa iegāja Buldura skārnī.

Miesnieks viņu laipni sveicināja. Viņš cienīja Grābi kā pircēju, jo viņa vienmēr samaksāja skaidrā naudā un nekad neko neņēma uz parāda kā strādnieku sievas. Bez miesnieka, kas viņu apkalpoja, un Murkules neviena cita veikalā nebija, un Grābe šeit beidzot varēja izkratīt sirdi un izstāstīt par saviem kreņķiem. Miesniekam, kurš ar cirvi izcirta karbonādi, vajadzēja viņu tikai līdzjūtīgi uzklausīt, neko vairāk. Tāpēc jo lielāks bija viņas pārsteigums, kad Bulduris, izdzirdējis pieminam nozagto grāmatu, izrādīja visdziļāko satraukumu un apbēra viņu ar jautājumiem, kuru jēga tikai pamazām kļuva viņai skaidra.

—       Tātad arī pie jums ir darbojusies šī banda, — viņš izsaucās, ietriekdams cirvi bluķī. — Tas nu ir par daudz!

—        Kā tā? Vai tad pie jums ir noticis kas līdzīgs? — Grābe brīnījās.

—        Un kā vēl. Man viņi kantorī nozaga dārgu dziesmu grāmatu.

—   Jums arī?

—        Nūja. Es visu laiku domāju, kas tur varētu slēpties, tagad man viss skaidrs. Tur slēpjas kaut kas pavisam īpašs.

—        Tieši to pašu — re, Murkule var apliecināt — arī es pirmīt sacīju. Murkule, es sacīju, tur slēpjas kaut kas īpašs. Tikai es gribētu zināt — kas?

—        Gan mēs noskaidrosim, — Bulduris pieņēma lēmumu. — Pagaidiet, es piezvanīšu cilvēkam, kura pienākums ir šādas lietas izmeklēt. Viņš man ir labs paziņa, kārtībnieks. Ja viņš būs iecirknī, teikšu, lai nāk tūliņ šurp, tad mēs visu noskaidrosim.

Vurgks bija iecirknī, un piecpadsmit minūtes vēlāk viņš jau stāvēja gaļas veikalā. Bulduris uzaicināja viņu un Grābi ienākt kantorī; Murkule tika aizsūtīta uz mājām.

Sākumā kārtībnieks tēloja nepieejamu cilvēku. Taču, jo vairāk viņš dzirdēja par augstākā mērā savādo grāmatu zādzības- afēru, jo uzmanīgāks kļuva. Viņš virpināja savu ūsu smailos galus, kas slējās kā divi ragi viņa lielo ausu virzienā, un sacīja:

—   Patiešām, tur jābūt kaut kam īpašam.

—   Kaut kam pavisam īpašam, — Grābe viņam piebalsoja.

—        Tikai kas tas varētu būt? — Miesnieks sakrokoja savu zemo pieri vairākos tauku valnīšos.

—       Jā, tas ir jautājums, kas tīts vēl pilnīgā tumsā. — Grābe pavērās uz sienu.

—        Neraizējieties, šo jautājumu mēs tūliņ noskaidrosim. — Vurgks izvilka savu amata piezīmju grāmatu un zīmuli — divus priekšmetus, ar kuriem, pēc viņa domām, varēja noskaidrot visus jautājumus uz pasaules. Viņš vērsās pie Buldura.

—   Kā jūs sauc? Kas jūs esat pēc amata?

—   Nu, paklausieties, to jūs pats zināt jau desmit gadus, — miesnieks sašuta.

—   Ja es kaut ko zinu personiski, — kārtībnieks pieklaudzināja ar zīmuli pie galda, — tas vēl nenozīmē, ka es to zinu kā amatpersona. Personiski es varu daudz ko zināt un varu personiski arī kļūdīties. Citādi ir, ja es kaut ko zinu kā amatpersona, jo amatpersona nekļūdās. Tātad jūs, Rūdolfs Bulduris, četrdesmit sešus gadus vecs, dzimis Liepājā, pēc profesijas miesnieks, apgalvojat, ka Vovka Avotiņš, veļas mazgātājas Avotiņas, atraitnes, dēls, aizvakar, divdesmit sestajā maijā, šajā telpā, kas pieder pie jūsu gaļas veikala, nozadzis dziesmu grāmatu un …

—   Tagad pietiek muļķoties, Vurgk, — miesnieks eksplodēja. — Manas dzimšanas faktam, kā ari manas dzimšanas vietai un laikam ar šo lietu nav nekāda sakara. Runa ir tikai par vienu: kāpēc šie zeperi man un Grābes kundzei nozaguši grāmatas?

Kārtībnieks iekrekšķējās un nesatricināmi turpināja izmeklēšanu, uzdodams jautājumu pēc jautājuma, par kuru jēgu un mērķi viņam pašam nebija nekādas skaidrības.

—   Vai šīs grāmatas bija jūsu personiskais īpašums?

—   Varbūt kāda cita? — Bulduris rūca.

—   Jūs tātad to grāmatu bijāt nopircis? — kārtībnieks ietiepīgi turpināja.

—   Bet ko jūs domājāt, nozadzis?

—   Un pie kā jūs šo grāmatu, kura jums tika nozagta, bijāt iegādājies?

—   Pie kā, pie kā! Pie Staubiņa, to jau jūs zināt.

—   Un jūs, Grābes kundze?

—   Es arī nopirku grāmatu pie Staubiņa kunga. Apmēram pirms divām nedēļām es to biju pasūtījusi, un viņš lika to speciāli man par jaunu iesiet — zaļā mākslīgā ādā, — Grābe pakalpīgi atbildēja.

Kārtībnieks atkal virpināja ūsu galus un izlikās kaut ko domājam.

—    Tā, tā, pie Staubiņa, — viņš atkārtoja. — Skaidrs. Aiz visas šis afēras slēpjas Staubiņš.

—    Vecais Staubiņš? — Grābe brīnījās par tādu attapību. — Un es viņu turēju par absolūti kārtīgu cilvēku.

—   Cilvēks kļūst kārtīgs tikai tad, kad viņš nonāk kapsētā, — Bulduris rupji pavēstīja. — Bet kāds tam vecajam grāmattār- pam var būt sakars ar šo lietu, man tā tik un tā ir mīkla.

—   Tā vairs nebūs mīkla, kad es viņu būšu nopratinājis. — Kārtībnieks iebāza savas profesionālās nemaldības atribūtus — piezīmju grāmatu un zīmuli — uniformas kabatā un piecēlās kājās. Staltā stājā viņš atvadījās no Grābes un izgāja no skārņa.

Zīlniece sajūsmināta noskatījās pakaļ, un no viņas kuplajām krūtīm izlauzās nopūta. Arī viņa bija tikai vāja sieviete, un Vurgka ūsas bija viņu savaldzinājušas.

Miesnieks, kuru kārtībnieka ūsas bija atstājušas pilnīgi vienaldzīgu, kritiski noņurdēja:

—   Labāk nebūtu to saucis! Pastrādās atkal kādas muļķības.

Grāmatveikalā kārtībnieks no Staubiņa nekā neuzzināja. Antikvārs, kļuvis uzreiz piesardzīgs, atbildēja uz visiem jautājumiem tik vispārīgi un izvairīgi, ka Vurgks aizgāja no veikala tikpat dumjš, kāds bija tajā ienācis.

Uz ielas viņš pārdomāja, vai nevajadzētu ņemt priekšā antikvāra palīgu. Ar gudru ziņu kārtībnieks nopratināja palīgu nevis veikalā, bet vakarā uzmeklēja viņu mājās. Un šoreiz Vurgks bija trāpījis mērķī. Kārtībnieka griezīgās balss iebaidīts, antikvāra palīgs neiedrošinājās neko noliegt. Viņš izstāstīja, ka resgaļi esot atnākuši pēc dažām grāmatām, jo vienā no tām Krasts esot ielīmējis kādu vēstuli vai aploksni. Kas tās ir par grāmatām, Vurgks gribēja zināt. Tur esot pieminēta viena grāmata, ko pasūtījusi Grābe, otra, ko pasūtījis pops Sergejs, trešā, ko pasūtījis zobārsts Alksnis. Esot piesaukts arī namsaimnieka Pekas vārds. Kas vēstulē vai aploksnē ir iekšā, viņš, antikvāra palīgs, diemžēl neesot varējis saklausīt, jo viņam vajadzējis apkalpot kādu pircēju.

9 — 1547 129

Vurgks pat aizmirsa virpināt ūsu galus, tik ļoti viņu dzirdētais nodarbināja. Kārtībnieks nolēma izmeklēšanu turpināt un jau tajā pašā vakarā nopratināt zēnu vecākus.

14

Vovka un viņa draugi nekā nezināja par sarunu miesnieka veikalā un domāja vienīgi par pēcpusdienas pasākumiem. Ēriks un Ļovka nevarēja tajos piedalīties. Ērikam kopā ar vecākiem bija jāiet pie kādas tantes, Ļovkam kopā ar tēvu bija kaut kas jāstrādā. Tāpēc Jānis devās pie profesora Ilmja viens. Profesors dzīvoja attālākā Rīgas rajonā, tāpēc Vovkam, kaut ari viņš pretojās, vajadzēja Kārlīti ņemt līdzi uz teātri.

Ieraudzījis abus zēnus, durvju sargs negribēja viņus laist iekšā. Kas viņi tādi esot, un kāpēc vēloties runāt ar Zentu Guldeni?

—        To es varu pateikt tikai viņai personiski, — Vovka paskaidroja.

—        Bet man arī tas jāzina, citādi es nedrīkstu jūs ielaist, — durvju sargs palika pie sava. Viņš sēdēja aiz lodziņa pie galda, uz kura stāvēja tālruņa aparāts. Kāda noziedējusi un stipri krāsojusies aktrise runāja pa tālruni.

—        Paklausieties. — Vovka noliecās pie sarga telpas lodziņa. — Es taču jums saku: tas ir dziļi personisks jautājums.

—   Tik un tā.

—   Kas — tik un tā? — Vovka zaudēja pacietību.

—   Kamēr jūs man nepateiksiet, es nedrīkstu jūs ielaist.

—        Bet, godātais tēvocīt, vai jūs domājat, ka mēs esam speciāli atnākuši šurp, lai paskatītos Guldenei acīs?

—   Tik un tā. Man jāzina iemesls. To prasa teātra kancelejā.

—        Dievs kungs, — Vovkas pacietība bija galā, — tad ziņojiet, ka es esmu Guldenes dēls un gribu noskūpstīt savu māti uz pieres!

Būdams aizkaitināts, Vovka nemaz neievēroja, ka izkrāsotā aktrise, kas durvju sarga telpā runāja pa tālruni, bija viņa vār

diem uzmanīgi sekojusi. Viņa pačukstēja durvju sargam k;mt ko ausī, tas izvalbīja acis, tad noliecās pie lodziņa.

—   Piesakieties teātra kancelejā trešajā stāvā. Tikai netrokšņojiet gaitenī. Rit mēģinājums.

Vovka ar Kārlīti pie rokas kāpa pa trepēm augšā uz teātra aizkulišu telpām, kurās bija izvietotas darbnīcas, teātra kanceleja un mēģinājumu telpa.

Viņš vēl nekad nebija teātra aizkulisēs bijis un tāpēc iepleta acis platas jo platas. Līkumotajā gaitenī, kurā viņi ar Kārlīti nonāca, pie sienām stāvēja dekorācijas, no kāda stūra raudzījās laukā milzīgs ķīniešu pūķis ar sārtām stikla acīm, kādā citā stūrī stāvēja rekvizīti vakara izrādei: bagātīgi izgreznots troņa krēsls, zobeni cilvēka augumā, viduslaiku lielgabals, krusts ar pienaglotu pestītāju, bruņinieka tērps un — kā kronis visam — «īstas» karātavas, pie kurām pat šūpojās cilpa.

Taču visvairāk Vovka un Kārlītis apbrīnoja noslēpumainos tēlus, kas steidzās viņiem garām pa ēnaino gaiteni. Tur nāca krāsotas sievietes bālām sejām, melnas tušas acīm un plandošiem tērpiem, punduris ar milzīgu kupri, bruņās tērpts bruņinieks un, visbeidzot, bars zvērādās ievīstītu radījumu, kuriem bija tik briesmīgi un vienlaikus komiski vaibsti, ka nevarēja tikt gudrs, vai jābaidās vai jāsmejas.

Nav nekāds brīnums, ka ceļš līdz teātra kancelejai prasīja zēniem daudz laika. Viņus sagaidīja kāda pavecāka dāma blondi krāsotiem matiem. Ziņkārīgi nopētījusi Vovku un Kārlīti, viņa apsolīja, ka pieteikšot viņus Zentai Guldenei. Abiem esot jāiziet gaitenī un jāapsēžas tur uz sola.

Pagāja viena pusstunda, tad otra. Vovka kļuva nepacietīgs. Sevišķi viņu kaitināja tas, ka visi cilvēki, kuriem bija kādas darīšanas teātra kancelejā, viņu un Kārlīti vērīgi nopētīja.

—   Ko viņi blenž uz mums kā uz divām klaburčūskām, — viņš piktojās. — Varētu domāt, ka viņiem nav nekā cita, ko darīt, kā novērot mūs!

9*

131

Un nevarētu teikt, ka viņš būtu pilnīgi kļūdījies. Jo par viņu un Kārlīti teātrī bija izplatījušās baumas, kas patiešām bija ievērības un uzklausīšanas cienīgas. Sī sačukstēšanās sākās

ar noziedējušās aktrises tālruņa zvanu uz teātra kanceleju.

—   Paklausies, Maigiņ, — dāma saldi čivināja klausulē, — tūliņ pie tevis uzkāps divi zēni, un iedomājies tikai, kaut kas vienreizējs! Tā ir taisnība, ko Kūlis nupatās stāstīja. Guldenei — jā, jā, mūsu tikumīgajai Zentiņai — patiešām ir ārlaulības bērns. Un galvenais — klausies tālāk! Viņai šis bērns piedzimis ap to laiku, kad viņa, pabrīnies vien, vēl nēsāja bizes. Un pats trakākais! Nabadziņš izskatās pagalam noplīsis un gribot, kā viņš saka, vismaz vienu vienīgo reizīti apskaut savu māti. Viņa uz galvošanu zēnu ir iespundējusi bāreņu namā. Tikai nestāsti tālāk, citādi sāksies runas, un tu jau zini, tas man nepatīk; tagad — sveiki, mīļumiņ, sirsniņ, visu labu!

Maigiņa, tikko uzzinājusi jaunumu, jau steidzās to pavēstīt aktrisei Ellai.

—   Hallo, Elliņ, paklausies, es nupat dzirdēju sensāciju. Tikai skaties, ka tev neizkrīt klausule no rokām, mūsu Guldenei ir ārlaulības dēls, turklāt, jādomā, ne viens vien. Un galvenais — klausies tālāk! Viņa savus bērnus visus šos gadus ir turējusi bāreņu namā. Briesmīgi, vai ne? Bet tagad man jābeidz, kāds nāk. Tikai nevienam ne pušplēsta vārdiņa, tu jau zini, kā es ienīstu tenkas, tagad sveiki un — kaut nenoskaustu! — ģenerālmēģinājumā.

Nonākusi no skatuves, Ella steidzās uz bufeti, tas, ko viņa bija uzzinājusi, lauztin lauzās uz āru.

—   Paklausieties, mīļie, kaut kas nedzirdēts! — Viņa drāzās pie galda, kur sēdēja septiņi vai astoņi aktieri. — Kaut kas gluži nedzirdēts. Mūsu Guldenei — man vispirms jāiedzer glāzīte konjaka — ir ārlaulības dēls.

—   Dēls? — Varoņmāte, Barbara Vilka, nievājoši savieba seju, viņa visu zināja daudz precīzāk. — Ja būtu tikai viens dēls, bet ir divi. Es nupat stāstu — nabaga bērni sēž pie teātra kancelejas durvīm, es viņus redzēju pati savām acīm un saskaitīju.

Tātad Ellas jaunums sen vairs nebija nekāds jaunums, taču viņa nezaudēja cerības, ka šī gadījuma apspriešanā tik un tā varēs piedalīties.

—        Viens, divi vai trīs, tam taču nav nozīmes, — viņa centās Vilkai atņemt vārdu. — Vissatriecošākais ir tas, ka Gul- dene savas labās slavas un arī skopuma dēļ bērnus — iedomājieties tikail — ielikusi bāreņu namāl

—        Pats satriecošākais un trakākais ir tas, ka nabaga bērni izmukuši no bāreņu nama, — Vilka viņu atkal pārtrumpoja. — Zēni grib, uz ceļiem nometušies, mātei lūgt, lai viņa ņem tos pie sevis, lai viņa beidzot kļūst tiem par īstu māti…

Pulkstenis jau bija puspieci, kad Vovka, noguris no gaidīšanas, nolēma vēlreiz aplūkot rekvizītus. Tad aiz kādām durvīm gaiteņa galā atskanēja spalga balss. Ziņkāres dzīts, viņš ar Kārlīti aizskrēja paklausīties.

Kāda sieviete kliedza:

—   Ņem manu dzīvību, ja tev slāpst pēc asinīm, ņem to!

—        Asinis, tavas asinis? Jā, es slāpstu pēc tām. Es nožņaugšu tevi pats savām rokām.

—   Nožņaugsi?

—        Jāāā, nožņaugšu ar tām pašām rokām, kas kādreiz tevi tik maigi glāstījušas …

—   TOC \o "1-3" \h \z O…

—   Tā.

—   O…

—   Tā.

—   Es mirstu …

Pilnīgi saprotams, ka Vovka tik varmācīgu nāvi gribēja izbaudīt ne tikai ar ausīm, bet arī ar acīm. Viņš klusītiņām atvēra durvis. Aiz tām bija tumšs, nekas nebija redzams un ari vairs dzirdams ne. Ar Kārlīti pie rokas Vovka lavījās tālāk, garām kartona sienai, kas aizmugurē bija nostiprināta ar garām koka līstēm. Pēkšņi no skatītāju zāles atskanēja skaļa vīrieša balss:

—        Vēlreiz šo ainu. Tā neviens nežņaudz sievieti, tā izspiež citronu. Tātad aiziet, gaismu, vēlreiz šo ainu!

Iedegās gaisma, un Vovka šausmās pamanīja, ka viņš un Kārlītis atrodas uz skatuves dekorāciju priekšā, kuras atveidoja lielu mūri.

—        Ko jūs te meklējat? — no tumšās skatītāju zāles iebrēcās režisors.

—   Mēs gaidām Zentu Guldeni.

Aktieri, piesteigušies pie zēniem, daudzbalsīgi vaimanāja, un pat režisors pienāca pie rampas, lai aplūkotu Guldenes ārlaulības dēlus. Apaļīgā Vilka sacīja:

—   Visvairāk viņai līdzīgs ir maziņais. Kā tad tevi sauc?

—   Kārlītis.

—   Burvīgs bērns, un tādam jāaug bērnu namā.

—   Ko jūs vēlaties no Guldeņa kundzes? — vaicāja režisors.

Vovka sakrunkoja pieri.

—   Tas ir ļoti personisks jautājums.

—        Nu jā, mēs jau saprotam: tu nevēlies mums stāstīt. — Vilka glāstīja Kārlīša galviņu.

—        Bet kā jūs noskaidrojāt, ka viņa spēlē šajā teātrī? — re- . žisors gribēja zināt. Viņš bija nervozs vīrs ar kupliem matiem, kas ieskāva viņa galvu kā lauvas krēpes.

—   To mēs izpētījām.

—        Ak, jūs nabaga, nabaga bērniņi, — Vilka nopūtās. — Jūs laikam esat ļoti noguruši un izsalkuši?

—        Tiesa gan, mēs gaidām turpat pusotru stundu, — Vovka atbildēja. — Vai mēs drīkstam paskatīties mēģinājumu?

Viņi to drīkstēja; viņiem tikai vajadzēja nostāties skatuves malā. Skatuves strādnieki tur jokojās un uzjautrinājās par to, kas norisinās uz skatuves. Taču atskanēja gongs un sarunas bija jābeidz. Iepriekšējā aina tika atkārtota vēlreiz, tad kārta nāca nākamajai ainai, kurā bija jāpiedalās arī Zentai Guldenei, galvenās lomas atveidotājai šajā lugā.

—        Viņa taču vēl nav ieradusies, — Vovka vērsās pie kāda no skatuves strādniekiem.

—        Viņa ir zvaigzne un vienmēr ierodas pēdējā brīdī, — skatuves strādnieks paskaidroja. — Tur jau viņa nāk.

Tik skaistu sievieti Vovka līdz šim bija redzējis tikai attēlos. Viņa šķita kā pasaku feja: ārkārtīgi maiga, zeltainiem matiem, garām skropstām. Bet Vovkam neatlika laika viņu ilgi apbrīnot. Notika kaut kas negaidīts. Kad aktrise bija uzsteigusies uz skatuves, viņa pavērās apkārt, it kā meklēdama kādu. Ieraudzījusi Vovku un Kārlīti, viņa, iekšēju pretrunu plosīta, sasvār- stījās — piegriezt bērniem vērību vai ne. Pēc smagas dvēseles kaujas viņā uzvarēja labais. Aktrise steidzās pie Vovkas, apskāva viņu, apskāva Kārlīti un klusi, taču sirsnīgi ieelsojās — tas bija vienkārši traģiski! Un sirdi plosošā balsī viņa piepešā klusumā ierunājās:

—   Mani bērni, mani nabaga bērniņi! — Pievērtām acīm aktrise spieda sev Vovku pie krūtīm.

Vovka, sarkans kā vēzis, nezināja, ko teikt, kur skatīties. Kas šeit noticis, vai tādas runas un skūpstīšanās teātrī bija pieņemtas? Taču vistrakākais vēl tikai nāca. Dziļi aizkustinātā un vienlaikus aiz mīlestības trīcošā balsī Guldene turpināja:

—   Jūs katrā ziņā no pārguruma vairs neturaties kājās, un izsalkuši jūs arī esat? Sakiet — ko jūs gribētu, lai beidzot spētu remdēt izsalkumu?

—   Es gribētu piparmētru konfekti, — sacīja Kārlītis, turpretī Vovka joprojām stāvēja, valodu zaudējis.

Ne tā kā varoņmāte Vilka.

—   Nabaga radībiņa, — viņa iesaucās. — Cik nu bērniņš savā mūžā tādas konfektes dabūjis!

—   Un cik iztrūcies ir lielais, — kalsnējā Ella pačukstēja savai draudzenei. — Skaidri redzams, kā zēns no viņas baidās.

—   Vai tev patiešām bail no manis? — Guldene uzķēra domu. — Tev taču nav pamata baidīties!

—   Bet es nemaz nebaidos, — Vovka beidzot pavēstīja; viņš vispār nekā vairs nesaprata.

—   Tad ir labi. — Guldene glaudīja ar savu maigo roku viņa cekulu. — Un pie friziera arī tev laiks iet, tā jau ir, ka neviens par tevi nav rūpējies. Bet to mēs izdarīsim rīt, jo turpmāk jūs paliksiet pie manis, man nepietiks spēka jūs sūtīt atpakaļ uz bērnu namu.

Vovka pakasīja bikšu dibenu, viņš bija sprukās. Guldene bija aplikusi roku viņam ap pleciem un vilka zēnu uz kādu solu, kas atradās skatuves dibenplānā.

—   Nāc apsēdies man blakusl Gribu vispirms kārtīgi tevi apskatīt.

—        Aizkustinoši, cik aizkustinoši! — Vilka slaucīja asaras, kamēr Guldene ātri un klusi Vovkam kaut ko stāstīja.

Sākumā zēns skatījās uz Guldeni dumjām teļa acīm, taču drīz vien viņš visu bija sapratis. Vovkas blēdīgās acis iemirdzējās, viņš nemanāmi pamāja, tad skaļi paskaidroja:

—        Mūs jau nemaz negribēja pie tevis ielaist, bet es sacīju, ka vēlos tikt pie savas mammas, un tad mani palaida.

—        Mans dēls, mans nabaga dēls. — Guldene tik tikko valdīja smieklus, turpretī viņas balss bija līdzjūtības pilna. — Bet nesaki man vairs mamma, saki — māmiņ.

—   Māmiņ, — Vovka dudināja.

—   Tātad jūs bērnu namā vairs nespējāt izturēt?

—        Nē, jo mēs tur visu laiku dzīvojām badā. — Mākslinieciskās fantāzijas Vovkam nekad nebija trūcis. — Taču visļaunākais bija tas, ka naktīs mūs blaktis burtiski dzīvus ēda nost. Pēteris reiz nospieda veselus sešus simtus. Vēlāk sienas tika nokrāsotas ar nededzinātiem kaļķiem, un kopš tā laika mums ir tikai blusas, prusaki un utis, bet tas jau nav tik traki, var vismaz mierīgi gulēt.

—        Kur tad atrodas šis bērnu nams? — kalsnējā Ella pavaicāja.

—        Divpadsmit kilometrus no Ogres, — Vovka to zināja precīzi.

—   Un jūs uz Rīgu atceļojāt kājām?

—        Kā gan citādi? Veselas četras dienas mēs gājām, bet tikai pa naktīm, lai mūs nesaķertu policija. Nekāda patīkamā pastaiga tā nebija. Tagad, kad tas ir aiz muguras, es pats brīnos, ka mēs vēl esam palikuši dzīvi. Ļovka, būdams slims, ceļā pakrita, viņu mums nācās atstāt kādā siena šķūnī.

—       Jā, tas ir šausmīgi, — Guldene iesaucās. — Tātad nabaga Ļovka arī izmuka kopā ar jums?

—   Nabaga Ļovka? — Vilka gluži vai zaudēja valodu.

Guldene saknieba lūpas, Vovka visu laiku baidījās, ka viņa

sāks smieties. Taču viņa patiešām bija liela aktrise.

—        Mēs tūliņ nosūtīsim viņam telegrammu, — Guldene sacīja tik dabiski aizkustināta, kā spēj runāt tikai māte, kurā atkal pamodusies sirdsapziņa. — Es viņu arī ņemšu pie sevis.

—        Vai tu negribi ari Jānim aizsūtīt telegrammu? Viņam klājas visgrūtāk no mums visiem.

—        Ļovka, Jānis… Cik tad jūs kopā esat? — Visdumjākā no visiem bija neapšaubāmi varoņmāte Vilka.

—   Pieci.

Guldene bija aizsegusi seju ar delnām, viņas pleci raustījās.

—   Pieci? — Vilka nogāzās ar blīkšķi uz kāda krēsla.

—        Pieci bērni — un visi vienā posta patversmē? — kalsnā Ella elsoja. — Necilvēcīgi!

Tagad Vovka vairs nespēja valdīties. Un dižā aktrise ne tik! Viņa smējās, kamēr asaras sāka skalot grimu no vaigiem, un kopā ar viņu smējās pārējie aktieri, skatuves strādnieki un abi ugunsdzēsēji, kas stāvēja skatuves malā. Drūmi nogrimētais virsaitis Viesturs zviedza tā, ka varētu domāt — tur zviedz viņa kaujas zirgs. Guldene, kas atkal bija apskāvusi Vovku, nemaz negribēja viņu laist va|ā. Un tad zēnu apskāva kāda cita aktrise un vēl kāda, līdz Vovkam šīs sirsnības bija par daudz.

—        Tagad diezgan. — Viņš pakāpās soli atpakaļ. — Es visu laiku biju domājis, ka teātris ir nopietna lieta, bet izrādās — te iet tieši tāpat kā pie mums pagalmā. Te jūs arī triecat uz velna paraušanu.

—        Tev gribēja piešķirt otru māti, ko? — Režisors smējās. Vienu aci piemiedzis, viņš vaicāja: — Vai viņa tev patīk?

Vovka nebija uz mutes kritis:

—        Kā māte ne. Man nemaz negribas katru dienu ēst piedegušu kartupe|u zupu.

—   Un kā draudzene? — pajokoja kāds aktieris.

—        Es vēl esmu par jaunu, — Vovka attrauca, — tāds skaistums dārgi maksā — kur lai es ņemu tik daudz naudas?

Atkal bija lieli smiekli, tad Vovka beidzot ķērās pie lietas. Viņš izstāstīja, kāpēc uzmeklējis Guldeni. Diemžēl viņa nevarēja zēnam grāmatu uzreiz iedot: viņa to bija palienējusi kādai draudzenei, kura bija izbraukusi. Taču pēc divām dienām draudzenei vajadzēja atgriezties, un tad Vovka varēja nākt pēc grāmatas.

Svildams nepacietībā sīki izstāstīt draugiem savus piedzīvojumus un, pats par sevi saprotams, ne jau bez dzejiskiem izskaistinājumiem, Vovka atgriezās mājās. Priecīgais noskaņojums aptumšojās, kad viņš ienāca pie Jāņa, lai atdotu Kārlīti.

—   Vurgks bija šeit, — Jānis sacīja, — un gribēja runāt ar manu tēvu. «Viņš vēl ir depo,» es viņam sacīju, «vai pateikt kaut ko?» Taču pogotais tikai nošņācās aiz dusmām, nezin ko nomurmināja par grāmatzaglu bandu, kuru viņš atmaskošot, un tad devās prom.

—   Oho, — Vovkam paspruka, — tas nozīmē — mums jābūt gataviem uz visu.

—   Jā, ož pēc negaisa, — Jānis piekrita. — Tagad, lai kas arī nenotiktu, galvenais turēt mēli aiz zobiem.

—    Par sevi es garantēju, — Vovka pārliecināti sacīja, — bet, vai Ēriks un Ļovka varēs nociesties, par to es negalvoju. Un, ja viņi kaut ko izpļāpāsies, tad mums visiem vakars.

—   Kad pārnāks mājās tava mamma? — Jānis jautāja.

—   Ne ātrāk kā septiņos. Ja Vurgks ir bijis pie mums, viņš nevienu nebūs saticis.

—   Tad viņš uz galvošanu ieradīsies vēlreiz pie jums.

—    Brāl, brāl, ka tik viss beigtos labi. — Vovkam saplaka dūša kā caurdurta riepa. Tad viņš apvaicājās, kā Jānim gājis. Jānis atkal nebija profesoru saticis.

—   Tomēr, par spīti visam, mēs nedrīkstam zaudēt drosmi, —• Jānis sacīja, redzēdams, ka Vovka izmisušu seju veras grīdā. — Rīt mēs zināsim, ko Vurgks grib, tad varēsim skolā pamatīgāk apspriesties. Līdz tam laikam — galvu augšā.

Vovka pacēla galvu, taču rūpes, kas viņu nomāca, tāpēc ne- kjuva vieglākas.

15

Atgriežoties kopā ar saviem vecākiem no ciemiem pie tantes, Ēriku nodarbināja tikai viens jautājums: kā draugiem veicies šīsdienas akcijās. Viņš jau gribēja prasīt tēvam atļauju iziet pagalmā, kad pie durvīm atskanēja zvans. Pamāte izgāja gaitenī.

Satraukta viņa atgriezās. Kāds kārtībnieks, zobenu apjozies, viņai sekoja. Tas bija Vurgks.

—   Policista kungs ieradies sakarā ar Ēriku, — viņa pavēstīja tādā balsī, it kā nupat būtu uzzinājusi, ka pasaule jau pirms vakariņām ies bojā.

—   Sakarā ar Ēriku? — Tēvs, saraucis pieri, paskatījās uz dēlu.

—   Es zināju, ka tā notiks. — Pamāte viegli pieskārās ar kabatlakatiņu acīm. — Kamēr es zēnu audzināju, viņam nekad nebija darīšanas ar policiju. Bet tagad, kopš zēns drīkst darīt, kas patīk, viņš uzreiz nonāk konfliktā ar likumu.

—   Apsēdieties, lūdzul — Upītis uzaicināja kārtībnieku. — Kas tad ir noticis?

—   Runa ir par krāpšanu un zādzību, Upīša kungs, citādi es to diemžēl nosaukt nevaru. — Vurgks īsu brīdi apklusa.

—   Ak dievs, — novaidējās pamāte.

—   Par krāpšanu un zādzību? — Ērika tēvs atgādināja karpu, kas rij gaisu.

—   Citādi es to diemžēl nosaukt nevaru, Upīša kungs, — kārtībnieka tonis kjuva svinīgs. — Jūsu Ēriks ir sameties kopā ar pašpuikām, kas izveidojuši krāpnieku un kramplaužu bandu.

—   Kramplaužu bandu? — pamāte iesaucās.

—   Jā, diemžēl citādi es to nosaukt nevaru. Tā ir pavisam bīstama kramplaužu banda, kurā ir pavisam bīstami pusaudži, uz kuru sirdsapziņas ir jau vairākas pavisam bīstamas zādzības.

—   Pavisam bīstami… viss pavisam bīstami… ak, tās ir beigasl Odeni, pasniedziet man glāzi ūdensl

—   Bet nu diezgan! — dārdošā balsī ierēcās Ērika tēvs, nemaz neatsaukdamies uz savas sievas prasību pēc glābjošās veldzes. — Ja resgalis būs kaut ko pastrādājis, viņš dabūs kāvienu. Bet ko nozīmē tās blēņas par kramplaužu bandu? Mans Ēriks nav nekāds kramplauzis.

Un, tā kā Ērika tēvs bija nevis kaut kāds plikadīda, bet gan turīgs ormaņu īpašnieks ar četriem aizjūgiem, tad viņa vārdi lika Vurgkam aprauties. Kārtībnieks manīja, ka pārāk aizrāvies ar savām apsūdzībām, tāpēc ļoti lietišķi izklāstīja, ko viņš uzzinājis. Zēni esot pie Buldura un Grābes nozaguši grāmatas, un viņš, Vurgks, uzskatot par savu pienākumu Upīša kungu par notikušo informēt.

—   Erik!

—   Es nekā nezinu.

—   Tu nekā nezini?!

—        Nē. — Ēriks aizvēra acis, it kā ar aizvērtām acīm spētu melot labāk.

—        Tas nu ir par traku! — Tēvs gāza ar dūri pa apaļo galdiņu sev līdzās. — Kā tu vari nekā nezināt, ja esi zadzis grāmatas?

—   Tur ir kāds briesmīgs pārpratums, — Ēriks stomījās.

—   Jau šorīt mums uz ielas uzbruka kāda sieviete, mēs esot viņai nozaguši sapņu grāmatu, nu, kam mums vajadzīga tāda sapņu grāmata?

—        Sapņu grāmata? — Tēvs jautājoši paskatījās uz kārtībnieku.

Tas apjucis pamāja.

—        Ko tad mans zēns iesāktu ar sapņu grāmatu? Un kas šī sieviete tāda ir, kas viņu apvaino?!

—   Tā ir … zīlniece.

—        Zīlniece? Mans Ēriks esot nozadzis zīlniecei sapņu grāmatu?!

—   Viņa piedevām ir galīgi jukusi, — Ēriks kļuva pārdrošs.

—   Uz ielas viņa pat uzbruka īstam augstskolas pasniedzējam, Sudraba kungam. Viņš arī esot bandas loceklis, un mēs visi kopā — dedzinātāji un… un meiteņu tirgotāji, un dievs zina kas vēl. Augstskolas pasniedzēja kungs sacīja, ka viņš par šo trako sievu ziņošot policijai. Goda vārds, tas, ko es tagad saku, ir vistīrākā patiesība, — Ēriks nobeidza ar tādu sejas izteiksmi kā moceklim, kas gatavs patiesības vārdā kāpt uz sārta.

Un, raugi, pat Vurgks, likās, sāka šaubīties, vai viņam pieklātos uzturēt savu apsūdzību pret šo nevainīgo bērnu.

Upīštēvam šaubu vairs nebija: viņa Ēriks tiek nepatiesi apmelots, un viņam — galu galā nevis kaut kādam plikadīdam, bet cienījamam ormaņu firmas īpašniekam, kas pat apsver iespēju nopirkt nelielu kravas auto, — enerģiski jāķeras pie sava dēla aizstāvības pret šādiem apmelojumiem. Un viņš to darīja.

Kad policists sašļucis bija dzīvokli atstājis, arī pamāte dabūja brāzienu. Viņai vajadzēja reiz par visām reizēm atradināties bāzt degunu tur, kur viņas sievišķa prāts ir par īsu.

Pamāte raudādama izgāja ar savu tamborējamo sedziņu laukā, un tā vien šķita, ka Ērika meli paliks neatmaskoti. Taču visu izjauca savādā un neizskaidrojamā smaka, kas joprojām vēdīja istabā.

—   Jau vairākas dienas te smird tā, it kā peļu mēslus kāds būtu sajaucis ar skābiem kāpostiem, — ierunājās Upīštēvs, sēdēdams gumijkoka tuvumā. — Atver logu, Ērik!

Ēriks atvēra logu. Viņš redzēja, ka pagalmā stāv Ļovka un rāda viņam noslēpumainas zīmes. Ēriks centās Ļovkam ar žestiem ieskaidrot, ka viņš nekā nesaprot, un atgāja no loga. Bet laikam Ļovka bija iztulkojis viņa žestus nepareizi, jo pēkšņi pa logu istabā iespindzēja akmens.

—   Ko tas nozīmē? — Tēvs uztrūkās stāvus. — Akmens? Un ietīts papīrā? Parādi man — kas tas par papīru?

Nekas nelīdzēja. Ērikam nācās lapiņu atdot. Tēvs kārtīgi uzlika brilles, izlīdzināja lapu un lasīja. Viņa seja kļuva pavisam sarkana, izskatījās, ka viņu tūliņ ķers trieka.

«Mīļo Erik! Policija mūs meklē sakarā ar Grābes lietu. Esi gatavs uz ļaunāko un, pats galvenais, neko neizpaud! Visu pārējo vēlāk. Tavs Ļovka.»

Kad tēvs bija nolasījis šīs rindiņas, iestājās tāds klusums, ka blakusistabā bija dzirdamas mušas lidojam. Taču klusums neturējās ilgi.

Sitieni, kas nāca pār Ēriku kā negaiss, bija tik bargi kā vēl nekad. Sākumā — pats par sevi saprotams — viņš skaļi gaudoja, iekšēji gatavs visā atzīties. Taču, saņemot arvien jaunus un jaunus belzienus, zēnā uzliesmoja protesta gars. Siksnas cirtieni, kas sprēgāja pa viņa pedagoģiski izglītoto pēcpusi, pamodināja dvēselē spītu. Tagad gan nekā nesaki, čukstēja viņa gars, kas bija sacēlies pret rupjību un vardarbību. Zēns uzklausīja šo balsi un nenodeva savus draugus ne ar pušplēstu vārdiņu.

Nakti Ērikam vajadzēja pavadīt uz kāda matrača mantu kambarī. Tur viņš izraudājās no visas sirds, taču to neviens neuzzināja, un tāpēc arī mēs par to vairāk nerunāsim.

Tajā pašā vakarā kārtībnieks ieradās pie Ļovkas tēva kurpnieka darbnīcā.

Darbnīca bija maza, tumša telpa, piebāzta pilna ar veciem apaviem, no kuriem vairums bija tā novalkāti, ka tikai ar grūtībām varēja tos salāpīt.

Ļovkas tēvs bija salīcis vīrs ar skumjām, iekaisušām acīm. Pirms pieciem sešiem gadiem viņš bija pārcēlies no Latgales uz pilsētu, cerēdams, ka varēs šeit labāk nopelnīt nekā savā dzimtajā ciemā tuvu pie Lietuvas robežas. Sīs cerības izrādījās maldīgas, un kopš neilga laika Ozols gudroja, vai nebūtu prātīgāk atgriezties mežu ieskautajā dzimtajā ciemā. Ķivulis putnu būrī, kas karājās pie sienas, un zaļie bērza zari piena pudelē palīdzēja viņam pieveikt vienu otru drūmu brīdi, taču tie nespēja aizstāt nedz bērzu birzis, nedz plašās, brīvās debesis.

Ļovkas māte jau gadiem gulēja uz slimības gultas, un viņas vaimanas, kaut dievs viņu pieņemtu, protams, nedarīja kurpniekam dzīvi līksmāku. Savā postā viņš arvien biežāk sniedzās pēc degvīna pudeles, tas uzkrāva Ļovkam papildu rūpes. Viņam vajadzēja pārņemt tēva pamesto darbu, vajadzēja vienam pašam apkopt slimo māti. Un tomēr zēns nekrita izmisumā un pat panāca to, ka bija viens no labākajiem skolēniem klasē.

Kad sadusmotais, kārtībnieks ieradās darbnīcā, lai šeit atvēsinātu savu sakarsušo prātu, Ļovka taisni lika caurai zolei virsū ielāpu. Tēvs lāpīja kurpes virsu.

Nepadevis labdienu, Vurgks bravūrīgi nostājās kurpnieka priekšā. <

—   Paklausieties, Ozol, esmu ieradies sakarā ar jūsu palaidni, kas jau nobriedis pārmācības namam. — Viņš norādīja ar savu gaļīgo pirkstu uz Ļovku. — Krāpšana, ielaušanās, zādzība — ar to vien jau pietiek, lai es viņu uzreiz varētu apcietināt.

—   Bet kārtībnieka kungs! — Ļovkas tēvam izkrita kurpe no rokām, tik ļoti viņš bija satrūcies. — Tā nevar būt taisnība. Mans dēls ar tādām lietām nenodarbojas.

—   Jūsu dēls ir palaidnis, es sacīju, noziedznieks, es teicu, —• Vurgks dusmīgi šņāca. — Un, ja jūs domājat, cilvēk, ka drīkstat runāt man pretī, tad es jums parādīšu — nosēdēsiet cietumā vairākas nedēļas. Tātad klāj vaļā, kāpēc jūs Grābei no- zagāt grāmatu un pirms tam Buldurim? Un kuru jūs vēl esat apzaguši — stāsti, smurguli!

—   Es nekā nesaprotu, par ko jūs runājat, — Ļovka liedzās. Savā iebaidītajā tēvā viņš nesaskatīja nekādu atbalstu.

—   Bet, dēls, ja kārtībnieka kungs tev kaut ko jautā, tu taču nevari atbildēt, ka nekā nesaproti. Ko tu esi izdarījis, pasaki, nesakaitini viņu vēl vairāk.

Ļovka patiešām nebija nekāds varonis, tomēr šoreiz palika nelokāms. Viņš apjēdza, ka, vienīgi visu noliedzot, spēs sevi glābt.

—   Es neko neesmu izdarījis, tāpēc arī nevaru atzīties, — viņš palika pie sava.

—   Tu gribi tēlot ietiepīgu ēzeli? — kārtībnieks izgrūda caur zobiem. — Labi. Dodu tev piecpadsmit minūtes pārdomām, jo man šobrīd ir citas darīšanas. Ja tu joprojām klusēsi kā mēli norijis, kad es atgriezīšos, tad — ak vai! — tev un ne tikai tev… Sis žurku midzenis — darbnīca — jau sen man duras kā ērkšķis acīs, un nav grūti rast dučiem iemeslu, lai es par šejienes nebūšanām varētu iesniegt ziņojumu.

—   Bet, kārtībnieka kungs, es nekad neesmu darījis neko nelikumīgu, — Ļovkas tēvs vaimanāja. — Nekad neko nelikumīgu.

—   Nelikumīgs ir viss, kas nav pa prātam man, ievērojiet to, cilvēk, lai vēlāk nebūtu jānožēlo. Vai skaidrs? Nu, tad uz drīzu redzēšanos, — Vurgks norūca. Viņš iespēra vecai kurpei, kas gulēja viņam ceļā, un tad durvis ar blīkšķi aizkrita.

Ļovka ar tēVu palika vieni paši.

—   Tagad mūs izputinās, — kurpnieks vaimanāja, — tagad mūs izputinās.

—   Izbeidz taču, tēvs, — Ļovka viņu pārtrauca. — Izputinās, izputinās. Kā viņš var mūs izputināt? Nav jau nekāds dievs tēvs debesīs.

—   Bet Ļovka!

Tomēr citkārt piesardzīgo Ļovku bija sagrābušas dusmas.

—        Ja tu domā, ka tev jālien šī apbruņotā mērkaķa priekšā uz ceļiem, lūdzu. Tikai neceri, ka viņš tāpēc kļūs piekāpīgāks. Labākā gadījumā tu saņemsi papildus spērienu. Es nekā nezinu, un beigta balle. — Ļovkam trīcēja lūpas. Viņš saknieba tās un atkal noliecās pār Iiesti.

Jāņa tēvs,, pārnācis no darba, bija nomazgājies un gaidīja vakariņas, kad atskanēja klauvējieni. Jānis atvēra durvis.

—   'vakar, — Vurgks noburkšķēja.

Rudzītis neuzskatīja par nepieciešamu atņemt šī urkšķa sveicienu.

—        Es nāku sakarā ar jūsu resgali. Viņš tiek turēts aizdomās par līdzdalību kādā zādzībā.

Rudzītis izvilka no paciņas papirosu un aizkūpināja. Tad viņš pavaicāja, kas tā par zādzību. Kārtībnieks iebrēcās dārdošā balsī, ka zēni esot vairākiem cilvēkiem nozaguši grāmatas.

—   Ko tu par to teiksi? — tēvs vērsās pie Jāņa.

—        Viņš fantazē. — Jānis paņēma nazi un apmaisīja kartupeļus, kas čurkstēja pannā.

—        Es tev neiesaku teikt par kārtībnieku, ka viņš fantazē. Tas ir apvainojums valstij, vai skaidrs? — Vurgks iekaisa dusmās,

—        Taisnība nevar būt apvainojums valstij, — Jānis atbildēja jo mierīgāk.

—   Tu, palaidni, man vēl mācīsi, kas ir apvainojums valstij?

—   Vai jums ir apcietināšanas orderis? — Jāņa tēvs vaicāja.

—   Es esmu pilnvarots …

—   Vai mājas kratīšanas orderis?

—   Ja es iecirknī ziņošu par šo gadījumu…

—   Tātad neviena no abiem dokumentiem?

—        Man jau sen ir zināms, ka jūs esat slepens kūdītājs, bīstams valsts ienaidnieks. Lieciet to aiz auss, Rudzīti, pienāks diena, kad es jūs noķeršu!

—        Lieliski. Bet pagaidām jums ir tiesības noķert vienīgi to mušu pie griestiem. Un tagad taisieties, ka tiekat, tur ir durvis.

145

Tā beidzās kārtībnieka incidents ar Jāņa tēvu. Vurgks to

10-1547

pamatoti izjuta kā pazemojumu, un viņam no dusmām piemetās žagas, kas kļuva arvien spēcīgākas. Tāpēc otrreiz policists pie nabaga kurpnieka vairs neatnāca.

Jāņa tēvs atkal nosēdās pie galda un, it kā nekas nebūtu no- rticis, lika dēlam celt galdā vakariņas.

Kad tas bija izdarīts un Jānis arī bija apsēdies vakariņot, tēvs viņu uzmundrināja:

—        Tagad klāj vaļā! Kas tur ir ar to grāmatu, no kuras tu nesen gribēji izvārīt zupu? Ko tu vēl esi ievārījis?

Jānis saprata, ka jāizstāsta tēvam patiesība. īsi un skaidri zēns visu izstāstīja un pateica, kāpēc atzinis par pareizu piedalīties šajās «akcijās».

Tēvs klusēdams izēda tukšu šķīvi, noslaucīja muti un sacīja:

—        Tas ir pareizi, ka jūs Zvaigznīti nepametat nelaimē. Tikai nedariet vairs tādas muļķības kā pie šīs kāršu licējas. Ja Vurgks jūs vēlreiz pieķers, var iznākt nepatikšanas arī man. Un tās -man nemaz nav nepieciešamas. Vai skaidrs?

Līdz ar to jautājums bija nokārtots. Nav nekāds brīnums, ka Jānis sava tēva dēļ bija gatavs iet cauri ugunij.

16

Pelēcīgs un drūms ausa nākamais rīts, pelēcīgs un drūms bija zēnu noskaņojums, jo brīvlaiks beidzās un sākās mācības.

Skola, veca ķieģeļu celtne, līdzinājās cietumam. Netīri sarkani bija ārējie mūri, netīri pelēki jau gadiem ilgi nekrāsotie gaiteņi un klases telpas. Tā bija nabadzīgo ļaužu bērnu skola, un pilsētas vadība tāpēc skopojās ar līdzekļiem. Skolotājiem maksāja maz, viņi bieži bija sapīkuši, nomākti; viņi nespēja bērnu dabisko zinātkāri nedz modināt, nedz apmierināt.

Iekams klases devās uz rīta dievkalpojumu lielajā zālē, mūsu četri «neredzamie» sapulcējās netālu no garderobes kādā stūrī, lai apspriestos. Situācija nebija iepriecinoša.

—   Mūsu stāvoklis ir vairāk nekā bēdīgs, — Ļovka sacīja.

—        Vairāk nekā bēdīga ir tava muļķība, aitasgalva tāds, viss tev rādās pārāk melnās krāsās, — Vovka atbildēja.

Pats esi aitasgalva.

—   Pievaldi žaunas, citādi…

—        Izbeidziet taču, — iejaucās Jānis. — Strīdēties jūs varēsiet vēlāk.

Sevišķi satriekts bija Ēriks.

—        Bet man būs vispār jāpaliek ārpus spēles, — viņš sacīja. — Lai cik labsirdīgs mans vecais nebūtu, ķad viņam pacietība ir galā, viņš k|ūst spītīgs kā velns. Un tā viņam ir galā. Par savu pamāti es nemaz nerunāju. Viņa mani spīdzinās kā vien varēdama. Ko es tagad iesākšu?

Vovka kasīja pakausi.

—   Ko tu iesāksi? Gluži vienkārši tu brauksi uz džungļiem,

—   Uz džungļiem? Pie mums taču nav džungļu.

—   Toties Āfrikā ir.

—   Man jābrauc uz … Āfriku?

—   Saprotams. Tu noslēpsies kādā kuģī un mēneša laikā būsi

tur.

—   Un ko es tur darīšu?

—        Tu tik ilgi iesi lauvu medībās, kamēr kāds lauva tevi saplosīs un apēdīs. Tad tu atsūtīsi telegrammu, un tu pat iedomāties nevari, kā tas ietekmēs tavus vecākus. Viņi izkusīs, ap- jauzdami, kādu pārestību tev nodarījuši. «Tev vajadzēja iejūtīgāk izturēties pret viņa maigo dvēseli!» — «To visu panākusi tava necilvēcīgā cietsirdība pret šo vārgo radību!» — viņi savā nelaimē apvainos viens otru, līdz sāks apmētāties ar kafijas tasītēm un tava pamāte aiz bēdām plēsīs sev matus.

—   Bet kāds labums man no tā, ja mani apēdīs?

—        Vecīt, tev nemaz nestrādā smadzenes. Tu tikai izliksies, ka esi aizbraucis ar kuģi, īstenībā tu kaut kur paslēpsies un pēc dažām dienām atkal sveiks un vesels uzradīsies.

—   Un ja tēvs mani pēc tam pamatīgi noslāna?

—        Par to viņš i nedomās. Ja tu viņam uzrakstīsi, ka, būdams augošs bērns, neesi spējis izturēt nežēlīgo apiešanos mājās un Vurgka uzbrukumus, tas iedarbosies graujoši.

—        Tu domā? — Ēriks jau sāka svārstīties. — Un kur lai es paslēpjos?

10*

147

Arī te Vovkam padoms bija rokā.

— Vecajā šķūnī popa dārzā, tur viņi tevi uz galvošanu nemeklēs. Un mēs par tevi rūpēsimies, tas ir saprotams.

Zvans, kas aicināja bērnus uz rīta dievkalpojumu, pārtrauca apspriedi.

Uzrunu šodien turēja nevis ticības mācības skolotāja, bet pats direktors. Bija ieradies kāds skolu inspektors, lai piedalītos stundās un arī dievkalpojumā.

Tad sākās mācības. Jānim, kas gāja vienu klasi augstāk, pirmā stunda bija ģeometrija. Vovka, Ļovka un Ēriks visi mācījās vienā klasē, viņiem pirmā stunda bija latviešu valoda pie klases audzinātāja Zelmiņa. Zelmiņu skolēni necieta visvairāk. Viņš bija karjerists un vienmēr centās izcelties skolas direktora acīs, viņa stundas bija viena garlaicīga iekalšana. Taču vistrakāk zēnus kaitināja šā skolotāja tīrības mānija. Zelmiņam gan kā klases audzinātājam bija pienākums sekot, lai bērni ierastos skolā ar tīru kaklu un tīrām rokām, taču viņš savā centībā pat pārbaudīja audzēkņu apavu spodrību. Un bēdīgi klājās tādam zēnam kā, piemēram, Vovkam, kam bija jāskraida apkārt tik novalkātos zābakos, kurus pie labākās gribas nevarēja dabūt spodrus! Zelmiņš nepazina iecietību.

Tā kā šodien klasē varēja ierasties skolu inspektors, Zelmiņš bija īpaši bargs. Astoņiem skolēniem vajadzēja doties uz tualeti, lai sevi sakoptu, devītajam skolotājs lika iet pie skolas kalpotāja pēc adatas un diega un piešūt pogu, kas, pēc Zelmiņa ieskatiem, bija pārāk vaļīga. Viņam pašam mugurā bija melni svārki un uz deguna brilles zeltītos ietvaros. Sajā noformējumā viņš lepni sēdēja aiz katedras un izskaidroja dažus izņēmumus pareizrakstības likumos.

Vovkam šie pareizrakstības likumi bija tikpat vienaldzīgi kā izbāztās pelēkās vārnas dabaszinību kabinetā. Zēna prātus nodarbināja vēstule, kuru viņš rakstīja Zvaigznītei. Dziļi iegrimis domās, Vovka meklēja īstos vārdus, kuriem vajadzēja atspoguļot viņa jūtu dziļumu, un sev par nožēlu zēns aizmirsa, ka nav klasē viens. Viņš rakstīja:

«… neuztraucies, ka mēs ar savām aktcijām līdz šim neesam guvuši nekādus panākumus. Kaut arī man vajadzētu uzrāpties Pēterbaznīcas torņa smailē un no turienes nolekt lejā, es sasniegšu mērķi. Tikai Tev jāatceras solījums, ko Tu man esi devusi, un Tu nedrīksti domāt par Ļ. Šodien uz kāzām iet J., lai veiktu nākamo uzdevumu. Tātad neraizējies, būs labi…»

Izlicis šīs dziļi izjustās rindiņas uz papīra, pagaidām vēl neievērodams visus pareizrakstības likumus, Vovka grasījās tās vēlreiz pārlasīt, taču satrūkās. Blakus stāvēja Zelmiņš.

—   Avotiņi

—   Jā … ko? — Vovka pielēca kājās.

—   Kas tā par zīmīti?

—   Es … es to nezinu.

—   Dod šurp!

—   Es…

—   Dod šurp, es sacīju!

Izlocīties nebija iespējams, Vovkam nācās vēstuli atdot. Zelmiņš, savilcis stāvu īgnuma rievu pierē, lasīja teikumus un kļuva arvien izbrīnītāks.

—   Ko tas viss nozīmē?

—   Es nezinu.

—        Re, tu gribi rāpties Pēterbaznīcas tornī un nezini — kāpēc.

—        Es nemaz negribu rāpties Pēterbaznīcas tornī, ko es tur augšā darīšu?

—        To es vēlētos no tevis uzzināt. Un kas tās ir par akcijām, turklāt kļūdaini uzrakstītām.

—   Es nezinu. Man arī tas viss liekas ļoti jocīgi.

—        Avotiņ, mana pacietība drīz būs galā. Kam tu rakstīji šo smērējumu? Kas tie par Ļ. un J.?

—   Es nezinu.

—        Tu tātad gribi teikt, ka tu kaut ko raksti un nesaproti, ko. Ka tu kādam raksti un nezini, kas šis kāds ir?

—   Tā gandrīz iznāk.

—        Saki — vai tu zobojies par mani vai arī tu esi galīgi stulbs?

—   Es nezinu. Kā es varu kaut ko zināt, ja esmu stulbs?

—        Avotiņ, ja tu man tūliņ neizstāstīsi visu patiesību, tev klāsies slikti!

—        Bet es neko nevaru izstāstīt, jo pats nesaprotu, kas tur rakstīts, un, kāds šai zīmītei sakars ar mani, ne tik.

—   Avotiņ, mana pacietība tūliņ būs galā!

—        Bet ko es tur varu darīt, es taču to zīmīti neesmu rakstījis. Kāds man to atsūtīja.

—   Kas?

—        Es nezinu. Un kam tā ir adresēta, es arī nezinu. Un tajā rakstītais man tāpat ir mīkla. Es vispār nekā nezinu.

Zelmiņu parāva žagas. Tik lielu bezkaunību viņš no Vovkas nebija gaidījis. Klase ķiķināja.

—        Jūs man neticat, taču es nekad nemeloju, — Vovka turpināja ar vientiesīgu sejas izteiksmi. — Jo, kurš melo, tas ari zog, un es vēl nekad neesmu zadzis.

—   Zeņķi, — Zelmiņš šņāca, dūres vīstīdams.

Klase rēca no smiekliem.

—   Mieru! — skolotājs nosēcās.

—        Mieru! — Vovka atkārtoja, kā gribēdams Zelmiņu atbalstīt.

Tagad skolotāja pacietība patiešām bija galā. Viņš sagrāba Vovku aiz rokas, izvilka no sola un iebelza viņam pa muguru.

—        Divas pilnas stundas tu man šodien sēdēsi pēc stundām! Un divsimt reižu kaligrāfiskā rokrakstā rakstīsi teikumu: «Kurš iesāk ar bezkaunīgiem meliem, tas beidz ar pretvalstisku noziegumu — pašu ļaunāko no visiem noziegumiem.» Un tagad laukā!

Gaiteni Vovka brīdi klausījās, vai iekšā vēl kaut kas nenotiks. Taču dzirdama bija vienīgi skolotāja balss, kas runāja par bezkaunīgu mutes palaišanu un paredzēja viņam bēdīgu galu pārmācības namā. Tad Zelmiņš turpināja stundu.

Vovka prātoja, kā varētu Zelmiņam atmaksāt par šo pārestību.

Zēns aizgāja līdz gaiteņa galam, uz pirkstgaliem pielavījās pie dabaszinību kabineta durvīm. Liktenis bija viņam labvēlīgs, te stunda nenotika.

Dabaszinību kabinetā Vovku neinteresēja nedz putnu izbāžņi, nedz minerāli, nedz preparētā sirds un plaušas, kas peldēja traukos ar spirtu. Viņš piegāja pie terārija. Starp dažādajiem

augiem tur vilka savu dzīvību pāris ķirzaku un nevainīgas glodenes. Taču arī tās Vovku neinteresēja. Viņa uzmanību piesaistīja kāds augs, paparde, ar kuru bioloģijas skolotājs nesen bija izdarījis eksperimentu. Viņš bija palaidis uz papardes dažas lapu utis, lai parādītu, kādā ātrumā šie kukaiņi vairojas..

Utis bija tā savairojušās, ka Vovka vareni nopriecājās. īsā laikā viņš pielasīja veselu sērkociņkastīti. Tad zēns līksmu sirdi izlavījās atpakaļ gaitenī.

Kad skolas zvans vēstīja par stundas beigām un bērni metās laukā no klasēm, Vovka padeva saviem draugiem un vēl dažiem citiem zēniem zīmi, lai tie viņam neuzkrītoši seko uz tualeti. Tur viņi salika galvas kopā; brieda sazvērestība, kurai jau tajā pašā dienā, proti — ceturtās stundas laikā, bija paredzamas neiedomājamas sekas.

So mācību stundu atkal vadīja Zelmiņš. Jau ienākot klasē, viņš piedzīvoja pārsteigumu. Vovka, izlikdamies, ka sapratis, cik bezkaunīga bijusi viņa izturēšanās, atvainojās. Zelmiņš atbrīvoja viņu no pēcstundām, nenojauzdams, kas viltniekam Vovkam ar šo atvainošanos padomā.

Tad sākās vēstures stunda. Stundas vidū direktora pavadībā klasē ienāca skolu inspektors, lai piedalītos stundā un pārbaudītu skolēnu zināšanas.

Parasti Zelmiņš bija īgns un sliktā noskaņojumā, taču tagad izlikās pati laipnība.

—   Mēs taisni esam nonākuši pie Napoleona, — viņš pakalpīgi skaidroja inspektoram — kalsnējam, cienījama izskata vīram.

—   Tā, tā, lielais imperators. — Inspektors apsēdās uz krēsla, kuru Zelmiņš bija viņam centīgi padevis. — Vai jūs vienlaikus esat arī klases audzinātājs?

—   Tieši tā, inspektora kungs. — Zelmiņš paklanījās.

—  -Cik skolēnu jums ir?

—   Četrdesmit trīs, ja ierodas visi, inspektora kungs. Taču šodien skolā ir tikai trīsdesmit astoņi.

—   Tik un tā padaudz vienai klasei.

—   Jā, diemžēl, inspektora kungs, daudz par daudz. Turklāt

vairums bērnu ir no zemākajiem slāņiem, kas ari no higiēnas viedok)a rada zināmas grūtības, — piezīmēja direktors — kārns plikpauris dzeltenu seju.

—   Un tomēr bērni izskatās veselīgi un labi kopti.

Zelmiņš paklanījās, it kā šis secinājums būtu uzslava viņam.

—   Tātad jūs esat pie Napoleona, lielā imperatora?

—   Tieši tā, inspektora kungs.

—        Nu tad paskatīsimies, ko jūsu skolēni zina par šo dižo vīru. Vai kāds gribētu iznākt priekšā?

Neviens neizjūta tik muļķīgu vēlēšanos, līdz notika brīnums. •Pieteicās Vovka.

—   Kā tevi sauc, manu zēn?

—   Volodja Avotiņš.

—        Viņa māte ir nabadzīga veļas mazgātāja, — Zelmiņš piezīmēja, — tāpēc arī zēns ir mazlietiņ apskrandis.

—   Viņš taču izskatās tik kārtīgs un tīrīgs.

—        Pūlos, inspektora kungs, esmu taču klases audzinātājs, — Zelmiņš vēlreiz paklanījās.

—   Nu, labi, zēn, saki man — kas bija Napoleons?

—        Viņš bija franču ģenerālis, kas kļuva par Francijas imperatoru.

—   Labi. Bet kāpēc tu nemitīgi grozi galvu?

—   Man … man kaut kas niez aiz apkakles.

—        Hm, — inspektors iekrekšķējās. — Un, būdams ģenerālis, kādā ekspedīcijā viņš devās?

—   Viņš kuģoja ar saviem karapulkiem uz Ēģipti.

—   Un kāpēc?

—   Viņš sapņoja kļūt par Ēģiptes un Indijas ķeizaru.

—   Jā, tas arī, bet saki man — kādēļ tu visu laiku kasies?

—   Man kņud … mugura.

Arī Ēriks, kas sēdēja pirmajā rindā, kasījās ar lineālu. Un kasījās arī Ļovka trešajā solā, un kasījās vēl četri pieci zēni.

—        Kas jums noticis? — Neviļus pakasījās arī inspektors. — Tātad Napoleons devās uz Ēģipti. Kāpēc?

—        Viņam taisni tobrīd Francijā nebija ko darīt, un tad viņš sev sacīja: «Kāpēc es nevarētu apskatīt pasauli?»

—        Kas tās par muļķībām? Un izbeidziet vienreiz kasīties, te jau cilvēks var palikt nervozs. Vai jums visiem kašķis piemeties?

—        Nekādā gadījumā, inspektora kungs, — Zelmiņš iztapīgi atteica. — Direktors var jums apliecināt, ka uz higiēnas jautājumiem es neskatos caur pirkstiem.

—        Tātad atgriezīsimies pie Napoleona. Kurš zina, kāpēc viņš- devās uz Ēģipti?

Lovka pacēla roku.

—        Viņš gribēja tur apskatīt piramīdas, — zēns atbildēja,, spītējot veselajam saprātam.

Inspektors k|uva nelaipns.

—        Neviens nekāps kuģī ar daudziem tūkstošiem vīru, lai tikai apskatītu piramīdas. Un, ja jūs nebeigsiet kasīties, es jūs tūliņ aizsūtīšu pie skolas ārsta.

—   Tas ir neticami, — Zelmiņš iesaucās.

—        Tiešām neviens nezina, kāpēc Napoleons devās uz. Ēģipti?

—   Es zinu, — pieteicās Ēriks.

—        Tas ir viens no maniem labākajiem skolēniem, — Zelmiņi steidzās apgalvot.

—   Tātad — kāpēc Napoleons devās uz Ēģipti?

Kaut gan Ērika paraugskolēna sirdsapziņa pretojās šausmām, kuras viņam vajadzēja celt priekšā, zēns tomēr izstomīja:

—        Napoleons… viņš gribēja… viņš gribēja Ēģiptē satikt Aleksandru Lielo.

Inspektors kampa gaisu, arī direktors un visupirms Zelmiņš. Tādu kaunu viņš savos divdesmit skolā pavadītajos gados vēl nebija piedzīvojis! Taču nāca vēl lielākas briesmas.

—        Tagad es zinu, kāpēc mums tā niez, — Vovka mierīgi sacīja. — Es noķēru uti. — Viņš pastiepa roku uz priekšu.

—   Satriecoši, — skolu inspektors iesaucās.

—        Neiespējami. — Zelmiņš rija gaisu, un šķita, ka viņam zem kājām pavērusies plaisa.

—   Man arī ir utis, — ierunājās kāds no Vovkas draugiem.

—   Man ari. Viņas pat lien pa soliem.

—   Man rāpo pa zābakiem.

—        Un te uz jūsu svārkiem, inspektora kungs, ari ir dažas. — Vovka satvēra ar diviem pirkstiem inspektora piedurkni.

Inspektors pielēca kājās un izmuka no utu pilnās telpas. Viņš apņēmās šo gadījumu izmeklēt tuvāk. Patiesību viņš neatklāja. Inspektors gan orientējās vēsturē, taču neprata atšķirt zaļu lapu uti no viņas sugas māsas, kurai sevišķi patīk cilvēki.

Nerunāsim par to, kā klājās Zelmiņam un ko viņam nācās dzirdēt no inspektora, direktora un kolēģiem. Atcerēsimies tikai vienu — atriebība ir salda, ja nepieķer.

Un šoreiz Vovka netika pieķerts.

Bez šī ievērības cienīgā atgadījuma skolā todien notika vēl viens ievērības cienīgs notikums: pazuda Ēriks.

Pēc stundām, konsultējies ar Vovku, viņš uzrakstīja vēstuli. Vēstulei bija sekojoša vārdiska izteiksme:

Rīgā, 1936. gada 27. maijā.

Mīļais tēvs, mīļā pamāte!

Dziļā izmisumā un dzelžainā apņēmībā darīt savām ciešanām galu es rakstu Jums šīs atvadu rindiņas. Ja Jūs ticat tādam cilvēkam, kāds ir šis kārtībnieks, un domājat, ka es esmu zaglis, noziedznieks, dedzinātājs un vēl kas ļaunāks, es uzskatu par nepieciešamu izbeigt savu līdzšinējo dzīvi. Es vīrišķīgi pacietu dažu labu netaisnību, ko man nodarīja pamāte, kaut arī šīs pārestības gūlās man uz sirds kā liels laukakmens. Taču es Jums visu piedodu, un lai arī Jums Dievs piedod, ja Viņam tas liekas pareizi un ja Viņš to spēj. Gadījumu ar kārtībnieku es Jums abiem nespēju piedot. Mana dvēsele ir salauzta, es dzirdu kādu balsi saucam: dodies svešumā, tur tu jutīsies labāk nekā šeit, kur tev šķietami nekā netrūkst, atskaitot mīlestību, siltumu un iejūtību. Sūtu Jums pēdējos sveicienus.

Jūsu nevainīgais, nepamatotu aizdomu un nekrietnas izturēšanās salauztais

Ēriks.

P. S. Visas savas grāmatas un rotaļlietas, kā arī savu pastmarku kolekciju es testamentāri novēlu bāreņu namam. Tur arī dzīvo tādi paši nelaimīgi bērni.

—   Pa pirmo, — Vovka secināja. — Ja tas būtu nodrukāts kādā grāmatā, pat sveši cilvēki gaudotu … Tagad tev tikai atliek izturēt divas trīs dienas vecajā šķūnī.

—   Ka tikai viņi neizdibinātu, kur es esmu. — Pārāk priecīgs Ēriks nebija. Viņš baidījās, kaut arī to neizrādīja.

Taču viss gāja labi. Nosūtījis vēstuli un pārģērbies (šoreiz viņam nācās nodot uzvalku Ļovkas rīcībā), Ēriks līdz vakaram klaiņoja pa Daugavmalu. Iestājoties tumsai, zēns ielavījās popa dārzā. Draugi bija pagādājuši Ērikam sveces galu, sērkociņus,, grāmatas, pārtiku un vecu segu, ar visu to, nevienam neredzot, viņš nozuda šķūnī.

Ēriks izklāja uz grīdas vairākus maisus un apgūlās.

Jūs tagad domājat, ka es klīstu pārgurušām kājām pa lielceļu, viņš prātoja. Lejiet nu asaras, jūs galu galā bijāt tie, kas mani aizdzina tālumā. Un zēnam kļuva tik skumīgi ap sirdi, ka viņš gandrīz vai pats būtu apraudājies, ja nebūtu uznācis miegs un visas skumjas aizdzinis.

17

Tajā pašā pēcpusdienā, kad Ēriks rakstīja savu «atvadu vēstuli», Ļovka devās pie zobārsta Alkšņa. Ārsts pieņēma solīdā īres namā Brīvības bulvāra tuvumā. Ļovka nebija bieži apgrozījies šajā turīgo Rīgas pilsoņu rajonā, un viņam krita acīs atšķirība starp putekļainajām, vasarās nelāgi smirdošajām strādnieku rajona ielām, kur neaug neviens koks, un šīm ievērojamo pilsoņu plašajām, tīrajām alejām. Ja šeit ormaņa ratu kleperis nokārtoja savas darīšanas, uz ielas braucamās daļas uzreiz izsteidzās sētnieks ar liekšķeri, lai novāktu netīrību un tā pasargātu namu dižciltīgo iemītnieku degunus no neierastās smakas.

Gaitenis un kāpnes tajā mājā, kur pieņēma doktors Alksnis, bija izklātas ar sarkaniem celiņiem, sienas līdz pusei apšūtas ar marmora plāksnēm. Te bija pat lifts.

Pa ceļam Ļovka bija labi pārdomājis, ko sacīs zobārstam, lai dabūtu grāmatu «Zaudētās ilūzijas», tāpēc viņš bez īpaša uztraukuma paraustīja durvju zvanu.

Drīz Ļovkam pretī iznāca jauka, baltā virssvārcī tērpta jaunkundze, kas laipni pavaicāja, ko viņš vēloties. Ļovka atbildēja, ka gribot tikt pie doktora Alkšņa, un, tā kā viņš Ērika uzvalkā radīja ļoti pieklājīgu iespaidu, jaunkundze viņu bez liekiem jautājumiem ielaida.

—   Te ir uzgaidāmā telpa. — Viņa atvēra kādas durvis, un Ļovka nemaz nedabūja paskaidrot, kāpēc viņam ar ārstu jārunā.

Uzgaidāmajā telpā sēdēja trīs pacienti, divas dāmas un viens sirms kungs. Kādai no dāmām ap pleciem bija sudrablapsa, citai galvā cepure, kuru greznoja gara putna spalva.

Kungs bija tērpies mazāk uzkrītoši, taču Ļovka novērtēja, ka arī viņš pieder pie ļaudīm, kuriem desmitlatu zīme ir tīrais- sīkums. Lielā pērle vien viņa kaklasaitē maksāja veselu bagātību! Ļovka maldījās. Pērle bija lēts pakaļdarinājums, un vīrs pats bija kabarē mākslinieks.

Ļovka sveicināja klātesošos un stūrēja uz vienu no brīvajiem atzveltnes krēsliem, lai tur apsēstos. Pārējie viņu klusēdami novēroja. Pieņemamajā istabā dūca urbjmašīna.

—   Es vairs nespēju tajā noklausīties, — iesaucās dāma ar zaļo spalvu pie cepures un saķēra vaigu. — Visu nakti es nevarēju gulēt, un šī gaidīšana dara mani vēl nervdzāku.

—   Es tikai vienu nesaprotu, — piezīmēja dāma ar sudrablapsu, — visās medicīnas nozarēs fiziskās sāpes ir tikpat kā novērstas. Kāpēc tās pastāv vēl zobu ķirurģijā?

—   Tas ir tāpēc, ka zobu nervi ir sevišķi jutīgi, — sacīja dāma ar spalvu. — Jau iedomājoties vien, ka būs jāiet pie zobārsta, man sāk sāpēt zobi. Es esmu pārāk jutīga.

—   Nākamais, lūdzu. — Pieņemamās telpas durvīs parādījās asistente. Dāma ar sudrablapsu viņai sekoja.

Sarunas uzgaidāmajā telpā pierima; visi klausījās, kas notiks aiz durvīm. Atkal atskanēja urbjmašīnas dūkoņa, tai pievienojās klusa smilkstoņa.

—   Būtu tās durvis vismaz bijušas polsterētas, — dāma ar spalvu pie cepures iesaucās un sniedzās pēc rokassomiņas. Viņa izvilka stikla stobriņu, izņēma no tā tableti un aizvērtām acīm iebāza mutē. — Tā jau ir vienpadsmitā, kuru es šodien noriju, — viņa pavēstīja apkārtējiem.

—   Kas tad jums kaiš, cienītā kundze? — centīgi apvaicājās kabarē mākslinieks.

—   Ak, man pat bail to izrunāt. Man … man jārauj zobs.

—   Ko jūs neteiksiet!

—   Jā, un piedevām vēl dzeroklis. Visu nakti es pavadīju gultā vienos sviedros, mans vīrs — jums jāzina, viņš ir kafijas eks- portfirmas «Simons» īpašnieks un Nikaragvas goda konsuls — gribēja jau zvanīt profesoram Dunduram. Bet es viņam sacīju, ka tam taču nav jēgas. Ja man tiešām kas līdzētu, tad tā ir ārstēšanās kūre Karlsbādē vai Višī. Es, starp citu, dodu priekšroku Višī. Francija! Es dievinu Franciju. Kad es pēdējo reizi ar savu vīru biju Parīzē …

Apslāpēts kliedziens pieņemamajā istabā pēkšņi pārtrauca goda konsula kundzes runu. Viņa blenza uz durvīm ar tādu sejas izteiksmi, it kā pa atslēgas caurumu viņai uzglūnētu kāds •nezvērs.

Kabarē mākslinieks purināja galvu, nobraucīja ar delnu pieri.

—   Nudien, tas var padarīt nervozu.

Goda konsula kundze atkal ķēra pie rokassomiņas, lai ar jaunu tableti stiprinātu savu jutīgo nervu sistēmu. Ļovka, kuram mokošā zobu ārstēšana nedraudēja, pārākuma apziņā sacīja:

—   Prātīgāk būtu nevis rīt tabletes, bet izskalot muti ar aukstu ūdeni. Tas palīdz daudz labāk.

—   Jauneklim taisnība, — kabarē mākslinieks piekrita. — Tabletes ir bīstama lieta. Es pazīstu kādu dāmu, kura kjuva no zālēm tik atkarīga, ka apgrauza pat sērkociņiem sēra galviņas.

—   Bet ko lai es iesāku, ja šī dūkoņa vien man izraisa sāpes?

—   Kad mēs vēl dzīvojām laukos, — Ļovka stāstīja, — mūsu ciemā bija kāds kalējs, viņam nemitīgi sāpēja zobi. Reiz, nespēdams sāpes vairs izturēt, viņš paķēra koka karoti un sagrauza to slapjās skaidās. Citu reizi viņš piedzērās un pats ar knaiblēm izrāva sev sāpošo zobu.

—        Tas ir briesmīgi! — Goda konsula kundze kā glābdamās- aizlika mutei priekšā delnu.

Ārsta pieņemamās istabas durvīs parādījās asistente.

—   Nākamais, lūdzu!

Nedrošā solī bālā konsula kundze viņai sekoja, un nepagāja necik ilgs laiks, kad atskanēja pirmais bļāviens. Kabarē mākslinieks aizvēra acis, pabraucīja pieri. Ļovka līdzjūtīgi paskatījās uz viņu, taču neko vairs neteica,

Beidzot arī Ļovka tika aicināts iekšā. Plecīgs vīrs baltā ārsta uzsvārcī stāvēja pie zobārsta krēsla.

—        Apsēdies! — viņš skarbi pavēlēja zēnam. — Par ko tu< sūdzies?

—   Atvainojiet, doktora kungs, es ne par ko nesūdzos.

—        Paskatīsimies. Atver muti! Plašāk, plašāk. Tādam jaunam cilvēkam kā tev žokļi nebūs vēl ierūsējuši.

—   Nē, tikai…

—        Āre! — Zobārsts bakstīja ar saliektu adatu Ļovkas zobus. — Tas tur jāsaplombē, un te apakšā arī ir viens caurums.

Ļovka juta, kā viņam uz pieres izsprāgst baiļu sviedri.

—   Bet es … es taču neesmu atnācis zobu dēļ!

—   Kādēļ tad?

—        Romāna «Zaudētās ilūzijas» dēļ, kuru jūs nopirkāt pie grāmattirgotāja Staubiņa.

—   Ko tu ar to iesāksi?

Ļovka izstāstīja sīki jo sīki, tā cerēdams paglābties no draudošās zobu ārstēšanas. Taču veltas cerības! Ārsts klausījās viņā izbrīnījies un uzmanīgs, bet beigās tik un tā ķērās pie urbja.

—   Vispirms izdarīsim to, kas šeit darāms. Atver muti!

Urbis sāka dūkt.

Un Ļovka vaidēt…

Kad zēns beidzot drīkstēja piecelties no moku krēsla, viņš jutās mazlietiņ apdullis. Zobārsts devās uz izlietni, lai nomazgātu rokas.

—   Tātad viena lieta būtu nokārtota. Un to otru mēs arī tūliņ nokārtosim. Annij, atnesiet no mana kabineta romānu «Zaudētās ilūzijas». Tas ir iesiets zaļos mākslīgās ādas vākos.

Asistente atnesa grāmatu un gribēja to pasniegt ārstam. Viņš pamāja ar galvu uz Ļovkas pusi, ka grāmata jādodot zēnam.

Ļovka pateicās un nedroši pavaicāja,-cik jāmaksā par zobu ārstēšanu. Ārsts atmeta ar roku. Ļovkam vajadzēja tikai apsolīt, ka viņš paziņos, vai iesējuma «novārīšana» devusi kādus rezultātus.

—   Tad tu arī atnesīsi grāmatu atpakaļ. Tas ir rets izdevums, es to likšu par jaunu iesiet. Un neaizmirsti, ka divas stundas tu nedrīksti ēst.

Tik ļoti priecīgs, it kā viņam kabatā būtu simt latu, Ļovka aizgāja no zobārsta un svilpodams drāzās pa kāpnēm lejā.

Taču, pirms viņš vēl sasniedza zobārsta mājas gaiteņa durvis, tās tika atvērtas no ārpuses, un gaitenī ienāca cilvēks, kuru ieraugot Ļovka sarāvās. Tas bija kārtībnieks Vurgks.

—   Tā jau es domāju, — viņš nošņācās. — Arī pēc šīs grāmatas jūs esat ieradušies, sasodītā zagļu bandai Bet tagad tu man atbildēsi! Klāj vaļā! Kādam nolūkam tu to nozagi?

Ļovka pakāpās soli atpakaļ.

—   So grāmatu man doktors Alkšņa kungs pašrocīgi iedeva, varat viņam pavaicāt. Jums nav nekādu tiesību to man atņemt.

—   Dod šurp! — Kārtībnieks neielaidās nekādās runās. Viņš saķēra «Zaudētās ilūzijas» un gribēja tās Ļovkam izraut no rokām. Ļovka, apzinādamies savu taisnību, nepiekāpās. Cik kārtībnieks rāva grāmatu uz vienu pusi, tik Ļovka — uz otru, un viņi būtu ilgi tā raustījuši grāmatu, ja neatskanējis pēkšņs čirrrks un «Ilūzijas», ap kurām viņi cīnījās, nebūtu pārplīsušas divās daļās. Policistam palika rokās vidusdaļa, piecsimt sešdesmit lappuses teksta ar vērtīgām ilustrācijām, bet Ļovkam — zaļais mākslīgās ādas iesējums. Tā kā naudaszīme varēja būt tikai iesējumā, Ļovka, izmantodams kārtībnieka apmulsumu, padrāzās viņam garām, metās uz izejas durvīm un vienā lēcienā bija uz ielas. Vurgks skrēja zēnam pakaļ, bet tik ātri kā Ļovka viņš nespēja paskriet.

Nonācis mājās, Ļovka tūliņ steidzās augšā pie Jāņa, lai tur izķidātu iegūtos vākus. Jānis un Vovka jau gaidīja. Viņi iesvieda vākus karstā ūdenī, un pēc brīža Jānis ar smejamo kausu izmakšķerēja tos no zaļā buljona un noplēsa mākslīgo ādu no samiekšķētā kartona.

Nekā! Atkal visas pūles bijušas veltas. Naudas zem mākslīgās ādās nebija.

Zēnu vilšanās bija vēl jo lielāka tāpēc, ka viņus satrauca Vurgka uzrašanās pie zobārsta. Tā nevarēja būt nejaušība. Kārtībnieks tagad viņus ik uz soļa novēros, lai uzzinātu, kāpēc zēni dzenas pakaļ grāmatām. Viņiem tātad šī operācija pēc iespējas ātrāk jānoved līdz galam. Taču to bija vieglāk pateikt nekā izdarīt. Jo, ja nauda nebūs arī Guldenes grāmatā, viņiem vajadzēs «apciemot» Lūves kundzi, profesoru un popu Sergeju. Par spīti briesmām, kas viņiem draudēja no Vurgkal

Zēni nolēma rīt uz skolu neiet un uzreiz priekšpusdienā uzmeklēt Guldeni. Neveiksmes gadījumā Jānim bija jāatrod līdzekļi un ceļi, kā izmānīt no Lūves pavārgrāmatu. Vovka apņēmās sestdien sameklēt profesoru. Pēc šīs norunas viņi šķīrās, un, tā kā bija ļoti vēls, nepagāja ne stunda, kad katrs no mūsu draugiem jau gulēja savā gultā.

Jānis vēl pārdomāja, kā lai rīt tiek pie pavārgrāmatas, tad pagriezās uz sāniem un iegrima ciešā, mierīgā miegā.

Turpretī Ēriks darbarīku šķūnī tik mierīgi vis negulēja. Zēns vairākkārt pamodās, un viņam kļuva baisi pašam no savas drosmes, iedomājoties, kādas sekas var būt viņa aizbēgšanai. Taču atpakaļceļa vairs nebija. Dreb sirds vai nedreb, tagad brīvības ceļš ir ejams līdz galam.

161

Ļovka klausījās tēva krākšanā un atcerējās to, kā Vurgks bija runājis ar viņa tēvu. Zēns gan saprata, ka viņa tēvs, būdams nabadzīgs kurpnieks, kas labo apavus un kuram turklāt

11 — 1547

jārūpējas par savu slimo sievu, nevarēja pret Vurgku neko iesākt. Bet vai viņam vajadzēja kārtībnieka priekšā tik nožēlojami izturēties? Nē. Ļovkam kremta, ka tēvs tomēr bija tā izturējies. Es gan, izaudzis liels, nemūžam tā neklanīšos, viņš nodomāja.

Vovka, «neredzamo» barvedis, palika nomodā visilgāk. Viņš gudroja un gudroja, kā dabūt nost no kakla kārtībnieku. Brīnums, kā Vurgks bija ticis viņiem uz pēdām? Vai Staubiņš būtu viņam kaut ko izpļāpājis? Varbūt tas muļķīgais palīgs? To vajadzēja noskaidrot, vēl pirms viņi dodas uz teātri. Ja viņiem ar grāmatu atkal nelaimētos, varbūt vajadzētu lūgt padomu aktrisei, kā tikt va|ā no Vurgka? Par |aunu tas katrā ziņā nenāktu. Ar šo domu Vovka iemiga. Un, būdams apveltīts ar nevaldāmu fantāziju, zēns redzēja sapni: viņš bāza piena kannā skolmeistaru Zelmiņu, kurš patiesībā bija nevis Zelmiņš, bet Bulduris ar Vurgka uniformu mugurā. Taču tā vietā, lai izpaustu, kur atrodas meklētā nauda, Bulduris pienā pārvērtās par vardi un tikai smējās — kvāk, kvāk. Saniknots Vovka drāzās pie grāmattirgotāja Staubiņa. Tas norādīja uz grāmatu kalnu savā veikalā un sacīja, ka Vovkam visi šie simti un simti grāmatu ne tikai jānovāra, bet arī jāapēd, tad viņš naudaszīmi katrā ziņā atradīšot. Vovka nopūtās. To, ka grāmatu «medības» būs tik smagas, viņš nebija spējis paredzēt.

18

Nākamajā rītā, tiklīdz māte bija prom, Vovka piecēlās, žigli paēda brokastis un ielavījās popa dārzā. Tur viņš mudināja bēgli izturēt šķūnī vēl vienu dienu un vienu nakti, un Ēriks, kaut arī mīļu prātu jau šodien būtu izlīdis no paslēptuves, pakļāvās drauga autoritātei. Todien Vovka solījās viņu vēlreiz apciemot.

Pie vārtu ejas Vovka satikās ar Ļovku un Jāni. Viņiem visiem uz muguras bija skolnieku mugursomas, taču tā bija tikai mas

kēšanās. Zēni vispirms devās pie Staubiņa. Viņi satika antikvāru vienu pašu un varēja netraucēti aprunāties. Jā, kārtībnieks esot bijis, Staubiņš viņiem pastāstīja, taču viņš neesot tam neko izpaudis. Tomēr varot gadīties, grāmattirgotājs sacīja, ka palīgs būs kaut ko izpļāpājis.

Tas viss bija maz iepriecinoši, un vēl mazāk iepriecinošu jaunumu zēni uzzināja, kad ieradās pie aktrises. Viņa esot jau vakar piezvanījusi savai draudzenei; tā iesējumu atmiekšķējusi, taču naudu neesot atradusi.

Zēni neslēpa savu nomāktību un izstāstīja aktrisei par kārtībnieku, kas seko viņiem, jo acīm redzami nojauš šajās afērās kaut ko nelabu.

—   Ja mēs zinātu, kā lai no viņa atkratāsl — Vovka iesaucās.

Guldene bija aizsmēķējusi cigareti un pasniedza paciņu zēniem. Par spīti rūgtajai pieredžei pie Ērika, neviens neatteicās, un, paskat tikai, šoreiz cigarete negaršoja nemaz tik slikti. Gul- denei šie trīs zēni iepatikās arvien vairāk.

—   Padomāsim visi kopā, kā lai jūs tiekat vaļā no šī Vurca, vai kā viņu sauc, — aktrise sacīja, īkšķa nagu kodīdama. Šķita, ka viņa ir atgriezusies laikā, kad pati bija jauna meitene fabriku priekšpilsētā, un Vovka bija pagalam apmulsis. Aktrises seja bija kļuvusi blēdīgi bezkaunīga, viņa turēja cigareti šķībi lūpu kaktiņā kā jūrnieka līgava, iepina savā runā vārdus, par kuriem Vovka jau sen būtu nopelnījis no mātes pļauku.

—   Nu, čaļi, kā jums ar idejām? — Guldene pievērsās draugiem, aizkūpinādama jaunu cigareti. Pēkšņi viņa tā iesvilpās, ka pat Vovka viņu šī svilpiena dēļ apskauda.

—   Man šķiet, ka rokā ir. — Aktrise paņēma no galdiņa kaudzi laikrakstu, kurā centīgi rakņājās pēc kādas noteiktas avīzes. Beidzot viņa to atrada, pārskrēja ar acīm un pasniedza Jānim.

—   Re, izlasiet! — Viņa norādīja uz kādu virsrakstu.

Zēni sabāza galvas kopā un lasīja:

—   Septiņdesmit tūkstoši latu gaida savu īpašnieku. Sarkanā Krusta loterijas lielā laimesta īpašnieks joprojām nepiesakās …

I\ā arvien, visātrāk sakombinēja Vovka.

u

163

—       Paklausieties, tā nudien ir doma! — Viņš pameta uz Gul

deni apbrīnas pilnu skatienu. — Ja Vurgks tam noticēs, mēs viņu varēsim aizsūtīt kaut vai uz Ziemeļpolu.

—   Vai tev jau ir skaidrs, ko es domāju? — Guldene vaicāja.

—        Un kā vēl, kam jau galva strādā, tam strādā, — Vovkam sekste bija gaisā.

Pietika ar dažiem teikumiem, lai arī Jānis un Ļovka saprastu, kas Guldenei padomā.

—   Jautājums ir tikai, kā mēs viņam to pasniegsim?

Pēc sīkas apspriešanās ar zēniem, Guldene atrada atbildi arī uz šo jautājumu. Atguvuši drošības sajūtu, zēni atgriezās mājās.

Kad Grābe savas mājkalpotājas pavadībā vēlā priekšpusdienā, kā parasts, ienāca Buldura skārnī, lai iepirktos, tur uzradās arī Kārlītis. Viņš pieklājīgi sasveicinājās, palūdza mārciņu zupas kaulu un pasniedza Buldurim vecu avīzi, kur kaulus ietīt.

—        Tur avīzē ir rakstīts, kāpēc Jānis zog grāmatas, — viņš svarīgi pavēstīja.

—        Kāpēc Jānis zog grāmatas! — Miesnieks tūliņ ieklausījās. — Kāpēc tad viņš to dara?

—        Vienā grāmatā ir loterijas bijete, — Kārlītis atkārtoja gandrīz vārds vārdā, ko bija iemācījies no galvas.

—   Kas tā par loterijas biļeti? — Bulduris uzmācās mazajam.

—        Loterijas biļete, par kuru var dabūt daudz, daudz naudas. Bet to es nedrīkstu nevienam teikt, citādi man būs jādzer zivju eļļa.

—        Naudu? — Tagad ieklausījās arī Grabe. — Man tu drīksti visu izstāstīt, ak tu, mans mazais mīļumiņ. Kas tā ir par loterijas biļeti? — Viņa glaudīja Kārlīša matus.

—        Tas ir liels vinnests, un tas atrodas vienā Krasta onkuļa grāmatā.

—        Vienā Krasta onkuļa grāmatā? Kā tad biļete tur nonāca, manu mazo zvirbulīt? — Tagad miesnieks glaudīja Kārlīša cekulu.

—        To es nezinu. Bet, ja Jānis atradīs biļeti, viņš man uzdāvinās trīsriteni.

Kamēr Kārlītis izpauda arī šo «noslēpumu», miesnieks bija atlocījis vaļā viņam pasniegto avīzi un pārskrēja ar acīm virsrakstiem. Grābe skatījās viņam pāri plecam.

—        Bulduri, — viņa pēkšņi izgrūda, — šeit! Lasiet šeit! — Zīlniece norādīja uz virsrakstu: «Sarkanā Krusta loterijas lielā laimesta īpašnieks joprojām nepiesakās!»

—        Lielais lai…? Septiņdesmit tūkstoši latu? — miesnieks murmināja.

—        Tumša nojauta man jau vienmēr sacīja, ka aiz šīs grāmatu zagšanas slēpjas kaut kas pavisam īpašs. — Grābe no uztraukuma bija gluži aizsmakusi. — Padodiet man avīzi, es gribu to rūpīgi izlasīt.

—        Bet atļaujiet, avīze pieder man, un vispirms es gribu pats rūpīgi izlasīt. — Miesnieks nelaida lapu laukā no rokām.

—        Kā tad tā var piederēt jums? Jūsu uzdevums bija tikai ietīt tajā zupas kaulus, — Grābe protestēja.

—        Nu, paklausieties! Viņš to iedeva man, un tātad es varu ar to rīkoties.

—        Tikpat labi viņš varēja iedot avīzi man, — Grābe iekarsa, — vai nav tiesa, manu čabulīt?

—        Bet tu to iedevi man, vai ne, mazo nebēdniek? — miesnieks runāja saldā balsī.

Muļķīgā ķīvēšanās ap nošmulēto lapeli droši vien vēl būtu turpinājusies ilgi, ja gaļas veikalā neienācis Vurgks. (Tā bija laimīga sagadīšanās, kas zēniem, kuri lūkojās no pretējā nama vārtu ejas, uzdevumu ievērojami atviegloja.)

Kārtībnieka negaidītā parādīšanās lika ķildniekiem apklust. Abi pagriezās pret ienācēju.

—        Paklausieties, Vurgk, mēs nupat uzzinājām kaut ko gluži neticamu, — miesnieks sacīja.

—        Kaut ko gluži neticamu, par ko man jau sen bija nojauta, — Grābe iejaucās viņam pa vidu.

—   Tas ir saistīts ar grāmatu zagšanu.

—       Tagad mēs zinām, kāpēc šie ielu blandoņas dzenas pakaļ grāmatām.

—   Runa ir par septiņdesmit tūkstošiem latu!

—   Par lielo vinnestu Sarkanā Krusta loterijā.

—   Kas netiek izņemts.

—   Un nemaz nevar tikt izņemts.

—       Jo biļete atrodas kādā no grāmatām, kuras Krasts iesējis Staubiņam.

—   Sie ielu palaidņi to nezin kā ir uzoduši.

—        Un tagad grib nabadziņam atņemt šo naudu, — Grābe sašuta.

—        Trīspadsmit gados viņi jau ir gatavie kriminālnoziedznieki, — miesnieks sašuta.

—        Tas ir interesanti. — Kārtībnieks savilka ierēdņa sejas izteiksmi. Noskaidrojis, kā Grābe un Bulduris nonākuši pie briesmīgā atklājuma, viņš izvilka savu amata piezīmju grāmatiņu un sacīja:

—        Tātad šī banda grib nozagt Krastam septiņdesmit tūkstošus latu, tas nozīmē — tā plāno smagu kriminālnoziegumu. Es jau no paša sākuma to zināju.

—        Viņus vajadzēja uzreiz visus apcietināt, un cauri, — miesnieks sacīja.

Kārtībnieks sarauca grumbās pieri.

—        Man šī lieta vēl jāpārdomā … Tātad Vovka un pārējie, — viņš vērsās pie Kārlīša, — zog grāmatas, jo tur iekšā ir loterijas biļete?

Kārlītis pamāja.

—        Un vai tu nezini — varbūt zēni ir runājuši —, kam viņi taisās zagt nākamo grāmatu?

—        To es nedrīkstu teikt, citādi man būs jādzer zivju eļļa un es nedabūšu trīsriteni.

—        Kārtībnieka onkulim tu drīksti teikt visu, manu mazo, mīļo dumiķīt… Te būs konfekte, ko iebāzt tavā mazajā mutītē, — Grābe lišķīgi sacīja.

—   Tātad no kā viņi grib iegūt nākamo grāmatu?

—        Viņi brauks rīt pie mūsu mājas saimnieka uz… uz… man aizmirsās. — Kārlītis bija pagalam nelaimīgs.

—        Tu gribēji sacīt uz Ogri? Pie Pekas kunga? — miesnieks iesaucās.

—       Jā, rit viņi visi brauks uz Ogri, kur mūsu saimniekam 1r vasarnīca, jo viņš vienmēr makšķerē. Viņi tur zags grāmatu, — Kārlītis bija pavedienu atkal atradis un runāja kā no grāmatas.

—        Un kas tā ir par grāmatu? Ja tu ari to zināsi, dabūsi veselu tāfeli šokolādes, — miesnieks kārdināja.

—        Vovka sacīja: tā ir grāmata par to, kā makšķerē milzu zivis, vaļus.

—   Viss skaidrs, — Vurgks zīmīgi izmeta.

—   Te tev būs kauli, tagad tu vari iet mājās.

—   Un šokolāde?

—        To tu dabūsi citu reizi. — Miesnieks izstūma Kārlīti no veikala.

Kārtībnieks kaut ko pačukstēja Grābei. Viņa pagriezās pret veco Murkuli, kas visu laiku bija uzmanīgi klausījusies.

—        Ilga, aizej pāri ielai pie dārzeņu tirgotāja un paskaties, vai nevari dabūt svaigus sparģeļus. — Mums te vēl šis tas jāapspriež.

Večiņa gribēja iebilst, tomēr neko neteica. Ar dusmīgu sejas izteiksmi viņa aizvainota izgāja no skārņa.

Bulduris atvēra durvis uz savu «kantori» un aicināja kārtībnieku un Grābi iekšā. Viņš izvilka no rakstāmgalda cigārus un ielēja Grābei glāzīti liķiera.

—        Tātad ko jūs esat nodomājis pasākt pret šo laupītāju bandu, Vurgk?

—        Tas ir kaut kas briesmīgs, ar ko viņi nodarbojas, — Grābe iesaucās. — Tā sacīt — divkārša laupīšana. Pirmkārt, viņi grib apzagt nabaga Krastu, kuram taču tā biļete pieder, un, otrkārt, lai aplaupītu viņu, zēni aplaupa tādus cilvēkus kā mani un Buldura kungu. Pret to jāvēršas ar visu likuma bardzību.

—        Pārmācības nams būtu tas mazākais tādiem bandītiem, — ķērcošā balsī pavēstīja miesnieks.

—        Pats mazākais, — Grābe viņam pieskaņojās. — Ja tā padomā — septiņdesmit tūkstoši latu!

—        Nūja, tieši par to nopietni jāpadomā. — Vurgks virpināja savas ūsas.

—        Ko jūs ar to gribat sacīt, kārtībnieka kungs? — Grābe aizsedza ilgu pilnās acis.

—   Es gribu sacīt, ka runa ir par septiņdesmit tūkstošiem latu. Tāpēc es jautāju: kā mēs vispār varam zināt, ka biļete likumīgi pieder Krastam?

—    Bet kam tad citam tā var piederēt? Varbūt tiem puišeļiem? — Zīlnieces smadzenēs joprojām valdīja tumsa. Miesnieks uzreiz saprata kārtībnieka piezīmes apslēpto jēgu.

—   Jums ir pilnīga taisnība, Vurgk. Ja Krasts būtu ieguvis loterijas biļeti likumīgā ceļā, viņš to nebūtu slēpis grāmatā. Bet viņš to noteikti izdarīja pēkšņās kratīšanas laikā, un tas padara lietu vēl aizdomīgāku.

Tagad arī Grābes smadzenēs atausa gaisma.

—   Jā, kur runa ir par septiņdesmit tūkstošiem latu, tur neko skaidri nevar zināt. Un ja nav zināms, kam tā biļete pieder…

—   Tad tā pieder tam, kas to atrod, — miesnieks īsi un skaidri sacīja.

—   Dievs, man galva noreibst no tādas domas. — Grābe saķēra pieri. — Septiņdesmit tūkstoši latu! Un šī nauda guļ, tā sacīt, uz ielas.

—   Nevis uz ielas, bet grāmatā, kuru Peka droši vien nopircis no Staubiņa, — policists viņu izlaboja.

—   Tad jau tas gandrīz vai būtu mūsu pienākums šos… šos bandītus apsteigt, — Grābe iesaucās.

—   Nevis gandrīz, bet tas ir mūsu pienākums, svēts pienākums šiem laupītājiem atņemt laupījumu, — miesnieks teica dziļā pārliecībā.

—   Pirmām kārtām tas ir mūsu valsts pilsoņa pienākums, — kārtībnieks papildināja. — Ja šie septiņdesmit tūkstoši latu nonāks rokās tādam slepenam valsts varas ienaidniekam, kāds ir Jāņa Rudzīša tēvs, tad nemaz nav iedomājams, ko viņš ar tiem var pastrādāt.

—   Mans dievs, vai tiešām mūsu zemē vēl ir tādi dumpinieki? — Zīlniece aizsedza acis, lai parādītu, cik ļoti viņa baidās no dumpiniekiem.

—   Un jūs vēl jautājat, vai viņi ir. — Kārtībnieks atkal virpināja ūsas. — Katru dienu mums ar viņiem jācīnās.

—   Es pat nojaust nevarēju, ka jūsu amats ir tik bīstams. — Grābe ar apbrīnu paskatījās uz policistu.

—   Tā ja, vairums nemaz nezina, kādi upuri jānes policijai, lai godīgi pilsoņi»varētu dzīvot mierā.

—   Labi, tagad mēs to zinām, — miesnieks nepacietīgi sacīja, — un prātīgāk būtu apspriest, ko mēs iesāksim ar loterijas biļeti. Pateikt Pekām, kas vaļu grāmatā ir noslēpts, mēs nedrīkstam. Uz naudu viņš pats ir kārs.

—   Jā, cilvēku, kas nespēj uzveikt savus tumšos dvēseles spēkus, nauda allaž ved kārdināšanā, — zīlniece filozofēja.

—   Kā tad būs? — miesnieks skaļi domāja. — Mums tūliņ jādodas uz Ogri, lai apsteigtu šos bandītus. Sestdienās un svētdienās Peka vienmēr brauc uz turieni makšķerēt. Mēs varētu pateikt, ka mums arī gribas mazlietiņ pamakšķerēt. Visu pārējo, es domāju, mēs redzēsim uz vietas.

—   Jā, apmēram tā mums vajadzētu rīkoties, — kārtībnieks pamāja. — Uzsāksim ar viņu sarunu, un viss tālākais jau nāks pats no sevis, likuma robežās, saprotams.

—   Saprotams, mēs taču negrēkosim pret likumu, — miesnieks viņam piebalsoja.

—    Septiņdesmit tūkstoši latu; katram no mums tur iznāk vairāk nekā divdesmit trīs tūkstoši, tas būtu vienreizēji, — zīlniece jūsmoja.

—   Galvenais, lai zēni mums netiktu priekšā, — miesnieks raizējās. — Tie ir spējīgi uz visu. Tāpēc mums vajadzētu tūliņ noskaidrot, cikos iet vilcieni.

Viņš piezvanīja uz Rīgas staciju. Vilcieni uz Ogri gāja pulksten piecpadsmitos, septiņpadsmitos un divdesmit vienos.

Katram no viņiem vēl bija palicis kaut kas nokārtojams, tāpēc viņi vienojās braukt ar vilcienu septiņpadsmitos. Zvērēdami cits citam pilnīgu uzticēšanos ceļā uz nosprausto mērķi, kuru ikviens no viņiem iztēlojās sudraba pieclatnieku kaudzes izskatā, viņi šķīrās.

Grābe iztēlojās vēl kaut ko citu. Izgājusi kopā ar kārtībnieku uz ielas, zīlniece pavaicāja, vai viņam nav vēlēšanās iedzert tasi turku mokas un glāzīti konjaka. Vurgkam bija vēlēšanās,

kaut arī viņš brīdi izlikās pārdomājam, vai šāds uzaicinājums saderas ar policista godu.

Zīlnieces viesistaba bija pieblīvēta ar etažerēm, galdiņiem un bufetēm, kas savukārt bija pieblīvēti ar traukiem, kristāla vāzēm, kausiem, kafijas tasēm un dažādiem greznuma nieciņiem. Gaiss bija tik sasmacis, it kā telpa nedēļām nebūtu vēdināta.

Kamēr Grābe, aplikusi ap pleciem zīda lakatu, uz mazas plītiņas vārīja kafiju, kārtībnieks skatījās apkārt.

—   Jums te ir daudz skaistu lietu… Vai šis paklājs ir īsts?

—        Saprotams, — Grābe atbildēja ne bez lepnuma. — Man nepatīk neīstas lietas, es vienmēr dodu priekšroku īstajam un patiesajam. Es to varu atļauties.

—   Cik tad istabu ir jūsu dzīvoklī?

—        Četras. Vienā dzīvo mana ekonome, otra kalpo par uzgaidāmo telpu maniem … pacientiem, abas pārējās izmantoju es. Es to varu atļauties … Guļamistabas iekārta, īsts riekstkoks, palikusi vēl no mana nelaiķa vīra. — Viņa nolaida plakstiņus, kā attapusi, ka godīgai atraitnei neklājas pieminēt guļamistabu.

Vurgks iekrekšķējās.

—        Ja drīkstu tā pavisam atklāti vaicāt, vai tad jūsu nodarbošanās patiešām ir tik labi apmaksāta?

—        Tā kā es strādāju uz stingri zinātniskiem pamatiem, man nekad netrūkst pacientu. Es varu to atļauties, — viņa nobeidza bez jebkādas kopsakarības ar iepriekš teikto.

Kārtībnieks atkal iekrekšķējās.

—   Vai jūs sen kā esat atraitne?

—   Jau septiņus gadus. Un jūs — jūs taču arī esat atraitnis?

—   Jā, liktenis ir skāris arī mani.

—   Un cik ilgi jūs dzīvojat viens pats?

—   Sešus … nē, nu jau būs septiņi gadi.

—   Јīmīga, es gandrīz teiktu — mistiska sakritība.

—        Vai tie ir jūsu piederīgo attēli? — Kārtībnieks palūkojās uz sienu, kur karājās daudzas fotogrāfijas.

—        Jā, mēs, Grābes, esam liela ģimene. Vai jūs varat mani pazīt uz vienas no bildēm?

—   Jūs laikam esat tā jaunā meitene tur pa kreisi?

—   Nē, tā ir mana māsīca. Paskatieties vēl vairāk pa kreisi, pēdējā pašā augšā. Ak dievs, tagad jūs slikti par mani domāsiet!

—   Pēdējā pašā augšā? Bet tā taču ir …

—   Nē, nē, nerunājiet. — Atraitne nokautrējās. — Kā es varēju atļauties pievērst tai jūsu uzmanību!

—    Tātad tas mazulis, kas guļ kails uz leduslāča ādas, esat jūs? Bet izskatāties ļoti amizanti.

—   Es jūs lūdzu!

—   Tur taču nav nekā ļauna.

—   Nekā ļauna? Mani vēl neviens vīrietis, atskaitot manu nelaiķa vīru, nav redzējis tik kailu, bet jūs sakāt, ka tas nav nekas ļauns?

—    Un kā ir ar jūsu nodarbošanos? No policijas viedokļa tā taču nav gluži… gluži likumīga?

—    Kā grafoloģe, tas ir — kā rokrakstu pētniece, zināmā mērā kā speciāliste un padomdevēja visdziļākajos dvēseles jautājumos, es piekopju savu amatu tāpat kā jebkurš cits. Viss stingri likumīgi, arī nodokļi, kurus es maksāju valstij. Es varu to atļauties. Vai varbūt jūs šaubāties, ka ir likteņa spēki, kas nosaka cilvēka mūža ritējumu?

—   Nē, bet kā tos var atklāt?

—    To es jums tūliņ nodemonstrēšu uz stingri zinātniskiem pamatiem. Es ieskatīšos jūsu pagātnē un jūsu nākotnē. Tikai neizbīstieties, ja es nonākšu transā. Arī tam ir stingri zinātnisks pamats.

Viņa paņēma zīlēšanas spoguli, apkaisīja ar kviešu miltiem, ievilka tajos ar pirkstu krustu.

—    Es redzu uzreiz… pavisam skaidri… kā cauri plīvuram … Jūs esat viens pats .-.. dzīva ir vienīgi vēl jūsu māte … un tālāk dibenplānā es redzu vēl kādu sievieti. Viņa ir apmēram četrdesmit gadu veca, padumja, mazām krūtīm un arī citādi īsts maitas gabals … Es redzu, jūs viņu šad un tad apciemojat un pavadāt pie viņas naktis, un tomēr uzmanieties! Jo tā ir izteikti blēdīga persona, kas nodarīs jums tikai ļaunu, kas sevišķi varētu kaitēt jūsu darba karjerai.

—   Tas, ko jūs sakāt, patiešām ir neticami. Un to visu jūs redzat spogulī?

—   … Un tagad es redzu kaut ko spīguļojam… tā ir nauda… Un tur — tur spīguļo vēl kaut kas… uz jūsu pleciem … tie ir iecirkņa priekšnieka uzpleči… Un tagad … kas tad tas varētu būt? … es redzu kādu sievieti… tumšiem matiem … ļoti simpātisku … labākajos gados … viņai ir skaists dzīvoklis … sirds … tā kvēlo … Ak dievs … man sareiba galva … es nekā vairs neredzu … man trūkst elpas … es mirstu …

Lai mirtu, Grābe iekrita rokās kārtībniekam, kurš, elsdams no piepūles, aizvilka viņu uz sofas. Tur viņš gaišreģi noguldīja un atpogāja viņai ņieburu, lai nabaga atraitne nenosmaktu.

Pēc pusstundas atjēgusies no «transa stāvokļa», viņa blisināja acis kā apdullusi vista un nesaprašanā pētīja istabu.

—   Kur es esmu? Kas noticis ar mani?

—   Jūs atrodaties savā dzīvoklī uz sofas.

—   Un kurš ir atpogājis manu… manu ņieburu? Ak dievs, vai jūs man nodarījāt ko ļaunu?

—   Ļaunu? Mana dārgā, kas gan tur ļauns? — Vurgks vir- pināja ne bez lepnuma savas ūsas.

—   Tātad tās bijušas dziļākas jūtas?

—   Skaidrs, kas tad cits.

—   Tad nesauc taču mani tik bezkaislīgi par «manu dārgo», sauc mani par savu balodīti vai par sirsniņu. O, mēs būsim abi ļoti laimīgi, es to jūtu. Jau pēc divām nedēļām, ja tūliņ sāksim rīkoties, mēs stāvēsim altāra priekšā.

Vurgks nožagojās. Viņš bija algots likuma un krietno tikumu sargs, tāpēc viņam bija maz iespēju izlocīties. Un, tā kā piln- miesīga atraitne ar dzīvokli un krietniem ienākumiem nebija tas sliktākais, ko vīrietis var sev uzkraut kaklā, kārtībnieks pagaidām neteica nē.

Tūliņ pēc tam viņi vēlreiz apsprieda jautājumu par loterijas biļeti un braucienu uz Ogri.

—   Zini, rūpīgi visu apsverot, — Grābe maisīja ar karotīti savā kafijas tasē, — es sāku šaubīties, vai mēs neesam pārāk lētticīgi, tā uzticēdamies Buldurim. Kas viņš galu galā tāds ir? Brutāls slakteris. Vienreiz viņš pat dižojās, ka spējot ar vienu vienīgu naža dūrienu nogalināt nevainīgu teliņu. Un šādu cilvēku mēs gribam iesaistīt šajā vinnesta lietā? Iegrūst viņam rīklē veselu trešdaļu ieņēmuma, tas ir, vairāk nekā divdesmit trīs tūkstošus latu? Viņš jau bez visa tā peld naudas jūrā, ko sarausis nelikumīgā ceļā. Paskaties uz viņa kotletēm, tur nav nekā cita kā veca baltmaize.

—   Līdzīgas domas arī mani tirdījušas, — Vurgks pameta ar galvu. — Taisnība, šis vīrs ir spējīgs iet ne tikai pāri teļu līķiem.

—   Tātad mums jau aiz morāliem apsvērumiem vien viņš jā- •apsteidz, tas ir, jātiek galā vieniem pašiem, — Grābe sacīja.

To saprata arī viņas nākamais vīrs, un godājamais pāris bez liekas skaidrošanās nonāca pie lēmuma uzsākt ceļojumu ar vilcienu pulksten piecpadsmitos, turklāt bez miesnieka. Tie gan būs miesniekam brīnumi, kad viņš vakarā ieradīsies Ogrē un uzzinās, ka savā neremdināmā mantrausībā atbraucis par vēlu!

Tā domāja gaišredzīgā atraitne, kura jau iztēlojās sevi par Vurgka sievu; tā domāja kārtībnieks Vurgks, kurš jau iztēlojās sevi ar sudraba uzplečiem iecirkņa priekšnieka amatā. Neviens no viņiem nedomāja par veco Murkuli, un to viņiem nācās rūgti nožēlot.

Tas, ko Murkule bija dzirdējusi skārnī, un tas, ko viņa zināja par sapņu grāmatas zādzību un savas saimnieces strīdu ar Smarkovnu, pamudināja mājkalpotāju uz pārdomām, kuras lika aizmirst sparģeļus, kas viņai bija jāpērk. Pati būdama jau veca un vārga, viņa pamatīgi apsvēra, kuru varētu izvēlēties par sabiedroto. Tam vajadzēja būt rūdītam blēdim, mērķtiecīgam un turīgam cilvēkam, un Murkule pazina tikai vienu tādu cilvēku, tā bija Smarkovna.

Tirgus, kurā audumu tirgotājai bija savs stends, atradās tā sauktajā utenī. Šodien, sestdienā, tur gan nebija tik liela drūzma kā svētdienas priekšpusdienā, taču, ja gribējās izbrīvēt cauri pūlim ceļu, tik un tā vajadzēja likt lietā elkoņus. Ar jumtu pārsegtas letes, kur tirgotāji pārdeva lētas drēbes, apavus un traukus, bija tikai pašā tirgū. Tam apkārt, utenī, varēja nopirkt vienīgi vecus krāmus. Vairums pārdevēju savas preces bija nolikuši taisni uz zemes. Vecas petrolejas lampas, sarūsējuši putnu būrīši, tukši gleznu rāmji, salāpītas bikses, pārim neatbilstošas galošas bija priekšmeti, kuriem tomēr gadījās atrast nejaušu pircēju. Bet kādas grabažas tik netika vēl piedāvātas! Trīcoši veči un sirmgalves tupēja ar mantām, kuras vispār vairs nebija lietojamas, — sadauzītām kvēlspuldžu patronām, tukšiem modinātājiem, nolauztām atslēgām, atsevišķām spēļu kārtīm, šķiltavām bez berzes riteņiem. Sī apskatei izliktā posta iespaidu tomēr mazināja pļāpīgais un pirktkārais pūlis, tā skaļā kaulēšanās, -lamāšanās un smiešanās, tāpēc gandrīz vai gribējās to visu uzskatīt par cilvēku izpriecu.

Tur, kur tirgojās Smarkovna, gadījuma rakstura pārdevējiem piekļūšanas nebija. Viņai tirgū piederēja dēļu būda, kuras vitrīnā bija sakrauti auduma baķi; lēti apģērbi karājās pie stieņiem būdas iekšpusē.

Tobrīd, kad Murkule būdas priekšā apstājās, starp Smar- kovnu un kādu robustu jūrnieka sievu notika parastā kaulēšanās.

—   Ko? Septiņi lati par šitiem svārkiem, kurus, apakšā aiz- šujot, varētu izmantot par kartupeļu maisu? — kuģinieka sieva brēca.

—    Kartupeļu maisu? — Smarkovna izlikās sašutusi. — Sos ārkārtīgi smalkos tīrās vilnas svārkus jūs saucat par kartupeļu maisu? Tas nu gan ir apvainojums, kaut kas nedzirdēts! Tātad seši lati piecdesmit — un tikai tāpēc, ka jūsu bezkaunība mani uzjautrina.

—   Seši lati piecdesmit? Atļaujiet man pieturēties, citādi es apgāzīšos no smiekliem. Tīra vilna, jūs sakāt? Es drīzāk teiktu, ka tīrs papīrs. Čaukst kā avīze vējā. Tātad trīs lati — un tikai tāpēc, ka man ir pietūkušas kājas un es negribu ilgāk staigāt apkārt.

—   Trīs latus? Mīļā, es nevēlos jūs apvainot, taču man šķiet, ka jūs šorīt esat jau paguvusi ieraut ko stiprāku. Tātad mans pēdējais vārds — seši lati — un tikai tāpēc, ka esmu pareizticīgs cilvēks un labāk izputinu sevi nekā atsaku kādam citam.

—   Sešus latus par šito skrandu? O, bože moi, vai te nekur nav kur apsēsties? Sito bezkaunību dzirdot, es gāžos no kājām… Ja es tādos svārkos pārnāktu mājās, var gadīties, ka mans vīrs mani padzen.

—   Viņš tevi nevis dzīs prom, bet gan… — Pūlī kāds iesmējās.

—   Tātad trīs lati piecdesmit ir mans visvispēdējais vārds.

—   Trīs lati piecdesmit? Bet es tevi lūdzu, mana mīļā, vai tu esi kāda bezdieve, ka gribi mani, vecu sievu, izzobot? Vai tu domā, ka es varu preces vienkārši izdāļāt un pārtikt no skāba gurķu sālījuma un siseņiem kā pravietis Jošua? Tātad, lai pieliktu punktu un ilgāk neuzjautrinātu vairs šos ziņkārīgos skatītājus, pieci lati, un savāc, kaut arī es jau redzu virs sevis riņķojam bankrota lijas.

Tā viņas kādu brīdi vēl tielējās, tad darījums tika noslēgts. Sievas vienojās par četriem latiem, un jūrnieka kundze sasarkušiem vaigiem, patiešām apmierināta ar pirkumu, pameta ne mazāk apmierināto Smarkovnu, kura nebūt neizskatījās tā, it kā būtu sevi ar šo darījumu izputinājusi.

Tagad Murkule uzrunāja audumu tirgotāju. Izdzirdējusi, kas šī Murkule tāda ir, Smarkovna pagalam saīga. Taču, jo ilgāk Murkule stāstīja, jo uzmanīgāka Smarkovna kļuva. Viņas skatiens saspringa, ķeksim līdzīgais deguns viegli nodrebēja. Večiņa cēla priekšā pierādījumus un norādījumus, kas patiešām bija pārliecinoši.

Kad Murkule devās no audumu tirgotājas prom, viņas abas bija par visu vienojušās. Citkārt neuzticīgā Smarkovna, cerot bez pūlēm un riska sagrābt tik daudz naudas, bija gluži vai pārvērtusies. Lai nenokavētu vilcienu, viņa pat atļāvās paņemt ormani. Kā izkrāpt namsaimniekam Pekām, kuru audumu tirgotāja labi pazina, grāmatu par vaļiem, viņai jau bija skaidrs. Galvenais — jātiek pirmajai.

Smarkovna domāja tieši tāpat kā šķīstais brūtes pāris — Grābe un Vurgks — un tikpat godīgais un uzticamais miesnieks. Lai apsteigtu citus, arī viņš iekāpa ormaņa ratos.

Trīs «neredzamie», kas bija novērojuši Buldura, kā arī Grā- bes un Vurgka aizbraukšanu, par savu viltību bija stāvā sajūsmā. Sis gājiens nu reiz bija izdevies tik spoži, ka labāk nemaz nevarēja vēlēties. Brauciens uz Ogri un tas, kas loterijas biļetes medniekus tur sagaidīja, iemācīs viņiem nebāzt degunu tur, kur nevajag. Un tikmēr viņi, «neredzamie», varēja netraucēti novest savas «operācijas» līdz galam.

Bija vēl jāsagādā trīs grāmatas: «Topoloģija galvaskausa izpētē» no profesora Ilmja; «Kā es vāru ēst?» no Lūves kundzes un «Kāda vecticībnieka tikumība» no popa Sergeja.

Jānis gribēja parūpēties par pavārgrāmatu. Viņš, izdibinājis, ka Lūves kundzes meita šopēcpusdien svin kāzas, cerēja iejukt viesu pulkā, lai tā tiktu pie grāmatas. Ļovka ar gudru ziņu uzņēmās apciemot popu, jo bija zināms, ka tēvs Sergejs tikai šodien vakarā atgriezīsies no laukiem un agrāk kā rīt no rīta nebūs runājams. Vovka grasījās jau šodien doties pie profesora Ilmja.

19

Profesors Ilmis dzīvoja Viesturdārza tuvumā. Kad Vovka pēc ilgā gājiena piezvanīja pie profesora dzīvokļa durvīm, šķita, ka viņš veicis šo ce|u veltīgi. Durvis neviens neatvēra. Vovka piespieda zvana pogu vēlreiz un turēja labi ilgi; beidzot atskanēja šļūcoši soļi. Veca, salīkusi sieva, atbalstījusies uz spieķa, atvēra durvis. Jautāts, ko zēns vēlas, Vovka paskaidroja, ka viņam jārunājot ar profesoru tikai personiski.

— Tev noteikti ir lieli noslēpumi? — večiņa uzjautrināta sacīja, tomēr, neko vairāk netaujājot, ļāva viņam ienākt. Kāda kaķa pavadībā viņa, steberēdama pa priekšu, ieveda Vovku istabā, kur viņam vajadzēja uzgaidīt.

Vovka, palicis viens, paskatījās visriņķī. Augsti grāmatplaukti aizklāja sienas, kādā stikla skapī viņš ieraudzīja dažādus instrumentus un uz rakstāmgalda blakus mikroskopam galvaskausu, kura pierē tikšķēja iemontēts pulkstenis! Taču vislielāko izbrīnu Vovkā izraisīja kādas puspavērtas rakstāmgalda atvilktnes saturs. Viņa trenētā kriminālista acs atklāja tur senlaicīgu pistoli.

Pēkšņi Vovka satrūkās. Uz rakstāmgalda, taisni viņa deguna priekšā gulēja grāmata «Topoloģija galvaskausa izpētē»!

Atklāt grāmatu un vienā rāvienā to pabāzt zem svārkiem — tas Vovkam tīrais nieks, kaut arī sākumā viņš bija apņēmies nedarīt neko neatjautu. Soļi gaitenī lika zēnam atlēkt no rakstāmgalda.

Istabā ienāca kāds vīrs, un Vovka ar savu trenēto kriminālista aci uzreiz pazina, ka tas ir profesors Ilmis. Viņam bija bieza, plata bārda, kādas ir tikai zinātniekiem, un vecmodīgs pensnejs, kuru arī neviens normāls cilvēks vairs nelietoja. Profesors laipni sveicināja Vovku ar to pašu uzjautrināti sirsnīgo smaidu, kāds bija večiņai, kas droši vien ir viņa māte.

Vovkam tagad bija jāatrisina vissmagākais prāta uzdevums mūžā. Kā lai viņš izskaidro savu ierašanos, nemodinādams bārdainajā profesorā aizdomas? Zēns izšķīrās par jau pārbaudītu metodi. Viņš balansēja starp puspatiesību un meliem.

—   Es atnācu pie jums, profesora kungs, jo Staubiņa kungs man sacīja, ka vienīgi jūs varot man dot padomu, — viņš pavēstīja ar lētticīgu sejas izteiksmi. Galu galā tā nebija pirmā reize, kad Vovkam vajadzēja ar melošanu izķepuroties no sarežģītas situācijas.

Profesors iedrošināja viņu bez kautrēšanās turpināt.

Vovka to darīja. Viņš izteiksmīgi attēloja grāmatsējēja Krasta apcietināšanu, līdzekļu trūkumu, kāds piemeklējis Zvaigznīti, kuru namsaimnieks grasās izmest uz ielas, un vaicāja, vai namsaimniekam ir tādas tiesības.

Profesors apdomājās un sacīja, ka likums diemžēl ir namsaimnieka pusē, kaut arī tikai juridiski.

—   Jo mēs nu reiz dzīvojam sabiedrībā, kur tiesības un īpašums ir tik cieši savijušies, ka patiesībā tie nemaz nav šķirami, — profesors nobeidzot paskaidroja. Tad viņš pavaicāja Vovkam, kas nemierīgi dīdījās krēslā, vai zēns ieradies tikai tāpēc, lai noskaidrotu tiesību jautājumu.

Vovka, kuram grāmata jau bija kabatā, atbildēja apstiprinoši. Viņš jau gribēja atvadīties, lai profesora kungam lieki nelaupītu dārgo laiku.

177

Zinātnieks apstājās pie rakstāmgalda, un viņa sejai pārlidoja smīns, no kura Vovka netika īsti gudrs. Par laiku Vovka lai neuztraucoties, Ilmis sacīja. Ja neko citu, tad laiku tas katrā

12— 1547

ziņā nezogot. Taisni otrādi, viņš labprāt ar Vovku vēl kādu brītiņu papļāpātu.

Vovkam nekas cits neatlika kā piekrist.

Profesors bija ievērojis, ka ciemiņš met acis pusatvērtajā atvilktnē uz pistoli, un jautāja, vai Vovku interesējot šāds laupītāju darbarīks.

—   Mazliet, — Vovka atbildēja kā speciālists, kurš pagaidām vēl nodarbināts ar gluži ko citu nekā tādām aizvēsturiskām pistolēm.

—   Vai tu gribi apskatīt to tuvāk? — Ilmis izņēma pistoli no atvilktnes un nolika Vovkam priekšā uz galda.

Vovka loti uzmanīgi pasniedzās un vēl uzmanīgāk satvēra pistoli rokā.

—   Nebaidies, tā nav pielādēta, — Ilmis piezīmēja.

—   To, ka pistole nav pielādēta, es nojaušu pēc tās svara, — Vovka nevērīgi paskaidroja. — Veca sistēma. Modernie kramplauži, it īpaši Amerikā, tagad izmanto skrejuguns pistoles un citus jaunākos tehnikas sasniegumus.

—   Jā, pavisam modernie kramplauži nekautrējas ne no kādiem sasniegumiem, — Ilmis ar nopietnu seju piekrita Vovkam.

—   Kas tik nav lasīts kaut vai par slaveno Alu Kaponi! — Vovka iekarsa. Tāda personība, ka gluži vai zosāda metas.

—   Vēl lielāks varonis bija franču bandas vadonis Laburbs, — Ilmis sacīja. — Atliek uz viņa attēlu vien paskatīties, kad no šīs personības ne tikai zosāda uzmetas, bet kājas kļūst stīvas. Tas, ko viņš pastrādāja, ielauzdamies Francijas bankā, ir vienkārši sensacionāli.

—   Ko tad viņš toreiz pastrādāja? Par viņu es tik labi nezinu.

—   Sis robs izglītībā tev jāaizpilda. Viņš toreiz bija pārģērbies par leijerkastnieku ar lielu, noļukušu platmali, vienu stikla aci un pērtiķīti uz pleca. Leijerkastē bija iebūvēts ložmetējs. Pērtiķītis nemanīts uzrāpās pa tievu virvi bankas piektajā stāvā, Laburbs viņam sekoja un nolaida divdesmit bankas ierēdņus no kātiem, ar vienkāršu naglu atmūķēja seifu, kuram bija divus metrus biezas tērauda sienas, salaupīja vairāk nekā

desmit miljonus franku tīrā zeltā un aizlidoja no bankas jumta ar planieri, kas viņu tur gaidīja.

—        Tas nudien ir vienreizēji. — Uz Vovku stāsts bija atstājis dziļu iespaidu.

—        Vienreizējais nāca tikai tad, kad Laburbam vajadzēja nolikt galvu uz giljotīnas.

—   Vai viņš aizmuka?

—        Diemžēl ne. Taču tā vietā, lai ļautu bendem nocirst sev galvu, viņš izvilka garu nazi un izdarīja to pats.

—   Nē!

—   Jā.

—   Nē, tam es neticu.

—   Ja netici, paskaties uz to galvaskausu.

—   Nu, un tad?

—   Tas ir viņa galvaskauss!

—   Tas? …

—        Tieši tā, nelaiķa Laburba galvaskauss. Ievērojot manus nopelnus, man to personiski pasniedza Francijas valsts prezidents.

—   Kādus nopelnus?

—   Es palīdzēju apcietināt Laburbu.

Vovka atpleta muti un nevēra ciet labu laiku.

—        Ko, jūs nodarbojaties ari ar kriminālistiku?! Bet Staubiņa kungs man sacīja, ka jūs esat profesors, kas lasa lekcijas par cilvēkveidīgajiem pērtiķiem.

—        Tad viņš ir tevi nepareizi informējis. Es gan nodarbojos arī ar pērtiķiem, tomēr galvenokārt pētu cilvēkus, viņu attīstību un dabu. To sauc par antropoloģiju. Un kā antropologu mani sevišķi sarežģītos gadījumos aicina uz konsultācijām arī kriminālpolicija. Te būs, paņem šo diženā Laburba galvaskausu un apskati tuvāk.

—   Nē… paldies … es to redzu arī tāpat — nepieskaroties.

—   Pasaki — kas tev šķiet dīvains šajā galvaskausā?

—        Ka tam… pierē ir pulkstenis. Un tas vismaz divas stundas atpaliek.

12*

179

—   Tas taču ir nebūtiski. Noziedznieka apcietināšanai svarīgs

bija fakts, ka viņš valkājis melnu, no|ukušu platmali, kas viņam bijusi par šauru. Tas noskaidrojās, balstoties uz zināmiem galvaskausa mērījumiem, un tā tika pierādīta viņa vaina. No modernās kriminālistikas nav pasargāta neviena personība, liec to aiz auss, pat Laburbs nebija.

Par tik lielu zinātnes visvarenību Vovkam tomēr radās šaubas. Viņš sacīja:

—        Tas man gan liekas mazliet savādi: kā pēc galvaskausa var noteikt, kādu platmali cilvēks valkājis.

—   Izdarīsim mēģinājumu.

—   Kādu mēģinājumu?

—        Sacīsim, tava galvaskausa zinātnisku izmeklēšanu, lai raksturotu tavu personību.

—   Manu personību? To es labprātāk neaiztiktu.

—   Vai tev nav tīra sirdsapziņa un tu baidies?

—        Kāpēc lai es baidītos? — Vovka noliedza mākslotā sašutumā. — Es neko neesmu noziedzies, un, ja … tad es to būtu ■tik gudri pastrādājis, ka neviens neko nespētu pierādīt.

—        To mēs tūliņ noskaidrosim. — Profesors izņēma no stikla skapja kādu misiņa rīku, kas izskatījās pēc cirku|a. — Tātad vispirms noteiksim galvaskausa apkārtmēru, lai noskaidrotu tavas personības noslieces. — Viņš pielika mērierīces abus galus pie Vovkas deniņiem, tad pie pieres un pakauša. — Hm, neparasts, pavisam neparasts izliekums.

—        Man patiešām ir liels pakausis, — Vovka ar zināmu lepnumu piebilda. — Kad skolā kādam ir utis un visa klase tiek nocirpta uz nullīti, tas ir redzams sevišķi skaidri.

—        Jā, kombinatora talants tev neapšaubāmi ir virs vidusmēra.

—   Vai jūs ar to gribat sacīt, ka es mānos?

—        Es domāju: vai tevi kādreiz nevelk uz darbiem, par kuriem tev vēlāk grūti atbildēt?

—   Uz kādiem darbiem?

—        Parādi savu delnu. — Profesors paņēma Vovkas rādītājpirkstu, piespieda tā galu pie mazas, garenas stikla plātnītes, pabāza to zem mikroskopa un noliecās.

—   Nudien, tava personība man kļūst arvien interesantāka un

interesantāka! — viņš iesaucās. — Tavus pirkstu nospiedumus varētu ierāmēt.

Vovka pacēla rādītājpirkstu un aplūkoja to.

—   Ar neapbruņotu aci es nekā sevišķa neredzu.

—        Toties es ar apbruņotu gan. Re, zaļas krāsas gruzltis! Vai- tu esi pieskāries kaut kam zaļam?

Vovkam kļuva neomulīgi.

—   Zaļam? Noteikti ne.

—        Neaizmirsti, ka mikroskops nekad nemelo, tāpēc tu man nekombinē, bet runā taisnību.

—        Varbūt arī esmu kaut kam zaļam pieskāries, tikai nezinu,, kur.

—        To mēs tūliņ noskaidrosim. — Ilmis izvilka no atvilktnes radio austiņas, pie kurām karājās vads un divas banāntapas- Viņš uzlika austiņas un paskaidroja:

—        Tas ir jaunākais tehnikas sasniegums kriminālistikā: elektriskais patiesības izzinātājs. Domu strāva izraisa signālus austiņās, un, pateicoties šiem signāliem, ar vislielāko drošību iespējams noteikt, ko cilvēks īstenībā domā.

—        Bet es jau tāpat varu pateikt, ko domāju. — Vovka pakāpās solīti atpakaļ; viņš sajuta arvien mazāku tieksmi pēc tālākas izmeklēšanas.

Profesors savā dedzībā bija nepielūdzams. Neraugoties uz atteikšanos, viņš pielika banāntapas Vovkam pie deniņiem un pavēlēja zēnam nekustēties.

—        Un ja nu elektrība man caur galvu ieskrien kājās? Pret to es esmu sevišķi jutīgs.

—        Elektrība tev neieskries ne kājās, ne citur kur. Tātad sākam.

—        Bet… bet šāds tehnikas sasniegums ir domāts tikai noziedzniekiem un krāpniekiem, — Vovka protestēja, — es nekad nevienu nemānu un nekrāpju.

—        Stop! Mans patiesības noskaidrotājs signalizē, ka jau šis pirmais apgalvojums, ka tu nekad nemelo, ir salti meli.

—        Bet šāds tehnisks agregāts var taču kļūdīties, — Vovka ietiepīgi turējās pie sava; kas cits viņam atlika, ja bija nodots šai velna mašīnai.

Profesors apvaldīja smaidu un bargi pieteica:

—   Atbildi uz maniem jautājumiem tikai ar jā vai nē. Tātad: tu esi ieradies pie manis, paklausot štaubiņa kunga padomam?

—   Jā.

—   Tikai lai pakonsultētos ar mani?

—   … Jā.

—   Un tu nezini, kur gadījies zaļais krāsas gruzltis pie tava pirksta?

—   Es taču jau teicu … nē.

—   Bet mans aparāts saka: tu melo tik briesmīgi, ka tam drīz pietrūks strāvas. Tas vairs pavisam vārgi signalizē, ka tu esot nelikumīgi piesavinājies kādu zaļi iesietu grāmatu. Un tagad … kā būtu ar tasi kakao? Vai tas tev garšo?

Ja Vovka kādreiz, tēlaini izsakoties, bija izsists no segliem, tad tas notika tagad. Viņa sākotnējo izbrīnu par modernās kriminālistikas metodēm nomainīja atziņa, ka vēl neviens viņu mūžā tā nav izzobojis, kā to bija izdarījis profesors Ilmis, kas tagad smējās skaļā balsī. Patiešām nebija vajadzīgs nekāds patiesības izzinātājs, lai ieskatītos Vovkas dziļākajā būtībā. Taču galīgi viņu satrieca profesora zobgalīgais jautājums, vai viņš nevēloties tasi kakao.

—   Nē, paldies, — Vovka papurināja galvu. — Pēc tam, kad jūs mani esat tā apsmējis, man, šķiet, nemūžam vairs negribēsies dzert kakao. Te ir tā grāmata. Es to nozagu, taču ne jau sev, bet lai Zvaigznītei nevajadzētu palikt uz ielas.

—   Nu tad izstāsti man visu pēc kārtas, — profesors viņu aicināja. — Tas, ko es no Staubiņa zinu, ir tikai fragmenti.

—   Ak tā, Staubiņš ir ar jums runājis! — Vovka beidzot aptvēra kopsakarības. Viņš tagad atklāti izstāstīja, kāpēc nācis pie profesora un ko viņš ar saviem draugiem jau pasācis, lai iegūtu citas grāmatas.

—   Jūs man esat īsta palaidnieku banda, — Ilmis iesaucās. — Bet taisnība jums ir. Ja ļaudis neatdod grāmatas no laba prāta, tad mazlietiņ jāpalīdz taisnīb'ai ar blēdībām un viltu.

Sie vārdi bija kā zāles Vovkas sārti kvēlojošajām ausīm. Un profesors Ilmis, kuru viņš vēl pirms īsa brīža bija gatavs kā ļauni viltīgu kriminālokšķeri kopā ar visu aparātu aizsūtīt uz elli, tagad zēnam izlikās gudrs, labsirdīgs cilvēks, kāds viņš patiešām arī bija. Ne ar vārdu vairs nepieminējis nepatīkamo starpgadījumu, profesors atdeva Vovkam grāmatu un smīnēdams piebilda:

— Tagad gan iedzersim tasi kakao.

Kad Vovka atvadījās no profesora, viņš dažā ziņā jutās citādi nekā šī neaizmirstamā apciemojuma sākumā. Ne tikai to piecu kakao tasīšu dēļ. Viņš bija sapratis, ka pārāk liels kombinatora talants var kaitēt ne mazāk kā tas, ja tā pavisam nav.

Un, ja turpmāk viņa nagos nonāca lētās burtnīcas par varonīgiem laupītājiem, viņš mēdza tikai augstprātīgi pasmaidīt.. Tik bērnišķīgiem melu gabaliem Vovka vairs neticēja.

Jānis, pie kura vajadzēja «vārīt» šodien iegūtās grāmatas, nebija mājās. Viņš droši vien vēl bija kāzās.

20

Kad jaunais pāris un kāzu viesi iznāca no baznīcas, Jānis pamanīja to vidū kādu priekšstrādnieku, sava tēva draugu. Visi tikko bija sākuši čalot, un Jānim nenācās grūti piebiedroties kāzinieku pulkam. Fotodarbnīcā, kur līgava un līgavainis devās, lai pasūtītu kāzu fotogrāfijas, Jānis uzgaidāmajā telpā ieraudzīja rožu pušķi, kuru īpašnieks bija nolicis uz krēsla. Zēns vienā mierā pārvērtās par šī pušķa īpašnieku un pasniedza to līgavai. Līdz ar to viņš tika uzņemts kā mīļš viesis. Tikko pielaulātā vīra, seglinieka Rētiņa, radi uzskatīja Jāni par attālu jaunās sievas radinieku, viņas piederīgie turpretī domāja, ka viņš ir jaunā vīra attāls radinieks.

Kāzu svinības tika rīkotas seglinieka dzīvoklī. Viņš jau bija divas reizes precējies un savos piecdesmit gados izskatījās pagalam sašļucis. Iemesls tam bija hroniska kuņģa vaina un nevis izlaidīga dzīve. Rētiņš bija skops pēc dabas, tāpēc reti kad atļāvās kādas izpriecas.

— Jā, jā, kuram tad nav savas nelaimes, — sievasmāte Lūves kundze nopūtās. Rētiņam, kā viņa pavēstīja galda kaimiņienei, ārkārtīgi neesot veicies ar līdzšinējām laulātajām draudzenēm.

Pirmā esot viņu gandrīz vai izputinājusi, jo viņa, jaunapustu- liešu pestīšanas draudzes māsa, bijusi pārliecībā, ka pasaule jau rīt var iet bojā, un visu naudu iegrūdusi sprediķotājiem. Lai viņas dvēsele vēl pirms pasaules bojāejas tiktu atpestīta, viņa sprediķotājiem atdevusi ne tikai naudu. — Nu jā, par aizgājējiem jau neklājas sliktu runāt, bet paldies dievam, ka dažs labs īstajā laikā nonāk zem zemes.

—   Un kas notika ar otro sievu? — galda kaimiņiene tincināja.

—   Ak, ar to bija vēl ļaunāk, — Lūves kundze nopūtās. — Otrajai sievai trūka asinīs cukura, tāpēc viņa bija tik kāra uz saldumiem, ka būtu varējusi izputināt pat miljonāru. Iedomājieties tikai, jau agri no rīta pavisam tukšā dūšā viņa dažkārt notiesāja desmit, divpadsmit bezē kūkas, un tā tas turpinājās cauru dienu. Viņa pat nevīžoja izlīst no rītasvārkiem; ja bija jāpakustina pirkstiņš saimniecības labā — tās bija īstas mocības. Visbeidzot, turpat trīs centnerus smaga, viņa vispār negribēja neko citu vairs ēst kā vienīgi pralinē, halvu un piena šokolādi; tāpēc nav nekāds brīnums, ka viņa ne tikai sevi, bet arī savu vīru, nabaga cilvēku, gandrīz vai izputināja. Bet dod viņai, dievs, mieru, beigts paliek beigts, kas bijis, bijis, un cilvēks dzīvo tikai vienreiz mūžā, tā ja. — Lūves kundze nupat stūķēja vēderā piekto gabalu tortes.

Jānis, kas netālu no viņas sēdēja pie svētku galda, turēja acis un ausis vaļā. Pagaidām viņš vēl neredzēja iespēju savu nodomu īstenot, kaut ari objekts, glīti iesietā pavārgrāmata, atradās pavisam tuvu. Tā gulēja uz galda starp pusdienu servīzi, vairākiem greznuma nieciņiem, galda piederumiem, auduma gabaliem un modinātāju. Taču neko paņemt no šī galda nevarēja. Viesi vēl nebija tik ļoti iesiluši un būtu to manījuši. Jānis atcerējās arī sava tēva brīdinājumu.

Bez Jāņa pie svētku galda sēdēja vēl krietns ducis citu kāzu viesu, lielākoties saposušies sīkpilsoņi — vīri melnos svētku uzvalkos, sievas zīda drānās. Goda vietā sēdēja jaunais pāris. Atkārtoti viņiem vajadzēja piecelties, lai uzklausītu godināšanu: «Sveiks lai dzīvo, sveiks lai dzīvo…» Spriežot pēc ārējā izskata, arī šoreiz nevarētu teikt, ka seglinieks Aloizs Rētiņš būtu izvēlējies sev īpaši piemērotu sievu. Viņa bija daudz jaunāka un krietnu pusotru galvas tiesu garāka par viņu, milzu sievišķis, piens un asinis; viņa būtu varējusi savu mīļo vīriņu iežmiegt padusē. Ja viņai reiz saskries dusmas, tad gan vīrs vairs nesmiesies, Jānis nodomāja un pēkšņi uzķēra dažus teikumus no sarunas, ko Lūves kundze turpināja ar savu galda kaimiņieni, kurai viņa uzticēja dažādus pavārmākslas noslēpumus.

—   Tolaik, kad es vadīju virtuvi hotelī <rExzelsior», zināt, tad es tikai sapratu, kāda māksla ir vārīšana …

Vienlaikus Jānis dzirdēja, kā seglinieks izklāsta savus uzskatus par laulību.

—    Laba laulība — to es zinu no pieredzes — balstās pirmām kārtām uz ekonomiju. Un ekonomija — tas visupirms nozīmē taupību un vēlreiz taupību. — Viņš paskatījās viesos, kā piekrišanu pieprasīdams, visi māja, arī viņa laulātā sieva. Pār Jāni nāca apgaismība. Viņam plāns bija gatavs.

Spirtotais šķidrums, ko dzīrojošie gāza savos ekonomiski bezatbildīgajos kuņģos, iedarbojās. Balsis kļuva skaļākas, sejas sārtākas, dziedāšana bļaustīgāka, draudzība sirsnīgāka.

—   … tu zini, Aloiz, es esmu tāds cilvēks: ko es runāju, to es domāju, un es tev saku, Aloiz, — atļauj man tevi apskaut! — tu esi īsts vīrs, — kāds no viesiem iegalvoja segliniekam.

—   Tieši tā, īsts vīrs, jo tev pietika drosmes trešo reizi apprecēties, un, kurš to apšaubīs, tam es gāzīšu pa muti, jo es nu reiz esmu tāds cilvēks, kas nespēj paciest nepatiesību.

—   Nāc, manu bērniņ, — Lūves kundze apskāva savu meitu,

—   šodien ir tava goda diena, un šajā goda dienā saskandini ar savu māti, tu zini, cik dārga tu man esi, mana sirds. Visu, visu labu es tev vēlu, kaut arī es tagad būšu gluži viena un pamesta, bez nevienas dzīvas dvēseles, — viņa elsoja.

No kāda stūra atkal atskanēja bļaustīga dziedāšana.

Mājas pagalmā — seglinieka dzīvoklis atradās pirmajā stāvā — aiz atvērtajiem logiem stāvēja kaimiņu sievas. Viņas nekautrēdamās lūrēja iekšā un dalījās iespaidos.

—       Paskat, paskat, tagad šī ceļas augšā. Ak dieviņ, viņa ir gandrīz divus metrus gara un varētu uzstāties cirkā par cīkstoni.

—   Un šis krunkainais vecis par viru, nē, ziniet, nē, tā ir dabas zaimošana. Viņi taču sader viens ar otru kā vecs burkāns ar jaunu ziloni.

—   Un kā šis blenž uz kāzu dāvanām! Varu galvot, ka rēķina, vai tēriņi atmaksājušies. Viņš noteikti liksies viņai gultā blakus kopā ar saviem skaitāmiem kauliņiem.

—   Tik tiešām, skaistas dāvanas! — Jānis bija piegājis pie tikko laulātā seglinieka. Zēns nojauta, par ko namatēvs prāto, un turpināja savā mierīgajā, apdomīgajā balsī: — Bet šādi svētki taču arī maksā pamatīgu naudu. Vai dāvanas atsvērs izdevumus?

Iereibušais seglinieks paskatījās uz plecīgo zēnu un, viegli šļupstēdams, sacīja:

—   Nespēju atminēties, kas tu tāds esi, bet… taisnība tev ir, radiniek. Ne velna neatmaksājas. Tādas vāzes kā šī te maksā vienu latu divdesmit — un cik maksā viena vienīga pudele šņabja? Trīs latus sešdesmit. Viņi man noplencēs vismaz desmit tādas pudeles. Vismaz. Nerunājot par ēdienu, cigāriem un alu.

—   Grāmatu jums arī uzdāvināja? — Jānis stūrēja uz savu mērķi. — Pavārgrāmatu?

—   Kas tur ko brīnīties? Pavārgrāmatai pieklājas būt katrā solīdā saimniecībā.

—   Nu, es gan nezinu. — Jānis rādīja šaubu pilnu sejas izteiksmi. — Pret to, kā sāka mana tante, ir sašķīdis dažs labs laulības kuģis.

—   Kāds sakars laulībai ar pavārgrāmatu, jocīgais?

—   Jums jau taisnība, tēvocīt, — Jānis piebalsoja vienā mierā. — Bet, lūdzu, palasiet pats. — Viņš uzšķīra kādu lappusi grāmatas vidū. — Te. Vienkārša uzkoda: «Langustu salāti majonēzē. Ņem pusduci langustu un vāra tos kā parasti. Tad ņem ceturtdaļlitra skābu krējumu, vienu ēdamkaroti cukura, smalki sarīvētu muskatu, krustnagliņu esenci un pēc garšas citronu sulu.» Tā, ar to pietiek. Un tagad, tēvocīt, sarēķiniet, cik šie vienkāršie «Langustu salāti» maksā. Šķiet, ar četriem latiem nepietiks.

—   Tas … tas patiešām tā ir, — seglinieks apmulsis pamāja. — Bet kurš tad mani spiež sviest naudu laukā pa logu par tādiem svešzemju langustiem? Galu galā es esmu mājā saimnieks un nosaku, kam jābūt galdā.

—   Par to es nešaubos, — Jānis sacīja. — Taču vīrietis nevienmēr ir mājās, un tad sievietes pavisam viegli zaudē galvu. Vāra, šmorē un cep, tā ka bail.

Viens no iedzērušajiem viesiem atbalstīja Jāni:

—   Zēnam taisnība, pilnīga taisnība. Mana svaine, kaut velns viņu parautu, arī ir tāda pati. Kad apprecējās, bija tieva kā slotaskāts, viņas vīrs turpretī īsts gaļas blāķis. Un pēc pieciem sešiem gadiem? Tad viņa bija pārvērtusies par gaļas blāķi, jo viņu bija apsēdis vārīšanas velns. Un viņas vīrs? Aiz bēdām, ka visa viņa nauda cepot un šmorējot izkūp skurstenī, nabadziņš kļuva vājāks un vājāks, līdz sievas vārīšanas mānija noveda viņu zem velēnām.

—   Jā, tāda pavārgrāmata, — Jānis izmeta, — zināmos apstākļos var kļūt laulībai bīstama.

—   No šāda viedokļa es nebiju iedomājies … — Seglinieks ielēja sev glāzi šņabja un apsēdās ar šo tik aizdomīgo grāmatu kādā krēslā, lai aplūkotu to tuvāk. Uz sofas sēdēja viņa sieva un sievasmāte, Lūves kundze. Viņa turpināja ar savu galda kaimiņieni sarunu par cēlo pavārmākslu.

—   … un medījumu sagatavošana, mana dārgā, ir īpaša māksla, — viņa paziņoja. — Medījuma gaļai aizvien ir nelāga, es sacītu — asa asiņu piegarša. Tāpēc tā vispirms jālikvidē. Tam nolūkam var ņemt krējumu vai vieglu Mozeles vīnu …

—   Vai dzirdat, tēvocīt? Mozeles vīnu, lai likvidētu piegaršu! — Jānis noliecās pie seglinieka. — Tā tas sākas, un ar ko beidzas!

Seglinieks pagrūda zēnu malā un smagnēji piecēlās.

—   Pasaki — kāpēc tu mums uzdāvināji šo pavārgrāmatu? — viņš vaicāja Lūvei.

—   Kāpēc? — Lūve jutās aizvainota. — Vai tev tik vērtīga dāvana šķiet pārāk pieticīga?

—   Vērtīga vai pieticīga — tas viss ir muļķības, — seglinieks atbildēja. — Es gribu zināt, kas manai Almai ar to jādara?

—   Paklausies, Aloiz! Labs ēdiens taču ir katras laulības pamatu pamats, jo mīlestība galu galā iet caur vēderu, un tu vēl jautāsi, kas jādara ar pavārgrāmatu? Nē, man nudien trūkst vārdu.

—   Muļķības, trūkst vārdu, — Rētiņš kļuva dusmīgs. — Mīlestība caur vēderu? Caur taisno zarnu jūs gribat izdzīt manu naudu! Taču ar mani jums tas neizdosies. Es uzskatu par laulības pamatu pamatu nevis zarnu, bet gan ekonomiju. Ekonomiju!

—   Aloiz! — jaunā sieva raudulīgā balsi iesaucās. — Ko tu runā? Klausoties tevī, varētu domāt, ka man uzdzīve vien prātā.

—   Un, ja tā nav, kam tad šī lubene, kurā ir vienīgi pamācības, kā gatavot dzīru ēdienus? Re! — Viņš atšķīra grāmatu.

—   Foreles veltnīši! Ņem foreli, tad ņem smalku ungāru speķi, sagriež to cik iespējams plānās šķēlītēs. Tad ņem citronu … kaut velns parautu šo «ņem, ņem»! Smalku ungāru speķi! It kā mūsu pašu speķis būtu sliktāks par smalko ungāru! … Bet, pats par sevi saprotams, tas, kurš grib nobaroties resns, tikai ņem un vāra, šmorē un cep, līdz vīrs bankrotē un, no visām šīm viesībām izkāmējis līdz kaulam, tiek zem velēnām.

—   Nē, tas ir par daudz, — Lūves kundze saslēja spuras.

—   Tas tev nav jācieš, mans bērns.

—   Viņam ir taisnība, pilnīga taisnība, — no kāzu viesu grupas atskanēja atraugaina vīrieša balss. — Kad jūs, sievas, apsēž velns, tad ir beigas. «Fēliks, man vajadzīga jauna cepure, kāda ir vienai manai draudzenei!» Taču viņa vēl nav paguvusi jauno cepuri panēsāt ne trīs nedēļas, kad viņai nepieciešams gumijkoks, jo tāds, lūk, ir citai draudzenei, un jauna misiņa aizkaru stanga, jo tāda ir vēl kādai draudzenei. Traks var palikt!

—   Lai vīrs ir noteicējs par lielajiem pirkumiem, — Lūve aizstāvēja savu pozīciju, — virtuvē viņam nav nekādas teikšanas. Ko sieva vāra un kā viņa vāra, un kāpēc viņa šodien vāra to un rīt ko citu, un vai viņa vāra bez pavārgrāmatas vai ar pavārgrāmatu, ir vienīgi sievas darīšana un viņam, vīram, tur nav savu degunu ko bāzt, es saku.

—   Ko? Tu … tu man diktēsi, kur bāzt un kur nebāzt degunu? — Niknais seglinieks atkal bija ielējis savā hroniski slimajā kuņģī divas glāzītes šņabja. — Tad paklausies, šajā namā tev vairs nav nekādas teikšanas. Vārīt, vārīt, vārīti No šīs vārīšanas man iekšā viss vārās. Un tāpēc es saku — diezgan! Tava meita tagad ir mana sieva, un es neļaušu viņu kūdīt pret inani ar tādām pavārmākslas lubenēm.

—   Neviens nekūda, — Lūve atteica. — Taču, būdama sava vienīgā bērna māte, es nepieļaušu, ka tu manu Almu turēsi pusbadā, tāpēc ka tu esi skopulis, sīkstulis un hronisks kuņģa slimnieks.

—   Kuņģa slimnieks? Labāk kuņģa slimnieks nekā tāds — es negribu saukt vārdā —, kuram vēders pa zemi velkas, — deva pretī apvainotais vīrs.

—   Kāds, kuru es nesaukšu vārdā, varēja labāk pievaldīt mēli, un šo grāmatu, ko es savam bērnam uzdāvināju viņa goda dienā …

—   Ir ar dāvana! Bija runāts par diviem atzveltnes krēsliem, ēdamgaldu un zaļu stāvlampu, bet tā vietā muļķīga pavārgrāmata, kurā ir vienīgi rakstīts, kā var naudu izlaist caur skursteni.

—   Un kas tev ir? Sagrabējusi laulības gulta, kurā jau divi līķi gulējuši, un nevar vēl zināt, kā nomiruši. Aiz pateicības, ka es pierunāju savu bērnu ar tevi precēties, tev vajadzētu man, mātei, roku noskūpstīt. Bet šis vēl izvirzīs pretenzijas, šis nedziedināmi slimais gailis, kurā nav vairāk spēka un dzīvības kā vienā sarūsējušā skārda vējrādī.

—   Es, es aizliedzu, — seglinieks kampa gaisu.

—   Kam tu vari ko aizliegt! Man! Un, lai tu nedomātu, ka tie ir tikai tukši vārdi, es tūliņ uz līdzenas vietas sastādīšu savam bērnam ēdienu sarakstu visai nākamajai nedēļai. Tātad, mīļā Alma: rīt, svētdien, tu, tāpat kā mājās, pirmajā ēdienā gatavosi kaulu smadzeņu buljonu ar olu, otrajā — teļa gaļas tefte- ļus, saldajā — vaniljas pudiņu ar konservētiem ķiršiem. Pirmdien pirmajā ēdienā zaļie salāti, otrajā — rostbifs ar eļļā ceptiem kartupeļiem, saldajā — ķiršu kompots … — Un t;i viņa uzskaitīja līdz svētdienai, un satriektais seglinieks, izdzirdot pieminam katru jaunu ēdienu, arvien vairāk un vairāk sašļuka. Viņš izskatījās nožēlojams, taču kāzu viesos, kuri par visu šo briesmīgi uzjautrinājās, līdzjūtība nemodās.

Beidzot viņi pameta seglinieku ar pavārgrāmatu rokās un devās uz blakusistabu, kur gaidīja galds,- piekrauts ar uzkodām un šņabja pudelēm. Jānis palika pie līgavaiņa, kas nedzīvām acīm blenza grīdā.

—   Sitā sieva, ak, šitā sieva! — lāsti vēlās pār nozākātā vīra lūpām. Palīdzību lūdzošām acīm viņš pavērās Jānī. — Paklausies, radiniek, es esmu pagalam un izputināts, ja man nenāks palīgā labs, pašaizliedzīgs cilvēks. — Viņš satvēra pavārgrāmatu kā līdz baltkvēlei sakarsētu ķieģeli un pasniedza to Jānim. — Gādā šo riebeklību prom. Noslēp, sadedzini, iemet ūdenī, tikai gādā to prom, laukā no mājas, citādi tā sieva mani apēdīs.

—   Un ja viņi vaicās, kur palikusi pavārgrāmata?

—   Tad es zvērēšu, ka nezinu, — gandrīz vai raudādams, solīja seglinieks. Ideja, ka līdz ar «riebeklību grāmatas» pazušanu tiks novērsts viss posts un nelaime, iesēdās viņa noreibušajās smadzenēs ar uzmācīgu pārliecību.

Jānis nelika ilgi lūgties. Viņš paņēma grāmatu, pabāza zem jakas un, gari nerunādams, devās prom, lai nogādātu grāmatu drošībā.

Neviens no piedzērušajiem viesiem, kas blakus ēdamistabā ar piebāztām mutēm kratījās smieklos par nabaga vīru, Jānim nepiegrieza vērību.

Priecīgi svilpodams, viņš devās mājās, kur viņu gaidīja ne tikai Vovka un Ļovka, bet arī Zvaigznīte, kura bija ieradusies Ķēniņa ielā uz īsu brīdi ciemos.

Ūdens jau vārījās, kad Jānis ienāca virtuvē. Viņa panākumi tika uzņemti ar skaļu sajūsmu. Vovka norāva abām grāmatām — «Topoloģija galvaskausa izpētē» un «Kā es vāru ēst?» —

vākus un iesvieda tos katlā. Trīs draugi, Zvaigznīte un Kārlītis spiedās pie katla un blenza zaļganajā buljonā.

—        Vai tad jau nepietiek? — Vovka vaicāja turpat jau sesto reizi.

—   Mieru! — Jānis viņu pamācīja. — Ātri ķer tikai blusas.

—   Man tomēr šķiet, ka tur nekā nebūs, — Ļovka ieminējās.

—        Nekurni pirms laika, mūžīgā neapmierinātība, — Vovka sašuta.

—        Esi mierīgs! — Zvaigznīte centās viņu apklusināt. Taču meitene pieļāva kļūdu, arī Ļovku pamācīdama: — Un tu, Ļovka, arī neķildojies!

Vovkam no greizsirdības atkal nosarka ausis, un viņš klusībā nozvērējās Ļovku vēlāk pagalmā pamatīgi iekaustīt. Lai Ļovka neiedrošinās vairs uz Zvaigznīti ne paskatīties, ja negrib, lai viņam acu priekšā dancotu vienas vienīgas zvaigznītes.

—        Tagad varētu būt gatavs, — Jānis sacīja, paņemdams smeļamo kausu.

—        Vai grāmatu buljonu var arī ēst? — Kārlītis vaicāja. Un Jānis nepalaida garām izdevību, lai ar mīlestību un iecietību pamācītu brālīti:

—   Nē, ēst tādu grāmatu buljonu nevar.

—   Un kāpēc ne?

—   Jo grāmata nav dārzenis.

—   Un kāpēc ēd dārzeņus?

—        Jo tas ir veselīgi. — Jānis izvilka no katla atmiekšķētos kartona vākus.

—   Un kāpēc tas ir veselīgi?

—        Tāpēc… ak, tagad paklusē, — pat allaž nosvērtais Jānis bija satraukts.

Kad viņš ar divām dakšām gribēja vākus sadalīt, Vovka aizsteidzās viņam priekšā.

—        Es to izdarīšu, es to izdarīšu, palaid mani! — Nepacietībā trīcēdams, viņš ar pirkstiem satvēra nosautētos kartona gabalus. Skaļi iesaucies «au», zēns atrāva applaucētos pirkstus.

—        Es jau tagad redzu, nekā nav. — Ļovkam atkal viss rādījās melnās krāsās.

Tālāk viņš netika.

—   Re, kur ir, re, kur ir aploksne! — Vovka iesaucās un otro reizi pagrāba atmiekšķētos vākus un otro reizi, pateicoties sa vam temperamentam, apdedzināja pirkstus. Un tomēr viņš gavilēja: — Darīts! Vai es tev neteicu, Zvaigznīt, ka mēs to paveiksim, mēs to katrā ziņā paveiksim!

—   Jā, tur zem mākslīgās ādas patiešām ir kaut kas balts! — Zvaigznīte bija uzlikusi roku Vovkam uz pleca, un nekāda debesu valstība viņam nespētu dot to, ko viņš tagad izjuta.

Lai samērcēto naudaszīmi nesabojātu, Jānis, nolicis dakšas malā, arī rīkojās ar pirkstiem. Vāka vienā stūrī viņš atlupināja mākslīgo ādu no kartona un novilka to.

—   Urrā, tā ir aploksne! — Vovka kliedza.

Tā nebija aploksne, tas bija balts bieza papīra gabals, ko Krasts bija ielīmējis zem mākslīgās ādas kā oderi…

—   Vai lielā laimesta nav? Kāpēc nav? — iestājušos klusumu pārtrauca Kārlīša balss.

—   Tagad man vienreiz pietiek tavu mūžīgo «kāpēc»! — Jānis uzbrēca. — Ja tu neturēsi mēli aiz zobiem, dabūsi ne tikai zivju eļļu vien, es tev sagāzīšu rīklē veselu pudeli mašīneļļas.

Kārlītis sāka gaudot — un ne viņš viens. Arī Vovka, kaut gan pats to vēlāk kategoriski noliedza, bija tuvu raudām, par Zvaigznīti nemaz nerunājot. Bet viņai tas bija piedodams, jo viņa bija meitene.

—   Es jau teicu, ka nekā nebūs. — Ļovka pāris reižu nošņau- kājās, jo viņam, kā viņš vēlāk apgalvoja, bijušas iesnas.

Pirmais atģidās Jānis.

—   Rīt, svētdien, atgriezīsies pops, un mums jāatņem viņam pēdējā grāmata — «Vecticībnieka tikumība».

—   Un ja naudas nebūs arī tajā grāmatā? — Ļovka šaubījās.

193

—   Tad Peka izmetīs mūs uz ielas, — Zvaigznīte sacīja klusā balsī. Viņa izstāstīja zēniem, ka vēlreiz mēģinājusi dabūt atļauju aprunāties ar tēvoci, lai uzzinātu, kurā grāmatā viņš ielicis naudu, taču velti. Iecirknī viņai esot paziņots, ka tēvocim piespriestas sešas nedēļas cietumsoda, jo viņš neesot samaksājis uzlikto naudas sodu; līdz atbrīvošanai viņu apciemot neviens nedrīkstot.

13- 1547

—   Tātad mums nauda, vēlākais, līdz svētdienai jaatrod, lai Peka tev nevarētu neko padarīt, — Vovka teica.

Zvaigznīte apsolīja svētdien priekšpusdienā atkal atnākt uz Ķēniņa ielu, un Vovka ar lielāko prieku pavadīja meiteni līdz tramvajam.

—   Kamēr es tevi apsargāju, — zēns viņu atkal pārliecināja,

—   tev ne no viena nav jābaidās un no Pekas ne tik. Namsaimniekam ir diezgan ko noņemties ar šo laimesta mednieku bandu, kuru mēs uzsūtījām viņam uz kakla, rīt Peka uz galvošanu neatgriezīsies pilsētā. Un, ja nu tomēr, — zēns savīstīja dūres,

—   tad viņš man velnu redzēs!

Ak, nabaga liclībnieks Vovka! Viņš vēl nezināja, kas noticis Ogrē.

• 21

Vēlā pēcpusdienā Peka sēdēja laivā savā upes teritorijā un makšķerēja. Saule jau virzījās uz rietu, meldros čivināja lauku zvirbuļi, dīca odi. Pār ūdeni un zemi gūlās lēnām dziestošas pavasara dienas dziļais miers.

Būdams turīgs vīrs un apsēsts makšķernieks, Peka bija iegādājies labāko un dārgāko makšķerēšanas inventāru, kāds vien bija. Viņam piederēja četri līmēta bambusa makšķerkāti, visi ar spolēm, un viņš ar tām varētu izvilkt bez pūlēm desmit mārciņas smagu līdaku. Taču viņš nenoķēra ne grunduli, un asari, kas, saulei rietot, šaudījās pakaļ mazajām raudiņām, neviens nevēlējās Pekas izmesto ēsmu ne paostīt.

Taču Peka nenoskuma. Jo makšķernieks, kā zināms, pārtiek no cerībām kaut ko noķert un nevis no tā, ko viņš patiešām noķer. Ja Peka izvilka mazu mailīti, viņš bija laimīgs; ja neizvilka neko, arī bija laimīgs. Ja gribētu, es varētu tirgū nopirkt veselu vezumu zivju — tātad ne jau zivis man ir galvenais, viņš pašapmierināti nodomāja un turpināja makšķerēt. Cik jauki bija tā sēdēt dieva mierā pie dabas krūts! Neviena īrnieka tuvumā, kas apgrūtinātu ar savām prasībām, neviena cilvēka

tuvumā, kas no viņa kaut ko gribētu. Pat zivis lika namsaimnieku mierā …

Aizmugurē iešļakstējās ūdens, Peka atskatījās. No upes pretējā krasta, no laivu iznomāšanas punkta, tuvojās laiva. I\āds vīrs to airēja tik lempīgi, it kā viņš gribētu nevis tikt uz priekšu, bet sakult ūdeni putās.

Gluži kā bez prāta, P.eka dusmīgi nodomāja, aizbaidīs man visas zivis. Drīz namsaimnieka dusmas nomainīja patiess izbrīns. Laivā sēdēja viņam labi pazīstamais kārtībnieks Vurgks "un kāda sieviete.

—    'bdien, Pekas kungs, cerams, mēs jūs netraucēsim, — kārtībnieks sveicināja; pieradis bagātu |aužu priekšā nostāties staltā stājā, viņš tik iznesīgi pielēca kājās, ka laiva bīstami sasvēras uz sa niem un Vurgks gandrīz vai neizpeldējās.

—   Dievs kungs, uzmanies taču, Ādolfi — Pakaļgalā sēdošā sieviete bailīgi satvēra savu lielo, melno cepuri, kuru greznoja bezdelīgas spalvas ar zajo stikla aci.

Peka, neizkustēdamies no soliņa, pieklājības pēc pavaicāja, kas tad pamudinājis kārtībnieku braukt uz Ogri.

—   Mēs arī gribējām vienreiz pabaudīt dabu, — Grābe saldi čivināja; tad viņa klusi uzšņāca Vurgkam: — Iepazīstini taču mūs, tu, neaptēstais cilvēk!

Kārtībnieks darīja, kas viņam likts. Pēc tam Grābe atkal ņēma vārdu:

—   Jums jāzina, Pekas kungs, ka arī mans Ādolfs ir kaislīgs makšķernieks. Un, tā kā mēs šodien — es taču drīkstu to izpaust, Adolfiņ? — saderinājāmies, es sacīju: šo neaizmirstamo dienu mēs pavadīsim klusā, skaistā dabas nostūrī. Es gribu izbaudīt saules rietu, es sacīju, tu varbūt izmakšķerēsi dažus asarus vai pat zuti, kaut kas burvīgāks jau nemaz nevar būt! Tā ir, vai ne, Adolfiņ?

13»

195

Sī garā, taču plūstošā runa Pekā — pašam nezinot, kāpēc, — radīja nemieru. Vēl nemierīgāks viņš kļuva, kad kārtībnieks no laivas izcēla vecu makšķerkātu — tādus kātus iznomāja viņā pusē laivu piestātnē. Vurgks iemeta makšķeri nepilnus sešus metrus no Pekas. Grābes pārziņā bija konservu bundža ar sliekām. Viņa nodarbojās ar slieku uzmaukšanu uz āķa.

Ja es tagad brauktu krastā, Peka saīdzis domāja, man pieklātos abus uzaicināt vismaz uz glāzi tējas. Un tad viņi varbūt sēdēs man uz kakla līdz pusnaktij. Labāk es palieku šeit, kaut arī odi mani apēstu.

Šķita, ka odiem nudien ir šāds nolūks. Jo dziļāk rietēja saule, jo kārāki tic kļuva pēc cilvēku asinīm. Odi sīca apkārt namsaimniekam, nekautrējās no kārtībnieka uniformas un nepavisam no Grābes maigās, gluži vai kārdinošās ādas.

—     Skaisti te ir, brīnišķīgi!… Ja tikai nebūtu odu, — viņa nopūtās, pagriezusies pret Peku. Savam svaigi saderinātajam draugam viņa vaicāja: — Kāpēc tu neko nevari noķert, Ādolf?

—     Man liekas — zivīm nav ēstgribas. — Kārtībnieks gaiņājās ar rokām.

Peka kūpināja savu pīpi, cenzdamies ar zilajiem dūmu mākoņiem padzīt odus.

—    Nē, necopē nu nemaz, — viņš secināja. — Bet vajag pacietību. Pēc saules rieta zivis dažkārt kožas kā negudras.

Pagaidām par to nekas neliecināja, kaut arī ūdeni visapkārt klāja lēkājošu zivju riņķi.

Toties jo niknāk ņēmās kost spārnotie mocītāji.

Ssssss — tie dīca ap kaislīgo makšķernieku galvām, un tiem pat pietika bezkaunības Grābei caur kakla izgriezumu — pilnīgi neticami! — palīst zem svārkiem. Viņa pliķēja pati sevi pa vaigiem, spārdījās kājām, taču nekas nelīdzēja.

—     To vairs nevar izturēt, — Grābe raudulīgi iesaucās. — Odi dzen cilvēku izmisumā.

Pekām šis izmisums deva cerības tikt no nelūgtajiem ciemiņiem beidzot vaļā.

—     Vissliktāk ir, kad metas tumsa, tad sīc viss gaiss, pat govs sāk trakot, nespēdama šos nezvērus izturēt. Tie lien ausīs, acīs, degunā; nākamajā rītā cilvēks pats sevi vairs nepazīst, tik ļoti sadzelta un pietūkuši ir seja… Jā, jā, tad vairs nav nekādi joki.

Tomēr līgava un līgavainis nelaidās vis lapās, bet palika laivā un turpināja stūrgalvīgā neatlaidībā makšķerēt.

Man tomēr nāksies viņus uzaicināt uz glāzi tējas, Peka nopūzdamies prātoja. Airu vēzieni viņam aiz muguras lika ieklausīties.

Vēl viena laiva atairējās no laivu piestātnes un stūrēja uz šo pusi. Apstulbis viņš sazīmēja laivā miesnieku Bulduri.

—   Man sagribējās vienreiz nopurināt pilsētas putekļus un troksni, — miesnieks auroja jau no tālienes, — un vienatnē pavadīt dažas stundiņas pie dabas krūts. Tad es iedomājos, jāaizbrauc uz Ogri mazlietiņ pamakšķerēt, varbūt pat noķeršu kādu zuti… — Bulduris aprāvās un sāka klepot. Tikai tagad viņš bija pazinis abus makšķerniekus, kas sēdēja otrajā laivā.

šķita, ka Vurgkam un viņa gaišredzīgajai līgavai arī piemetusies klepus lēkme, kuras dēļ viņi nespēja parunāt.

Pirmais saņēmās miesnieks. Nevainīgā balsī, kuras zemākie toņi gan pauda slēptu niknumu, viņš sacīja:

—   Skaties tikai, jūs esat izbraukuši šodien pusdienas laikā? Jādomā, jaukais laiciņš arī jums nav devis miera.

—        Un kā ir ar jums? — Grābe asi atvaicāja. — Citkārt taču jūs arī neesat nekāds jūsmīgais dabas draugs.

—   Ko nozīmē — citkārt?

—   Citkārt nozīmē citkārt.

—        Cilvēks ir tiesīgs mainīt savus uzskatus, — Vurgks samierinoši sacīja, apjēdzis, ka strīds abu vidū var visu sabojāt.

Arī miesnieks saprata, ka jāslēdz miers, un paņēma iznomāto makšķerkātu.

—   Es arī gribu mazlietiņ pamērcēt slieku ūdenī.

Tagad Pekām uz kakla bija trīs draugi makšķernieki. Viņš nolēma nekādā ziņā neaicināt viņus uz tēju — kaut arī viņam te vajadzētu sēdēt līdz tumsai.

Ssss … Ssss … Ssss … Ssss … četriem makšķerniekiem sīca apkārt odi. Kur tikai pavērās kāds laukumiņš neaizsegtas ādas, tie metās virsū kā velna badmiras, un nelīdzēja ne vilcināšanās, ne sišana. Tāpēc bija pilnīgi saprotams, ka Grābe drīz vien sāka gaudot.

—   Es … es sajukšu prātā! Sie reptili var nogalināt cilvēku!

—   Jā, lien pat degunā, — rūca līgavainis uniformā. .

—        Vajadzētu tiem katram atsevišķi rīkli pārgriezt, — miesnieks lamājās.

—        Tagad vēl nekas. — Pekā atkal modās cerība. — īstas mocības sākas tikai tad, kad paliek tumšs.

Un viņam bija tik liela taisnība, ka beidzot viņš pats, nespēdams izturēt mocības, apsvēra, vai, šos trīs ielūdzot, nebūtu mazāks ļaunums.

Tad uz viņu pusi stūrēja trešā laiva. Sajā laivā sēdēja .vecā Smarkovna! Viņa airējās līdzeniem, ievingrinātiem vēzieniem, it kā viņa būtu nevis audumu tirgotāja, bet zvejniece. Arī Sm?.r- kovnai laivā bija makšķerkāts.

—   'bvakar, Pekas kungs, 'bvakar visapkārt. Kā ir?

—        Bēdīgi — odi kož, bet zivis nekožas, — Peka atbildēja, vārgi pūlēdamies savu apstulbumu pārvērst jokā.

—        Ak, lai nu paliek odi. Tie kož vienmēr. Taču jāpanāk, lai kostos zivis. Starp citu, man ar jums, Peka, vēlāk jāaprunājas. — Pašpaļāvības Smarkovnai netrūka.

Grābe nojauta, ka arī nolādētā Smarkovna dzenas paka) l<> terijas biļetei, un aizrādīja:

—   Vienalga, vai runa ir par zivīm vai par ko citu, daži cilvēki vienmēr iedomājas, ka ir sevišķi viltīgi. Bet, vai tā ir, tas vēl zvaigznēs rakstīts.

—   Nešūpojiet labāk ar savu drebelīgo ķermeni laivu un nebaidiet zivis! — Smarkovna atcirta, tad paņēma makšķerkātu, uzlika ēsmu un iemeta auklu ar spalvas pludiņu ūdenī.

—   Ja viņa izvilks kaut vienu zivi, es būšu aitaspiere, — Grābe indīgi sacīja Vurgkam. — Drīzāk jau putnubiedēklis noķers zvirbuli.

Smarkovna atzina, ka nav vērts tērēt laiku, atspēkojot Grā- bes piezīmi, un pievērsa uzmanību savam pludiņam. Nepagāja ne desmit minūtes, kad viņa viegli piecirta, ar veiklu kustību paķēra dukuru — un kas tajā spirinājās? Pusmārciņu smags breksis.

It kā tas nebūtu nekas sevišķs, Smarkovna noņēma zivi no āķa un iemeta makšķeri atkal. Drīz viņa vēlreiz viegli piecirta, izstiepa dukuru, un tajā spirinājās liels asaris. Un ar divām zivīm nebija gana. Smarkovna lietpratīgi izvilka no ūdens vēl pusduci asaru, brekšu un raudu. Odi viņu, kalsnu un muskuļainu, gandrīz vai netraucēja.

Tāpēc jo lielākas mocības bija tiem, kam nelika ne asakas. Tagad lamājās ne tikai Vurgks un Bulduris, bet arī Peka.

—   Man vairs nav nevienas veselas vietiņas, — Grābe činkstēja. Es vairs nevaru izturēt, nav briesmīgākas spīdzināšanas par šo.

—   Izbeidziet taču, aitaspiere, pinkšķēt, — Smarkovna nicinoši aizrādīja, izvilkdama kārtējo zivi. — Tik liela bļaušana pāris odu kodienu dēļ taču ir smieklīga.

Krēsla arvien sabiezēja. Pie debesīm iezīmējās bāls mēness. Migla virs ūdens savilkās arvien biezākos vālos, Peka arvien izmisīgāk kūpināja pīpi… Tad viņa apņēmība sabruka.

—   Es tagad airēšos mājās, — viņš paziņoja, par spīti visiem nodomiem. — Ja dāmas un kungi būtu gatavi samierināties ar glāzi tējas, jūs tiekat laipni aicināti.

Visi bija gatavi samierināties, un trīs laivas sekoja Pekas laivai uz viņa laivas piestātni.

Jau pats dārzs, kas ieskāva vasaras māju, liecināja ne tikai par īpašnieka lielo kārtības izjūtu, bet arī par viņa tieksmi pēc skaistā. Krietns ducis dažāda lieluma un krāsas dārza rūķīšu izdai|oja dabu. Citi makšķerēja (pie viņu makšķerēm karājās mazas skārda zivtiņas), citi gulēja uz sāniem, galvu atbalstījuši rokā un garlaikoti nodūruši skatienu, citi savukārt nemāksloti un vienkārši stāvēja, paši brīnīdamies, kāpēc tie nostādīti. Dārzu greznoja ari tādi mākslas priekšmeti kā mušmires, dažādi gliemežvāki un — tavu krāšņumu! — daudzas spīguļojošas stikla lodes, kas mēness gaismā mirguļoja uz gariem, zemē iedzītiem stieņiem.

Ar naudu un māksliniecisko gaumi Peka nebija skopojies, arī iekārtojot savu lauku māju. Pie ārsienām bija piestiprināti briežu ragi; sārtas porcelāna sirdis, krāsainas košuma figūriņas un izšūti spilveni greznoja telpas. Peka bija izglītots cilvēks, tāpēc pie sienas stāvēja plaukts ar grāmatām.

—   Nē, ir gan pie jums skaisti! Un tik daudz grāmatu! — iesaucās Grābe un — kā izslāpusi pēc zinībām — metās pie grāmatu plaukta, lai apskatītu grāmatas tuvāk.

—   Jā, grāmatas patiešām ir īsts skaistums. — Arī miesnieks izjuta prasību saimnieka zinību dārgumus apskatīt tuvāk.

Smarkovna neteica nekā. Toties viņas acis vēl jo uzmanīgāk slīdēja pār grāmatu muguriņām. Viņa pirmā ieraudzīja meklēto grāmatu un tūliņ to satvēra savos garajos, tievajos pirkstos kā zirneklis mušu.

Peka bija izgājis virtuvē pateikt savai ekonomei, lai viņa uzliek patvāri tējai. Tāpēc arī viņš nezināja, kas tikmēr norisinās viņa dzīvojamā istabā. Pēc pirmā apjukuma par Smarkovnas bezkaunību trijos konkurentos uzliesmoja sparīgs sašutums.

—   Ko jūs atļaujaties? — Grābe iesaucās. — Es gribēju paņemt grāmatu pirmā.

—   Likuma vārdā, jūs aizskarat svešu īpašumu, — līgavainis uniformā metās palīgā savai līgavai.

—       Tūliņ atdodiet grāmatu, citādi es no jums iztaisīšu kotleti, — miesnieks ierēcas un izstiepa savu sarkanspalvaino ķetnu, lai izrautu Smarkovnai grāmatu.

Smarkovna nebūtu Smarkovna, ja būtu no stūrgalvīgā miesnieka nobijusies.

—        Neiedrošinieties man pieskarties, — viņa iešņācās, — citādi es jums ieduršu.

Par spīti brīdinājumam, Bulduris gribēja grāmatu saķert; apslāpēti iekliedzies, viņš parāva roku atpakaļ. Smarkovna bija izņēmusi no kleitas vīles kniepadatu un — knikš! — iedūrusi.

Atgriezies dzīvojamā istabā, Peka atrada savus viesus vislabākajā saticībā. Grābe stāvēja pie izšuvuma «Esi vienmēr uzticīgs un godīgs!», Vurgks miermīlīgi sēdēja uz dīvāna, miesnieks smaidīja, lielas cilvēkmīlestības pārņemts, it kā nupat būtu noglāstījis kādam bērniņam matu cekulu.

Smarkovna pārmeklēja savu laupījumu. Izveicīgi, kā naudu skaitīdama, viņa šķirstīja grāmatas lapas.

—        Es apskatu vienu jūsu grāmatu, — viņa paskaidroja Pekām. — Noderīgi zvēriņi ir šie vaļi.

—        Bet lūdzu, — Peka pamāja un aicināja ciemiņus ieņemt vietu stikla verandā. Ekonome tūliņ atnesīšot tēju.

Verandā viņš iededzināja stāvlampu. Tai bija zaļa zīda aba- žūrs, kura apakšējo malu rotāja plats stikla pērlīšu piekars.

—        Patiešām, šeit pie jums ir skaisti, — miesnieks sacija. — Un visapkārt tāds miers un omulība.

Pametusi skatienu uz Smarkovnu, Grābe sacīja:

—        Jā, tāds miers, ka gluži vai varētu nodomāt — pasaulē vairs nav noziedznieku, kas palaiž nagus pēc svešas mantas.

—        Nav noziedznieku? — Smarkovna iejaucās pa vidu. — Kamēr vien pasaule pastāvēs, mana mīļā, būs noziedznieki, kaut arī viņus no pirmā acu uzmetiena nevarēs pazīt.

—        Cilvēkam vajadzētu vienmēr uzmanīties, lai ļaunais negūlu pār viņu varu, — Peka sacīja. Tā kā nelūgtie viesi viņam tagad tomēr bija uz kakla, viņš gribēja vismaz šķīstīt to dvēseles.

—        Ak, jūs esat īsts lilozofs, — Grābe čivināja. — Tik skaistu vakaru es sen neesmu piedzīvojusi.

Un vakars k|uva vēl skaistāks, kad Bulduris atnesa no savas laivas pudeli degvīna. Visi saskandināja un vairākkārt iztukšoja glāzes uz Pekas veselību. Namsaimniekam vaigi kļuva ; arti kā āboli, un viņš atzinās:

—   Es esmu tāds cilvēks, kas vēl visiem tikai labu. Taču diemžēl atrodas cilvēki, kas manu labo sirdi izmanto ļaunprātīgi, pirmām kārtām īrnieki. Par ko visu viņi tikai nesūdzas! Dzīvokļos esot sēne, un mazmājiņas kāpņu telpā esot aizsērējušas un smirdot, un es esot ekspluatators, jo kāpinot īres maksu. Tie visi ir bezkaunīgi meli, kas tādam cilvēkam kā man gandē dzīvi, un vienīgi dievs vol dod man spēku to izturēt.

—   Taisnība gan, bez dieva mēs visi būtu rupji, alkatīgi lopi, — slakteris izteica savu pārliecību.

Smarkovna sarunās tikpat kā nepiedalījās, viņa bez mitas par kaut ko saspringti domāja. Pēc tam, vaļu grāmatu vēlreiz izšķirstījusi, viņa nolika to sev priekšā uz galda. To izmantoja Grābe. Ar ātru kustību gaišreģe pagrāba grāmatu.

—   Es gribu tikai ieskatīties, kas tie vaļi ir par zivīm, — viņa paskaidroja galdabiedriem. — Ja Levitāns varējis valī dzīvot, tad jau tiem vidū jābūt pavisam tukšiem kā stalaktīta alai.

—   Tukša ir, augstākais, jūsu galva, mana mīļā, — aizrādīja Smarkovna. — Pirmkārt, vaļi nav zivis, un, otrkārt, dodiet grāmatu šurp, jūs taču nekā nesaprotat. — Viņa izrāva Grābei grāmatu no rokām un izlikās, ka grib to lasīt.

—   Es esmu dzirdējis, ka vaļi neesot nekas cits kā lieli nīlzirgi, tikai ar spurām, — ierunājās slakteris. — Atļaujiet, es gribētu to attēlu apskatu tuvāk. — Viņš izrāva Smarkovnai grāmatu no rokām.

Tik liela interese par vaļiem Peku pārsteidza, un viņš jau grasījās ko teikt, kad no āra atskanēja skaļa dziedāšana, bļaustīšanās un pūšamo instrumentu mūzika.

—   Makšķernieku biedrība šodien rīko zaļumballi, tāpēc arī šī mūzika, — Peka paskaidroja.

To izdzirdot, Buldurim acīmredzot ienāca prātā kāda doma.

—   Zaļumballē vienmēr iet jautri, — viņš sacīja. — Pagājušajā gadā, kad uzpirku lopus, es vienā tādā piedalījos. Tas bija vareni! Beigās, kad iesākās kaušanās, vajadzēja pat iejaukties ugunsdzēsējiem ar lielo šļūteni, tāpēc es saku: tādos svētku', var no sirds izklaidēties. Kā būtu, ja mēs — es jūs visus ielūdzu — noslēgtu vakaru tur? Stiprs alus, dāmas un mūzika, ko citu vēl šai pasaulē var vēlēties?

—   Un ja nu izceļas kautiņš? — baiļojās Peka, kaut arī viu^ nebija noskaņots negatīvi pret piedalīšanos šajā piedzīvojumā.

Vurgks, uzreiz aptvēris Buldura uzaicinājuma dziļāko jēgu, piecēlās kājās.

—   Ja sāksies kautiņš, tad paļaujieties uz mani.

—   Un ja nu tev kas atgadās, Ādolfiņ? — Grābe bija no galvas lidz kājām rūpju pilnas mīlas varā.

—   Man nekas nenotiks. Katru dienu es cīnos ar briesmām un noziedzniekiem.

—   Tad tik ceļamies un ejam! — miesnieks iesaucās.

Pēc neilgas vilcināšanās kompānija devās ceļā. Vaļu grāmata nonāca atpakaļ plauktā. Kārtību mīlošais Peka to izņēma miesniekam no rokām un iebāza spraugā starp citām grāmatām vecajā vietā. Kad visi bija izgājuši dārzā, viņš aizslēdza māju.

Atslēgu Peka pabāza zem kājslauķa. Ekonome esot aizgājusi uz savu dārza mājiņu, viņš paskaidroja, taču atgriezīšoties, lai piekoptu un nomazgātu traukus.

Viņa viesu četri acu pāri tik saspringti lūkojās lejā uz kājslauķi, it kā tur apakšā gulētu nevis atslēga, bet septiņdesmit tūkstoši latu, kuriem viņi dzenas pakaļ.

, 22

Zaļumballe notika bCrzu birzī. Tur bija ļoti daudz cilvēku, taču, kad mazā kompānija tur nonāca, tai tika izbrīvēts viens galds.

Pudele degvīna, alus, putēju orķestra mūzika un cieši piespiedušies pārīši deju laukumā iedarbojās uz visiem, tikai ne uz Smarkovnu. Slakteris pēc neilga laika ierosināja Pekām sadzert tubrālības, un pēc tam Vurgks saskandināja ar Peku un

Grābe ar Bulduri, un visi ar visiem sadzēra tubrālības, līdz viņi beidzot pamanīja, ka Smarkovna ir pazudusi.

—        Indes maiss, — Grābe iesaucās, un Pekām nesaprotams nemiers sagrāba viņa jaunos tudraugus.

Atkal atskanēja mūzika, un kāds runātājs skaļi pieteica:

—   Dāmu deja!

Ar viņai citkārt tik neraksturīgo attapību Grābe izmantoja šo izdevību.

—        Atļaujiet! — Viņa uzsmaidīja miesniekam, kurš bija piecēlies, lai steigtos pakaļ Smarkovnai. No tā nu nekas nesanāca, viņš bija spiests dejot.

Pie galda palika Peka un kārtībnieks, kuram Grābe garāmejot bija kaut ko pačukstējusi.

—   Jā, patiešām skaists vakars, — namsaimnieks secināja.

—   Bērzu svaigais zaļums, mēness, maigais, zīžainais gaiss …

—   Atvaino, man vēders saniķojies, — Vurgks viņu pārtrauca.

—   Es laikam … atvaino man.

Un Peka jau bija palicis pie galda viens.

Kad mūzika apklusa, neatgriezās arī dejotāju pāris.

Peka, būdams krietni sasviķojies, palūkojās apkārt, tad pameta skatienu debesīs. Debesis bija apmākušās, mēness nozudis aiz drūmiem mākoņiem. Vai viņa viesu pēkšņā pazušana bija saistīta ar to? Varbūt viņi aizgājuši uz bufeti?

Kad Peka bija izdzēris savu alu, viņam kļuva garlaicīgi. Viņš arī saprata, ka tas nav bijis diez cik glīti — atstāt viņu vienu pašu. Saīdzis Peka piecēlās un sīkiem, grīļīgiem solīšiem devās uz mājām.

Nonākusi pie Pekas vasaras mājas — Grābe bija tā skrējusi, ka vajadzēja atvilkt elpu, — viņa pamanīja virtuvē degam gaismu. Droši, ka tur darbojās ekonome. Mājas durvis, kā jau tas bija gaidāms, vairs nebija aizslēgtas. Grābe vilcinājās, taču ne ilgi. Iereibušās smadzenes mudināja viņu rīkoties. Gaišreģe novilka kurpes un iegāja tumšajā gaitenī.

Ne mazāk tumšās dzīvojamās istabas sliekšņa priekšā viņa palika stāvam.

—   Ādolfiņ? — Grābe čukstēja krēslainajā telpā; taču nekāds Ādolfiņš viņai neatbildēja; kārtībnieks bija nomaldījies. Pēc īsas apdomas zīlniece nosprieda, ka jātiek par katru cenu pie grāmatplaukta, lai uzzinātu, vai augļotāja šeit jau nav bijusi pirmā. Uz galda, kā Grābe atcerējās, gulēja sērkociņu kastīte. Nedrošā soli viņa devās pie galda.

Klusa sakustēšanās tumšajā telpā lika Grābei apstāties.

—   Vai jūs tā esat, Smarkovna?

Atbildes nebija.

—   Man laikam būs izlicies, — Grābe paskaidroja pati sev un taustījās ar izstieptām rokām tālāk. Iztrūkusies zīlniece šausmās iesaucās: viņas roka bija pieskārusies cilvēka degunam! Nezin kādu iemeslu dēļ Grābe nojauta un, kā izrādījās, pamatoti, ka šis deguns pieder nolādētās Smarkovnas sejai. Daļēji aiz bailēm, daļēji aiz citām jūtām Grābe paļāvās instinktīvai kustībai. Viņa cieši ieķērās satvertajā degunā. Deguna īpašniece parādā nepalika. Daļēji aiz sāpēm, daļēji aiz citām jūtām viņa ne mazāk sāpīgi iekoda Grābei rokā. No šīs bezkaunības Grābe pilnīgi zaudēja pašsavaldīšanos. Zīlniece iekšēji iegaudojās aiz niknuma un gribēja visā nopietnībā mesties virsū neredzamajai ienaidniecei. Taču viņa uzgrūdās kādam galdam, uz kura stāvēja kristāla vāze ar skaistām papīra tulpēm. Vāze šķindēdama nokrita uz grīdas. Ekonome virtuvē, protams, saausījās, un, kad Peka ienāca dārzā, viņa jau sagaidīja to pie vārtiem.

—   Pekas kungs, Pekas kungs, mūsu mājā ir zagļi, kramplauži! Viņi grib mūs aplaupīt, viņi grib mūs noslepkavot!

—   Mieru, Egles kundze, pirmām kārtām mieru un bez panikas, — namsaimnieks vīrišķīgi sacīja klabošiem zobiem. — Es paņemšu no garāžas savu veco medību bisi, tad dosimies kramplaužiem uzbrukumā. Es nostāšos ārā pie loga, jūs ieiesiet mājā un iededzināsiet gaismu.

—   Ko, par četrdesmit latiem mēnesī man neapbruņotai un neaizsargātai jālien tumšā laupītājalā? Nē, Pekas kungs, mana dzīvība tomēr ir vairāk vērta.

—   Bet, Egles kundze, tādā situācijā taču nedomā par naudu.

—   Nedomā, ja tās ir tik, cik jums. Ja tās nav, kā man, par to domā nemitīgi.

—   Es neesmu nekāds necilvēks, Egles kundze. Ja viss beigsies labi, jūs dabūsiet papildus desmit latus.

—   Desmit latus? Pat par simtu es nepakļautu sevi tādām briesmām. Ja esat tik drosmīgs, tad ejiet jūs ar savu šaujamo mājā, bet es nostāšos pie loga un uzmanīšu, lai jums nekas nenotiek.

—   Labi, ejam abi divi pēc bises, un tad… abi iesim iekšā.

—   Jūs tomēr iesiet pa priekšu, — Egle palika pie sava, kad abi ar apbruņoto namsaimnieku jau bija nostājušies pie ārdurvīm.

Peka pielādēja bisi un, cik klusu vien varēdams, pirmais ienāca tumšajā, ar celiņiem izklātajā mājas priekšnamā, un zagās gar sienu uz dzīvojamās istabas durvīm, kas stāvēja pavērtas spraugā. Viņš iebāza pa spraugu bisi pavisam tumšajā istabā un drošsirdīgi čukstēja:

—   Rokas augšā! Un, kurš kustēsies, to es tūliņ nošaušu!

Taču liktenis viņu no šāda grēka pasargāja. Rupjā vīrieša

bnlsī tika izgrūsts kāds lāsts, un bise viņam izkrita no rokām. Tajā pašā mirklī istabā iedegās gaisma. Peka bija tā pārsteigts, ka nespēja pateikt ne vārdiņa. Istabā stāvēja miesnieks Bulduris un Grābe.

—   Ak, labi, ka jūs nākat, Pekas kungs, — Grābe stostīdamās sacīja, — es jau domāju, ka jums būs kas noticis.

—   Kam tad bija jānotiek? — Peka lūkojās apaļām karpas acīm.

Grābe, kā palīdzību meklēdama, paskatījās apkārt. Sev par izbrīnu viņa konstatēja, ka Smarkovna no istabas ir pazudusi. Zīlniecei ilgi vairs domāt nevajadzēja.

—   Sī… šī Smarkovna, — viņa pazemināja balsi, — grib jūs noslepkavot, Pekas kungs. Tikai, lūdzu, nenododiet mani, citādi es nekad vairs nevarēšu būt droša par savu dzīvību.

—   Jā, arī es drāzos pakaļ šai noziedzīgajai personai, — miesnieks paskaidroja, saprazdams, kādu iespēju dod Grābes stostī- šanās. — Sī augļotāja tīko ne tikai pēc jūsu naudas, viņa tīko arī pēc jūsu kailās dzīvības.

—   Bet kāpēc Smarkovnas kundze kāro pēc manas dzīvības? — mājas saimnieks iesaucās.

—   Jo viņa — to cs varu apzvērēt, liekot roku uz Bībeles, - slimo ar noziedzīgu gara slimību, — Grābe paskaidroja. — iv.*<' es nesen biju pie Smarkovnas, viņa man uzticējās, ka gribot apprecēt kādu mantīgu vīru bez galvas. Izbijusies es viņai vaicāju, kurš tad būtu šis viņas izredzētais. Viņa tikai smējās. Tas esot kāds namsaimnieks, kuru Ķēniņa ielā visi pazīstot. Tacl man bija skaidrs, un tāpēc, tikai tāpēc ir mūsu šīsdienas apciemojums un viss pārējais. Citādi — vai tiešām jūs ticat, ka tāds vīrs kā Buldura kungs, miesnieku biedrības meistars, un tāda sieviete kā es, grafoloģe ar licenci, būtu gribējuši pie jums ielauzties?

—   Neticami jau nu tas būtu, — Peka piekrita. — Bet kāpēc jūs nebrīdinājāt mani uzreiz no šīs personas?

—   Šādās lietās taču nekad nevar būt pavisam drošs, — miesnieks paskaidroja. — Bet, kad zaļumballē Smarkovna pēkšņi pazuda, mums vairs nebija ne mazāko šaubu, ka viņai tik tie-' šām ir ļauni nodomi.

—   Bet kur tad ir šī persona? — Peka kļuva arvien nedrošāks.

—   Jā, kur gan viņa varētu būt paslēpusies? — Grābe pavērās apkārt. — Mēs paši savām acīm redzējām, kā viņa te ielavījās, tas nozīmē, ka viņai jābūt mājā, citādi tas nemaz nav iedomājams.

—   Viņa katrā ziņā ir kaut kur noslēpusies, — miesnieks sacīja.

—   Tad mums tūliņ ir jāpārmeklē māja. — Peka drošsirdīgi noliecās, lai paskatītos zeņi dīvāna, kad atskanēja zvans. Viņš devās atvērt un atlēca soli atpakaļ. Durvīs stāvēja Smarkovna.

—   Piedodiet par traucējumu, Pekas kungs, — viņa pieklājīgi atvainojās. — Es jau biju ceļā uz staciju, kad pamanīju, ka esmu aizmirsusi savu rokassomiņu. Tai vajadzētu būt verandā.

Krietnais namsaimnieks paskatījās uz Smarkovnu, kura sirsnīgi vērās viņā, paskatījās uz Bulduri un Grābi, kuru sejas pārāk skaidri pauda vainas apziņu, un pēkšņi uzbrēca abiem smalkā falsetā:

—   Jūs, bezkaunīgie apmelotāji un krāpnieki, tagad es jūs ■esmu atmaskojis! Par šo gadījumu es dievagodavārds ziņošu policijas valdei! Un tagad pazūdiet, citādi…

—   Bet atļaujiet! — slakteris vēl gribēja kaut ko iebilst.

—   Neko es jums vairs neatļaušu, jūs, krāpnieks no miesnieku biedrības, — Peka brēca. — Pazūdiet! Un jūs arī, grafoloģiskā pļāpukule! Arā no manas mājas, prom no acīm!

Kas cits abiem atlika kā mukšus pamest neviesmīlīgo māju. Grābe aizmirsa paņemt savas kurpes; Bulduris dusmās piesarkušu seju vēl izgrūda lāstus, kad viņi jau bija ceturtdaļjūdzi prom no Pekas nama. Te viņš pamanīja, ka Grābe ir kaut ko ievīstījusi savā šallē. Tā bija vaļu grāmata! Arī Vurgks, kas viņus ceļā bija saticis, ieraugot grāmatu, no jauna atguva paļāvību. Beigas labas, viss labs, viņš sacīja, uņ trīs laimesta mednieki rikšoja uz staciju daudz labākā noskaņojumā, nekā pēc notikumiem pie Pekas varēja gaidīt.

Peka bija ieaicinājis Smarkovnu istabā. Viņš nenojauta, ka tirgotāja tikai nupat bija izmukusi caur verandas durvīm, un vaicāja, ko viņa domājot par miesnieka un Grābes neizskaidrojamo uzvedību. Smarkovna atzina par pareizāku nedomāt neko. Viņa esot ieradusies pie Pekas sakarā ar tukšo veikalu, kuru gribot noīrēt, bet tos citus viņa gandrīz nemaz nepazīstot. Turklāt Smarkovna no dusmām būtu varējusi spļaut indi. Pametusi skatienu uz grāmatplauktu, viņa bija konstatējusi, ka vaļu grāmata ir nozudusi.

Sīki izrunājusies ar Peku par veikalu, tirgotāja novirzīja sarunu uz vaļu grāmatu un izlikās, tikai tagad atklājusi, ka tā ir nozudusi.

—   Peka, — viņa iesaucās, — man šķiet, es zinu izskaidrojumu! Sie nevainīgie viesi jums ir nozaguši grāmatu.

Peka savilka muļķīgu sejas izteiksmi. . — Jā, grāmatas vairs nav. Bet kāpēc viņiem tā nepieciešama?

—   To es nezinu, — Smarkovna meloja. — Bet es katrā ziņā esmu gatava apzvērēt, ka viņi bijuši šeit tieši šīs grāmatas dēļ.

«Ādolf, te tā ir,» es pirmiņ dzirdēju čukstam kāršu licēju. «Centies to klusītēm paņemt!»

—   Bet kādam nolūkam?

—   Ja jūs to gribat uzzināt, tad atliek tikai viena iespēja: jādzenas laupītājiem pakaļ!

Peka, pamazām atžilbis, lēnām pamāja. Savas domas par visu to un arī par Smarkovnu viņš skaļi neizpauda.

—   Jums taisnība, — namsaimnieks sacīja. — Es tūliņ iedarbināšu mašīnu. Līdz dzelzceļa stacijai ir astoņi kilometri, un mēs šos zagļus īsā laikā panāksim. Pagaidiet mani šeit, es tūliņ atkal būšu klāt.

Peka izsteidzās laukā, un Smarkovna, ļauni, tomēr apmierināti smīnēdama, dzirdēja, kā nočīkst garāžas durvis, kā tiek iedarbināts auto. Šis ļoti modernais fords ar augstiem sēdekļiem bija Pekas lepnums. Pēkšņi smīns Smarkovnas sejā izdzisa. Motora rūkoņa kļuva tālāka un tālāka, līdz izgaisa. Peka, šis zemiskais neģēlis, bija pametis viņu un aizbraucis viens.

Nespēdama citādi atbrīvoties no savām dusmām, Smarkovna paķēra tintes pudeli, kas stāvēja uz palodzes, un nolēja melno šķidrumu pāri grāmatu rindai uz etažeres un atlikumu iegāza bufetes atvilktnē, kur glabājās galdauti un citi linu audekli. Tas viņai sagādāja cik necik gandarījuma.

Garnadzīgajai Grābei, kaut arī viņai basām kājām nācās rikšot starp miesnieku un savu kārtībnieku, garastāvoklis bija lielisks. Viņa piespieda vaļu grāmatu kā zīdaini pie savām kuplajām krūtīm, nešaubīdamās, ka lielais laimests viņai ir rokā.

Kad visi trīs bija gājuši apmēram pusstundu, viņi pamanīja ceļa malā iebraucamo vietu, kuras viesistabā vēl dega gaisma, un devās iekšā.

Kad patvāris ar pasūtīto tēju stāvēja uz galda un krodzinieks bija aizgājis, Grābe vairs nebija noturama. Viņa aplēja grāmatas iesējumu ar verdošo ūdeni, uzmanīgi atrāva atmiekšķēto mākslīgo ādu no kartona …

Taču viss izrādījās velti. Ne lozes, ne lozes skrandiņas iesējumā nebija.

209

Neveiksminieku vilšanās pārauga niknumā. Šis niknums pie-

14 — 1547

ņēmās spēkā, jo cerības, kas viņus mudinājušas braucienam uz Ogri, tagad šķita pagalam muļķīgas.

—    Es jau no paša sākuma šaubījos, vai par to lozi nav kaut kas safantazēts. Un, lūdzu, še tev! Nekas cits kā kauns un blamāža, turklāt var sekot ziņojums par mājas miera traucējumu, — miesnieks rūca.

—   Loze noteikti ir kādā citā grāmatā, — kārtībnieks sacīja.

—   Man pietiek ar šo vienu, — miesnieks kļuva arvien dusmīgāks. — Ir zināmi gaišredzīgi cilvēki, kuriem var iestāstīt jebkuras muļķības, taču ne man, reāli domājošam veikalniekam.

—   Tos zināmos cilvēkus jūs laikam mērķējat uz mani? — Grābe aizkaitināta vaicāja.

—   Varbūt uz mani? — norūca viņas līgavainis. — Tad es gribētu tikai atgādināt, ka zināmi citi, tā sauktie reāli domājošie cilvēki, bija tikpat pārliecināti par lozes esamību.

—   Bet es negribētu neko citu, kā tikai atgādināt, ka viena attiecīga persona pat sapuvušos cūkas kaulus cēla gaismā kā slepkavības netiešus pierādījumus.

—   Attiecīgā persona tikai izpildīja savu pienākumu, kamēr ir citas attiecīgas personas, kas pārtiek no krāpšanas un pārdod cilvēkiem svaigas mantas vietā sapuvušu.

—   Vurgk, es jūs brīdinu, nevajag šodien pārbaudīt manu pacietību.

—   Un es brīdinu jūs, Bulduri, mans garastāvoklis šodien var sagādāt jums nepatikšanas.

—   Jūsu garastāvoklis man ir bijis nebijis vai, pareizāk sakot, pie vienas vietas.

—   Zelma! — Vurgks piecēlās. — Ar šo cilvēku mums tālāk vairs nav pa ceļam.

—   Pirms aizeju, es jums gribu teikt tikai vienu: ja liktenis jūs kādreiz vēl vestu mana skārņa virzienā, tad griezieties laikus apkārt. Citādi var gadīties, ka es jūs sajaucu ar cūku, kas jau pārdalīta uz pusēm. — Miesnieks smagiem soļiem gāja uz durvīm. Taču viņš vēl nepaguva pieskarties pie kliņķa, kad durvis atsprāga vaļā un viesistabā ienāca Peka.

Nav nozīmes atkārtot visus tos vārdus, kas tika pārmīti viņa, Vurgka un Grābes starpā. (Bulduris bija ar gudru ziņu aiz

laidies.) Nav nozīmes atkārtot draudus un jautājumus, ar kuriem Peka izdibināja, ko nozīmē šī grāmatas mērcēšana. Vurgks bailēs par savu vietu klāja vaļā visu, ko domājās zinām par laimesta afēru. Peka kļuva arvien rāmāks. Septiņdesmit tūkstoši latu? Un šis laimests vēl joprojām varēja atrasties kādā ■citā grāmatā, kuras pārdevis Staubiņš? Viņa galvā brieda kāds lēmums.

Kad Peka atkal iekāpa savā fordā, -viņa ceļš veda nevis atpakaļ uz vasarnīcu, bet gan taisni uz Rīgu.

Vurgkam un viņa nākamajai sievai vajadzēja doties tālāk kājām. Grābei tas bija sevišķi grūti. Pirmkārt, tāpēc ka viņai nebija kurpju, otrkārt, tāpēc ka viņas nākamais vīrs nejuta līdzi viņai ciešanās. Kamēr zīlniece vaidēdama kliboja kārtībniekam blakus, viņš rupji uzbrēca, lai viņa galu galā izbeidzot činkstēt un vaimanāt un nenokaitinot viņu vēl vairāk.

—   Bet manas kājas ir vienos pušumos, Adolfiņ! Ak dievs, labāk es būtu nomirusi nekā cietusi šīs mokas!

—   Ja tu esi tik stulba, ka vari aizmirst pati savas kurpes, tad manis pēc mirsti tepat uz līdzenas vietas, tikai pasargā manas ausis no šīs kunkstēšanas.

Grābe apstājās un izvalbīja lielas govs acis, kurām vajadzēja paust viņas bēdas un šausmas. •

—   Adolfiņ, tu mani vairs nemīli!

Sis secinājums neatstāja uz viņas dziļi saniknoto līgavaini ne mazāko iespaidu.

—   Rimsties vienreiz, es netaisos pinkšķēt par tavām pārlieku maigajām kājām, kad man ir citas problēmas. Meitas laukos cauru dienu skraida basām kājām, un nekas ļauns viņām nenotiek.

—   Ādolf! Ja tu gribi mani izzobot, tad es tev tikai pasaku: es neesmu no tām rahītiskajām sievietēm, pie kurām tu līdz šim esi pavadījis naktis. To es necietīšu.

—   Vai tu to cietīsi vai ne, tas man gluži vienalga. Atļaušos tev atgādināt, ka mēs vēl neesam precējušies.

14'

211

—   Ko, pēc tam kad tu mani nemaņas stāvoklī pavedi, tu gribi lauzt savu solījumu?

—       Jāsmejas. Savā nemaņas stāvokli tu pat norāvi man uniformas pogu.

—   Mana sirds …

—   Pievaldi tagad mēli un nāc, man pietiek.

—        Un man pietiek klausīties, kā uz mani brēc. Manas savainotās kājas …

—   Uzkaisi tām sāli.

Plaukš! — atskanēja viena pļauka. Plauks! — atskanēja otra.

—        Tu, bezkaunīgais sievišķi, — kārtībnieks šņāca, dziļi jo dziļi savā godā aizskarts. — Es …

—        Ko tu? — Mīļā, apaļīgā Grābe bija kļuvusi nikna kā atriebības dieviete. — Vēl ņirgāsies par mani? Izturēsies nežēlīgi? Tu esi licis cerības uz nepareizo kārti, dārgumiņ.

—        Ak tu, bezkaunīgais sievišķi, tagad nu vienreiz ir cauri. — Kārtībnieks rija gaisu. — Mums abiem vairs nav nekā kopēja.

—        Tā, tu patiešām gribi lauzt solījumu mani precēt? — atriebības dieviete bļāva pilnā kaklā. — Labi, es to pieņemu zināšanai. Bet tu to nožēlosi! Es pastāstīšu par tavu noziedzīgi netiklo izturēšanos ne tikai tava iecirkņa priekšnieka sievai, kas katru nedēļu nāk pie manis uz seansu. Arī žurnālists Zobs, kurš ir viens no maniem labākajiem klientiem, par to uzzinās. Viņš man roku noskūpstīs, kad es viņam izstāstīšu, kā tu paved sievietes, jo tāda tēma viņa laikrakstam katru dienu negadās. Es iztēlē jau redzu virsrakstus: «Iereibis policists paved godīgu atraitni!» — vai: «Likuma sargs piespiež savu līgavu ielauzties svešā mājā!».

—        Bet… bet… vai tu esi prātā jukusi? Sādi apmelojumi, tie tevi pašu novedīs tiesas priekšā, — policists stomījās.

—        Man nav jābaidās no tiesas, man ne. Apkaunojoši pamestas sievietes asarām ir lielāks spēks nekā visiem vīriešu zvērestiem un galvojumiem, it īpaši, kad taisnojas tāds izvirtulis uniformā. Un tādam es dāvāju savu sirdi! Ak, es nelaimīgā!

—   Bet, Zelma, esi nu prātīga, — Vurgks centās izlīgt.

Taču apkaunotā atraitne cēlā spītā atmeta galvu un, sirdi

plosošā balsī elsodama, basām kājām devās tālāk pa putekļaino lauku ceļu. Vurgks viņai sekoja.

—        Nu, paklausies, Zelma. Tas viss, šis strīds un ko tu pateici, ir taču tīrais neprāts.

—   Ak, kā cilvēks spēj būt tik nežēlīgs!

—   Bet kur tu saskati nežēlību?

—   Ak, kaut es nebūtu piedzīvojusi šīs ciešanas!

—   Kādas nu tur ciešanas, Zelmiņ? Ko tu pļāpā?

—   Vai tas … vai tas . .. nozīmē, ka tu … ka es? …

—        Nūja, kā gan citādi. Vai varbūt tu domā, ka es ļaušu aptraipīt savu labo slavu?

—   Ak, Ādolf, ja es tev vēl varētu ticēt!

—   Vari ticēt.

—   Ak, Adolfiņ … \

—   Nu, kas tad vēl?

—   Ak… es taču atkal esmu tik ļoti, ļoti laimīga!

Un, tā kā viņa bija nolēmusi atkal būt laimīga, Vurgkam vajadzēja apsēsties ceļa malā un noaut savus puszābakus, kuros, atkal samierinājusies, iekāpa viņa līgava, kamēr viņš kā nākamais vīrs ceļu turpināja basām kājām.

Kad sāka 1it, viņam nācās novilkt arī svārkus, lai pasargātu savu nākamo sievu no slapjuma un aukstuma.

Mazajā Ogres stacijā pirmais vilciens nāca tikai pēc četrām stundām. Grābe un Vurgks gaidīja, un gaidīja vēl divas citas personas — slapjā, niknā Smarkovna un slapjais, niknais miesnieks Bulduris.

Viņi nelikās pazīstami, nerunāja cits ar citu, reižu reizēm tikai pārmija skatienus, asus kā nazis. Paldies dievam, ka skatieni nespēj nonāvēt. Citādi mazajā uzgaidāmajā telpā drīz vien gulētu četri līķi.

Beidzot pienāca vilciens un aizveda četrus laimesta medniekus uz Rīgu. Pēdējo triecienu viņiem deva trekniem burtiem iespiestais virsraksts svētdienas laikraksta pirmajā lapaspusē: «Laimīgais Sarkanā Krusta loterijas biļetes īpašnieks vakar pieteicies!» — un sekoja tuvākas ziņas par laimētāju. Tas bija krodzinieks, vārdā Zaķis. Viņš bija dabūjis biļeti no kāda piena vedēja kā atlīdzību par tēriņu, kuru nav spējis samaksāt. Daļu vinnesta viņš gribēja izmantot, lai palielinātu savu krogu, par pārpalikušo naudu bija nodomājis pirkt kādu lauku saimniecību. Veselus piecsimt latus viņš ar plašu vērienu bija uzdāvinājis piena vedējam, kuram jābaro sešu cilvēku liela ģimene.

Sī ziņa iedarbojās uz četriem laimesta medniekiem kā smilšpapīrs uz pušumu miesā.

Kad ap pulksten astoņiem no rīta Grābe un viņas nākamais vīrs iegriezās Ķēniņa ielā (Smarkovna un miesnieks bija paņēmuši ormani), viņi dusmās nobālēja vēl pēdējo reizi.

Dieva nolādētie zeņķi, kuri visus šos kreņķus, bez šaubām, bija sagādājuši ar nolūku, priecīgi pļāpādami, nāca viņiem pretī. Pa labi gāja Vovka, pa kreisi Ļovka un vidū Jānis ar Kārlīti.

Kad zēni pamanīja pārīti, izvairīties bija par vēlu. Un kāpēc lai arī viņi izvairītos? Šoreiz zēni bija tie, kas atradās izdevīgākā stāvoklī. Vismaz tā domādams, Vovka viegli pieskārās savai nodilušajai naģenei un pieklājīgi sveicināja:

—   Labrīt, kārtībnieka kungs.

Kārtībnieks, zaudējis valodu par tādu bezkaunību, palika stāvam un alkatīgi skatījās uz Vovku, kā gribēdams viņu aprīt. Taču Vovka šodien nebija iebaidāms. Gluži otrādi. Negaisa izteiksme policista sejā darīja viņu vēl bezkaunīgāku. Vovka maigi iedunkāja Kārlīti un pamācīja viņu liekuļotā bardzībā:

—   Tev pieklājas kārtībnieka kungu sveicināt un visupirms tanti, jo viņa taču tev gribēja iedot šokolādi.

—   Bet viņa man neiedeva šokolādi, — mazais čiepstēja.

—   Jūs, nolāpītie palaidņi, — kārtībnieks iekliedzās, — es jums rādīšu!

—   Ko? — nepievērsdams policista klaigāšanai uzmanību, Vovka likās izbrīnīts. — Sī resnā tante tev neiedeva šokolādi, kaut arī tu izstāstīji viņai tādas lietas, kas bija vērtas vismaz divas tāfeles šokolādes?

—   Ādolf, ja tev mans gods kaut drusku rūp, nekavējoties apcietini šos zeņķus, — Grābe šņāca.

—   Vai jūsu izbraukums zaļumos atmaksājās, cienītā sapņu tulces kundze? — Vovka vaicāja kā īsts kavalieris.

—   Vai dzirdi, vai tu to dzirdi, Ādolf? Viņi jau no paša

sākuma visu iekārtojuši tā, lai mums sajauktu prātus. Un šis mazais knīpa, — Grābe saķēra Kārlīti pie rokas, — viņš tikai nočivināja to, kas viņam bija mums jānočivina.

—   Laidiet vaļā manu brāli! — tagad iejaucās Jānis.

Grābe palaida Kārlīti vaļā, un Vovka varēja pilnībā atraisīt savas zobgalību pilnās runasspējas.

—   Kamēr vien pastāvēs pasaule, netrūks muļķu uz tās, taču tāpēc jau viņi nedrīkstēs apsūdzēt nevainīgus bērnus. — Un, tā kā Vovka lasīja arī romānus par augstākajām aprindām, viņš atvadījās gluži kā augstāko aprindu cilvēks: — Skūpstu rociņu, gaišreģes kundze! Mani sirsnīgākie sveicieni, kārtībnieka kungs!

To pateicis, viņš paklanījās un savu draugu pavadībā gāja prom. Kārtībnieks vislabprātāk būtu zēnam iespēris, taču viņam nācās savu kvēlo vēlēšanos apvaldīt. Pēc visa, kas bija noticis, viņš vairs nedrīkstēja sevi kompromitēt.

—   Nu, nāc, ko tu blenz viņiem pakaļ? — Grābe nelaipni satvēra kārtībnieku aiz rokas. — Ar to tu šos lempjus katrā ziņā nepagodināsi, tu … — Viņa norija zaimus, kas gulēja uz mēles, taču tikai pagaidām. Drīz pienāca laiki, kad nabaga Vurgks dabūja uzklausīt tik daudz pazemojoša kā vīrietis un kārtībnieks, ka pat viņa lepni uzskrullētās ūsas bēdīgi un padevīgi nokārās uz leju …

Taču nesteigsimies notikumiem priekšā, bet sekosim zēniem, kas bija nogriezušies ap stūri.

23

Tikai pirms īsa brīža viņi pagalmā bija apspriedušies, kā uzsākt akciju pie popa. Jānis šajā akcijā nevarēja piedalīties. Viņa tēvam bija svētdienas maiņa, bet Annastante gribēja no rīta doties pie kādas paziņas, tāpēc Jānim vajadzēja pieskatīt Kārlīti.

Ļovka pēc negaidītās tikšanās ar policistu atkal bija noskaņots pesimistiski.

— Viņš mums vēl katrā ziņā nostāsies ceļā, — Ļovka sacīja, pametis skatienu apmākušajās debesīs, kad zēni, mukdami no lietusgāzes, bija ieskrējuši kādā vārtu ejā.

—   Mums neviens nenostāsies ceļā, — Vovka apgalvoja.

—   Vai tu maz zini, kas notika Ogrē pie Pekas? — Ļovka jautāja. — Iespējams, ka arī viņš mums vēl ievārīs ziepes.

Un tas, ka viņam bija liela taisnība, drīz vien būs redzams, kaut arī Peka, noguris no garā brauciena, vēl krāca savā migā.

Sen jau bija piecēlusies Ērika pamāte. Zēni vēroja, kā viņa, paslēpusies zem liela, melna lietussarga, steidzās Marijas ielas virzienā. Par spīti lietum, Vovka skrēja viņai pakaļ, un tas, ko viņš pēc atgriešanās varēja pavēstīt saviem draugiem, izraisīja zēnu vidū jaunas pārrunas. Ērika pamāte bija devusies uz policijas iecirkni. Skaidrs, ka viņa gribēja apvaicāties, vai policija nav nākusi viņas audžudēlam uz pēdām.

—   Vēstule, kuru es Ērikam nodiktēju, — Vovka lielījās, — ir panākusi tieši to, ko es paredzēju.

—    Kad tad viņš atkal domā atgriezties pie saviem vecākiem? — Jānis vaicāja.

—    Šodien vakarā, ja -viņu nožēla būs sasniegusi kulmināciju, — Vovka atbildēja.

Zvana skaņas, kas atskanēja no popa Sergeja koka baznīcas, pārtrauca sarunu. Bija pienācis laiks uzsākt pēdējo akciju. Kamēr Ļovka gāja pie popa, Vovka izlīda cauri dēļu žogam, lai apciemotu Ēriku viņa slēptuvē. Jānis un Kārlītis devās mājup.

Tāpat kā mazā, laika zoba saēstā koka baznīca ar zaļi un dzelteni izkrāsotajiem sīpolveida kupoliem, arī popa mājiņa stāvēja liela, pa daļai aizauguša dārza vidū. Pēc senkrievu parauga tā bija izgreznota ar kokgriezumiem, un vēlāk tai bija piebūvēta stikla veranda. Tur, kā jau Vovka pa gabalu ievēroja, sēdēja pops. Uz galda viņam priekšā gulēja Bībele, kuru viņš bija atvēris, lai sagatavotu sprediķi, tai blakus — pudele olu liķiera, kuru viņš lietoja sava gara uzmodināšanai. So olu liķieri pops gatavoja pats un patērēja ievērojamos daudzumos.

Ļovka pieklauvēja un ienāca. Tēvs Sergejs, melnā, nodilušā mūka virstērpā, ne pārāk laipni vaicāja, ko Ļovka vēlas. Atklāti, kā jau nodomājis, Ļovka izstāstīja, kāpēc viņš atnācis.

—        Ko, manā «Vecticībnieka tikumības» iesējumā ir simt latu? — pops iesaucās.'

—        Jā, jo pārējās grāmatās taču nekā nebija. Un tāpēc es gribēju jūs lūgt, iedodiet man savu grāmatu, lai es varētu izņemt naudu un atdot to Zvaigznītei.

Pops izlikās nedzirdējis lūgumu.

—        Pārējās grāmatas jūs tātad esat jau nelikumīgi piesavinājušies?

—        Tikai mazlietiņ nelikumīgi, — Ļovka vilcinādamies atteica, — jo mēs visiem nevarējām pilnībā uzticēties. Jūs esat dieva kalps, tēv Sergej, bet tāda Grābe, tā rauš, kur vien var.

—        Jā, naudas kāre ir visa |aunuma sakne, — pops pamāja un iedzēra olu liķieri. — Tātad manā grāmatā vajadzētu būt naudai?

—   Nūja, simtlatniekam.

—   Un nevis… loterijas biļetei vai kam tamlīdzīgam?

—        Kāpēc loterijas biļetei? — Ļovka pūlējās izskatīties pavisam samulsis.

—        Es tikai esmu dzirdējis tādas baumas … Hm, jā, tas viss ir ļoti dīvaini.

—        Tev pienākas tikumu grāmata, — garīdznieks sacīja, — kaut arī no likuma viedokļa tā kopā ar visu, kas tajā un pie tās ir, pieder man. Bet, kā tu taisnīgi atzini, es esmu Tā Kunga kalps, un zemes labumi man nav no svara. Cilvēkam jātiecas nevis pēc naudas un baudas, bet gan ar pieticīgu atsacīšanos jāseko tikumam …

—   Āmen, — Ļovka nobeidza.

—   Āmen, — pops atkārtoja.

Tagad Ļovka gaidīja, ka tēvs Sergejs piecelsies, iedos grāmatu un lieta beidzot būs galā. Tā vietā, lai pieceltos, garīdznieks iedzēra olu liķieri.

—        Jā, kas kāro pēc naudas, tam debesis nekad neredzēt, ar ko es gribu teikt, ka es tev no sirds gribētu iedot grāmatu, taču diemžēl nevaru.

—   Kāpēc tad ne?

—   Jo tās nav šeit. Tā atrodas baznīcas ģērbkambarī līdzās sakristejai. Un Feodors, kuram ir atslēga, slēgs baznīcu vaļā tikai desmitos.

Vecais meli! — Ļovka klusībā lamājās, tu gribi naudu paturēt sev, un tas ir viss.

Šīs Ļovkas aizdomas bija ļoti pamatotas. Neko nepanākušam viņam vajadzēja verandu atstāt.

Izgājis dārzā, Ļovka izdzirdēja klusu svilpienu no šķūņa dārza dziļumā. Svilpējs bija Vovka, kas kopā ar Ēriku raudzījās caur putekļainu lodziņu.

Krūmu aizsegā Ļovka aizlavījās pie šķūņa, kur viņu gaidīja draugi.

—   Kā ir? Vai viņš nedod? — Vovka vaicāja.

—    Nē, viņš ir kaut ko dzirdējis par loterijas biļeti un tāpēc ir tik stūrgalvīgs. — Ļovka izstāstīja draugiem, kā noritējusi saruna ar popu.

Kluk, klukklukkluk — klusa klukstēšana atskanēja aiz dēļu sienas. Tur pops bija iekārtojis kūti savām vistām.

—    Ko lai izdomā? — Ēriks vaicāja, darbotiesdziņas pārņemts. — Labprāt gribētos palīdzēt, jo te no garlaicības dumjš var palikt. Šovakar es tik un tā atgriežos mājās. Man pietiek.

Pirms draugi bija pieņēmuši kādu lēmumu, Vovka pamanīja, ka pops, apbruņojies ar lietussargu un galošām, iznāk dārzā. Viņš steidzīgi devās uz baznīceli.

Kluk, klukklukkluk, atkal ieklukstējās kāda vista, un šī klukstēšana radīja Vovkā iedvesmu. Viņš žigli pameta skatienu apkārt. Šķūnī bija daži veci maisi, sarūsējusi lāpsta, malkas grēda, tukša siļķu muca un tai blakus tas, ko Vovka meklēja, — grābeklis ar garu kātu.

Dēļu siena, aiz kuras mājoja vistas, bija tik tikko sanaglota, un starp atsevišķajiem dēļiem pavērās spraugas. Vovka izgrūda grābekļa kātu cauri kādai spraugai un sāka šaurajā vistu kūti tik sparīgi vicināt, ka popa mājputniem vajadzēja gan domāt, ka pienākusi pastardiena. Lai izmuktu no grābekļa kāta, tās šaurajā telpā iztramdītas plivinājās un tik neganti klukstēja, ka skanēja viss dārzs.

Pops apstājās. Vistu ellišķīgā klukstēšana bija svēto tēvu satraukusi, un viņš nolēma paraudzīties, kas noticis vistu kūtī.

Atvēris vistu kūts durvis, pops pārsteigts konstatēja, ka viņa mājputniem šausmas nav uzdzinis nedz kaķis, nedz kāds cits plēsoņa. Satraukums bija izcēlies bez kāda nopietna iemesla.

—     Dīvaini, pavisam dīvaini, to es nesaprotu, — ļaundari dzirdēja popu murminām. Tad viņš atkal uzņēma ceļu uz baznī- celi.

—     Iešmauciet dārzā! — Vovka mudināja draugus. — Kad vistas atkal sāks kladzināt un pops atgriezīsies, vienam no jums jāskrien uz baznīcu un jāpaņem grāmata. Tu to varēsi, Erik?

Par spīti savai tieksmei darboties, Ēriks vilcinājās.

—   Un ja nu baznīca ir aizslēgta?

—     Tad jāierāpjas cauri mazajam lodziņam piebūvē, — Ļovka viņam paskaidroja. — Se, ar nazi tu atmūķēsi bez bēdu.

—   Bet… tā taču ir ielaušanās un turklāt vēl baznīcā.

—    Dievs tev palīdzēs, — Vovka sacīja. — Taisnīgajiem viņš vienmēr palīdz. Bet tagad aiziet, citādi būs par vēlu.

Ēriks izslīdēja dārzā, un, kaut ari stingri lija un koki pilēja no slapjuma, viņš, nometies uz visām četrām un noslēpies aiz jāņogu krūmiem, rāpās popam pakaļ.

Kad tēvs Sergejs bija nogājis jau krietnu trešdaļu ceļa, Vovka atkal ņēmās baidit vistas ar grābekļa kātu.

Tēvs Sergejs no jauna apstājās un ieklausījās. Iztramdīto vistu kladzināšana lika viņam atgriezties pie šķūņa.

Viņš domāja un domāja, taču arī šoreiz nespēja rast iemeslu olas dējošo dieva radību satraukumam. Ar izbrīnā pavērtu muti pops lūkojās uz vistām, kas mežonīgi plivinājās viņam apkārt, pārmeta krustu un secināja:

—    Man trūkst vārdu, gluži vienkārši trūkst vārdu. Varbūt negaisa tuvošanās tām uzdzen tādas bailes? — draugi dzirdēja viņu minam. Taču arī šis izskaidrojums nebija pareizs. Jo zibens un tūlītējais pērkona grāviens gan lika popam satrūkties, bet nekādi neiespaidoja viņa vistas.

—      Tagad es vispār nekā vairs nesaprotu, — tēvs Sergejs murmināja. — Varētu nodomāt, ka mani kāds gluži vai ar varu censtos atturēt no mana nodoma. Bet es taču to nedaru aiz mantrausības vai savtības, un tāpēc es tagad iešu, kaut arī no šīs noburtās vistu kūts atskanētu bazūnes.

Viņš atkal pārmeta krustu un aiztraucās prom, ka mūka tērps noplīvoja vien. Vovka varēja ar grābekļa kātu urķēt, cik traki vien gribēja, vistas varēja kladzināt, cik skaļi vien spēja, pops skrēja uz priekšu un atpakaļ negriezās.

Viņam, protams, bija atslēga, ar kuru viņš varēja atslēgt baznīcu. Vīraka un nodegušu vaska sveču smārds nomierinoši iecirtās viņam nāsīs. Dažas reizes nošķaudījies, v tēvs Sergejs iegāja mazajā baznīcas jomā.

Baznīca bija būvēta pirms vairākiem gadu desmitiem, kad Ķēniņa ielā vēl neslējās sešstāvu nami. Tolaik Ķēniņa iela bija kluss, vecu koku ieskauts zemesceļš, kas veda uz vecticībnieku klosteri. Mazā baznīciņa bija uzbūvēta birzs vidū, kurai apkārt pletās gan sliktāk, gan labāk iekopti tīrumi. Neraugoties uz trokšņaino pilsētas kņadu, kas bija aizdzinusi kādreizējo dabas klusumu un apcerīgumu, baznīca saglabāja līdz pat šai dienai vientiesīgas ticības elpu.

Laika zoba saēstās un ķirmju sagrauztās sienas bija apkarinātas ar svētbildēm, kas lielākoties bija cēlušās no aizkustinoši bērnišķīgās kādreizējo mūku mākslas un ticības izpratnes. Dievmātei, kas tur rokās Jēzus bērniņu un ar dusmām secina, ka viņas tikko ievīstītais puisēns atkal ir nokārtojis savas darīšanas autiņos, bija jaunas zemnieku sievas seja. Pūķis, ko nogalina svētais Serafims ar šķēpu, izskatījās pēc pārlieku milzīgas sliekas, kas dīvaina dabas untuma dēļ staigā uz vārnas kājām. Un līdzīgi bija arī-ar citiem attēliem. Sevišķi uzkrītošs bija svētais Masarions, audēju un audumu krāsotāju aizstāvis. Vai nu māksliniekam bija izbeigušās īstās krāsas, vai ari viņš gribējis simboliski pasvītrot Masariona nozīmi ar neparastu krāsu salikumu: viņa bārda spīdēja gaiši zaļa, seja oranži dzeltena, svārki indīgi lillā, kurpes debesu zilas. Bet kāda vaina? Svētais, krāsains kā varavīksne, izskatījās ļoti apmierināts, un droši, ka arī no viņa lūdzēju puses nebija pausts nekāds sašutums. Attēls joprojām karājās savā vietā līdzās citiem svētajiem, kas vairāk vai mazāk labvēlīgi noskatījās lejup uz ceļos- nokritušajiem ticīgajiem.

Grēcīgais pops nometās dievmātes priekšā cejos un apzvērēja vēlreiz, ka paturējis grāmatu nevis aiz mantrausības, bet tikai aiz pašaizliedzīgas vēlēšanās pusi no ieguvuma atdot draudzes trūcīgajiem. Zibens izgaismoja šauros, raibos baznīcas logus, izbiedēdams popu. Viņš pārmeta krustu sešas reizes pēc kārtas un devās uz baznīcas svētāko vietu, uz sakristeju. No turienes svētais tēvs iegāja ģērbkambarī, kur stāvēja galds, daži krēsli un skapis mises piederumiem un tērpiem. Te bija vēl tumšāks nekā baznīcas jomā, jo gaisma ielija tikai pa mazu lodziņu.

Tēvs Sergejs, labi pazīdams telpu, pietipināja pie skapja, atslēdza to vaļā un izņēma «Kāda vecticībnieka tikumību».

Un Ēriks — kur bija paslēpies Ēriks?

Izdzirdot tuvojamies popa st>lus, viņš bija iespiedies stūri blakus skapim un turējās klusu kā pelīte. Zēns novēroja, kā pops paņem grāmatu, kuru viņš veltīgi bija meklējis, un neredzēja nekādu iespēju izraut mantkārīgajam dieva kalpam laupījumu no rokām. Taču visjaunākais bija neciešamā kņudēšana mugurā. Viņš berzēja muguru pret sienu, kņudēšana pārgāja uz kāju pirkstiem. Ēriks bez žēlastības kāpa pats uz savām kājām, kņudēšana, arvien' neizturamāka, meklēja jaunu darbības vietu un atrada to vienā no visjutīgākajām vietām — degunā. Prātu varēja zaudēt, asaras sprāga vai no acīm. Ēriks mīcīja savu degunu, it kā tas būtu no gumijas, iebelza tam ar dūri, urbināja to izmisumā ar pirkstu, nekas nelīdzēja, bija jāšķauda.

Šķaudiens, kas atskanēja no viņa deguna, radīja negaidītu iespaidu uz popu. «Kāda vecticībnieka tikumība» izkrita tēvam Sergejam no rokām, un viņš palika nekustēdamies stāvam. Arī Ēriks nekustējās. Zēns gaidīja, ka pops viņu kuru katru mirkli atklās. Tēvs Sergejs labu brīdi blenza uz tumšo stūri, no kurienes bija nācis šķaudiens, taču vairāk neko nedarīja. Vai viņam bija bail? Tā likās. Tad pops pēkšņi noliecās, paķēra grāmatu un drāzās, ko kājas nes, uz baznīcas izeju. Lai cik zaimojoši tas liktos, viņš laukā jutās drošāk un visu nešķīsteņu mazāk apdraudēts nekā zem dievnama jumta.

Pēdējā akcija popa mantrausības dēļ bija cietusi neveiksmi, tas aizkaitināja Vovku un viņa draugus līdz neprātam. Zēni bija sapulcējušies aiz dēļu sētas, kas nošķīra popa dārzu no viņu pagalma, un lūrēja pa spraugu uz nameli ar stikla verandu.

Kā vecs jūras laupītājs Vovka apbēra garīdznieku ar dažnedažādiem lāstiem.

—   Ir gan muldoņa! Un tāds vēl sprediķo cilvēkiem dievvārdus! Katram vārdam viņa rīklē vajadzētu pārvērsties par krupi!

—   Tas viss ir jauki un labi, — Ļovka viņu pārtrauca, — bet ko tas mums līdz? Viņam ir grāmata, bet mums tās nav.

—   Mēs viņam vienkārši uzbruksim un izrausim to ar varu.

—   Un pēc tam? Nonāksim grūti audzināmo namā un varēsim dažus gadiņus rīt auzu tumes.

—   Uzbrukums te neder, — Jānis atbalstīja Ļovku. — Jāizdomā kaut kas cits.

—   Varbūt derētu pamēģināt ar aizkapa balsīm? — ierosināja Ēriks, kurš piedalījās šajā izšķirošajā apspriedē, par spīti briesmām, ka viņu kāds no īrniekiem varētu atklāt.

—   Uz aizkapa balsīm viņš neiekritīs, — Vovka sacīja. — Jāizdomā kaut kas oriģinālāks.

—   Tavas mūžīgās oriģinalitātes! — Ļovka tik tekoši izrunāja sarežģīto svešvārdu, it kā latīņu valoda būtu viņa mātēs valoda. — Tās mums ir sagādājušas pietiekami daudz klapatu. Manuprāt, jāiet un tik ilgi jāmēģina apelēt pie popa sirdsapziņas, kamēr viņš atdod naudu. Un, ja ne, piedraudēsim ar policiju.

Labāka priekšlikuma nevienam nebija. Zēni ierāpās cauri sētai dārzā un manījās uz koka māju.

Pops stāvēja virtuvē pavarda priekšā un urķējās pa lielo skārda katlu. Ar putu smeļamo karoti viņš izvilka grāmatu no katla un nolika to uz virtuves galda, lai rūpīgāk izskatītu. Uzmanīgi viņš sadalīja grāmatu pa daļām un beidzot izvilka kaut ko baltu. Tā bija aploksne, kur Zvaigznītes tēvocis bija ielicis naudaszīmi!

—   Viņam tā ir rokā! — Vovka novaidējās. — Ja viņš neatdos naudu, es viņam sprandu aplauzīšu!

Taču tik traki nebija, un Vovka iztika bez auzu tumes audzināšanas iestādē. Atplēsis aizlīmēto konvertu, pops tajā atrada tikai zīmīti, kas bija aprakstīta ar nesalasāmiem vārdiem, nekā vairāk! Viņš stāvēja, kā smaga likteņa trieciena ķerts, tad novēlās uz krēsla; vilšanās bija tik smaga, ka atsacījās klausīt kajas.

Tā kā naudas aploksnē nebija, sagruva arī zēnu pēdējā cerība. Teju, teju viņus botu uzveikusi dziļa sakāves sajūta, kad dārzā atskanēja soļi. Zēni noslēpās aiz dekoratīvas koka sēnes un, ne pa jokam apstulbuši, pamanīja, ka popa mājas virzienā dodas kāds vīrietis, ar kura uzrašanos viņi bija rēķinājušies vismazāk. Tas bija namsaimnieks Peka.

Verandas durvju priekšā viņš apstājās un vairākkārt pieklauvēja. Beidzot pops atvēra un ielaida ciemiņu.

Vovka piedāvājās par šo apmeklējumu noskaidrot kaut ko tuvāk. Viņš aizrāpoja līdz mājas stūrim un no turienes uz verandu. Zem verandas stikla sienas zēns notupās un klausījās.

Jau pirmie vārdi, kurus Vovka sadzirdēja no namsaimnieka mutes, piesaistīja viņa uzmanību. Neticami, bet fakts: ceļā bija devies vēl viens laimesta mednieks.

—    Es nāku pie jums ar mazu lūgumu, godātais tēv Sergej, — Vovka dzirdēja namsaimnieku sakām.

—   Esmu kurā katrā laikā jūsu rīcībā, godātais Pekas kungs, — pops atbildēja, tik tikko valdīdamies.

—    Pie mūsu grāmatu tirgotāja Staubiņa es pirms neilga laika redzēju kādu grāmatu, — Peka turpināja, — tā saucās, ja nemaldos, «Svētā tikumi». Sī grāmata, kas pieder jums, mani interesē vairāku iemeslu dēļ, tāpēc arī gribēju lūgt, vai jūs man nevarētu to aizdot.

—   Kāpēc tad jūs interesē šī grāmata? — Popa acis kļuva šauras. — Cik man zināms, jūs taču esat protestants, godātais Pekas kungs.

—   Jā, godātais tēvs, bet mani vajā šaubas, vai tā ir īstā ticība. Tāpēc arī es lūdzu šo grāmatu. Tai jādzēš manas šaubas un jānorāda man pareizais ceļš.

—    Cik ļoti es vēlētos jums palīdzēt, — pops nopūtās, — diemžēl es jums to grāmatu nevaru iedot.

—   Vai tad jums tās vairs nav? — Peka vaicāja un pagrieza galvu uz durvju pusi.

Tur stāvēja Vovka. Tik ātri kā šoreiz viņā vēl nebija nobriedusi neviena ideja. Jau izdzirdot Pekas pirmos vārdus, zēns bija aptvēris, ka viņam jāiejaucas sarunā.

—   Labdien, tēv Sergej, labdien, Pekas kungs! Atvainojiet par traucējumu, bet, šķiet, kaut kas ir noticis ar jūsu vistām, tēv Sergej. Tās saskrējušas pa sētas caurumu mūsu pagalmā un no turienes uz ielas, tā sacīt, pašā lielpilsētas centrā. Ja nāks kāda smagā mašīna, pāri paliks tikai asiņainas spalvas.

—   Pie joda, atkal šīs nolādētās vistas, — popam paspruka lāsts. — Noķer tās, un es tev iedošu desmit santīmu saldējumam.

—  'Norunāts. Tikai jums jānostājas pie dārza vārtiņiem un jāsagaida savas vistiņas. Viens es netikšu galā.

Kas popam cits atlika kā atvainoties Pekām un sekot Vov- kam. Viņa vistas galu galā bija tīrasiņu itālietes, un būtu liels zaudējums, ja kāda smagā mašīna tās samīcītu plakanas.

Tiklīdz Vovka bija dabūjis popu laukā, viņš bez ceremonijām sacīja:

—   Es neizvedu jūs laukā vistu dēļ, es jums gribu piedāvāt kādu darījumu.

—   Darījumu? — pops brīnījās.

—   Es zinu, kāpēc Peka sēž pie jums, un, ja jūs mani uzklausīsiet, jūs varat šo liekuli aptīrīt, mazākais, par dažiem simtiem latu.

—   Aptīrīt? Kas tie par vārdiem, kas nāk no lavas mutes? Neaizmirsti, ar ko tu runā, neaudzināto zeņķi.

—   Kāda nozīme vārdiem? — Vovka viņu pārtrauca. — Es pateikšu, kā jums jārīkojas, bet jūs no tās naudas iedosiet simt latu Zvaigznītei, lai šis Peka nevarētu viņu izmest uz ielas. Norunāts?

—   Es vispār nesaprotu, par ko tu runā.

—   Kas tur ko nesaprast? — Vovka pielika muti popa ausij, un tas, ko viņš tad iečukstēja šajā pasaulīgo grēku klausulē, bija lasāms dieva kalpa sejā. Tajā uzradās pārsteigums,

tad ziņkāre un tad, ak, daudz par ātru izgaistošs sašutums, un pēdīgi, ak, ilgi paliekoša alkatība.

Kad pops atgriezās, Peka jau bija kļuvis pagalam nepacietīgs. Tomēr viņš apslēpa šo nepacietību un apvaicājās, vai tēvs Sergejs dabūjis noklīdušās vistiņas nožogojumā.

—   Jā, jā, šoreiz iznāca pavisam vienkārši.

—   Vai jūs pazīstat šo zeņķi, šo Avotiņu? Esmu dzirdējis, ka viņš esot viltīgs palaidnis.

—   Gluži tik slikts viņš nav. — Pops apgarots raudzījās debesīs. — Kad es ar zēnu parunāju, man allaž izdodas viņā modināt labo.

—    Tā ir jūsu specialitāte — šķīstīt dvēseles. — Arī namsaimnieks pavērās debesīs. — Bet atgriezīsimies pie grāmatas. Vai jums tās vairs nav?

—   Jūs domājat «Ceļu uz svēto dzīvi»?

—   Tā pati laikam būs.

—    Ir gan, tā grāmata man ir, tikai iedot es jums to nevaru. Ikvienu citu, lūdzu. Te ir «Taka uz gaismu» vai «Patiesā dzīve», vai…

—   Ļoti laipni no jūsu puses, es sirsnīgi pateicos, tikai visas šīs grāmatas man neko nedod. «Ceļu uz svēto dzīvi» inan nespēj aizstāt neviena cita. Ar to man saistīts īpašs notikums..

—    Interesanti. Ari es īpaša notikuma dēļ taisni šo grāmatu nevaru izlaist no rokām.

—   Kas tad tas par notikumu, ja atļauts jautāt?

Pops dziļi ievilka elpu, it kā melošanai tās vajadzētu vairāk nekā taisnības sacīšanai. Un viņš meloja, jāteic, nemaz ne tik slikti.

15'

227

—   Tas saistīts ar kādu apskaidrību, godātais Pekas kungs, kas nāca pār mani Lielajā Piektdienā. Kamēr es te sēdēju krēslainā verandā, cauri dārzam atpeldēja kāds gaismas tēls. Tā bija vecā, nesen mirusī, ļoti, ļoti ticīgā Bezsvetova, kartonāžas fabrikanta māte. Viņa sacīja man: «Tēv Sergej, manis atstātajā mantojumā bija kāda grāmata, tā saucas «Ceļš uz svēto dzīvi». So grāmatu kopā ar citām svētajām grāmatām mans dēls atdevis pārdošanai grāmattirgotājam Staubiņam. Iegādājies šo grā

matu mūsu baznīcai, un tā nesīs lielu svētību.» Vai tagad jūs saprotat manu atsacīšanos, godātais Pekas kungs?

Vai nu viņš muld par deviņiem mēmiem, domāja Peka, vai arī no žūpošanas nav vairs īsti spējīgs atbildēt par savu rīcību. Vecā Bezsvetova, šī indīgā čūsku vecene, esot gaismas tēls!

Un tomēr viņš runāja ļoti iejūtīgi:

—   Tagad es jūs saprotu, godātais tēv Sergej. Un vēl vairāk — man gandrīz metas, ja tā var sacīt, svēta zosāda. Dīvaini, vairāk nekā dīvaini, jo, runādams par kādu īpašu notikumu, es domāju to pašu labo Bezsvetovu. Nesen arī man parādījās viņas gaismas tēls.

Tagad pat tēvam Sergejam bija par daudz gaismas, un viņš sāka mirkšķināt savus viegli iekaisušos plakstiņus. Viņa izbrīns par vecās, mirušās Bezsvetovas naksnīgajiem klejojumiem bija pilnīgi saprotams.

—   Tas nu gan ir savādi, — viņš sacīja. — Dzīva būdama, Bezsvetova baidījās soli paspert, jo viņai taču bija podagra, un tagad pēkšņi šī apkārtceļošana. Tātad viņa ir bijusi arī pie jums?

—   Jā. Un man viņa teica tā. «Mīļais Peka,» viņa sacīja, «tu pazīsti mani un zini, kāda es biju dzīvē — mantrausīga, ērcīga un kašķīga, patiešām nekāds paraugs kristīgai pazemībai. Taču, tiklīdz es biju uz mūžiem aizdarījusi acis, erceņģelis Serafims apžilbināja mani ar īstas atskārsmes spožo gaismu. Un tāpēc es esmu ieradusies pie tevis, brāl Peka. Kā ikviena zemes cilvēka laiks — arī tavs ir ierobežots, tāpēc izmanto to, ziedodams sevi turpmāk vecticībnieka patiesai dzīvei. Par pavadoni ņem kādus svētos rakstus, kas arī man daudz palīdzējuši, un proti — «Ce|u uz svēto dzīvi».»

Viņš grib mani izāzēt — tā bija popa pirmā doma. Un otrā: tas tev maksās vienu simtu vairāk, draudziņ!

—   Tas nudien ir brīnums, — tēvs Sergejs sacīja, — kaut arī es nesaprotu, kā vecā Bezsvetova var stāstīt par vienu un to pašu grāmatu jums vienu un man gluži ko citu. Viņai laikam galvā kaut kas mazliet sajucis.

—   Bet atļaujiet, tēv Sergej!…

—      Zinu, zinu, ko jūs, mīļais, gribat teikt. Bet fakts paliek īakls — Bezsvetova man pareģoja, ka grāmata nesīs lielu, ļoti lielu svētību mūsu baznīcai, un jums viņa pačukst pavisam ko •citu. Pats redzat — visai dīvaini. Ko lai dara — tādas ir šīs vecās sievas! Pēcpusdienā vairs neatceras, ko priekšpusdienā runājušas.

—   Bet godātais tēv Sergej!

—        Nē, tas mani patiešām satrauc. Man viņa pieskandina pilnas ausis, ka es svētības dēļ nedrīkstu izlaist nekad šo grāmatu no rokām, bet jums viņa muld, ka jums tā grāmata svētības dēļ jāpaņem no manis. Kā lai to saprot?

Ak tu, vecais, viltīgais krāpniek, domāja Peka, tu tikai gribi uzsist cenu.

—        Varbūt tas tomēr viens ar otru saistītos, ja es jūsu baznīcai ziedotu kādu summiņu, — Peka nopūzdamies sacīja.

—   Summiņu? Ko jūs saprotat ar vārdu «summiņa»?

—        Tagad, kad man kā namsaimniekam laiki kļūst arvien sliktāki, jo cilvēki labāk ļauj sevi izlikt uz ielas nekā samaksā īres naudu, domāju, ka divdesmit latu ir pieklājīga summa. f

—   Ko, divdesmit latu? Liekas, es labi nesadzirdēju?

—        Bet atļaujiet, mūsdienās no divdesmit latiem strādnieku ģimene pārtiek gandrīz veselu nedēļu.

—   Kāds sakars strādnieku ģimenei ar debesu valstību?

—        Nu, labi, runa ir par manas dvēseles veselību, lai būtu piecdesmit latu.

—   Tūkstoti!

—   Ko, kā? Tūkstoti?! Tagad, liekas, es lāgā nesadzirdēju?

—        Es prasu par grāmatu tūkstoš latu, un tas vēl ir maz, jo runa ir par mūsu baznīcas svētību.

—        Atļaujiet, jūs laikam neesat pie pilna prāta, godātais! Tūkstoš latu nav vērts viss jūsu ķirmju sagrauztais sīpolu šķūnis.

—   Labi, lai paliek. Vai es jums uzbāžos vai jūs man?

—        Lūdzu, ja jūs tā, tad mums vispār vairs nav ko runāt. Es cerēju pie jums kā pie priestera rast izpratni un atbalstu, bet redzu, ka man ir darīšana ar farizeju un naudas mijēju. Dzīvojiet vesels, un mani labākie sveicieni Bezsvetovai, ja vecā jūs vēlreiz apciemos. — Peka, no sirds sašutis, piecēlās un gribēja atstāt verandu.

Pops saprata, ka uzšāvis ar savu prasību par augstu.

—        Tātad mans pēdējais vārds un tikai tāpēc, ka es patiesi esmu nobažījies par jūsu dvēseles veselību, — pieci simti.

—   Un mans pēdējais vārds — piecdesmit.

Viņi vienojās par simt septiņdesmit.

Abu atvadīšanās bija īsa. Peka gribēja cik iespējams ātrālc pārmeklēt grāmatu, pops naudu pēc iespējas ātrāk noglabāt.

Taču, tiklīdz Peka bija verandu atstājis, ienāca Vovka, Jānis un Ļovka. Kā jau tas nemaz citādi nebija domājams, pops mēģināja zēnus paēdināt ar drupačām.

—        Tad būs darbs policijai, tēv Sergej, — Jānis mierīgi sacīja. — Mēs ļaunākajā gadījumā dabūsim pērienu, jūs turpretī vienu divus gadiņus cietumsoda. Tāpēc lieciet vien simtu galdā, jūsu paša labā.

—        Simt latu, kad grāmata bija mans personiskais īpašums, un es par to dabūju tikai simt septiņdesmit! — pops spiedza. — Nē, pie visiem svētajiem, nē un vēlreiz nē! Lūdzu, ejiet uz. policiju, tad mēs redzēsim, kurš vispirms nonāks cietumā.

Pēc ilgas kaulēšanās tika panākta vienošanās: katrai no abām partijām vajadzēja saņemt pusi no summas. Šņākdams aiz dusmām, pops atlasīja no naudas, ko tikko bija Pekām izkrāpis,, netīrākās banknotes un nosvieda uz galda. Pa vidu pat bija piecdesmitlatnieks, pārplēsts un salīmēts ar papīra strēmeli. Jānis iebāza naudu kabatā, un zēni, paldies nepateikuši, devās prom.

—        Piecpadsmit latu vēl trūkst, — Jānis informēja Ēriku, kad viņi bija atgriezušies paslēptuvē aiz zārcinieka darbnīcas.

—        Ko lai dara? Tik daudz naudas mēs nekad nesavāksim, — Ļovka sacīja.

—        Ja es būtu jau mājās, — Ēriks nopūtās, — tad es varbūt varētu aprunāties ar tēvu.

Vovka, saraucis pieri domu grumbās, uzsita ar pirkstiem knipi.

—   Man ir!

• — Kas tev ir — tukšums galvā? — Ļovka apvaicājās.

—        Man ir ideja. — Vovka saņēma Ēriku zem rokas. — Nāc, mēs tevi tūliņ aizvedīsim uz mājām.

—   Un kas man jāsaka? …

—        Tu visu laiku teiksi tikai vienu un to pašu — es gribu uz Āfriku, es gribu uz Āfriku.

—   Bet es nemaz vairs negribu.

—        Vecīt, neesi tik neattapīgs. Tu tikai izliksies — un šī ideja dos mums piecpadsmit latu.

—         Bet kā? — Ēriks joprojām nekā nesaprata, un arī pārējie mazlietiņ šaubījās, vai Vovkam tomēr galvā nav tukšums. Taču viņu šaubas izzuda, kad Vovka paskaidroja, kas viņam padomā.

Upīštēvs sēdēja savā atzveltnes krēslā blakus gumijkokam. Atkal viņš satraukts lasīja priekšā ne mazāk satrauktajai pamātei savas atvases atvadu vēstuli, kaut arī viņi katru teikumu tajā zināja no galvas.

—        «… uzskatu par nepieciešamu izbeigt savu līdzšinējo dzīvi… Es dzirdu kādu balsi saucam: dodies svešumā, tur tu jutīsies labāk nekā šeit, kur tev šķietami nekā netrūkst, atskaitot mīlestību, siltumu un iejūtību. Sūtu jums pēdējos sveicienus. Jūsu nevainīgais un nepamatotu aizdomu un nekrietnas izturēšanās salauztais Ēriks.»

—        Un mēs taču vienmēr gribējām tikai to labāko, vienmēr tikai to labāko, — pamāte šņukstēja.

—        Ja mēs vismaz zinātu, kur viņš patlaban klīst. — Upīštēvs tukšu skatienu blenza grīdā.

—   Pie visa ir vainīgi tikai šie ielu vazaņķi!

—        Nemeklēsim vainu citos, Amālij. Atliek man tikai atcerēties, kā es savās neizmērojamās dusmās metos viņu pērt! Un tu ar savām mūžīgajām pamācībām, kas burtiski sasēja zēnam rokas un kājas, nebiji labāka.

—        Jā, jā, pie visa esmu es, es viena vainīga! — pamāte raudādama iesaucās. — Vienmēr, ja notiek kaut kas slikts, es esmu tā vainīgā. Pat toreiz, kad tu pazaudēji savu kabatas portfeli, tu uzbruki man, tieši tāpat kā tagad.

—   Bet nē taču, Amālij, tā es to nebiju domājis. Vainīgs viens vai otrs, galvenais, lai zēnam negadītos nekas Jauns un viņš atrastu ceļu uz vecāku mājām.

—        Cerēsim, cerēsim to labāko, Kārli. Ja tikai es nebūtu lasījusi, ka Amerikā vien katru gadu pazūd vairāk nekā divi tūkstoši bērnu.

—        Bet mēs dzīvojam nevis Amerikā, Amālij, bet Latvijā, kur valda likums un kārtība.

—        Tu aizmirsti meiteņu tirgotājus, par kuriem nupat rakstīja avīze.

—        Meiteņu tirgotāji? Bet mūsu Ēriks taču ir zēns un nevis meitene!

—        Labi, bet kas zina, vai meiteņu tirgotāji medī vienmēr tikai meitenes. Varbūt viņi izņēmuma kārtā tirgojas arī ar zēniem.

Amālij, lūdzu, izbeidz, citādi… citādi tu mani galīgi iedzīsi izmisumā un es atkal visu nakti nevarēšu gulēt.

Atskanēja zvans, un pamāte devās atvērt. Bļāviens, kas izlauzās pār viņas lūpām, lika Upīštēvam satrūkties.

—        Kas noticis? Vai mūsu Ērikam kas atgadījies? — Viņš. pielēca no atzveltnes krēsla, tad iekrita tajā atpakaļ.

Istabas durvīs stāvēja Vovka un Jānis, un starp viņiem — mīļais, labais Ēriks.

—        Upīša kungs, — Vovka ņēma vārdu, — mēs pārvedam jūsu dēlu atkal vecāku mājā, kaut arī viņš ar rokām un kājām pretojas.

—        Es gribu uz Āfriku, — Ēriks sacīja un izlikās, ka grib mukt prom.

—        Erik! — Vovka satvēra viņu pie rokas. — Ko tu iesāksi Āfrikā? Tur tu izkusīsi no karstuma, un tur ir čūskas, kas var aprīt pat krokodilu. Paliec labāk mājās!

—   Nē, es gribu uz Āfriku, — bēglis tiepās.

—        No kurienes tad tu esi ieradies, mans bērns? — Upīštēvs beidzot iesaucās.

—   Mēs viņu novedām no tvaikoņa «Aīda», — Jānis sacīja.

—        Viņš bija noslēpies kravas telpā, un kuģis būtu teju, teju aizgājis taisni uz Zanzibāru, — papildināja Vovka.

—   Ak dievs! — Pamāte sasita plaukstas. — Kravas telpā

uz Zanzibāru! Pēc tāda viņš izskatās, nošmulējies un netīrs.

—   Es gribu uz Āfriku, — Ēriks atkārtoja trešo reizi. — Mani šeit neviens neciena un vienmēr lamā, tāpēc es gribu atpakaļ uz kuģi, es gribu braukt uz Āfriku.

—   Bet Erik, bērns! — Upīštēvs piespieda dēlu pie krūtīm.

—    Redzi, Erik, vecāku mājā tomēr ir visjaukāk, ar to nevar sacensties neviena Āfrika, — Vovka izjusti sacīja.

Un šoreiz Ēriks vairs neteica, ka grib uz Āfriku. Toties viņš smalki aprakstīja Rīgas ostu un kuģi, kurā bijis noslēpies, un kā viņu pēdējā brīdī atraduši jaunie draugi, un kā viņš ticis izglābts no bojāejas.

—   …citādi manas mirstīgās atliekas jau drīz vien kaltētos tropu saulē.

Upīštēvs no izbrīna purināja galvu, taču varēja redzēt, ka viņš par dēla piedzīvojumiem ir gluži vai lepns. Tā Ērikam nenācās grūti skart jautājumu, kas bija viņam un viņa draugiem svarīgs. Zēni gan esot viņu no postošā Āfrikas brauciena izglābuši, taču nonākuši konfliktā ar ostas policiju, kas pierakstījusi to vārdus, lai no katra iekasētu pa pieciem latiem soda naudas.

Ēriks dabūja piecpadsmit latu un piecus latus pa virsu, lai varētu savus draugus pacienāt ar saldējumu un aizvest uz kino.

Kad Ēriks bija nomazgājies un pārģērbies, viņš kopā ar zēniem, priekā starodams, devās prom. Viņi gāja uz grāmaisie- tuvi, lai paskatītos, vai tur nav atnākusi Zvaigznīte. Simt latiem vajadzēja meiteni atbrīvot no visām bailēm un raizēm.

Zvaigznīte bija atnākusi, un Vovka nespēja atturēties neteicis īsu uzrunu, jo naudas nodošana, kā viņš sacīja, esot emocionāla kulminācija viņu cīņā par taisnību un pret netaisnību.

Taču emocionālā kulminācija sekoja tikai tad, kad pie darbnīcas sliekšņa parādījās Peka. Uzreiz varēja redzēt, ka viņš dārgi nopirktajā grāmatā loterijas biļeti nav atradis un ar karsti kūpošajiem kartona gabaliem apsvilinājis tikai pirkstus. Zibenīgā apjausma, ka piedzīvotā iekrišana nav notikusi bez

Vovkas «zagļu bandas» līdzdalības, pamudināja viņu steigties- uz grāmatsietuvi, kur varētu būt bandas paslēptuve.

Zēnu izskats, šķiet, apstiprināja namsaimnieka nojautu. Viņš šņākdams pavaicāja Zvaigznītei, vai viņas tēvocis joprojām sēžot cietumā un kā būšot ar īres naudu. Viņš negaidīšot nevienu dienu ilgāk, un, ja rīt meitene nevarēšot samaksāt, tad viņai jāpazūd ar visām mantām, jo viņš gribot attiecībās beidzot ievest kārtību.

—   Jūs varat to dabūt, ja jums labpatikas, apsēdieties tur pie galda un izrakstiet kvīti par simt latiem, — Zvaigznītes vietā atbildēja Vovka tik dižmanīgi un augstprātīgi, it kā viņam simt latu būtu tīrais sīkums.

Pekām likās, ka viņš ir pārklausījies.

—   Man jāizraksta kvīts? Es gribu redzēt tos simt latus.

—   Apskatīt jūs tos varat arī bez kvīts. — Vovka novicināja viņam naudu gar degunu. — Bet saņemt tikai pret kvīti.

—   Kur jūs dabūjāt naudu?

—   Tur, kur naudu dabū, — Vovka izvairīgi atbildēja, bet nemaz ne apjucis.

Kas Pekām cits atlika kā apsēsties un izrakstīt kvīti. Vovka to pārbaudīja ar baņķiera sejas izteiksmi un pēc tam pasniedza namsaimniekam netīrās naudaszīmes.

Un tad bumba sprāga. Aplūkojis naudu tuvāk, Peka sastinga, asinsvadi uz viņa pieres piebrieda.

—   Tā taču ir manis paša nauda, kas man nupat tika izkrāpta! Kur jūs to dabūjāt, atzīstieties, citādi… — viņš saķēra Vovkas ausi, — es jums visiem noraušu ausis un pasaukšu policiju, un likšu uz vietas apcietināt, jūs, noziedznieki, laupītāju varza, krāpnieku banda!

Tas bija pavērsiens, ko neviens no mūsu draugiem nebija paredzējis. Pekas bļāvieni ielauzās svētdienīgi miegainajā pagalmā, sētas nama logos parādījās galvas, no visiem kaktiem un stūriem saskrēja cilvēki, starp viņiem zārcinieks Romis, avīž- niece Malvīne, skārdnieku zellis Alfons un mūrnieks Zirnis, kas bija sēdējis pagalmā saulē un spēlējis harmonikas.

Beidzot Vovkam izdevās atbrīvot savu ausi, un viņš neapšaubāmi būtu izmantojis izdevību aizmukt, ja tikai, jā, — ja tikai nebūtu te bijusi Zvaigznīte. Meitenes skatiens — un kā gan citādi tas varēja būt — lika varonim atkal atjēgties.

—   Mēs neesam izdarījuši neko nelikumīgu, — viņš vērsās pie kopā saskrējušajiem īrniekiem. — Viņš, Pekas kungs, gribēja Zvaigznīti aplaupīt un izdzīt uz ielas, viņš izkrāpa no popa Sergeja grāmatu, kurā vajadzēja būt Sarkanā Krusta lielajai lozei.

Viss, ko Vovka sacīja, likās ļoti nesakarīgi, taču lielās lozes pieminēšana sakarā ar netīkamo namsaimnieku lika īrniekiem saspringti ieklausīties.

—   …viņi visi, kārtībnieks un kāršu licēja, un Bulduris, un pat pops un Pekas kungs, medīja grāmatas kā lija nevainīgu cālīti, — Vovka kliedza. — Un pirmīt, kad Peka apmeklēja popu, pat mirusī Bezsvetova tika piesaukta šajā loterijas afērā par liecinieci …

—   Tas viss nav nekas cits kā meli, — Peka ķērca, — nekrietna apmelošana!

—   Es nevienu neapmeloju, es runāju tīru patiesību, — Vovka> viņu pārkliedza. — Pirmīt pie popa — vai jūs tur neapgalvojāt vārds vārdā, ka vecā Bezsvetova, gatavais indes maiss, nāk katru nakti jūs apciemot, gaismas apmirdzēta, svētā izskatā? Un ka viņa jums devusi padomu kļūt par svēto un turpmāk vairs neizspiest naudu no saviem īrniekiem? Un, kad pops no jums par grāmatu pieprasīja tūkstoš latu, ko jūs tad atbildējāt? Jūs varot dot tikai divdesmit, jo mirusī Bezsvetova jums esot aizliegusi maksāt vairāk. Par to pops kļuva nikns un sacīja, ka Bezsvetova, mirusi vai dzīva, svēta vai ne, vienmēr runājusr muļķības, — Vovka iekaisa. Apbrīns Zvaigznītes acīs cēla viņa pašapziņu gluži vai bīstamos augstumos. Kā Romas orators viņš nobeidza savu runu, norādīdams uz Peku:

—   Un, ja arī viņš liktu mani iemest cietumā, es darīšu zināmu pasaulei patiesību kaut vai cauri sešu metru bieziem mūriem, patiesībai jānāk gaismā, nevis jāslēpjas žurku alās!

No pārliekas balss piepūles Vovka bija gluži aizsmacis, un gluži aizsmakuši no kliegšanas un smiešanās bija arī cilvēk» ap viņu. Peka, dzeltens aiz dusmām, taisījās, ka tiek laukā no darbnīcas.

Toties jo ilgāk tur palika pārējie mājas iedzīvotāji. Vovka un, kad viņam vajadzēja atvilkt elpu, Jānis, un, kad viņam vajadzēja atvilkt elpu, Ļovka, un, visbeidzot, arī Ēriks stāstīja un stāstīja par savām akcijām. Tad pēc zārcinieka Romja priekšlikuma notika naudas vākšana Zvaigznītei.

—   Es gribētu vēl uzzināt tikai vienu, — Jānis skatījās apkārt darbnīcā, — kur varētu būt palikuši tie simt lati?

—   Ir lietas, kas principā paliek tītas noslēpumainības plīvurā, — Vovka sacīja. — Pat visattīstītākajam intelektam tās ir neaizsniedzamas.

—   Cik nu tur intelekta, ja tu runā par savām prāta spējām, — Ļovka aizrādīja. Mazliet viņam tomēr kremta, ka Zvaigznīte Vovku vien šodien redzēja.

—   Nestrīdieties taču, — Ēriks centās viņus salabināt, — kad Zvaigznītes tēvocis atgriezīsies, viss noskaidrosies.

—   Cerēsim, — atteica Jānis. — Un tagad man jāiet pēc Kārlīša. Ir pienācis laiks vārīt viņam pusdienās putru.

Tā beidzās mūsu draugu lielā diena. Viņi to neaizmirsa. Atkal un atkal viņi pārrunāja notikumus, kas bija saistīti ar grāmatu meklēšanu, un pat pēc diviem gadiem, kad Vovka pirmo reizi iekāpa garajās biksēs, viņiem šķita, ka tas viss būtu norisinājies nupat. Uzvilcis apģērba gabalu, kas simbolizē tikko nobrieduša vīra cienīgumu, Vovka atnāca, lai atvadītos no Zvaigznītes, grāmatsējēja Krasta un draugiem, kas bija sapulcējušies grāmatsietuvē. Ja Ēriks par kuģiem bija tikai vajadzības spiests drusku samelojis, tad Vovkam tie bija kļuvuši par sūru īstenību. Viņš bija salīdzis par kuģapuiku uz kāda tvaikoņa, un viņa pirmais reiss veda cauri Kopenhāgenai un Londonai uz Āfriku.

Sanākuši bija visi — Zvaigznīte, kas vēl nēsāja bizes, skeptiķis Ļovka, kas tagad strādāja par mācekli kādā apavu fabrikā, kādreizējais paraugzēns Ēriks, kas gāja ģimnāzijā, un Jānis, kas mācījās arodskolā par mehāniķi. Zvaigznītes tēvocis, vecais Krasts, sēdēja pie darbgalda.

Vovka, līksmu sveicienu sagaidīts, paskatījās apkārt, kur varētu apsēsties. Ar garajām jūrnieka biksēm, kurām piedevām vēl bija iegludinātas asas vīles, vajadzēja apieties uzmanīgi. Viņš atnesa sev krēslu no blakustelpas, un, tā kā sēžamais spilvens bija ļoti noputējis, viņš to nopurināja.

Atskanēja lieli smiekli. Zem šī spilvena Zvaigznītes tēvocis, pirms tika aizvests uz policijas iecirkni, bija paslēpis tos simt latus, un uz šī paša krēsla Vovka bija sēdējis, iejuzdamies detektīva lomā un saspringti domādams. Viņš tātad bija sēdējis- uz naudas ijn gudrojis, kur nauda varēja būt pazudusi.

Tas bija vienīgais, ko Vovkam īsti nepatika atcerēties, taču arī viņš iesmējās.

Līdz ar to šis stāsts ir galā.

Kas notika ar draugiem, pirmām kārtām ar Vovku, vēlāk — tas jau būtu cits stāsts.

Pēcvārds

Grūti aizvērt Borisa Djačenko stāsta «Satraukums Ķēniņa ielā» pēdējo lappusi, lai vēlreiz bridi domās nepakavētos pie mazo rīdzinieku Vovkas, Ļovkas, Ērika, Zvaigznītes, Jāņa un viņa mazā brālīša Kārlīša piedzīvojumu pārbagātajām gaitām 1936. gada pavasara nogalē. Vecajiem Rīgas iedzīvotājiem šis stāsts atsauc atmiņā viņu bērnības un jaunības dienas, bet jaunos lasītājus ieved pavisam svešādā pasaulē. Sājos vairāk nekā piecdesmit gados, kuri lasītāju šķir no stāstā tēlotajiem notikumiem, Rīgas seja ir pārmainījusies līdz nepazīšanai. Tā ir tā pati Rīga, kurā izdomas bagātais un drosmīgais Vovka ar saviem biedriem cīnījās par taisnību, un tā tomēr vairs nav tā Rīga, kurā mēs dzīvojam tagad. Pat Ķēniņa ielas vārds ir izzudis no Rīgas ielu saraksta, bet tās vietā parādījies cits nosaukums — Vāgnera iela. Taču man kā vecam rīdziniekam taisnības labad jāsaka: autora stāstā dotais ielas nosaukums nav tieši saistāms ar Vecrīgas bijušo Ķēniņa ielu. Videi, kurā risinās stāsta notikumi, nav nekas kopīgs ar Vecrīgu, bet tajā spilgti saskatāmi toreizējās Maskavas priekšpilsētas raksturīgie vaibsti. Maskavas priekšpilsētu toreiz apdzīvoja mazturīgi ļaudis •— strādnieki, dažādi amatnieki, sīktirgotāji, ormaņi. Tie bija dažādu tautību pārstāvji — visvairāk latvieši, krievi, poļi, lietuvieši un ebreji. Un šā rajona jauktās sabiedrības ikdienas dzīve diezgan krāsaini atšķīrās no Vecrīgas pelēcīgā, mierīgā ritma, kāds tur valdīja šaurajās ieliņās. Alaskavas priekšpilsētas zēni bariņos, allaž aizņemti savās nebeidzamajās spēlēs, kā dzīvsudrabs nepagurdami kustējās ielās. Tie nebija nekādi paipuisīši, ne mazums ari blēņu tika pastrādāts, bet, ja vajadzēja kādu aizstāvēt pret netaisnības pārinodarījumu, tad viņi rīkojās ar sirdsdegsmi, kā vien praz- •dami un mācēdami. Kaut arī Maskavas «forštates» zēni darīja savus darbus, kurus pieaugušie dažkārt dēvēja par nedarbiem, tomēr galu galā no viņiem izauga stipri vīri, kas Lielā Tēvijas kara laikā prata varonīgi cīnīties par savas dzimtās Rīgas atbrīvošanu no hitleriskajiem okupantiem, bet pēc kara palīdzēja savai pilsētai sadziedēt karā gūtās brūces. Atvadoties no Vovkas un viņa tuvākajiem draugiem, gribas ticēt, ka arī no viņiem izauga labi cilvēki, kas saviem Rīgas vienaudžiem darīja godu vienmēr un visur, lai kādus pārbaudījumus tiem nāktos izturēt.

Ja atceras to gadu sabiedrības gaisotni, kurā auga un veidojās Vovka un viņa draugu pulciņš, tad nevar nepieminēt, ka autors stāstā lielu vietu ierādījis policijas iecirkņa kārtībniekam Vurgkam. Viņš parādīts tik nepievilcīgā gaismā, ka lasītājam, kas nezina tālaika apstākļus, var rasties šaubas: vai patiesi kādreiz Rīgā rūpes par kārtību atradušās tādu policistu kā Vurgks rokās? Un tad man prātā nāk trīsdesmito gadu nogale, kad arī es dzīvoju Maskavas priekšpilsētā. Toreiz Daugavpils ielā atradās 9. policijas iecirknis, kurā strādāja viens no kārtībniekiem, uzvārdā Treijs. Kad stāstā «Satraukums Ķēniņa ielā» iepazinos ar policistu Vurgku, tad tūliņ atcerējos kādreizējo šā iecirkņa kārtībnieku Treiju un nospriedu, ka rakstnieks B. Djačenko laikam arī pazinis Treiju.

Man acu priekšā nekad neizgaisīs trīsdesmito gadu vasaras novakarēs desmitiem reižu redzēta aina Ludzas ielā. Toreiz pēc dienas darbiem šejienes cilvēki mēdza reižu reizēm krēslas stundās pirms došanās pie miera pulcēties uz ielas, lai paelpotu svaigu gaisu, satiktos ar kaimiņiem un kopīgi patērzētu. Vecāki cilvēki tad sasēdās ārpusē uz māju kāpnītēm, vidējās paaudzes viri un sievas sastājās turpat bariņos, bet jaunieši un bērni drais- kojās pa ielas vidu. Bija dzirdamas gan klusas, gan ska|as ļaužu valodas un smiekli, ieskanējās pa dziesmai. Bet tad piepeši viss uz brīdi apklusa un kā spējš vēja brāziens ielu pāršalca: «Treijs nāk!» Un vienā mirklī viss pārmainījās. Kailajiem stilbiem zibot, pirmie no ielas nozuda bērni, tūliņ aiz viņiem sekoja jaunieši un pieaugušie, uz kāpnītēm palika sēdam vienīgi sirmgalvji. Iela nu bija kā izmirusi, un pa to lepni, krūtis izriezis, ar savu varas zizli — gumijas rundziņu pie rokas — vakara apgaitu Ludzas ielā veica Treijs. Par viņa bardzību klīda visādas valodas, un to, ka tās acīmredzot bija pamatotas, visskaidrāk liecināja šī pārsteidzošā ļaužu reakcija. Tādēļ Vurgkam manās acīs ir liela līdzība ar Treiju. Un, J<aut arī ne visi Rīgas policisti tajos gados bija gluži kā Treijs un ne visi rīdzinieki no policista bēga, ieraugot to pretimnākot, tomēr baidīties baidījās ikviens. Visi labi zināja, ka gumijas rundziņas, kas policistiem vienmēr bija pa rokai, viņi nenēsāja, lai pušķotu savu mundieri, bet tās viņiem bija vajadzīgas ātras tiesas spriešanai… Un šo trīsdesmito gadu Rīgas īstenību stāsta autors centies parādīt, zīmējot Vurgka tēlu.

Taču ne tikai Vurgks ietekmēja to garīgo atmosfēru, kurā auga un veidojās Vovka, Ļovka, Jānis, Kārlītis, Ēriks un Zvaigznīte. Tā bija raibu raibā sabiedrība, kurā katram tās loceklim piederēja sava loma. Tur bija grāmatu sējējs Krasts un grāmatu tirgotājs Staubiņš, namsaimnieks Peka un miesnieks Bulduris, galdnieks Romis un kādreizējais tiesu ierēdnis Cīrulis, nelielas ormaņu firmas vadītājs Upīštēvs un pops Sergejs, profesors Ilrnis un zīlniece Grābe, zobārsts Alksnis un skolotājs Zelmiņš. Dažāds bija viņu mantiskais un sabiedriskais stāvoklis, dažāda viņu domāšana un ideāli, dažāds viņu dzīves galveno vērtību mērs. Sajā daudzveidīgajā sabiedrībā jaun- ienācējam rūti nācās atrast īsto kompasu, kas palīdzētu pareizi orientēties tik haotiskajā ideālu un uzskatu pasaulē. Par godu nule izlasītā stāsta jaunajiem draugiem jāsaka, ka viņi sev ceļrādi bija atraduši.. Viņu rīcības motīvi meklējami tādās kvalitātēs kā cilvēcība, draudzība, biedriskums un cīņa par taisnīgumu. Ejot šo ceļu, cilvēks nekad neaizies maldu takās.

Pēteris Bauģis-

HB Nt 5084 Vidējā skolas vecuma bērniem

Boriss DJačenko SATRAUKUMS ĶĒNIŅA IELA Redaktore Gunta Leja Mākslinieciskais redaktors Andris Lamsters Tehniskā redaktore Iveta Kļaviņa Korektore Ligita Smilga

Nodota salikšanai 30.12.88. Parakstīta iespiešanai 10.07.89. Formāts 60x84/16. Tipogrāfijas papīrs JVs 1. Literatūras garnitūra. Augstspiedums. 13,95 uzsk. iespiedi.: 14,53 uzsk. krāsu nov.; 13,53 izdevn. 1. Metiens 50 000 eks. Pašūt. JVs 1517. Cena 60 kap. Izdevniecība «Liesma», 226256 Rīgā, Padomju bulv. 24. Izdevn. JV« H5/33168/B-I021. Iespiesta tipogrāfijā «Cīņa», 226011 Rīgā. Blaumaņa iela 38/40. Vāks iespiests Rīgas Paraugtipogrāfijā, 226004 Rīgā! Vienības gatvē 11.

Djačenko B.

Dj 350 Satraukums Ķepiņa ielā / No vācu vai. tulk. I. Liniņš; Māksi. U. Ozoliņš. — R.: Liesma, 1989. — 239 lpp.; il.

ISBN 5—410—00157—5

VDR rakstnieks (dz. 1917. g.), bijušais rīdzinieks, attēlo dzīvi trīsdesmito gadu Latvijā. Galvenais varonis Vovka kopā ar draugiem meklē grāmatu, kurā noslēpta nauda, kas pieder netaisnīgi arestētajam grāmatu iesējējam un nepieciešama viņa audžumeitai, lai samaksātu par īri. .Meklējumu laikā bērni nokļūst dažādās situācijās, kurās atklāj tālaika sabiedrības sociālos vaibstus.

4804070100—145

M80I (11)—89 201 -89 84.4 vāc-44

0,60

VDR rakstnieks Boriss Djačenko dzimis 1917. gadā Rēvelē (Tallinā), mācījies Rīgas pilsētas 2. ģimnāzijā, 1936. gadā iestājies Latvijas Universitātes Filoloģijas-filozofijas fakultātes Filozofijas noda|ā.

Otrā pasaules kara gados B. Djačenko uzturējies vairākās Rietumeiropas valstīs — Holandē, Beļģijā, Francijā u. c. — , strādājis dažādus gadījuma rakstura darbus. Mūža otro pusi pavadījis VDR, miris Berlīnē 1975. gadā.

B. Djačenko rakstījis lielākoties pieaugušajiem. Piecdesmitajos un sešdesmitajos gados top stāsti, romāni, lugas par dažādu valstu un tautu cilvēkiem un viņu likteņiem divdesmitā gadsimta lielo politisko notikumu vētrās. «Satraukums Ķēniņa ielā» — stāsts par vienkāršo {aužu bērnu dzīvi trīsdesmitajos gados Rīgā — pirmoreiz publicēts VDR 1959. gadā. Šajā darbā daudz puicisku palaidnību, ēverģēlību, komisku situāciju, daudz ironijas, brīžam pat asas satīras.

1981. gadā Rīgā izdota latviešu valodā Pētera Adamsa (B. Djačenko pseidonīms) kriminālgroteska «Slepkavība pili».

Content

Djačenko Boriss Satraukums Ķēniņa ielā